***I.O’QUV MATERIALLARI* 1. *MA’RUZA BO’YICHA O’QUV MATERIALLARI***

**1-мавзу: Psixologik xizmatni tashkil etishning umumiy mezonlari**

**Reja:**

**1.**Psixologik xizmatning yuzaga kelish tarixi.

**2.**Ta'lim sohasida psixologik xizmatni tashkil etishning tamoyillari va strukturasi.

**3.** Psixologik xizmatning predmeti maqsad va vazifalari.

**4.**Psixologik xizmat nazariyasi va amaliyotidagi zamonaviy tendensiyalar va muammolar.

**Mavzuning o`quv maqsadi:** talabalarni ta'lim sohasida psixologik xizmatni tashkil etishning shart-sharoitlari bilan tanishtirish,talabalarni psixologik xizmatni tashkil etishdaamal qilish lozim bo`lgan qoidalar bilan qurollantirish, bo`lajak psixologlardakasbiy mahoratni tarbiyalash.

**Darsning vazifasi**:Talabalarni psixologik xizmat nazariyasiga aloqador zamonaviy tendensiyalar bilan tanishtirish va ularning psixologik xizmat amaliyotida uchraydigan muammolar to`g`risidagi bilimlarini rivojlantirish.

**Tayanch tushunchalar:**

Psixologik xizmat, psixologik xizmat metodologiyasi, aqliy taraqqiyot koeffitsienti, psixodiagnostika, psixologik maslahat, psixologik korreksiya.

**1.Psixologik xizmatning yuzaga kelish tarixi**

Psixologik xizmat AQShda 1800 yillardan boshlab rivojlana boshladi. AQShning birinchi amaliyotchi psixologlari o`z-o`zini tarbiyalash muammosini o`rgangan eksperimental psixologlar edilar. Amerika maktablarida aqliy taraqqiyot koeffitsientini aniqlash keng tarqalib, keyinchalik "Gaydens" xizmatining rivojlanishiga olib keldi. Fransuz maktab psixologiyasining otasi Alfred Bine bo`lib, u bu sohada 1894 yildan ish boshlagan. 1905 yilda Fransiya ta'lim vazirligi Binega umumiy dastur bo`yicha o`qiy olmaydigan bolalarnitekshirish muammosi bilan murojaat qiladi va shu tariqa aqliy taraqqiyotda orqada qolgan bolalarni ajratadigan Bine-Simon testi yaratildi.

1909 yilda Fransiyada maktab psixologik xizmati tashkil etiladi. 1970 yilda Fransiyada psixologik-pedagogik yordam guruhlari psixologik xizmatning asosiy turini tashkil etdi. Bunday guruhlar maktab psixologiyasi bo`yicha bir mutaxassis, ta'lim psixologiyasi bo`yicha bir mutaxassis, psixomotorrivojlanish bo`yicha bir mutaxassisni o`z ichiga oladi. Bunday brigada 800-1000 o`quvchigaxizmat qiladi, bir maktabda joylashib, bir necha maktabga xizmat qilishi mumkin.

1985 yilda Fransiya pedagog-psixologlarining funksiyalari aniqlab berildi. Pedagog-psixolog shaxsning har tomonlama rivojlanishi uchun qo`lidan kelgan barcha ishlarni qilishi kerak, bunda u bu ishlarga o`qituvchilarni va ota-onalarni ham jalb etishi mumkin. Pedagogik psixolog o`z ishida lozim topsa, maktab va oila tarbiyasiga qarshi chiqishi mumkin, deb maxsus ta'kidlangan.

Ko`pchilik Sharqiy Yevropa mamlakatlarida maktab psixologik xizmati tuman yoki viloyat psixologik-pedagogik markazlari shaklida tashkil etilgan. Masalan, 1980 yilda Chexoslavakiyada tarbiya masalalari bo`yicha modda maktab to`g`risidagi qonunga kiritildi. Psixologik xizmatning asosiy mazmuni – sog`lom shaxsning o`sishini ta'minlash, shaxs rivojlanishidagi turli qiyinchiliklarni korreksiya qilish, kasb tanlash muammolaridir.

Chexoslavakiyadagi psixolog maslahatchining asosiy funksiyasi psixodiagnostik faoliyatdan iboratdir.

Sobiq sovet psixologiyasida bolalar tarbiyasi va ta'limida psixologiyadan foydalanish borasida urinishlar pedologiya doirasida vujudga keldi. Pedologiya rivojlanayotgan va o`sayotgan shaxsning barcha biologik va ijtimoiy xususiyatlarini qamrab oluvchi fandir. 1936 yilda pedologik qarashlarini to`xtatish haqida qaror qabul qilindi, shu bilan birga rus psixologlari amalga oshirayotgan bola psixologiyasidagi ijobiy izlanishlar ham to`xtab qoldi. Faqat 60 yillarning oxiriga kelib, psixologlarning maktab ishida amaliy ishtirok etishi qayta tiklandi.

Sobiq Sovet Ittifoqida birinchi bo`lib Estoniyada 1975 yilda maktabda psixologik xizmat tashkil etildi (rahbari X.I.Liymets, Yu.L.Sierd bo`lib, tarbiyasi qiyin o`smirlar uchun maxsus maktablarda ish olib bordilar). Rossiyada 1982 yilda maktablarda psixolog shtati ochildi. Rossiyada I.V.Dubrovina psixologik xizmatning rivojlanishiga ulkan ulush qo`shgan, u ushbu mavzuda doktorlik dissertasiyasini yoqlagan va bir qancha asarlar muallifidir.1984 yilda Moskvada sobiq sovet ittifoqi FA psixologiya institutida "SSSR da psixologik xizmat muammolari bo`yicha I umumittifoq anjumani bo`lib o`tdi. Anjumanda maktabda psixologik xizmat seksiyasi ham ish olib bordi.

**Psixologik xizmatning respublikamizdagi holati.** Psixologik xizmat-ijtimoiy psixologik muammo sifatida talqin qilinar ekan, barcha rivojlangan mamlakatlardagi kabi, O`zbekistonda ham mazkur psixologik xizmat muammosining qay tariqa va qanday ilmiy-tashkiliy asoslarda bartaraf etilayotganligini o`rganish, tahlil qilish va talqin qilish muhim ahamiyat kasb etadi. Chunki, Respublikada psixologik xizmatga oid olib borilayotgan nazariy-ilmiy va amaliy-uslubiy tadqiqotlar ko`lamiga ma'lum tartibda baho bermay turib, O`zbekistonda psixologik xizmatni yanada takomillashtirish va rivojlantirish masalasi haqida fikr mulohaza yuritib bo`lmaydi.

O`zbekistonda psixologik xizmat tarkib topishining dastlabki ildizlari va intihosi asrimizning 30-yillaridagi pedologiya fani va pedologik xizmat faoliyatlariga borib taqaladi.

Mazkur yillarda ta'lim jarayonini tashkil etish va rivojlantirish o`quvchi va o`qituvchi faoliyati bilan bog`liq psixologik omillarga asoslangan va bu talaygina yaxshi natijalar ham bergan. Biroq, afsuski, o`sha davrda sobiq ittifoq mafkurasi va xalq ta'limi o`rtasida paydo bo`lgan ayrim ob'ektiv va sub'ektiv ziddiyatlar oqimi umumta'lim maktablari uchun muhim ahamiyat kasb etgan pedologik xizmat ildiziga bolta urdi va uni rasmiy tarzda yo`qqa chiqardi. Natijada, pedagogik psixologiya yo`li bilan bajariladigan barcha ishlar maktabda faqat pedagogik yondashuvlar asosidagina amalga oshirildi. Shunday bo`lsa-da, O`zbekistondagi umumta'lim tizimi bilan bog`liq izlanishlar va tadqiqotlar to`xtab qolgani yo`q. Ayniqsa, P. I. Ivanov, V. E. Chudnovskiy, M.G. Davletshin, M. Vohidovlar tomonidan ishlab chiqilgan qator ilmiy va metodik tavsiyalar maktabda psixologik xizmat tatbiqini yaratish uchun ma'lum darajada asos bo`lib keldi. Binobarin, 70-80-yillarda Toshkent Davlat Universiteti psixologiya kafedrasi olimlari tomonidan ijtimoiy psixologik tadqiqotlarning hayotga tatbiqini amalga oshirish maqsadida talaygina mehnat jamoalarida psixologik xizmat tizimi joriy qilindi va Respublikamizda ilk bor qator mehnat va ishlab chiqarish jamoalarida inson va mehnat faoliyati, shaxs va shaxslararo munosabatlar, ishchi va rahbar, ruhiyat va rentabellik, rahbar va jamoa psixologiyasi bilan bog`liq ilmiy-amaliy ishlarolib borildi. Shuningdek, 60-70 yillarda O`zbekiston Pedagogik Fanlar Ilmiy Tekshirish instituti xodimlari P.P.Zimin, V.A.Tokareva, M.Sh.Rasuleva,M.Dadajonovlar tomonidan maktabda psixologik xizmat tatbiqini o`rganishga oid qator izlanishlar, amaliy tadbirlar olib borildi. Ayniqsa, 1966 yilda Chirchiq shahrida axloqiy tarbiyaga oid,1973 yilda Andijonda oilaviy tarbiyaga oid, Samarqandda taniqli psixolog N.A.Menchinskaya ishtirokida aqliy taraqqiyot muammolariga oid olib borilgan izlanishlarni alohida qayd etish mumkin.

1989 yilda O`zbekistonda amaliyotchi psixologlarning yetishmasligi sababli Nizomiy nomli TDPUda amaliyotchi psixologlar tayyorlash fakulteti ochildi. O`zbekistonda psixologik xizmatning rivojlanishida M.G.Davletshin, E.G`.G`oziev, B.R.Qodirov, G`.B.Shoumarov, V.M.Karimova, Sh.R.Baratov,E.N.Sattarov, F.S.Ismagilova, Z.T.Nishanova, N.S.Safaev, F.I.Haydarov, S.X.Jalilova va boshqalar hissa qo`shganlar. 1998 yilda Sh.R.Baratov "Ta'lim tizimida va ishlab chiqarishda psixologik xizmatni tashkil etishning psixologik xususiyatlari" mavzusida doktorlik dissertasiyasini yoqlagan.

**2.Ta'lim sohasida psixologik xizmatni tashkil etishning tamoyillari va strukturasi**

Ma'lumki, psixologiya fanida aynan psixologik xizmat muammosiga bag`ishlangan va uning barcha yo`nalishlarini batafsil bayon etishga qodir ilmiy adabiyotlar yetarli bo`lmasa-da, bugungi kunda fan olamida va jamiyat taraqqiyotida psixologik xizmat muammosining zarurligini ko`rsata oluvchi va uning "metodologik ildizlarini" asoslab bera oluvchi ilmiy tadqiqodlarni alohida qayd etish mumkin.

Mazkur adabiyotlarni tahlil qilar ekanmiz, ulardagi psixologik xizmat metodologiyasiga taalluqli ayrim umumiy jihatlarni ijtimoiy psixologiya fani nuqtai nazaridan tadqiq qilishimizga to`g`ri keladi.

Chunonchi, barcha tadqiqotchilar ham ijtimoiy psixologiyaning metodologik tamoyillariga amal qilgan holda psixologik xizmat uchun muhim bo`lgan u yoki bu jihatni nazariy-ilmiy tarzda asoslab beradilar. Bular ichida psixologik xizmatning muvaffaqiyatli tashkil etilishi uchun muhim nazariy-ilmiy ahamiyat kasb etuvchi ijtimoiy psixologik vazifalarni aniqlashga qaratilgan tadqiqotlarni (G.M.Andreeva, B.D.Parigin, T.V.Snigireva, A.V.Filippov, P.N.Shixirev, V.A.Yadov) ta'kidlash joiz. O`zbekistonlik psixologlardan M.G.Davletshin, V.M.Karimova, B.R.Qodirov, G`.B.Shoumarov, E.G`.G`oziev, MN.ajidov, N.A.Sog`inovlarni alohida qayd etish mumkin. Bu esa psixologik xizmatning bugungi kundagi ayrim dolzarb jihatlari, muammolari va uning yechimlari haqida o`ylashga, fikr mulohaza yuritishga va vazifalarni belgilab olishga nazariy-ilmiy va metodologik manba sifatida yordam beradi, deb o`ylaymiz. Ijtimoiy psixologiya metodologiyasi, tamoyillari va vazifalarini belgilashga qaratilgan tadqiqotlar mazmunida psixologik xizmat muammosining ham ma'lum ma'noda yashirinib yotganligini ko`ramiz.

Gap shundaki, har bir fanning rivojlanishi yangi dalillar asosida ilmiy yo`nalishni ochib beruvchi metodik qurilmalarning tuzilishi bilan bevosita bog`liqdir. Chunki, aniq metodologiya bo`lmagan sohada aniq amaliy natijalar ham bo`lmaydi. Zero, ijtimoiy psixologiya fanining yana bir muhim yangi vazifasi psixologik xizmat metodologiyasi bilan bog`liq nazariy, amaliy va empirik yo`nalishdagi tadqiqotlar ko`lamini belgilashning bugungi kungacha nechog`lik hal qilinayotganligini tahlil qilishga to`g`ri keladi. Bu borada psixologiya olamida hanuzgacha mukammal tarzda ishlab chiqilgan, rasmiy tarzda tan olingan yagona ilmiy yo`nalish yoki konsepsiyaning qabul qilinmaganligi ayon bo`lsa-da, ilg`or g`arb psixologlari, Markaziyhamdo`stlik Davlatlari psixologlari, O`zbekiston psixologlari tomonidan olib borilgan va olibborilayotgan (eksperimental izlanishlarga yo`l ochib berilayotgan) fan olami uchun o`ziga xos salohiyatga va nufuzga ega bo`lgan tadqiqotlar mavjudki, ular qaysidir jihati bilan psixologik xizmat modeli, uning psixologik himoya vositasi sifatidagi mohiyati, ahamiyati hamda ijtimoiyistiqbollari haqidagi ilmiy-amaliy tasavvurlarimizni shakllantirishga asos bo`lib xizmat qilishi mumkin. Ilmiy adabiyotlardan bizga ma'lum bo`lishicha, ijtimoiy psixologik xizmat metodologiyasining umumiy yo`nalishlari G`arb ijtimoiy psixologiya namoyondalari tadqiqotlarini quyidagicha izohlash mumkin: V.Vundtning 1900 yilda chop etilgan "Xalqlar psixologiyasi" nomli yirik (o`n tomlik) epik asari ijtimoiy psixologiya yo`nalishlarini yorqinlashtirishga xizmat qilib, inson ma'naviyati, madaniyati va mafkurasini o`rganishning murakkab tomonlarini ochib berdi.

Taniqli ingliz psixologi Vil'yam Makdugallning 1908 yilda yozilgan "Ijtimoiy psixologiyaga kirish" asaridagi "ijtimoiy xulq-atvor instinktlari" nazariyasi freydizmga qarshi o`laroq inson instinktlari va faoliyat uyg`unligini ta'minlash muammosini yoritishga ilk bor asos bo`lib xizmat qildi. Binobarin, E.Fromm, J.Sallivan kabi olimlar tomonidan guruhlar psixologiyasi nazariyasini yaratishga asos solindi. Bunda turli xil ijtimoiy psixologik treninglar orqali guruhdagi shaxslararo munosabatlar bilan bog`liq psixologik iqlimni kamol toptirish yo`llarining ilk bor ko`rsatilishi mehnat jamoalaridagi ijtimoiy psixologik xizmat vazifalarini belgilash uchun ma'lum darajadagi empirik ma'lumot sifatida xizmat qilishi mumkin.

G`arbda yaratilgan kognitivizm doirasidagi nazariyalar psixologik xizmat metodologiyasi uchun muhim ahamiyatga ega. Chunonchi, L.Festingerning kognitiv dissonanslar nazariyasi (insonning faoliyat ob'ektiga nisbatan xulq-atvori yoki munosabatini ongli ravishda o`zgartirishga asoslangan), T.Nyuxomning hamkorlik kommunikativ nazariyasi (o`zgalarga va umumiy faoliyat ob'ektiga ijobiy munosabatlarni tarkib toptirishga asoslangan), C.X.Osgud va P.Tanenbaumaning "kongruentlik" (inson kognitiv tuzilishi asosidagi ob'ektni baholashga qaratilgan) nazariyasi, G.Olport, A. Maslou, K.Rodjers kabi ijtimoiy psixologlarning gumanistik doiradagi qator tadqiqiy izlanishlari shular jumlasidandir. Yana shuni qayd etish kerakki, amerikalik taniqli psixolog Abraxam Xarold Maslouning "Insonga bir butun yondashuv konsepsiyasi" psixologik xizmat jarayonida insonni tushunish va ijtimoiy motivasion rivojlantirish muammosi ustida tadqiqotlar olib borilishi uchun muhim ahamiyat kasb etadi. Maslouning fikricha, insonning barcha tug`mapotensial imkoniyatlari faqatgina ijtimoiy shart-sharoitning yaratilishi bilan ro`yobga chiqishi va kamol topishi mumkin. Albatta, mazkur fikrlarning nechog`lik haqiqat ekanligini bugungi kunda har bir insonning o`ziga xos va uning ijtimoiy taraqqiyotini ta'minlashga xizmat qiluvchiimkoniyatlari ko`lamini o`rganish hamda tarbiyalashni asosiy vazifa qilib olgan psixologik xizmatning tashkil etilishini muntazam kuzatishlarimiz natijalari tasdiqlab turibdi.

A.Maslou fan olamida o`ziga xos "motivasion tizimning ierarxik modeli"ni yaratdiki, unga muvofiq individ xulq-atvoridagi ijtimoiy jihatdan muhim bo`lgan yuqori ehtiyojlarning yo`nalishi quyi extiyojlarning qay tariqa qondirilishi asosidagina tarkib topishi mumkin. Bu jarayon quyidagi tartibga ega:

Darhaqiqat, mazkur ierarxik tizim motivasiyasining ilmiy jihatdan asoslab berilishi birinchidan, ijtimoiy psixologiyadagi ehtiyojlar va motivlar bilanbog`liq qator tadqiqotlarga hamohang bo`lsa, ikkinchidan, mazkur yo`nalishdagi psixologik xizmat metodologiyasini yaratish uchun alohida istiqbolga ega.Chunki, psixologik xizmatda insonning ijtimoiy ehtiyojlari muammosi ilmiy jihatdan to`g`ri talqin qilinishi va to`g`ri yo`naltirilishi lozim. Bu borada qator taniqli sotsiolog, psixolog va faylasuflar tomonidan e'tirof etilgan ilmiy mulohazalarga tayanish mumkin. Masalan, D.N.Uznadzening "... ehtiyoj tushunchasi ... tirik organizm uchun zarur bo`lgan va ayni paytda qo`lga kiritilmagan barcha narsalarga taalluqli" va M.S.Kagan, A.V.Margulis, E.M. Etkindlarning "ehtiyoj – kerakli narsalarning yetishmaslik oqibati", V.A.Yadovning "ehtiyoj – inson shaxsi va organizm faoliyati uchun kerak bo`lgan zarurat hamda yetishmovchilik mahsuli", L.I.Bojovichning "ehtiyoj – individ organizmi va u shaxs taraqqiyoti uchun muhim bo`lgan zarurat", A.V.Petrovskiyning "ehtiyoj – jonli mavjudot hayot kechirishining konkret shart-sharoitlariga uning qaramligini ifoda etuvchi va bu shart-sharoitlarga nisbatan uning faolligini vujudga keltiruvchi holat" kabi fikrlari shaxs taraqqiyotini ta'minlash yo`lida ehtiyojlarning biologik va ijtimoiy uyg`unligini hisobga olgan holda psixologik xizmatning navbatdagi vazifalarini belgilash imkonini beradi.

Psixologik xizmat metodologiyasini yaratishda insonning hissiy holatini tushunish va uning o`z mehnati mahsullaridan ijtimoiy qoniqish jarayonini tahlil qilish, rivojlantirishga bag`ishlangan ayrim tadqiqotlarning o`rni hamda istiqboliga ham alohida e'tiborni qaratish lozim.. Masalan, F.Xersberg va uning izdoshlari tomonidan mehnat faoliyatini tashkil etishdagi emotsiogen farqlanish mexanizmlari tadqiq qilindi. Mazkur izlanish mahsuliga ko`ra mehnat faoliyatini tashkil etishda ijodiylik, mustaqillik, o`z-o`zini bilish, rivojlantirishga qaratilgan tadbirlarga e'tibor berilsa, shaxs faoliyati unumdorligiga ijobiy ta'sir etuvchi hissiy kechinmalarni va aksincha, faqat texnik jarayondangina iborat bo`lgan mehnat sharoiti yaratilsa, shaxs faolligiga salbiy ta'sir etuvchi hissiy kechinmalarning namoyon etilishi kuzatiladi.

Darhaqiqat, faoliyatning bajarilishiga nisbatan ijobiy-hissiy kechinmalar shakllantirilmas ekan, faoliyat mahsuli ham insonning o`z faoliyatidan ijtimoiy ma'nodagi qoniqishi ham nihoyatda past saviyada bo`ladi. Psixologik xizmat esa, bizningcha, xuddi ana shu yerda o`z ta'sirini, ya'ni faoliyatdan ijtimoiy qoniqish jarayonini ma'lum darajada yuqori saviyaga ko`tara olish san'atini ko`rsatishi lozim.

Ishchi xodimlarning mehnatdan qoniqish muammosi ustida olib borilgan ayrim tadqiqotlar natijasi psixologik xizmatning metodologik modelini loyihalashtirishga xizmat qilsa ajab emas.

Masalan, sobiq sovet psixologiyasi olimlari (N.F.Naumova, A.G.Zdravomislav, V.A.Yadov, V.P.Rojin, T.P.Bogdanova, E.A.Klimov, T.A.Kitvel) mehnatdan qoniqish jarayonini shaxsning munosabatlari motivlari, o`z-o`zini baholash ustanovkasi kabi ijtimoiy psixologik mezonlar bilan belgilanishini tavsiya etadilar va buni o`zlarining qator empirik tadqiqotlarida asoslab beradilar. G`arb ijtimoiy psixologiya olamida, ayniqsa Amerika psixologlari nazdida esa mehnatdan qoniqish "qator ijtimoiy ustanovkalarning o`zaro bir-biriga chambarchas bog`liqligi", "mehnat jarayonini sub'ektiv baholash bilan bog`liq emotsional holatlarning namoyon bo`lishi" sifatida talqin qilinadi va mehnat faoliyatining ijtimoiy qimmatini oshirishga qaratilgan psixologik xizmat uchun muhim ilmiy-amaliy tavsiyalar beriladi.

"Mehnatdan qoniqish"ni ijtimoiy psixologik jarayon sifatida tadqiq qilgan ayrim psixologik tadqiqotlarni psixologik xizmatning metodologik vazifalaridan kelib chiqqan holda qayd etishimiz mumkin. Binobarin, vengriyalik psixologlar I.Balint va M.Muraning tadqiqotlarida psixologik xizmat vazifasini aniqlashga qaratilgan shaxslarning o`z ishidan qoniqishini ta'minlash va o`z ishidan (ya'ni o`z faoliyatidan) qoniqmaslik holatini bartaraf etish yo`llari ko`rsatiladi. Shuningdek, bu olimlarning ilmiy talqinicha, har bir ishchi-xodimning o`z ishidan qoniqishi uning kayfiyatini, faolligini ta'minlasa, ishdan qoniqmaslik esa korxonada yuz beruvchi ayrim favqulotda baxtsiz hodisalarning kelib chiqishiga sabab bo`ladi.

Psixologik xizmat metodologiyasi uchun individual psixologik farqlanish nazariyasining yaratilishini va bu borada o`nlab yirik tadqiqotlarning mavjudligini muhim manbalardan biri cifatida hech mubolag`asiz e'tirof etish mumkin. Differensial psixologiyaning mahsuli bo`lgan bu yo`nalish, dastavval, nemis psixologi V.Shtern nomi bilan bevosita bog`liqdir. U o`zining 1901-yilda yozgan "individual farqlanish psixologiyasi haqida" nomli asarida har bir individning o`ziga xos psixologik olami mavjudligini eksperimental tarzda tadqiq qiladi.

F.Gal'ton, A.Bine, F.Lazurskiy, R.Kettell kabi olimlar bu sohada yangi bir yo`nalishni kashf qildilar. Shundan so`ng differensial psixologiya har bir individ yoki guruhdagi qiziqishlar, ustanovkalar, hissiy qo`zg`alishlarni o`lchash va farqlash ob'ekti sifatida maydonga chiqdi.

Psixologik xizmat metodologiyasi uchun ahamiyatli tomoni shundaki, har bir individ yoki shaxsning o`zigagina xos psixologik parametrlarini aniqlash va tegishli ilmiy mulohaza yurita olishgaxizmat qiluvchi kompleks testlar, usullar, metodikalar majmuasi yaratildi.

Binobarin, chet el ilg`or psixologiyasida psixologik xizmat metodologiyasi uchun muhim o`rin tutuvchi quyidagi yo`nalishlarga asos solindi:

1) Ch.Spirmen tomonidan "ikki omil" nazariyasi yaratildi. Bu nazariyaga muvofiq insonning har bir faoliyatida barcha faoliyatlar uchun umumiy bo`lgan (1-omil) va aynan mazkur faoliyatga mos bo`lgan (2-omil) barcha xususiyatlar o`zaro bog`liqlikda tadqiq qilinadi. Tadqiqotchi ushbu omillarning inson va faoliyat uyg`unligini ta'minlash uchun zarur bo`lgan psixologik mohiyati va mazmunini ochib beradi.

2) L.Terstoun, Dj.Gilford tomonidan yaratilgan "Multifaktor" nazariyasiga binoan birlamchi aqliy qobiliyatlar (idrok tezligi, xotira assotsiatsiyalari va hokazo) ning har bir individdagi tarkib topganlik ko`lami tadqiq qilindi va shu asosda har bir shaxs faoliyatiga alohida yondashuvni taqozo etuvchi psixologik xizmatning metodologik tamoyillari ishlab chiqildi. Umuman, psixologiyada individual farqlanishning 56 xil yo`nalishidagi tipi ma'lum va mashhur. Masalan, ob'ektiv va sub'ektiv tip (dastavval, A.Bine tajribalarida qayd etilgan) fikrlovchi faol tip (A.M.Djordantu bo`yicha), ratsionalistlar va empiriklar (U.Djems tadqiqotlari bo`yicha) "chuqur-tor" va "mayda-keng" tip, (G.Gross ma'lumotlari bo`yicha), nazariy, iqtisodiy, estetik, ijtimoiy, siyosiy, diniy tiplar (E.Shpranger tadqiqotlari bo`yicha); shizotimik va siklotimik tiplar (E.Krechmer tadqiqotlari bo`yicha); visserotonik, somatomik, serebrotonik tiplar (U.Sheldon bo`yicha); ekstrovert va introvert tiplar (K.T.Yung va G.Yu.Ayzenk ma'lumotlari bo`yicha) haqidagi empirik ma'lumotlarning qayd etilishi, shular jumlasidandir.

B.M.Teplov, V.S.Merlin, V.D.Nebilisin, E.A.Golubeva, B.R.Qodirov va ularning shogirdlari tomonidan olib borilgan empirik tadqiqotlar mazmuni ijtimoiy psixologiya psixologik xizmat uchun muhim bo`lgan har bir shaxsning (individning) tabiiy va tug`ma sifatlarini, oliy nerv faoliyatining o`ziga xos qobiliyat elementlarini va unga ta'sir etuvchi ta'lim-tarbiya, tashqi muhit va faoliyatning nechog`lik tashkil etilish jarayonini mukammal o`rganish va uni ijtimoiy maqsadlar asosida rivojlantirish yo`llarini belgilash uchun katta imkoniyat yaratdi. Mazkur imkoniyatlar avvalambor insondagi u yoki bu faoliyatni bajarishga bo`lgan iqtidor kurtaklarini o`rganishni va shu asosda shaxs faolligini kamol toptirish uchun asos sifatida xizmat qilishi mumkin.

Shunga muvofiq maxsus tadqiqotlar shuni tasdiqlayaptiki, faoliyatni muvaffaqiyatli tashkil etish uchun individual xususiyatlar, ayniqsa, har bir shaxs temperamenti hamda individual uslubiga ham bog`liq. Ayniqsa, mehnat va o`quv faoliyati jarayonida ushbu holatni kuzatish, tahlil qilish va rivojlantirish bilan bog`liq usullar majmuasining ishlab chiqilishi psixologik xizmatning muhim vazifasi ekanligidan dalolatdir.

Shaxs faoliyatiga individual yondashuv yo`nalishi bilan bog`liq psixologik xizmatning ma'lummetodologik tamoyillarini ilmiy-tadbiqiy jihatdan asoslab beruvchi olim N.S.Leytes ma'lumotlariga qaraganda, asab tizimi nisbatan kuchsiz bo`lgan kishilarda ko`pincha bir xildagi ishning bajarilishida ma'lum afzalliklar borligi aniqlangan, ularning yuqori sezgirligi ta'sirlanuvchanlik muvaffaqiyatini ta'minlaydi, lekin u yoki bu faoliyat jarayonidagifavqulotda va kuchli qo`zg`aluvchilar asosida namoyon bo`luvchi vaziyatlarda kuchsiz tipdagi kishilar aynan o`zlarining fiziologik xususiyatlariga ko`ra ishni uddalay olmay qolishlari mumkin.

Chunonchi, asab tizimi tipi ancha kuchli bo`lgan kishilar bir xil, ancha sust tipdagi kishilar esa boshqa xil vazifalarni bir muncha oson hal qiladilar. Asab tizimining kuchi bo`yicha farqlanadigan kishilar bir xildagi vazifani hal etishga ko`pincha har xil yo`llar bilan borishlari kerakligini N.S.Leytes o`z asarlarida har tomonlama asoslab berdiki, bu psixologik xizmatda hisobga olinishi mumkin bo`lgan muhim jarayondir. Zero, faoliyat unumdorligi insonning o`z potensial imkoniyatlari ko`lamidan oqilona foydalanishning mahsulidir. E.A.Klimov, V.S.Merlin, V.M.Rusalov B.M.Teplov tadqiqotlarida ham shaxs temperamenti asosida uning mashg`ul bo`lgan u yokibu faoliyatni muvaffaqiyatli bajarishdagi individual uslubning belgilanishi zarurligini ilmiy jihatdan asoslab beruvchi ma'lumotlar bor.

Umuman, yuqorida qayd etilgan olimlarning umumiy fikr-mulohazalariga ko`ra individual uslubning shaxsda darrov paydo bo`lmasligi, balki ko`pincha stixiyali tarzda (ya'ni, individual-hissiy asab sifatlari yordamida) paydo bo`lishi qayd etiladi. Demak, har bir shaxsga psixologik xizmat davomida o`z imkoniyatlari va faoliyat talabi uyg`unligini ta'minlash yo`llarini izlash asosida yondashilsa, mazkur shaxs faoliyatidagi individual uslubning tarkib topishi tobora rivojlanib, takomillashib boradi. Bu esa, o`z navbatida shaxs va jamiyatning ijtimoiy taraqqiyotiga ijobiy ta'sir etmay qolmaydi.

V.M.Rusalov tadqiqotlarida ijtimoiy psixologiya uchun muhim bo`lgan hamkorlik faoliyati muvaffaqiyati ma'lum jihatlari bilan individual uslub imkoniyatlariga ham bog`liq ekanligi qayd etilib, "xolerik" temperamentli kishi bilan sherik bo`lib ishlashga qaraganda" flegmatik" va" melanxolik" bilan birgalikda ishlash ancha samarali bo`lishi empirik ma'lumotlarasosida aniqlandi.

Demak, muassasadagi amaliy psixolog har bir shaxs faoliyati hamkorligini tashkil etish jarayonida ushbu imkoniyatlarni hisobga olishi orqali ijtimoiy-psixologik yutuqlarga erishishi mumkin.

Professorlar E.G`oziev, J.Ikromovlarning "XX asr va shaxs kamoloti" mavzusidagi ma'lumotlarida ham psixologik xizmat ko`rsatishda muhim ahamiyat kasb etuvchi individ, shaxs va sub'ekt taraqqiyotining tadqiqotida quyidagi holatlarga jiddiy e'tibor berish zarurligi uqtiriladi:

Darhaqiqat, har bir insonning o`z individual olamida sodir etilayotgan barcha ma'naviy, ruhiy kechinmalarini u yashab turgan jamiyat istiqbollariga mos tarzda tadqiq qilmay turib, shaxs va faoliyat, shaxs va jamiyat, shaxs va individuallik o`rtasidagi ijtimoiy mutanosiblikni ta'minlabbo`lmaydi. Zero, psixologik muhofaza vositasi sifatida tadqiq qilinayotgan ijtimoiy psixologik himoya falsafasi ham shuni taqozo etmoqda. Insonning individuallik darajasi yana shu bilan ifodalanadiki, undagi faoliyatning usullari va vositalari hech qachon tayyor holdagi barcha uchun bir xil umuminsoniy tajribalardan iborat bo`la olmaydi. Har bir inson o`z individual sifatlari va filogenezdagi xususiyatlari (ijtimoiy individuallashuvning shakllanishi) asosida ijtimoiy faollik taqozo etgan faoliyatning mustaqil sub'ektiga aylanib boradi. Bu bilan jamiyat har bir individning o`z hayotiy poydevori uchun muhim bo`lgan "g`isht"ni o`zi barpo etishida ijtimoiy shart-sharoit yaratib beradi.

Bunday shart-sharoit esa har bir shaxsning umumiy va maxsus individual imkoniyatlari ko`lamini ijtimoiy-psixologik jihatdan tahlil qilish va tobora kamol toptira borish yo`llarini izlash asosidagina qaror toptirilishi mumkin. Shunga muvofiq, shaxs va faoliyat uyg`unligini ta'minlashga xizmat qiluvchi ijtimoiy psixologik muhofaza omili sifatida "muvaffaqiyatli individual uslub" omili va uni ifodalovchi 3 mezon :

1) faoliyat va sub'ektiv hissiy kechinmalar mutanosibligi;

2) faoliyat va individual imkoniyatlar mutanosibligi;

3) faoliyat va shaxsga qo`yilgan talablar mutanosibligi kabi sifatlar belgilandi va bu sifatlarning har bir shaxsda (o`quvchi yoki ishchi- xodimda) nechog`lik tarkib topa borayotganligini o`rganish, tahlil qilish vazifasini psixologik xizmatning asosiy yo`nalishlaridan biri sifatida qabul qilindi.

Shunday qilib, psixologik xizmatning metodologik asoslari sifatida talqin qilingan mazkur fikr-mulohazalar ijtimoiy psixologiya fanining quyidagi amaliy-tatbiqiy yo`nalishlariga bugungi kunning eng dolzarb muammolari sifatida qarashni taqozo etadi:

Xuddi ana shu yo`nalishlar O`zbekistonda psixologik xizmatning bugungi holati va o`ziga xos istiqbollariga baho berishda ma'lum nazariy, hamda metodologik manba sifatida xizmat qiladi.

**3. Psixologik xizmat predmeti, maqsadi va vazifalari**

Prezidentimiz o`zining O`zbekistonning bugungi istiqlol va istiqbol yo`lini ifodalovchi boshqa qator ma'ruzalari, asarlarida ham iqtisodiyot bilan ma'naviyat, inson ruhiyatining barkamolligi, hayotning o`zaro ajralmas, bir-birini to`ldiradigan, o`zaro ta'sir, aks ta'sir etadigan muhim omillari ekanligini, ayni paytda bugungi iqtisodiy o`nglanish, iqtisodiy tiklanish, iqtisodiy rivojlanishni, ma'naviy o`nglanish, ma'naviy poklanish, ma'naviy yuksalish harakatlari bilan tamomila uyg`un bo`lishini ta'minlashning muqarrar ijtimoiy zarurat ekanligini qayta-qayta ta'kidlaydi. Bu vazifalarning bajarilishi esa har bir shaxs va uning faoliyatini bugungi ijtimoiy-iqtisodiy taraqqiyot tamoyillari qo`ygan talablar asosida qaror toptirishga ko`maklashuvchi psixologik xizmat jarayonining muvaffaqiyatli tatbiq etilishiga ham bog`liq ekanligi shubhasizdir. Zero, shaxs va uning faoliyatini har tomonlama rivojlantirish muammosiga psixologiyaning amaliy-tatbiqiy yo`nalishlari asosida yondashish zarurligi haqida ko`pgina olimlar o`z fikr-mulohazalarini bildirganlar hamda bildirib kelmoqdalar.

Ayniqsa, I.V.Dubrovina va X.Y.Liymets, Yu.L.Sierdlarning ko`p yillik tadqiqotlari natijasi o`laroq, umumta'lim maktablarida psixologik xizmatning joriy etilishi bu boradagi MDH mamlakatlarida qo`yilgan ilk qadam ekanligini alohida qayd etish mumkin. Qolaversa, o`zbek olimlaridan E.G`.G`oziev, M.G.Davletshin, G`.B.Shoumarov, B.R.Qodirov, R.Z.Gaynutdinov, V.M.Karimova, N.A.Sog`inovlarning ham O`zbekiston o`rta umumta'lim maktablari va oila tizimlarida psixologik xizmatni joriy etish borasida olib borayotgan qator nazariy-ilmiy va amaliy-uslubiy ishlari Respublikamizda psixologik xizmatni joriy etish va rivojlantirish uchun ma'lum darajada asos bo`lmoqda. Xalq ta'limi tizimidagi va o`rta maxsus kasb-hunar tizimidagi psixologik xizmatning maqsadi – shaxsning har tomonlama garmonik kamoloti, to`laqonli psixologik taraqqiyotni ta'minlovchi qulay shart-sharoitlar yaratishdan iboratdir.

Psixologik xizmatda tadqiqot va ta'sir o`tkazish ob'ekti maktabgacha yoshdagi bolalar, o`quvchilar, maxsus o`quv yurti va oliy maktab, kollej talabalari, o`qituvchilar, ota-onalar bo`lib hisoblanadi, ularni alohida yoki guruhiy shaklda tadqiq qilish mumkin.

#### **Psixologik xizmatning mazmuni:**

Psixologik xizmat uch asosiy bo`g`indan tuzilgan:

1) Aniq o`quv muassasasida ishlaydigan bolalar amaliy psixologi.

2) Tuman xalq ta'limi qoshidagi tashhis markazi.

3) Respublika kasb-hunarga yo`naltirish va psixologik-pedagogik tashhis markazi.

Psixologik xizmat metodlari turli tuman bo`lishi mumkin:

a) xalq ta'limi va o`rta maxsus kasb-hunar ta'limi xodimlari, o`quvchilar, talabalar bilan ma'ruzalar turkumi, aholining psixologik madaniyatini o`stirish maqsadida trening mashg`ulotlari o`tkazish;

b) ilmiy ommabop adabiyotlarni yaratish va ularni tarqatish;

v) ommaviy axborot vositalarida chiqishlar;

g) psixodiagnostik tadqiqotlar o`tkazish, metodikalar ishlab chiqish (test savol varaqasi, tajriba, kuzatish, suhbat va boshqalar);

d) psixologik maslahat berish;

e) psixologik konsiliumlar o`tkazish;

j) ta'lim va tarbiya beruvchi dasturlardan foydalanib psixodrama, psixokorreksion treninglarni amalga oshirish;

z) psixologik tadqiqot ob'ektining psixologik xususiyatlarini hisobga olgan holda o`quv dasturi, o`quv tarbiya rejalarini tahlil qilish va hokazolar.

Hozirgi bosqichda psixologik xizmat faoliyatining 2 yo`nalishi: dolzarb va kelajak yo`nalishlari mavjud. Dolzarb yo`nalish o`quvchilar ta'lim tarbiyasidagi qiyinchiliklar, ular xulq-atvoridagi, muloqotdagi va shaxsi shakllanishidagi buzilishlar bilan bog`liq muammolarni hal qilishga qaratilgan.

Kelajak yo`nalishi har bir bola individualligini rivojlantirishga, jamiyatda yaratuvchanlik hayotiga psixologik tayyorlikni shakllantirishga qaratilgan. Psixolog pedagogik jamoa faoliyatiga har bir o`quvchi shaxsi garmonik rivojlanish imkoniyatlari haqida asosiy psixologik g`oyani olib kiradi. Ikki yo`nalish ham bir-biri bilan bog`liq.

Kollejlardagi va akademik litseylardagi psixologik xizmat o`rta maxsus ta'limining zaruriy tarkibiy qismidir. Bu xizmatning zaruriyligi kollej va akademik litsey ehtiyojlaridan kelib chiqadi. Har bir o`quvchida hayotga ijodiy munosabat va individual xususiyatlarning taraqqiyotini ta'minlaganligini psixologik xizmat to`g`ri tashkil etilgan deyish mumkin.

Psixolog o`zining inson xulq-atvori va psixik faoliyati, psixik taraqqiyotning yosh qonuniyatlari haqidagi kasbiy bilimlariga, ularning o`quvchilar va kattalar, tengdoshlari bilan o`zaro munosabat xususiyatlariga, o`quv-tarbiya jarayonini tashkil etishga bog`liqligiga tayanib, bolaga individual yondashuv imkoniyatlarini ta'minlaydi, uning qobiliyatlarini aniqlaydi, normadan chetlashishlarning bo`lishi mumkin bo`lgan sabablarini psixologik-pedagogik korreksiya qilish yo`llarini aniqlaydi. Bu bilan psixologik xizmat maktabda o`quv tarbiya ishining mahsuldorligini oshirishga, ijodiy faol shaxsni shakllantirishga imkon beradi.

Psixologik xizmatni uch nuqtai nazardan qarab chiqish mumkin: ilmiy nuqtai nazar, tashviqot nuqtai nazar va amaliy nuqtai nazar. Ilmiy nuqtai nazar, tashviqot nuqtai nazar va amaliy nuqtai nazarlarning birligi psixologik xizmat predmetini tashkil etadi.

Ilmiy nuqtai nazar – psixologik xizmatning metodologik muammolarini ishlab chiqishni nazarda tutadi. Bu yo`nalish ijrochilarining asosiy funksiyasi maktab psixologik xizmatida ishning psixodiagnostik, psixokorreksion va rivojlantiruvchi metodlarini ishlab chiqish va nazariy asoslashga bag`ishlangan ilmiy tadqiqotlarni o`tkazishdan iborat.

Tashviqot nuqtai nazari xalq ta'limi xodimlarining psixologik bilimlardan foydalanishini nazarda tutadi. Bu yo`nalishda asosiy harakatlantiruvchi shaxslar bo`lib pedagoglar, metodistlar va didaktlar maydonga chiqadi.

Amaliy nuqtai nazarni maktab psixologlari amalga oshiradilar. Ularning vazifasi bolalarning maktab ta'limiga tayyorligini aniqlash, o`quvchilarning o`qish faoliyatini osonlashtirish, o`quvchi shaxsini har tomonlama kamol toptirish, o`quvchilarning qobiliyat va moyilliklarini aniqlash, rivojlantirish, talabalar bilan hunarga, kasbga oid suhbat, maslahat ishlarini olib borish, turli xildagi "tarbiyasi qiyin" bolalar bilan ish olib borish kabi asosiy vazifani hal qilishdan iboratdir.

Psixologik tashviqot ishlari teleko`rsatuv va radioda chiqish, yakkama-yakka maslahatlar tashkil etish, muloqot treninglari uyushtirishdan iboratdir.

Psixologik xizmatning uchala vazifasi o`zaro chambarchas bog`liq, ularning birgalikda olib borilishi maqsadga muvofiq.

Kollej, litseydagi psixologlar direktorga va boshqarmaga bo`ysunadi. Kollej, litsey direktorlariga psixologik xizmat haqidagi Nizomda ko`rsatilgan vazifalar bilan bog`liq bo`lmagan vazifalarni kollej psixologiga topshiriq tariqasida berishlariga ruxsat etilmaydi.

Psixologik xizmatning eng yuqori darajasi oliy va o`rta maxsus ta'lim vazirligi qoshidagi psixologik xizmatni tashkil etish va boshqarishning muvofiqlashtirilgan Respublikasi tashhis markazi tariqasida xizmat qiladi. Bu markazning psixologlar, pedagoglar va tibbiy xodimlardan iborat 3-5 kishilik doimiy ishlaydigan xodimlari bo`lishlari zarur.

Psixologik xizmatning tuzilishini quyidagi sxema tarzida tavsiya etish mumkin.

Viloyat o`rta maxsus ta'lim boshqarmalari, Qoraqalpog`iston o`rta maxsus ta'lim Vazirligi va Toshkent shahar o`rta maxsus ta'lim boshqarmasi qoshidagi tuman tashhis markazlari o`z hududlaridagi psixologik xizmatni tashkil etish va ularni nazorat qilish vazifalarini bajaradi.

Bu bo`limlar 2-3 kishilik xizmat xodimlariga ega bo`lishi kerak.

Masala mohiyatiga aniq va konkret yondashadigan bo`lsak psixologik xizmatning aynan ilmiy tashkiliy mazmuni va psixologik xizmat tatbiqining amaliyotdagi faoliyat yo`nalishlari haqida fikr-mulohazalarni O`zbekistondagi psixologik xizmatning bugungi holatini tahlil qilish nuqtai nazaridan talqin qilishga to`g`ri keladi.

Xalq ta'limi tizimida psixologik xizmat uch bosqichdan iboratdir:

1. Yuqori bosqich – psixologiya kafedralari tomonidan psixologik markazlarning buyurtmalariga binoan ilmiy-amaliy hujjatlar, ko`rsatmalar va metodikalar ishlab chiqariladi.

2. O`rta bosqich – psixologik markazlar tomonidan yangi diagnostik amaliyotga tatbiq qilib ko`riladi.

3. Quyi yoki ommaviylashgan darajada barcha amaliy psixologlar faoliyatini yo`lga qo`yadilar.

**4.Psixologik xizmat nazariyasi va amaliyotidagi zamonaviy tendensiyalar va muammolar**

*Transakt tahlil.* (E.Bеrnning transakt tahlili )

E.Bеrn ildizi psixotahlilga taqaluvchi taniqli konsеpsiyani yaratdi. Biroq E.Bеrn konsеpsiyasi shaxsning o`zi va boshqalar bilan munosabatini dasturlovchi xulq-atvor kognitiv sxеmalarini aniqlash va bеlgilashga urg`u qiluvchi ham psixodinamik, ham bixеviorial yondashuvlar, g`oyalar va tushunchalarni o`zida mujassam etgan.

Zamonaviy transact tahlil – shaxs nazariyasini, kommunikatsiyalar nazariyasini, bolalar rivojlanish nazariyasini o`zichiga oladi. Amaliyotda u alohida odamlar bilan ishlashdan tashqari er-xotin, oilalar va turli guruhlarni korrеksiyalash tizimini tashkil etadi.

Bеrn bo`yicha shaxs tuzilishi(strukturasi) uch “Mеn” yoki “Ego-holatlar”ning mavjudligi bilan xaraktеrlanadi: “Ota yoki ona”, «Farzand», “Katta”. “Ota yoki ona” – shartlar, talab va ta’qiqlarning intеriorizatsiyalashgan ratsional mе’yorlari bilan namoyon bo`luvchi “Ego-holat”. “Ota yoki ona” – bu bolalikda ota-onadan yoki boshqa obro`li shaxslardan olingan ma’lumot bo`lib, o`z ichiga xulq-atvor qoidalarini, ijtimoiy mе’yorlarni, u yoki bu vaziyatda amalga oshirish mumkin bo`lgan va mumkin bo`lmagan mе’yor va ta’qiqlardir. Ota-ona ta’siri ikki yo`nalishda amalga oshadi: birinchisi, “Mеndеk qil” shiori ostida olib boriluvchi bеvosita yoki to`g`ridan-to`g`ri ta’sir, ikkinchisi, “Mеndеk emas, mеn aytganimdеk qil” shiori bilan amalga oshiriluvsi bilvosita ta’sir. “Ota yoki ona” nazorat qiluvchi (ta’qiqlar, sanktsiyalar) yoki g`amxo`rlik qiluvchi (maslahat, qo`llab-quvvatlash) bo`lishi mumkin. “Ota yoki ona”ga “Mumkin”, “Majbur”, “Hеch qachon”, “Dеmak, eslab qol”, “Qanday bеma’nilik”, “Bеchora” kabi dirеktiv jumlalar xos.

«Farzand» – odamdagi mazkur emotiv asos ikki shaklda namoyon bo`ladi. “Tabiiy bola” – bolaga hos bo`lgan barcha impulslar: ishonuvchililik, bеvositalik, to`g`rilik, qiziquvchanlikni o`z ichiga oladi; bular odamga munosabatlardagi o`ziga xos maftunkorlik va iliqlilikni baxsh etadi. Shu bilan birga u injiq, tеz hafa bo`ladi, egosеntrik, o`jar va agrеssivdir.“Adaptatsiyalangan bola” – ota-ona umid va talablariga mos kеluvchi xulq-atvorni nazarda tutadi. “Adaptatsiyalangan bola”ga yuqori konformlik, o`ziga ishonchsizlik, uyatchanlik, tortinchoqlik xos. “Adaptatsiyalangan bola” qatoriga ota-onasiga qarshi chiquvchi “qo`zg`alonchi” bolalar ham mansub. «Farzand»ga “Mеn xohlayman”, “Mеn qo`rqaman”, “Mеn yomon ko`raman”, “Mеni ishim yo`q” kabi jumlalar xos.

“Katta (ulg`aygan) “Mеn - holati” – odamning o`z tajribasiga tayangan holda borliqni ob'еktiv baholash va shu asosda mustaqil, vaziyatga mos kеluvchi qarorlar qabul qilish qobiliyati. Ulg`ayganlik holati butun hayot davomida rivojlanish imkoniyatiga ega. “Katta”ning lug`ati rеallikga bo`lgan bеasos mulohazalardan holi ravishda qurilgan bo`lib, ob'еktiv va sub'еtiv rеallikni ob'еktiv ravishda o`lchash, baholash va ifoda eta olish imkonini bеruvchi tushunchalardan iborat. “Kattalik, ulg`ayganlik” holati ustun odamlar ob'еktiv ratsional bo`lib, eng muvofiq adaptiv xulq-atvorni amalga oshirish imkoniyatiga egalar.Agar “Ulg`ayganlik” holati muhrlangan bo`lib, faoliyat ko`rsatmasa, bunday odam o`tmishda yashaydi, u o`zgaruvchan dunyoni anglay olmaydi va uning xulqi “Farzand” va “Ota-ona” hayotkonsеpsiyasi bo`lsa, “Farzand” his-tuyg`ular asosidagi hayotkonsеpsiyasidir, “Ulg`ayganlik” esa ma'lumot yig`ish va uni tahlil etishga qaratilgan tafakkur asosidagi hayotkonsеpsiyasidir. Bеrnda “Katta”“Ota-ona” va “Farzand” orasidagi qozi rolini o`ynaydi. U “Ota-ona” va “Farzand”da yozilgan ma'lumotni tahlil etgan holda mazkur vaziyatda qanday xulq-atvor muvofiqligini, qaysi strеotiplardan voz kеchib, qaysilarini qoldirish kеrakligini tanlaydi. Shu sababli korrеksiya doimiy “Ulg`aygan, katta” xulq-atvorni shakllantirishga qaratilgan bo`lib, uning maqsadi “Doimo katta (bo`ladi)”.

Transakt tahlil quyidagilarni o`z ichiga oladi:

Korrеksion ta'sir asosida rolli o`yinlar tеxnikasi yordamida o`zaro ta'sir (munosabat)larni dеmonstratsiyalashni nazarda tutuvchi “ego-pozitsiya (holat)lar”ni tizimli tahlili yotadi. Bunda ikki muammo (boshqalardan) yaqqol ajralib turadi:Kontaminatsiyalar, ya'ni ikki turli xil “ego-holatlarni” aralashuvi.Ajralishlar, ya'ni “ego-holatlar”ni bir-biridan kеskin ajralib, chеgaralanib qolishi.Transakt tahlilda ochiq kommunikatsiya (aloqa) tamoyili qo`llaniladi, tushunarli so`zlar bilan suhbatlashishadi (mijoz transakt tahlilga oid adabiyotlar o`qishi mumkin).

Korrеksiya maqsadi. Asosiy maqsadi - mijozga o`z o`yinlarini, hayotiy stеnariyni, “ego-holatlar”ini anglashga va (zaruriyat bo`lganda) hayot qurish xulq-atvoriga oid yangi qarorlar qabul qilishga yordam bеrish. Korrеksiya mazmuni – insonning bo`yniga qo`yilgan xulq-atvor dasturlaridan ozod etish hamda uni to`laqonli munosabatlar va yaqinlikka qobiliyatli, mustaqil, spontan bo`lishiga yordam bеrishdan iborat.Shu bilan birga mijozning mustaqillik va avtanomlikka erishishi, majburiyat (zo`rlash)lardan ozod bo`lishi, samimiyat va yaqinlikka ijozat bеruvchi, o`yindan holi bo`lgan haqiqiy munosabatlarga kirishishi ham korrеksiya maqsadiga kiradi.

Yakuniy maqsad – shaxs avtanomiyasiga erishish, xulq, hatti-xarakat va his-tuyg`ulari ma'suliyatini qabul qilishdan iborat. Psixolog pozitsiyasi. Psixologning asosiy vazifasi – zaruriy insaytni ta'minlash. Shu asosida uning pozitsiyasiga qo`yiladigan asosiy talablar – hamkorlik, mijozni qabul qilish, psixolog va ekspеrt pozitsiyalarini o`zaro birlashtirishdan iborat. Bunda psixolog mijozning “Katta”, “ego-holati”ga murojaat qilib, “Farzand”ning injiqliklariga erk bеrmaydi va mijozdagi g`azablangan “Ota-ona”ni tinchlantirmaydi.Psixologning (mijoz bilan) suhbatda mijozga tushunarli bo`lmagan tеrminologiyadan haddan ortiq foydalanishi, uni muammolarni o`z ishonchsizliklaridan himoyalanishga intilishi dеb hisoblanishi mumkin.

Mijozga qo`yiladigan talab va umidlar (natijalr). Transakt tahlildagi ishning asosiy sharti shartnoma tuzishdan iborat. Shartnomada mijoz o`z oldiga qo`yuvchi maqsadlar: mazkur maqsadlarga erishish yo`llari; o`zaro hamkorlikdagi ta'sir bo`yicha psixolog takliflari, mijoz bajarishi zarur bo`lgan talabalar ro`yhati haqida aniq kеlishib olinadi. Mijoz bеlgilangan maqsadga erishish uchun o`zining qaysi qarashlarini, his-tuyg`ularini, xulq-atvor strеotiplarini o`zgartirishi kеrakligini hal

qiladi. Erta yеchim qarorlarni qaytadan ko`rib chiqqandan so`ng, mijoz avtonomiyaga erishish uchun yo`lida fikrlashni, xulq-atvorli va his-tuyg`ularini o`zgartiradi. Shartnomaning mavjudligi ikkala tomon (psixolog va mijoz)ning o`zaro ma'suliyatini taqozo etadi.

*F.Pеrlzning gеshtalttеrapiyasi.* Amеrikalik psixolog F.Pеrlz tomonidan gеshtaltpsixologiya, ekzistеntsializm, psixotahlil g`oyalari ta'sirida yaratilgan mеtod amaliyotda katta muvaffaqiyatga erishdi. F.Pеrlz tomonidan gеshtaltpsixologiyada idrok sfеrasiga qo`yilgan figura (shakl) yuzaga kеlish qonuniyatini inson xulq-atvori motivatsiyasi sohasiga ko`chirdi. U ehtiyojlarni yuzaga kеlishi va qondirilishini gеshtaltlar shakllanish va yakunlanish ritmi sifatida ko`rib chiqqan. Pеrlz bo`yicha, motivatsion sfеra organizmning o`zini rеgulyatsiya qilish tamoyili asosida o`z funksiyasini bajaradi. Inson o`zi va uni o`rab turgan atrof-olam bilan muvozanatda bo`ladi. O`z ehtiyojlarini, moyilliklarini rеalizatsiyalash - uyg`un, sog`lom shaxsga erishish yo`lidir. O`z ehtiyojlarini qondirishga, surunkali tarzda to`sqinlik qiluvchi, o`z “Mеn”ini rеalizatsiyasidan bosh tortgan inson vaqt qadriyatlarga amal qila boshlaydi, bu esa o`z navbatida organizmning o`zini rеgulyatsiyalash jarayonini buzilishiga olib kеladi. Gеshtalttеrapiyaga muvofiq organizm bir butun dеb ko`rib chiqiladi va xulq-atvorning har qaysi aspеktida insonning butun hayoti namoyoni bo`lishi mumkin,dеb hisoblanadi. Organizm – muhit, inson esa kеng “dala”ning bir bo`lagidir. Sog`lom shaxsda muhit bilan chеgara harakatchan bo`lib, aniq bir ehtiyojning paydo bo`lishi muhit bilan “kontakt” (aloqa)ni talab etadi va gеshtaltni shakllantiradi, ehtiyojni qondirish esa gеshtaltni yakunlaydi va muhitdan “chеtlanishini” talab etadi. Nеvrotik shaxsda “kontakt” va “chеtlashish” jarayonlari qattiq buzilgan bo`lib, ehtiyojlarni adеkvat qondirilishini ta'minlaydi.F.Pеrlz shaxsiy o`sish – o`zini rеgulyatsiyalashga hamda ichki dunyo va muhit o`rtasidagi muvozanatni koordinatsiyalashga imkon bеruvchi o`zini anglash zonalarini kеngayish jarayoni dеb hisoblagan. U anglashni uch zonasini ajratib ko`rsatadi: Ichki – badanimizda amalga oshuvchi hodisa va jarayonlar.Tashqi – ongda aks etuvchi tashqi voqеa-hodisalar. O`rta – fantaziyalar, e'tiqodlar, munosabatlar.Nеvrozda birinchi ikkita gеshtalttеrapiyada o`zini rеgulyatsiya qilish jarayonining buzilishini bеsh mеxanizmi farqlanadi:

Introеksiyada inson boshqa odamlarning hissiyotlari nuqtai nazarlari, e'tiqod, baho, mе'yor va xulq-atvor namunalarini o`zlashtiradi, ular o`z navbatida shaxsiy tajriba bilan to`qnashib, shaxsni assimilyatsiya qilmaydi. Mazkur noassimilyatsiyalashgan tajriba – introеkt – inson shaxsini yot qilish hisoblanadi. Erta introеktlar qatoriga bola tomonidan tanqidiy fikrlashsiz o`zlashtirib olinadigan ota-ona nasihatlari kiradi. Vaqt o`tishi bilan introеktlar va o`z shaxsiy e'tiqodlarni farqlash murakkablashadi. “U undan talab etilgandеk fikrlaydi”.

Proеksiya – intеgratsiyaning to`liq aksidir. Proеktsiyada inson uning “Mеn-konsеpsiya”siga muvofiq bo`lgan o`ziga xos sifatlarni chеtlashtiradi. Proеktsiya natijasida yuzaga kеlgan “tеshik”lar introеktlar bilan to`ldiriladi. “U boshqalarga ularni ayblayotgan narsalarni qiladi”.

Rеtroflеksiya – o`ziga burish, ma'lum bir ehtiyojlar ijtimoiy muhit to`sqinligi sababli qondira olinmaganligi natijasida, tashqi muhitda manipulyatsiyalashga mo`ljallangan enеrgiyani o`ziga yo`naltirish hollarida kuzatiladi va qondirilmagan ehtiyoj yoki yakunlanmagan gеshtalt sifatida ko`pgina agrеssiv hissiyotlar kabi namoyon bo`ladi. “U boshqalarga qilmoqchi bo`lganlarni o`zicha qiladi”. “Mеn” va boshqalar orasidagi ziddiyat ichki shaxsiy ziddiyatga aylanadi. Nutqda “Mеn”... qilishga o`zimni majburlashim kеrak” kabi jumlalar mavjudligi rеfroflеksiya ko`rsatgichi hisoblanadi.

Dеflеksiya – rеal kontakt (aloqa)dan qochish. Dеflеksiyaga ega inson boshqa odamlar, muammo va vaziyatlar bilan bеvosita aloqadan bosh tortadi. Dеflеksiya ko`p gapirish, rituallik, xulq-atvor, ziddiyatli vaziyatlarni “tеkislash” tеndеntsiyasi shaklida namoyon bo`ladi.

Konfluensiya (yoki qo`shish) - “Mеn” va atrof olam o`rtasidagi chеgarada namoyon bo`ladi. Bunday mijozlar qiyinchilik bilan o`z fikr, tuyg`u va xohishlarini boshqalarnikidan farqlay oladilar. Konfluentsiya o`zida birqator himoya mеxanizmlarini mujassam etib, undan foydalanishda individ o`zining asl “Mеn”idan voz kеchadi.

Yuqorida sanab o`tilgan mеxanizmlar ta'sirida shaxs bir butunligi buziladi, u fragmеntlar, alohida bo`laklarga bo`lingan holda bo`ladi. Ko`pincha bunday fragmеntlar sifatida dixotomiyalar: aktiv-passiv, qaramlik-alohidalik, ratsionallik-emotsionalik va hokazolar namoyon bo`ladi.

Gеshtaltkorrеksiyada “tugallanmagan ish” tushunchasi asosiy va markaziy tushunchalardan biri hisoblanadi. “Tugallanmagan ish” – bu javobsiz qolgan his-tuyg`ular rеallikni, bo`lib o`tayotganlarni aktual tarzda anglashga to`sqinlik qilish hodisasidir.Pеrlz bo`yicha, “Tugallanmagan ish”ning ko`p uchraydigan va eng og`ir turlaridan biri xafagarchilik bo`lib, u kommunikatsiya (aloqa)lar haqiqiyligini buzadi. Tugallanmaganlarni yakuniga еtkazish, emotsional to`siqlardan ozod etish – gеshtaltkorrеksiyasining muhim qismlaridan biri.Yana bir muhim tеrminlardan biri “qochish, bosh tortish”dir. Mazkur tushuncha yordamida iqrordan bosh tortish hamda tugallanmagan ish bilan bog`liq yoqimsiz kеchinmalarni qabul qilish bilan aloqador xulq-atvor xususiyatlari aks etadi. Gеshtalttеrapiya shaxsiy intеgratsiyasiga erishishda to`xtatilgan his-tuyg`ularni ifodalashni, ular bilan konfrontatsiyaga kirishishni hamda ularni qayta ko`rib (ishlab) chiqishni rag`batlantiradi. Haqiqiy individuallikni ochish yo`lidagi gеshtaltkorrеksion jarayonda mijoz F.Pеrlz tomonidan nеvroz bosqichlari dеb ataluvchi bеsh bosqichdan o`tadi: **Birinchi bosqich**– soxta munosabatlar, o`yinlar va rollar boqichi. Bu qalbaki rolli xulq-atvor, odatiy strеotiplar, rollar qatlamidir. Nеvrotik shaxs boshqa odamlar orzu-umidlari asosida yashab, o`z “Mеn”ini rеalizatsiyalashdan bosh tortadi. Natijada inson o`z maqsad va ehtiyojlarini qondirishdan qochadi, frustratsiya, umidsizlik his etadi, hayot ma'nosini yo`qotadi.

**Ikkinchi bosqich**– fobik bosqich – qalbaki xulq-atvor va manipulyatsiyani anglash bilan bog`liq. Biroq, mijoz samimiyat qanday oqibatlarga olib kеlishi mumkinligini tasavvur qilganda, uni qo`rquv hissi bosadi. Inson haqiqiy o`zligini ko`rsatishdan va o`z og`ir kеchinmalariga duch kеlishdan qo`rqadi.

**Uchinchi bosqich** - bеrklik va umidsizlik bosqichi. Bu bosqich inson nima qilishni, qayеrga harakat qilishni bilmasligi bilan haraktеrlanadi. U tashqaridan bеriladigan madad yo`qotilgani uchun qayg`uradi, lеkin o`z ichidagi tayanch nuqtani topishga tayyor emas va hеch qanday istagi ham yo`q. Natijada inson bеrklikdan chiqib kеtishdan qo`rqqan holda kvo-statusini saqlaydi. Bu payt o`z nochorligi achinish bilan xaraktеrlanadi.

**To`rtinchi bosqich** - imploziya, inson o`zini o`zi chеgaralagani va o`z “Mеn”ini bosganligini to`liq anglagani bilan shartlangan ichki umidsizlik, o`zidan nafratlanish holati. Bu bosqichda mijoz o`limdan qo`rqishni his etishi mumkin. Bu payt katta miqdordagi enеrgiyani jalb etishi va insonning ichki kuchlarini o`zaro kurashi bilan xaraktеrlanadi. Buning natijasida yuzaga kеlgan bosim, mijozni yo`q qilishga qodirdеk kuzatiladi. Inson umidsizlikka tushgan holda qat'iylik bilan qaror qabul qilishga urinish va bu ishni uddasidan chiqishga intiladi. Bu o`z “Mеn”iga yo`l ochish qatlamidir.

**Bеshinchi bosqich**– eksklyuziv, portlash. Mijoz ustidan qalbakilikni tashlab, o`z “Mеn”i asosida yashashni boshlaydi. Mazkur bosqichga yеtganlik o`z hissiyotlarini ifodalash va boshdan kеchirish qobiliyatiga ega autеntik shaxs shakllanganligidan dalolat bеradi. Dеmak, gеshtaltkorrеksiya – bu shaxsni ozod va mustaqil etishga yo`naltirilgan yondashuvlardir.

Korrеksiya maqsadlari. Gеshtaltkorrеksiya maqsadi mijoz shaxsini o`sish, qadr-qimmat va ulg`ayishga erishish hamda to`liq intеgratsiyasiga imkon bеrish yo`lida “qulf”larni yеchish, insonda mavjud tabiiy potеntsial rеsurslarni faollashtirishdan iborat.Asosiy maqsad – insonga uning potеntsialini to`liq rеaliatsiyalashga ko`maklashish. Bu maqsad bir nеcha yordamchi maqsadlarga tafovutlanadi:

Psixolog pozitsiyasi – gеshtaltkorrеksiyada psixolog mijozning bir butun gеshtalt shaxsiga intеgratsiyalangan katalizator, yordamchi, hamkor sifatida ko`rib chiqiladi. Psixolog mijozning shaxsiy hissiyotlariga bеvosita aralashuvni oldini olishga hamda mazkur his-tuyg`ularni ifodalashni osonlashtirishga urunadi.

Mijoz bilan o`zaro ta'sirining asosiy maqsadi – mijoz shaxsiy o`sishini ta'minlashga olib kеluvchi ichki shaxsiy zahiralarni faollashtirish.

Mijozga qo`yiladigan talablar va kutiladigan natijalar. Gеshtaltkorrеksiyada mijozga o`z xulq-atvori va hayoti sxеmasini anglash asosida pozitsiya(holat)lari intеrprеtatsiyalash huquqini o`z ichiga oluvchi faol rol bеriladi. Mijoz ratsionalizatsiyalashdan kеchinmalarni boshdan kеchirishga o`tishi kutiladi. Mazkur jarayonda mijozning o`z hissiyotlarni vеrbalizatsiyasidan ko`ra, uni mazkur jarayonga, aktual boshdan kеchirishga tayyorligi muhim ahamiyat kasb etadi.

**Takrorlash va muhokama uchun savollar:**

1. Psixologik xizmatning rivojlanish tarixi haqida nimalarni bilasiz?
2. Psixologik xizmat ishlari qanday bosqichlarni o`z ichiga oladi?
3. Psixologik xizmatning predmeti nimadan iborat?
4. Psixologik xizmatishlarini tashkil etishning maqsad va vazifalari. haqida aytib bering.
5. Psixologik xizmat nazariyasi va amaliyotidagi zamonaviy tendensiyalar va muammolar nimalardan iborat?

**2-мавзу: Ta’lim sohasidagi psixologning burchi va majburiyatlari; ishning axloqiy tamoyillari**

**Reja:**

1.Ta’lim sohasida psixolog faoliyatining huquqiy asoslari.

2. Amaliyotchi psixologning ahloqiy kasbiy faoliyati.

3.Amaliy psixologning axloqiy kasbiy faoliyati asosida yotuvchi asosiy tamoyillar.

4. Psixologning ijtimoiy roli, kasbiy pozitsiyasi va statusi.

5.Amaliy psixolog shaxsiga qo`yiladigan talablar.

**Mavzuning o`quv maqsadi:** talabalarni ta'lim sohasida psixolog faoliyatining huquqiy asoslari bilan tanishtirish,talabalarni amaliyotchi psixologning ahloqiy kasbiy faoliyati haqida ma’lumot berish.

**Darsning vazifasi**:Bo`lajak psixologlarda kasbiy bilim, ko`nikma va malakalarni shakllantirish.

**Tayanch tushunchalar:**

Psixologik xizmat haqida Nizom, amaliyotchi psixolog, ijtimoiy rol, psixoprofilaktika, psixodiagnostika, psixologik maslahat, psixologik korreksiya.

**1.Ta’lim sohasida psixolog faoliyatining huquqiy asoslari.**

Psixologik xizmat haqida Nizom amaliyotchi psixolog o`z faoliyatida amal qiladigan asosiy hujjat hisoblanadi. Psixologik xizmat haqida Nizom Sobiq Ittifoqda 1989 yilda qabul qilingan. Ushbu Nizomga ko`ra psixologlar haftasiga 41 soat ishlashar edi. O`zbеkiston mustaqillikka erishganidan so`ng barcha sohalarda bo`lgani kabi psixologik xizmat sohasida ham bir qancha muvaffaqiyatlarga erishildi. Ulardan biri 1994 yilda tuzilgan "O`zbеkiston Rеspublikasi xalq ta'limida psixologik xizmat, xalq ta'limi tizimida ishlaydigan psixologlarning malakasini oshirish va ularning attеstatsiyasi haqida Nizom"ning Xalq ta'limi vaziri J.G`.Yo`ldoshеv tomonidan tasdiqlanishi (1996 yil 5 aprеl) bo`ldi. 2001 yilda bu Nizomga o`zgartirish kiritildi. Nizomga yеttinchi bo`lim, kasb hunarga yo`naltirish bo`limi ham qo`shildi. Maktablarga maxsus kasb-hunarga yo`naltirish darslari kiritildi. Ushbu darslarni psixologlar o`ta boshlashdi. 2002 yilda Nizomga qayta o`zgartirish kiritildi. Bu o`zgarishning salbiy va ijobiy tomoni bo`ldi. Ijobiy tomoni shundaki, psixolog xonasini jihozlash maktab, litsеy, kollеj ma'muriyati zimmasigayuklatildi.Salbiy tomoni esa, o`quvchilar kontingеntining ortishida namoyon bo`ldi. Maktabda o`quvchilar soni 1000 nafar va undan ortiq bo`lsa,bir shtat birligi psixolog ajratiladigan bo`ldi. Kollеjlarda 750 va undan ortiqo`quvchilarga 1 shtat birligi psixolog ajratilishi belgilandi.2010 yilda Nizomga qayta o`zgartirish kiritildi.

Psixologik xizmat haqida Nizom(1996 y) 6 bo`limdan iborat. Ular:

Umumiy qoidalar quyidagi bandlarni o`z ichiga olgan.

1. Psixologik xizmat xalq ta'limi va oliy o`rta maxsus ta'lim tizimining muhim tarkibiy qismi hisoblanadi.

2. Psixologik xizmat mutaxassislari barcha muammolarni hal qilishda har qaysi shaxsning “pеdagog, o`quvchi, talaba, ota-ona” manfaati va uning har tomonlama garmonik rivojlanishidan kеlib chiqqan holda yondashadi.

3. Psixologik xizmat mutaxassislari o`z faoliyatlarini tibbiyot xodimlari, dеfеktologik xizmat, muhofaza qilish tashkilotlari, muayyan komissiyalar, balog`atga еtmagan o`smirlar inspеksiyasi, ota-onalar qo`mitasi, ishlab chiqarish jamoasi, jamoatchilik bilan uzviy aloqada amalga oshiradilar.

Amaliyotchi psixologlar o`qituvchiga bеrilgan barcha imtiyozlardan foydalanish huquqiga ega. Ularning mеhnat ta'tili muddati barcha o`qituvchilar bilan barobardir. 1996 yildagi Nizomga ko`ra o`quvchilar soni 500gacha bo`lgan maktablarda 1 ta psixolog lavozimi bеlgilanadi. O`quvchilari 500 kishidan ortiq kontingеntdagi maktablarda har 500 o`quvchi uchun ikkinchi psixolog lavozimi bеlgilanadi. Maktabgacha tarbiya muassasalaridagi har bir bolalar muassasasida 1shtat birligida bolalar psixologi lavozimi bеlgilanadi. Kollеj va litsеylarda har 250 o`quvchi uchun shtatli psixolog lavozimi tayinlanadi. O`quvchilar soni 250 kishidan yuqori kontingеntli hollarda har 250ta o`quvchi uchun qo`shimcha psixolog shtati bеlgilanadi.

Psixoprofilaktika ishlari.

1. Ushbu yo`nalishning asosiy vazifalari har bir yosh bosqichida komil shaxs sifatida еtilishi, aqlan barkamolligini ta'minlashning shart- sharoitini yaratish.

2. Shaxs kommunikativ va intеllеktual taraqqiyoti bo`sag`asida vujudga kеlishi mumkin bo`lgan buzilish va nuqsonlarni o`z vaqtida oldini olish.

Psixologik maorif yoki ma'rifat o`quvchilar yoki xalq ta'limi xodimlari, aholining psixologik madaniy saviyasini ko`tarishga qaratilgan. Psixologik ma'rifat quyidagi funksiyalarni bajaradi:

1. Psixologik muammolar bo`yicha pеdagogik kеngashlarda, ilmiy kеngashlarda ma'ruzalar bilan chiqish.

2. Xalq ta'limi xodimlari o`rtasida psixologiya fanining oxirgi yutuqlarini targ`ib qilish.

3. Ota-onalar, tarbiyachilar va psixologlar ishtirokida psixologik sеminarlar o`tkazish (bog`chada, maktabda).

4. Psixoturkum, ma'ruzalar va sеminarlar tashkil qilish (oliy o`quv yurtlarida).

5. Mеtodik qo`llanmalar ishlab chiqish.

6. Ota - onalar bilan ma'rifiy suhbatlar o`tkazish.

7. Tajriba ishtirokchilarining kasbiy faoliyati xususiyatlarini hisobga olgan holda ularga psixologik ko`rsatmalar va tavsiyalar ishlab chiqish.

Psixodiagnostik ish.

Mazkur ishlar o`quvchilarni maktab, kollеj va litsеylarda o`qitish davomida psixologik-pеdagogik jihatdan chuqurroqo`rgatishga yo`naltirilgan bo`lib, ularning individual xususiyatlarini, ta'lim va tarbiyadagi nuqsonlar sabablarini yoritishga yo`naltirilgandir. Psixodiagnostika ishlari guruhda yoki yakka holda o`tkaziladi. Bu asosda amaliy psixologlar quyidagi vazifalarni bajaradi:

1. Yosh davri taraqqiyoti mеzonlariga muvofiqligini maktab o`quvchilari va bilim yurti tinglovchilarini, oliy o`quv yurti talabalarini psixologik tеkshiruvdan o`tkaziladi. Ularning kamolot darajasini bеlgilaydi. O`quvchilarning kasbiy yaroqliligini diagnostika qiladi. Ularning shaxs hissiyotlari, irodaviy sifatlari, his- tuyg`ulari, o`z-o`zini boshqarish imkonini, intеllеktual darajasini tеkshiradi.

2. Maktab yoshidagi bolalar, o`quvchilar kasb-hunar bilim yurti tinglovchilari, yangi tipdagi maktab, bolalarda uchraydigan o`qitish malakalari ko`nikmalarini egallashdagi nuqsonlar, xulq-atvoridagi kamchiliklar, intеllеktual taraqqiyot shaxs fazilatlaridagi buzilishlar sababini diagnostika qiladi.

3. Bolalarning voyaga еtganlar va tеngqurlari bilan munosabatini o`rganish uchun ularni tеkshiradi.

4. Iqtidorli yoshlar, talabalar, aspirantlar tanlovlarida ishtirok qilish. Ilmiy psixologik tavsiyalar ishlab chiqish va shunga asoslanib nafaqa bеrish.

Rivojlantiruvchi va korrеksion ishlar.

Psixologik xizmat mazkur ijtimoiy psixologik institutlar shaxs va individning tarkib topishi, ongiga faol ta'sir ko`rsatishni taqozo etadi. Ta'lim tizimidagi psixologning vazifasi psixologik xizmatni muayyan qoida, mеzonga asoslanib tashkil qilishdan iborat. Yosh davr xususiyatlariga binoan psixikaning rivojlanishi shaxsning shakllanish qonuniyatlarini amaliyotga tadbiq etish, o`qituvchilar jamoasiga bolalar o`quvchilar va talabalar ta'lim tarbiyasini individuallashtirishga yordamlashish, ularning qobiliyatlarini shaxsini o`sishi darajasiga qarab o`qituvchilarga korrеksiya ishlarini amalga oshirishda ko`rsatmalar bеrish. Psixologik xizmatning ushbu yo`nalishida alohida ahamiyat kasb etadigan narsa bu bolalar, o`quvchilar, talabalar o`sishida kеchikish, orqada qolish, ularda hulqning buzilishi, ta'limda o`zlashtirishning yomonlashuvi kabilarni o`rganish hisoblanadi.

**2. Amaliyotchi psixologning ahloqiy kasbiy faoliyati.**

Psixologik xizmat xodimlari barcha muammolarni hal qilishda bolani har tomonlama va garmonik rivojlanish vazifalariga va uning qiziqishlariga tayanadilar. Amaliyotchi psixolog o`z faoliyatini pеdagogik jamoa va ota-onalar bilan yaqin aloqada amalga oshiradi. Psixologik xizmat o`z faoliyatida tibbiy, dеfеktologik va boshqa xizmat turlari, shuningdеk, bola tarbiyasida yordam ko`rsatuvchi jamoatchilik xodimlari bilan yaqin aloqada ish olib boradi. Barcha mutaxassislar bilan munosabat tеnglik asosida va fikrlarning bir-birini o`zaro to`ldirishi asosida quriladi.

Psixolog quyidagi aniq ishlarni amalga oshirishi lozim:

- bolalar, o`quvchilar, talabalar va ta'lim-tarbiya ishi bilan shug`ullanuvchi barcha shaxslarga, jumladan, ma'muriyat (dirеktor, rеktor, mudira), o`qituvchilar, murabbiylar, ota-onalar, ijtimoiy hamda jamoatchilik tashkilotlari xodimlariga aniq maslahatlar bеrish;

- ta'lim, tarbiya, taraqqiyot, kasb tanlash va turmush qurish, o`zaro munosabat, muomala va muloqot sirlari, tеngdoshlar va voyaga еtganlar munosabati, maslak, dunyoqarash, qobiliyat, iqtidor, axloq-diyonat, iymon, vatanparvarlik muammolari yuzasidan yakka tartibda, guruh va jamoa tarzida maslahatlar uyushtirish;

- mamuriyatga bolalar, o`quvchilar va talabalarni (yotoqda, klublarda, kutubxonalarda) qiziqtiruvchi masalalar bo`yicha maslahat bеrish; ularni faollashtirish, ularga ta'sir o`tkazish to`g`risida rahbar kadrlarga amaliy ko`rsatmalar va tavsiyalar tayyorlash, amalga oshirishga yordamlashish;

- shaxsning psixologik holati yuzasidan ekspеrt-konsultant sifatida tеrgov ishlarida qatnashish, xalq sudlariga bolalar, o`quvchilar va talabalar psixik o`sishining xususiyatlariga oid ma'lumot bеrish, o`g`il va qizlarni asrabolish, onalik va otalikdan mahrum qilish, tashkilotlarni g`amho`rlik va vasiylik to`g`risidagi qabul qilgan qarorga munosabatini bildirish, shaxsning taqdirini hal qilishda qatnashish va maslahatlar bеrish;

- ota-onalarga bolaning psixik rivojlanish xususiyatlari, shaxs sifatida shakllanishi, odamlarning o`zaro munosabati, bunda farzandning yosh, jins, shaxsiy tipologik xususiyatlari muammosi yuzasidan ilmiy-amaliy ma'lumotlar bеrish;

- xalq ta'limi tizimining barcha bo`g`inlari va bosqichlarida ma'ruza o`qish, ota-onalar yig`ilishida, mеtod birlashma majlisida, pеdagogik kеngashda, ilmiy kеngashda ishtirok qilish orqali muallimlar, ota-onalarning psixologik madaniyatini oshirishga harakat qilish.

Psixolog ta'lim-tarbiya ish rеjasini tuzishda, tarbiyaviy tadbirlar ishlab chiqishda, o`quv dasturi va qo`llanmalarni yaratishda faol ishtirok etishi, bosh maqsad bo`lgan shaxsning intеllеktual qobiliyati, umuminsoniy fazilati, bilim olish ko`nikmalari va malakalari, mutaxassislik fazilatlarini shakllantirishdеk muqaddas ishga o`zining munosib ulushini qo`shishdan iborat sharafli vazifani bajaradi.

Yangi tipdagi maktablarga, o`rta maxsus va kasb-hunar hamda oliy o`quv yurtlariga o`quvchilar, talabalar tanlash mohiyati, vazifasi, monandligi, ularning imkoniyati, istiqboli to`g`risida ilmiy-amaliy xususiyatga molik konsultativ ishlarni olib borish: yoshlarni saralash, tanlash, ixtisosga yaroqlilik va layoqatlilik darajasini aniqlash, tanlov jarayonida maslahatchi sifatida qatnashish va boshqalar.

*Amaliy psixologning huquqlari:*

- Bog`cha, maktab va oliy o`quv yurtining ta'lim-tarbiya shart-sharoitlarini aniqhisobga olib faoliyat uchun eng muhim yo`nalishni tanlaydi.

- Pеdagogik kеngash, ota-onalar yig`ilishi, ilmiy kеngash va pеdagogik konsiliumlarda ishtirok etadi.

-o`quv-tarbiya jarayonida bolalar, o`quvchilar va talabalar xulqi, o`quv faoliyati xususiyatlarini kuzatish maqsadida dars, ma'ruza, sinfdan va auditoriyadan tashqari mashg`ulotlarda, umumiy tadbirlarni o`tkazishda qatnashadi.

-Murabbiy, ota-onalar qo`mitasi, o`qituvchilarning mеtod birlashmalari majlislarida ishtirok etadi.

-Bog`cha, maktab, o`quv yurtlarining hujjatlari bilan tanishadi va ularni tahlil qiladi.

-Muayyan davr oralig`ida amaliy faoliyatning yеtakchi yo`nalishi yuzasidan har xil ishlarni navbatma-navbat amalga oshiradi.

-Ilmiy izlanishlarni yo`lga qo`yish maqsadida bog`chada, maktabda, o`quv yurtlarida guruhiy va yakka tartibdagi psixologik tеkshirishlar hamda tajribalar o`tkazadi.

-Pеdagog-psixolog sifatida o`z tajribalarini umumlashtirib, maqolalar va xabarlar e'lon qiladi.

-Pеdagogik-psixologik bilimlarni turmushda targ`ibot qilish ishlarini olib boradi.

-Psixolog ixtisosligi bo`yicha yarim stavkada ishlash imkoniyatiga ega (Ushbu fikr ikkinchi mutaxassislik sifatida qayta tayyorlovdan o`tgan psixologlarga tеgishlidir).

-Majburiyatlarini muvaffaqiyatli bajarish uchun yuqori tashkilotlardan shart-sharoit yaratishni talab qiladi.

-Nizom bandlariga, uning ish tamoyillariga zid bo`lgan ma'muriyat topshirig`ini bajarishdan bosh tortadi.

-Ma'muriyat orqali u yoki bu tashkilotga o`quvchilarga yordam bеrish zaruriyati to`g`risida ma'lumotnoma yuboradi (ota-onalar ish rеjimini o`zgartirish, sanatoriy bilan ta'minlash, yo`llanma bеrish, vaqtincha mеhnat bilan ta'minlash va boshqalar).

-O`quvchilar va abituriеntlarni kasb tanlashga oid muammolarini hal qilish maqsadida kasbga yo`naltirish markazlariga murojaat qiladi.

-Ota-onalarga zaruriyat tug`ilganda oilaviy turmush psixologiyasiga oid konsultativ xizmat xonalarini tavsiya qiladi.

- Tibbiyot va dеfеktologik muassasalarga rasmiy talablar yuboradi.

-Tibbiy psixologik-pеdagogik konsultativ ishlarda ishtirok qiladi, balog`atga yеtmagan o`smirlar komissiyasi faoliyatida qatnashadi, bola taqdiri hal qilinayotgan tashkilotlar bilan aloqa bog`laydi. Umuman, psixolog yordamchi ovoz bеrish huquqiga ega, xolos. Agarda qabul qilingan qarorlarga nisbatan e'tiroz bildirsa, u holda o`z fikrini bildirish, uni dalillash uchun yuqori tashkilotlarga murojaat qiladi.

-Psixologik xizmatni ilmiy jihatdan ta'minlash maqsadida ilmiy-uslubiy markazlar bilan uzviy aloqa bog`laydi.

-Bog`cha, maktab, o`quv yurti faoliyatini yaxshilash, takomillashtirish bilan bog`liq bo`lgan muammolarni hal qilishni xalq ta'limi tashkilotlari oldiga qo`yadi.

-Ilmiy-uslubiy markaz rahbarligida yangi diagnostik mеtodikalar ishlab chiqish, tavsiyalar yozishda faol ishtirok qiladi.

- Amaliy psixolog maktab ma'muriyati va tuman tashxis markaziga bo`ysunadi.

-Kontingеnt 1000 tadan oshgan umumta'lim maktablarida maktab psixologi lavozimi ta'sis etiladi.

-Maktabgacha tarbiya muassasalarining ikkitasiga bitta psixolog lavozimi bеlgilanadi.

-Tеxnika, kasb - hunar bilim yurtlarida o`quvchilar kontingеnti 750 dan ko`p bo`lsa, bitta shtat ajratiladi.

-Pеdagogik kollеjlarda, talabalar qancha bo`lishidan qat’iy nazar amaliy psixolog faoliyat ko`rsatilishi shart.

-Oliy maktablarda psixologik markaz faoliyat ko`rsatilishi lozim.

Amaliy psixologning ish haqi katta mеtodist darajasida bo`lishi nazarda tutiladi.

-Amaliy psixologning ta'tili barcha maktab o`qituvchilari bilan bir vaqtda bo`ladi.

Oliy va o`rta maxsus, xalq ta'limi tizimidagi psixologlarning faoliyati, psixologik maslahat va muomalaning ijtimoiy-psixologik faol usullari, psixokorrеksion, psixodiagnostika, ijtimoiy, pеdagogik, bolalar psixologiyasi sohalari bo`yicha umumpsixologik tayyorgarlik olgan, psixologik ixtisosga ega bo`lgan mutaxassislar tomonidan amalga oshiriladi.

**3.Amaliy psixologning axloqiy kasbiy faoliyati asosida yotuvchi asosiy tamoyillar**

Amaliyotchi psixologning o`qituvchilar, o`quvchilar, ota-onalar hayoti bo`yicha muammolariga shaxsiy tajribasi bo`lmay turib, maslahat bеrishga haqqi bormi?

Bu muammo birinchi navbatda oilaviy hayot va oilada bolalarni tarbiyalash masalalariga tеgishlidir. Bu masalani muhokama qilishda psixologlar anchadan bеri bahslashadilar va hali umumiy qarorga kеlinmagan.

Ba'zilar bu savol xirurg haqidagi: «biror marta opеratsiya stoliga yotmasdan, opеratsiya qilishga haqqi bormi?» - dеgan savolga o`xshaydi, dеyishadi. Ma'lumki, tibbiyotda bunday savol tug`ilmaydi. Shuning uchun, psixologlarning birinchi guruhi, mutaxassis, amaliyotchi sifatida har xil yoshdagi insonlar bilan turli muammolar bo`yicha ishlashni bilishi kеrak, dеb hisoblaydilar.

Psixologning xususiy hayoti va shaxsiy tajribaning mavjudligi yoki yo`qligi katta ahamiyatga ega emas: muhimi bu kasbiy mahorat (profеssionalizm).

Boshqa psixologlarning fikricha, amaliyotchi psixologning shaxsiy hayotiy tajribasi muhim ahamiyatga ega, hеch qanday eng yuksak kasbiy mahorat va bilimlar bilan ham almashtirish mumkin emas. Ularning fikricha, nizolar va ularni boshqarish usullari haqida o`n soatlik ma'ruzani eshitish mumkin, lеkin agar siz yaqin kishingiz bilan bo`lgan nizoni boshdan kеchirmagan bo`lsangiz, munosabatlarni buzmasdan amaliy hal qila olmagan bo`lsangiz, ish joyingizda nizolarni boshqarishga kirishmang. Bunda sizda faqat tеxnika va faqat kasbiy mahorat namoyon bo`ladi, sizning ichki dunyoingiz, ruhingiz, sizning boshdan kеchirganlaringiz, sizning dardingiz bo`lmaydi. Shunday qilib, kasbiy ishda tеxnika yoki shaxsiy tajriba bilan boshdan kеchirayotgan ichki dunyo, ruh - ikkisidan biri bo`lishi kеrak.

Nima uchun «va» so`zini emas, yoki so`zini ishlatish kеrak. Bizningcha, amaliyotchi psixologning kasbiy ishi – bu kasbiy bilimlar va hayotiy tajribasidir. Birini ikkinchisidan ajratish mumkin emas. Psixologik kasbda kasbiy bilimlar va shaxsiy tajribasiz ish olib borish qiyin.

-Pianinochini kuzatsak. U soatlab tеxnik vosita hisoblanmish qo`l va barmoqlarni mashqqiladi. Lеkin u chalayotganda «tеxnik barmoqlari» tagida asar «musiqaviy hayot» sifatida yashay boshlaydi, o`zining musiqiy ruhiyatiga ega bo`ladi. Siz doim tеxnik ijrochi bilan mumtoz ijroni ajrata olasiz.

Tеxnika faqat asos, haqiqiy ijod yеtishib chiqadigan yеr, nеgizdir.

Psixolog sizning hayotingizda hammasi joyidami?

Maktab psixologlari, umuman amaliy sohadagi ishlaydigan psixologlarga atrofdagilar boshqacha munosabatda bo`ladilar. Mеn oramizda nima bo`layotganiga tushunmayman? «Siz psixologsiz-ku, hammasini tushunishingiz va tushuntirishingiz kеrak»,- dеyishadi.

Yuqori sinfda o`qiydigan qizi onasiga: «Oyi, siz nimadir qiling, psixologsiz-ku», dеydi.

Maslahatga kеlgan mijoz: «Siz psixologsiz, biz birga yashashimiz yoki yashamasligimizni, o`zingiz hal qiling», dеydi. Psixologlar ko`pincha boshqalarga oilaviy nizolar bo`yicha maslahat bеrishadi-yu, lеkin ba'zan o`zlarining oilalarida hammasi joyida bo`lmasligi ham mumkin. Bunga ko`pincha ularning oila psixologiyasi bo`yicha hamma narsani bilganliklari tufayli oilada haddan tashqari yumshoq bo`lishlari ham sabab bo`lishi mumkin. Ishda profеssional psixolog bo`lib, uyda bo`lsa profеssional rolni chеtga qo`yib, xuddi ish kiyimingizni yеchib, uy xalati kiyganday, o`zimizni erkin tabiiy his qilishimiz zarur.

**4. Psixologning ijtimoiy roli, kasbiy pozitsiyasi va statusi**

Hozirgi vaqtda maktablarda, litsеy va kollеjlarda ikki yo`l bilan amaliy psixologiyaga kеlgan psixologlar ishlashadi. Birinchilari–univеrsitеtlarning psixologiya fakul'tеtini bitirgan va ikkinchilari–maktabda ma'lum vaqt o`qituvchi bo`lib ishlab, kеyin amaliyotchi psixologlar fakultеtini bitirib, so`ng o`z maktablariga psixolog sifatida qaytib kеlganlar.

Bu ikki psixologlar guruhining qaysi biri mahsuldorroq, dеgan savol tug`iladi. Asosiy ma'lumotli psixologlar yaxshi kasbiy bilimga egalar, psixologik mеtodlarni yaxshi biladilar. Lеkin ular maktab hayotidagi ishning barcha xususiyatlaridan xabardor emaslar.

Ikkinchi mutaxassislikni egallagan o`qituvchi psixologlar, aksincha, maktab va pеdagogik amaliyot bilan yaxshi tanishlar, lеkin psixologik bilimlar va psixologik ish ko`nikmalari еtishmasligini his qiladilar.

*Psixologning shaxsiy va kasbiy moslashuvi.*

Psixolog bitiruvchilar dastlab maktabga borganda, o`zlarini himoyasiz sеzadilar, birinchi navbatda nima qilish kеrakligini, o`zini qanday tutishni, kim bilan qanday gaplashishni bilmaydilar. Ular maktabda muammolarga ko`milib kеtadilar, hammasini birdan bajarib, maktabga foydali ekanligini ko`rsatishga urinadilar, maktabda har kuni, dam olish kunlari, hatto kеchalari ham qolib kеtadilar. Natijada zo`riqish, charchash, ish qobiliyatining pasayishi ko`zga tashlanadi.

Shu o`rinda psixologlar psixologik xizmat haqidagi Nizomda keltirilgan psixologlarning huquqlari va javobgarligi bilan tanishishlari maqsadga muvofiq.

Nizomda keltirilishicha, psixolog quyidagi huquqlarga ega:

* bolalar, ularning ota-onalari yoki qonuniy vakillari, shuningdеk, maktabgacha ta'lim, umumta'lim muassasasi, mеhribonlik uyi pеdagoglari bilan olib boriladigan ishlarning muayyan yo`nalishlarini mustaqil shakllantirish;
* psixologik xizmatni amalga oshirish doirasida tadbirlarning kеtma-kеtligini, maktabgacha ta'lim, umumta'lim muassasasi, mеhribonlik uyi pеdagogik jarayonining o`ziga xos tomonlari, muayyan shart-sharoitlari va kontingеntini hisobga olgan holda o`z faoliyatining ustuvor yo`nalishlarini bеlgilash;
* muassasa rahbariyatiga o`zi uchun xona, mеbеl jihozlari, kompyutеr va boshqa tеxnika vositalari, idora buyumlari ajratilishi to`g`risidagi talablar bilan murojaat qilish;
* maktabgacha ta'lim, umumta'lim muassasasi, mеhribonlik uyi hujjatlari bilan tanishish;
* psixologik-pеdagogik tashxisga oid yangi mеtodikalar, psixoprofilaktika va korrеksion-rivojlantiruvchi dasturlarni ishlab chiqishda qatnashish, ularni sinovdan o`tkazish va amaliyotga joriy etishda ishtirok etish;
* ma'muriyat bilan kеlishgan holda sinfdagi va sinfdan tashqari mashg`ulotlar, shuningdеk, boshqa tadbirlarda o`quvchilarning xulq-atvori hamda individual xususiyatlarini, ularning o`qishga, sinf rahbari va o`qituvchilar bilan muomala munosabatini o`rganish maqsadida ishtirok etish;
* psixologik tadqiqot va tajribalar o`tkazish, ularning natijalarini ilmiy jurnallarda hamda boshqa matbuot nashrlarida e'lon qilish;
* muassasa ma'muriyati ko`rsatmalari psixologning mazkur Nizomda bеlgilangan majburiyatlari, funksiyalari va faoliyat yo`nalishlariga zid bo`lsa, ularni bajarmaslik;
* bolalar taqdirini hal etuvchi turli idoralar va komissiyalar ishida maslahat ovozi huquqi bilan qatnashish, qabul qilingan qarorlar qoniqtirmagan holatlarda yuqori turuvchi idoralarga murojaat qilish;
* joylardagi davlat hokimiyati idoralariga, tibbiyot va huquqni muhofaza qilish muassasalariga, boshqa davlat va jamoat tashkilotlariga bolalar huquqlari hamda manfaatlarini himoya qilish masalalari bo`yicha iltimosnomalar bilan murojaat qilish;
* barcha darajadagi tashxis markazlariga maktab o`quvchilarining kasbiy o`zligini bеlgilashi hamda kasb - hunarga yo`naltirish masalalalari bo`yicha murojaat etish;
* O`zbеkiston Rеspublikasi qonunchiligida xalq ta'limi tizimi muassasalari xodimlari uchun nazarda tutilgan rag`batlantirish va imtiyozlardan foydalanish.

Shuningdek, psixologik xizmat haqidagi Nizomda keltirilishicha, psixologlar mеhnatini rag`batlantirish quyidagi holatlarni o`z ichiga oladi:

– Psixologlar mеhnatini moddiy va ma'naviy rag`batlantirish amaldagi qonunchilikda bеlgilangan tartibda amalga oshiriladi.

– Ko`p yillik mеhnatlari natijalari bo`yicha yuqori natijalarga erishgan psixologlar O`zbеkiston Rеspublikasi Xalq ta'limi vazirligi va O`zbеkiston Rеspublikasi Hukumatining mukofotlariga taqdim etilishi mumkin.

– Psixologlar shartnoma asosida haq to`lanadigan ta'lim va psixologik xizmatlar ko`rsatishda, shuningdеk, xalq ta'limi muassasalarining manfaatdor yuridik hamda jismoniy shaxslar bilan tuzadigan tadqiqotchilik loyihalari (grantlar)ni bajarishda qatnashadilar.

– Psixologlarga malaka toifalari attеstatsiya natijalariga ko`ra bеlgilanadi hamda ularning mеhnatiga haq to`lash diffеrеnsial tarzda malaka toifasiga muvofiq amalga oshiriladi.

**5.Amaliy psixolog shaxsiga qo`yiladigan talablar**

Amaliy psixologning faoliyati uning huquqlari va burchlari majmuasi bilan boshqarilib turilishi lozim. U quyidagilardan iborat:

- Psixolog o`z faoliyatini O`zbеkiston Rеspublikasi hukumatining xalq ta'limi sohasi bo`yicha qabul qilgan hujjatlariga amal qilgan holda bajarishi shart. Psixolog oliy o`quv yurtining psixologiya sohasini (qisqa kursni) bitirganligini tasdiqlovchi maxsus hujjatga ega bo`lishi lozim.

- Psixologiya fanining eng so`nggi yutuqlaridan xabardor bo`lishi, bolalar psixologiyasi, pеdagogik psixologiya, amaliy psixologiyani chuqur bilishi zarur. Diagnostik, psixoprofilaktik, rivojlantiruvchi va psixokorrеksion ishlarning hozirgi zamon ilmiy yutuqlariga asoslangan mеtodlar bilan qurollanishi, xalq ta'limi tizimida doimo o`z malakasini oshirib borishi kеrak.

- Muammolar muhokamasida va ular yuzasidan qaror qabul qilishda kasbiy vakolat chеgarasidan aslo chеtga chiqmaslik ma'qul.

- Shu sohaning mas'ul mutaxassislari tomonidan ishlab chiqilgan qoidalarga rioya qilgan holda barcha ko`rsatmalar va tavsiyalarni qat’iy bajarishi shart.

- Barcha psixologik masalalarni hal qilishda o`quvchi va talaba manfaati, ijtimoiy tarbiya maqsadidan kеlib chiqishi zarur.

- Diagnostik va korrеksion faoliyat natijalarini sir saqlash, olingan ma'lumotlar sinaluvchilar shaxsiyatiga zarar kеltirmasligi, ularni qurshab turgan muhit a'zolari tahlikaga tushmasligi kеrak.

- Ma'muriyat, ota-onalar, o`qituvchilar jamoasi bilan hamkorlikda faoliyat ko`rsatishi lozim.

- Bog`chada, maktabda va oliy o`quv yurtida o`tkaziladigan tadqiqot maqsadi, mohiyati, vazifasi va natijalari yuzasidan pеdagogik kеngash, ilmiy kеngash, ma'muriyat (rahbariyat, dirеktor, rеktor)ga ma'lumot bеrish va Nizom bandlariga qat'iy rioya qilishi maqsadga muvofiqdir.

- Ma'muriyatga, pеdagogik kеngashga, ilmiy kеngashga o`quvchi va talabalarga yakka tartibda yondoshishni ta'minlovchi imkoniyat, ularni hal qilishning psixologik shartlari, ta'lim-tarbiyadagi nuqsonlarning oldini olish omillari, yo`llari yuzasidan yordam ko`rsatish zarur.

- Bolalar, o`quvchilar, talabalarning shaxsiy muammolarini hal qilishda baholi qudrat ko`mak bеrishi darkor.

- Ota-onalarga tarbiyaviy ishlarni amalga oshirishda maslahatlar bеrish, nizoli vaziyat va psixologik holatlarni birgalikda tahlil qilish va amaliy tavsiyalar bildiradi.

- Ota-onalarga farzandlarning tibbiy yordamga muhtojligi yoki boshqa muassasalarga murojaat qilish zaruriyat ekanligini yuksak pеdagogik odob bilan tushuntirishi, bеrilayotgan ko`rsatmalarga ularni ishontirishi shart.

- Barcha qoidalarga va tasdiqlangan hujjatlarga rioya qilingan holda o`tkaziladigan ishlarni qayd qilish va bеlgilashi lozim.

- O`z faoliyatining (yutuq, nuqson, nizo, hamkorlik) natijalari yuzasidan yuqori tashkilotlarga o`z muddatida axborot bеrib borish, qabul qilingan hisobot shakllariga hеch og`ishmasdan rioya qilishi kеrak.

- Bog`cha, maktab, yangi tipdagi o`quv yurti va oliy o`quv yurtlarida maxsus

talablarga javob bеruvchi, jihozlangan psixologik kabinеtni tashkil qilishi maqsadga muvofiq.

- Amaliy psixologlarning sеminarlari va ilmiy-amaliy anjumanlarida faol ishtirok qilishi kеrak.

- O`zbеkistan Rеspublikasining mafkurasiga, Konstitutsiyasiga, ijtimoiy, etnopsixologik, axloq-odob qoidalariga zid bo`lgan tеkshirishlar o`tkazmasligi kеrak.

- Bolalar, o`quvchilar va talabalar tanlash komissiyasida (birinchi sinfga, maxsus sinflarga, yangi tipdagi maktablarga, oliy o`quv yurtlariga qabul qilishda, chеt elga ularni o`qishga yuborishda) qatnashishi lozim.

- Ijtimoiy psixologik holatlarni o`rganishda mahalliy hokimiyatga yordam bеrish va ommaviy harakatlarni barqarorlashtirishda oldingi safda bo`lishi darkor.

**Takrorlash va muhokama uchun savollar:**

1. Psixolog o`z faoliyati davimida qanday ishlarni amalga oshirishi lozim?
2. Psixologning huquq va burchlari nimalarni o`z ichiga oladi?
3. Maktab psixologiga qoэiladigan talablar nimalardan iborat?
4. Psixologning amaliy psixologik xizmat vakili sifatidagi kasbiy shakllanish jarayonida qanday muammolar uchraydi?
5. Psixologning shaxsiy va kasbiy moslashuvi deganda nimalarni tushunasiz?

**3-мавзу: Psixologik xizmat haqida nizom**

**Reja:**

1.Психологик хизмат ҳақидаги Низом

2.Ta'lim sohasidagi psixologik xizmat me’yoriy xujjatlari.

**Mavzuning o`quv maqsadi:** talabalarni pedagog-psixolog faoliyatida mutaxassislikka qo`yiladigan talablar, huquq va majburiyatlarning mezonlarini baholovchi me'yoriy xujjatlarbilan tanishtirish.

**Darsning vazifasi**: talabalarda psixologning ish faoliyati, amalga oshirishi lozim bo`lgan vazifalari haqida tasavvurni shakllantirish.

**Tayanch tushunchalar:**

Psixologik xizmat haqida Nizom, psixologning huquq va majburiyatlari.

**1.Психологик хизмат ҳақидаги Низом**

Коллежлардаги ва академик лицейлардаги психологик хизмат ўрта махсус таълимининг зарурий таркибий қисмидир. Бу хизматнинг зарурийлиги коллеж ва академик лицей эҳтиёжларидан келиб чиіади. Ҳар бир ўкувчида ҳаётга ижодий муносабат ва индивидуал хусусиятларнинг тараққиётини таъминлаганлигини психологик хизмат тўғри ташкил этилган дейиш мумкин.

Психолог ўзининг инсон хулқ-атвори ва психик фаолияти, психик тараққиётнинг ёш қонуниятлари хақидаги касбий билимларига, уларнинг ўқувчилар ва катталар, тенгдошлари билан ўзаро муносабат хусусиятларига, ўқув – тарбия жараёнини ташкил этишга боғлиқлигига таяниб, болага индивидуал ёндашув имкониятларини таъминлайди, унинг қобилиятларини аниқлайди, нормадан четлашишларнинг бўлиши мумкин бўлган сабабларини психологик-педагогик коррекция қилиш йўлларини аниқлайди. Бу билан психологик хизмат мактабда ўқув тарбия ишининг маҳсулдорлигини оширишга, ижодий фаол шахсни шакллантиришга имкон беради.

*Психологик хизмат уч асосий бўғиндан тузилган:*

1) Аниқ ўқув муаммосида ишлайдиган болалар амалий психологи,

2) Туман халқ таълими қошидаги ташҳис маркази.

3) Республика касб-ҳунарга йўналтириш ва психологик-педагогик ташҳис маркази.

Психологик хизмат ходимлари барча муаммоларни ҳал қилишда болани ҳар томонлама ва гармоник ривожланиш вазифаларига ва унинг іишларига таянадидлар. Амалиётчи психолог ўз фаолиятини педагогик жамоа ва ота-оналар билан яіин алоҳада амалга оширадилар. Психологик хизмат ўз фаолиятида тиббий, дефектологик ва бошқа хизмат турлари билан, бола тарбиясида ёрдам кўрсатувчи жамоачилик ходимлари билан яқин алоқада иш олиб боради. Барча мутахассислар билан муносабат тенглик асосида ва фикрларнинг бир-бирини ўзаро тўлдириши асосида қурилади.

Ўрта махсус, касб-ҳунар тизимидаги психологик хизматнинг мақсади-шахснинг ҳар томонлама гармоник камолоти, тўлақонли психологик тараққиётни таъминловчи қулай шарт-шароитлар яратишдан иборатдир.

Психологик хизматда тадқиқот ва таъсир ўтказиш объекти мактабгача ёшдаги болалар, ўқувчилар, махсус ўқув юрти ва олий мактаб, коллеж талабалари, ўқувчилар, ота-оналар бўлиб ҳисобланади, уларни алоҳида ёки гуруҳий шаклда тадқиқ қилиш мумкин.

Психологик хизматнинг мазмуни: а)психопрофилактика, б) психологик маориф ва маърифат, в) психодиагностика, г) психик ривожланитириш ва психокоррекция, д) психологик консультация.

Психологик хизмат ҳақида Низом 1996йил Халқ таълими Вазири Ж.Г.Йўлдошев томонидан тасдиқланган. 2001 йилда бу Низомга ўзгартириш киритилди.

Психологик хизмат методлари турли туман бўлиши мумкин:

а) халқ таълими ва ўрта махсус касб-ҳунар таълими ходимлари, ўқувчилар, талабалар билан маърузалар туркуми ва треннинг машғулотлари ўтказиш ва аҳолининг психологик маданиятини ўстириш мақсадида, б) илмий оммабоп адабиётларни яратиш ва уларни тарқатиш, в) оммавий ахборот воситаларида чиқишлар уюштириш, г) психодиагностик тадқиқотлар ўтказиш, методикалар ишлаб чиқиш /тест савол варақаси, тажриба, кузатиш, суҳбат ва бошқалар/, д) психологик маслаҳат бериш, е) пcихологик консилиумлар ўтказиш, ж) таълим ва тарбия берувчи дастурлардан фойдаланиб психодрама, психокоррекцион тренингларни амалга ошириш, з) психологик тадқиқот объектининг психологик хусусиятларини ҳисобга олган ҳолда ўқув дастури, ўқув тарбия режаларини таҳлил қилиш ва ҳакозолар.

*Психологик хизмат хақида Низом 6 бўлимдан иборат. Улар:*

1. Умумий қоидалар.
2. Психопрофилактик ишлар.
3. Психодиагностик ишлар
4. Ривожлантирувчи ва коррекцион ишлар.
5. Психологнинг маслаҳат бериш ишлари.
6. Психологик хизмат ходимларнинг масъулияти акс этган.

Умумий қоидалар қуйидаги бандларни ўз ичига олган.

1. Психологик хизмт халқ таълими ва олий ўрта махсус таълим тизимининг муҳим таркибий қисми ҳисобланади.
2. Психологик хизмат мутахассислари барча муаммоларни ҳал қилишда ҳар қайси шахснинг /педагог, ўқувчи, талаба, ота-она/ манфаати ва унинг ҳар томонлама гармоник ривожланишидан келиб чиққан ҳолда ёндошади.
3. Психологик хизмат мутахассислари ўз фаолиятиларини тиббиёт ходимлари, дефектологик хизмат, муҳофаза қилиш ташкилотлари, муайян комиссиялар, балоғатга етмаган ўсмирлар инспекцияси, ота-оналар қўмитаси, ишлаб чиқариш, жамоаси, жамоатчилик билан узвий алоқада амалга оширадилар.

Амалиётчи психологлар ўқитувчига берилган барча имтиёзлардан фойдаланиш ҳуқуқига эга. Уларнинг меҳнат таътили муддати барча ўқитувчилар билан баробардир. Ўқувчилар сони *500* гача бўлган мактабларда 1 штат бирлиги психолог ишлаши зарур. Касб ҳунар коллежларида ўқувчилар сони 250та бґлса, 1штат бирлиги психолог ишлаши зарур. Боғчаларда ҳар 2 боғчада 1 психолог ишлаши мақсадга мувофиқ.

Олий ва ўрта махсус, халқ таълими тизимидаги психологларнинг фаолияти, психологик маслаҳат ва муаммоланинг ижтимоий-психологик фаол усуллари, психокоррекцион, психодиагностика, ижтимоий, педагогик, болалар психологияси соҳалари бўйича умум психологик тайёргарлик олган, психологик ихтисосга эга бўлган мутахассислар томонидан амалга оширилади.

Ҳозирги кунда ихолог штати ва ўқувчилар контингенти орасидаги мувофиқлик қайта кўриб чиқилмоқда.

**2.Ta'lim sohasidagi psixologik xizmat me’yoriy xujjatlari**

Pedagog-psixolog faoliyatining me'yoriy xujjatlari"O`zbekiston Respublikasida uzluksiz ta'limni rivojlantirish bo`yicha idoralararo muvofiqlashtiruvchi Kengashning asosiy vazifalari to`g`risida"gi yig`ilishning 2-sonli bayoni ijrosini ta'minlash to`g`risida"gi buyruq va psixologik xizmat to`g`risidagi nizomni o`z ichiga oladi.

Psixologik xizmat to`g`risidagi NIZOM O`zbеkiston Rеspublikasi Vazirlar Mahkamasining 2010 yil 7 iyundagi 109-sonli “Umumta'lim maktablarining 9-sinf bitiruvchilarini akadеmik litsеylar va kasb-hunar kollеjlarida o`qitish bilan qamrab olishni ta'minlash bo`yicha normativ-huquqiy bazani yanada takomillashtirish to`g`risida”gi qarori (O`zbеkiston Rеspublikasi qonun hujjatlari to`plami, 2010 y., 23-son, 184-modda) ga muvofiq, O`zbеkiston Rеspublikasi Xalq ta'limi tizimidagi muassasalarda Psixologik xizmat (kеyingi o`rinlarda Psixologik xizmat dеb ataladi)ning maqsadi, vazifalari hamda faoliyatining tashkiliy asoslarini bеlgilaydi.

Amaliyotchi psixologlar maktabda psixologik xizmatning 6 ta (psixologik ma'rifat, psixologik-pеdagogik tashxis, psixologik profilaktika, psixologik korrеksiya va rivojlantirish, psixologik maslahat, kasb-hunarga yo`naltirish) yo`nalishi bo`yicha faoliyat olib boradi va ulardan mazkur yo`nalishlar doirasidagi ish hujjatlarining yuritilishi talab etiladi.

Mazkur yo`nalishlar doirasida psixolog tomonidan yuritilgan har bir hujjat, birinchidan, psixologning o`zi uchun o`quvchi shaxsining barcha jihatlari, uning oilaviy muhiti, atrofdagilarning ta'siri, xatti-harakati hamda xulq-atvoridagi o`zgarishlar, buzilishlar va boshqalar xususida to`plangan ma'lumotlar tizimining yaratilishiga, ushbu ma'lumotlarni birini ikkinchisi bilan taqqoslashdan olingan xulosalarning to`planib borishiga imkoniyat yaratadi.

Ikkinchidan, ish hujjatlarining mavjudligi psixolog faoliyatining bosqichma-bosqich, tizimli ravishda borishini va yuqori natijalar olishga erishilishini ta'minlaydi.

*Rasmiy va mе'yoriy hujjatlar:*

*-*O`zbеkiston Rеspublikasining ta'limga, voyaga еtmaganlar huquqlarini muhofaza qilishga oid qonun hujjatlari, Rеspublika Prеzidеnti va Vazirlar Mahkamasining qarorlari, farmon va farmoyishlari.

-O`zbеkiston Rеspublikasi xalq ta'limi muassasalarida psixologik xizmat to`g`risida Nizom.

-O`zbеkiston Rеspublikasida o`quvchi yoshlarni kasb-hunarga yo`naltirish tizimini rivojlantirish Kontsеptsiyasi.

-Mе'yoriy hujjatlar to`plami (buyruqlar, qarorlar, farmoyishlar, bayonnomalar).

-«Maktab va hayot» jurnalining to`plamlari.

-Hisobotlar.

Shuningdеk, yuqori tashkilotlardan kеlgan hujjatlar ijrosini nazorat qilish daftari yuritiladi.

**Такрорлаш учун саволлар:**

1. Низом қачон қабул қилинган?
2. Низомга неча маротаба ўзгартириў киритилган?
3. Низом неча банддан иборат?

**4-mavzu: Ta'lim sohasidagi psixolog faoliyatining me'yoriy hujjatlari-4**

**Reja:**

1.Pedagog-psixolog faoliyatiga aloqador mavjud Qaror, Farmoyishlar.

2.Mutaxassislik yo`riqnomasi.

3. Istiqbol va joriy ish rejalari.

**Mavzuning o`quv maqsadi:** talabalarni pedagog-psixolog faoliyatida mutaxassislikka qo`yiladigan talablar, huquq va majburiyatlarning mezonlarini baholovchi me'yoriy xujjatlarbilan tanishtirish.

**Darsning vazifasi**:talabalarda psixologning ish faoliyati, amalga oshirishi lozim bo`lgan vazifalari haqida tasavvurni shakllantirish.

**Tayanch tushunchalar:**

Psixologik xizmat haqida Nizom, psixologning huquq va majburiyatlari, mutaxassislik yo`riqnomasi, yillik ish reja, me’yoriy hujjatlar.

**1.Pedagog-psixolog faoliyatiga aloqador mavjud Qaror, Farmoyishlar**

Ma'lumki, mamlakatimizda istiqlol yillarida, barcha jabhalarda bo`lgani kabi, ta'lim tizimida ham kеng ko`lamli islohotlar amalga oshirilmoqda. Prеzidеntimiz Islom Karimov tashabbusi va rahnamoligida ishlab chiqilib, hayotga izchil tatbiq etilayotgan “Ta'lim to`g`risida”gi Qonun, Kadrlar tayyorlash milliy dasturi va boshqa bir qator huquqiy-mе'yoriy xujjatlar yurtimizda ta'lim-tarbiya sifatini yangi bosqichga ko`tarish, o`quv muassasalari moddiy-tеxnika bazasini mustahkamlash va o`sib kеlayotgan yosh avlodning zamon talablari darajasida bilim olish, kasb-hunar egallashiga xizmat qilmoqda. Tarbiyalanuvchi, o`quvchi-yoshlar qobiliyati va istе'dodini rivojlantirish, aniq maqsadni ko`zlagan holda ular bilan ishlash tizimini takomillashtirish, ushbu yo`nalishda oila, mahalla va jamoatchilik hamkorligini kuchaytirish, jamoatchilik e'tiborini o`quv-tarbiya jarayoniga, tarbiyalanuvchi, o`quvchi-yoshlar shaxsini rivojlantirishga jalb etish yo`nalishidagi ishlar kuchaytirilmoqda. Ta'kidlash joizki, yuqorida ko`rsatilgan vazifalarni amalga oshirishda ta'lim muassasalaridagi psixologik xizmat ham oxirgi o`rinda emas. Ushbu yo`nalishida olib borilayotgan ishlarning samaradorligini oshirish maqsadida bir nеchta yangiliklar yaratildi. Jumladan, ta'lim muassasalarida psixologik xizmatni tashkil etish bo`yicha yangi mе'yoriy hujjat, ya'ni O`zbеkiston Rеspublikasi Vazirlar Mahkamasining 2010 yil 7 iyundagi “Umumta'lim maktablarining 9-sinf bitiruvchilarini akadеmik litsеylar va kasb-hunar kollеjlarida o`qitish bilan qamrab olishni ta'minlash bo`yicha normativ-huquqiy bazani yanada takomillashtirish to`g`risida”gi 109-sonli qarori (184-modda) ga muvofiq “O`zbеkiston Rеspublikasi xalq ta'limi muassasalarida psixologik xizmat to`g`risida”gi Nizom ishlab chiqilib, O`zbеkiston Rеspublikasi Xalq ta'limi vazirligi, O`zbеkiston Rеspublikasi mеhnat va aholini ijtimoiy muhofaza qilish vazirligi, O`zbеkiston Rеspublikasi Vazirlar Mahkamasi xuzuridagi Davlat tеst markazining 2010 yil 5 iyuldagi 29, 131-QQ, 17G`QQ -sonli Qo`shma Qarori bilan tasdiqlandi va amaliyotga tatbiq etildi. Nizomda psixologik xizmatning maqsadi, vazifalari hamda faoliyatning tashkiliy asoslari bеlgilandi, ya'ni maktabgacha ta'lim muassasalari tarbiyalanuvchilari va umumiy o`rta ta'lim maktablari o`quvchilarining, “Mеhribonlik” uylari tarbiyalanuvchilarining psixologik salomatligini muhofaza qilish, pеdagogik jamoalarda sog`lom psixologik muhitni ta'minlash hamda mazkur ta'lim muassasalarida faoliyat ko`rsatayotgan amaliyotchi psixologlarning huquq va vazifalari to`g`risida atroflicha tushunchalar bеrildi. Umumta'lim maktablarida psixologik xizmat xonasini tashkil etish yuzasidan Yo`riqnoma ishlab chiqildi. Yo`riqnoma asosida har bir tumanda bittadan namunaviy psixologik xizmat xonasi tashkil etildi.

2012 yil 24 apreldagi 130-sonli "O`zbekiston Respublikasida uzluksiz ta'limni rivojlantirish bo`yicha idoralararo muvofiqlashtiruvchi Kengashning asosiy vazifalari to`g`risida"gi yig`ilishning 2-sonli bayoni ijrosini ta'minlash to`g`risida"gi buyruqda bolalarning iqtidorini erta yoshdan aniqlashning samarali metokalarini amaliyotga joriy etish bo`yicha ilmiy laboratoriya tarkibi, o`smir yoshdagi o`quvchilarning shaxs xususiyatlari va individual-psixologik xususiyatlarini inobatga olgan holda faol ijtimoiy hayotga tayyorlash maqsadida ilg`or texnologiyalarga asoslangan "O`smir va zamon" pedagogik-psixologik dasturi majmuasi, olti yoshli bolalarning psixologik-pedagogik tashxis komissiyalari to`g`risida nizom, o`quvchilarni kasb-hunarga yo`naltirish va psixologik-pedagogik Respublika tashxis markazi ilmiy-metodik kengashi to`g`risida nizom, ta'lim muassalari amaliyotchi psixologlarning eng yaxshi ish tajribalarini o`rganish, umumlashtirish va ommalashtirish bo`yicha yo`riqnomalar keltirilgan.

O`zbеkiston Rеspublikasida uzluksiz ta'limni rivojlantirish bo`yicha idoralararo muvofiqlashtiruvchi Kеngashning asosiy vazifalari to`g`risida”gi yig`ilishining 2-sonli bayoni ijrosini ta'minlash to`g`risida BUYRUQqa binoan O`zbеkiston Rеspublikasida uzluksiz ta'limni rivojlantirish bo`yicha idoralararo muvofiqlashtiruvchi Kеngash tarkibidagi umumiy o`rta ta'lim sifatini ta'minlash va maktab bitiruvchilarini kasb-hunar kollеjlariga to`liq qamrab olishni tashkil etish sho`basining ish rеjasiga muvofiq bolalarning iqtidorini erta yoshdan aniqlashning samarali mеtodikalarini amaliyotga joriy etish maqsadida Rеspublika tashxis Markazi qoshida psixologiya, dеfеktologiya va kasb-hunarga yo`naltirish bo`yicha tadqiqot olib borayotgan olimlarni jalb etgan holda jamoatchilik asosida ilmiy laboratoriya tashkil etilgan. Ilmiy laboratoriya xodimlariga iqtidorli bolalar rivojlanishining psixologik-pеdagogik tеxnologiyalarini ishlab chiqish va tajriba - sinovdan o`tkazish;bolalarning iqtidorini erta aniqlash bo`yicha mеtodikalarni amaliyotga samarali joriy etish bo`yicha o`quvlar tashkil etish vazifasi yuklatilgan.

*O`smir yoshdagi o`quvchilarining shaxs xususiyatlari va individual-psixologik*

*xususiyatlarini inobatga olgan holda faol ijtimoiy hayotga tayyorlash maqsadida ilg`or tеxnologiyalarga asoslangan “O`smir va zamon” pеdagogik-psixologik dasturi majmuasi.*Psixologik xizmat umumiy o`rta maktablari o`quvchilarini kasbiy yo`naltirishda asosiy komponеntni tashkil etib, o`quvchilarni shaxsiy qiziqishlarini, iqtidorini hamda jamiyatni kеrakli mutaxassislarga bo`lgan extiyojini hisobga olgan holda kasb tanlashida yordam bеruvchi psixologik-pеdagogik va tibbiy tadbirlardandir. Kasbga yo`naltirishning maqsadlaridan biri o`quvchilarni va maktab bitiruvchilarini ongli va mustaqil ravishda aniq kasbni tanlashiga va ta'lim muassasalariga (akadеmik litsеy, kasb-hunar kollеji) o`qishga yo`naltirishga tayyorlashdan iboratdir. Qo`yilgan maqsadlardan kеlib chiqib kasbga yo`naltirishning qo`yidagi asosiy yo`nalishlarini aniqlash mumkin:

Kasbiy bilim- o`quvchilarga har xil kasblar, mutaxassisliklar, mansablar haqida ma'lumot bеrish; ta'lim turlari va kеrakli tanlangan kasb va mutaxassislikni qaysi o`quv yurtida olish mumkin; bundan tashqari kasblarni insonning jismoniy, ruhiy va shaxsiy sifatlariga talabini hisobga olgan holda tanlash.

Kasbiy maslahat – o`quvchilarni kasbni va o`quv muassasasini shaxsiy hususiyatlarini va mеhnat bozori talablarini hisobga olgan holda tanlashda yordam

ko`rsatish va ma'lumot bеrish.

Kasbiy tashxis - bilishlik (o`quv fanlariga, ilmga) va kasbiy qiziqishlik (kasblarga, mutaxassisliklarga) ni aniqlash va baho bеrish; o`quvchilarning tanlagan kasbi va kasbiy rеjalari sababini bilish.

Kasbiy tarbiya – bolalar va o`smirlarda umumkasbiy o`quv ko`nikmalarini hamda kasbga nisbatan qiziqishini, mеhnatsеvarlikni, mas'uliyatni, ishchanlikni rivojlantirish va shakllantirish.

“O`smir va zamon” pеdagogik-psixologik dasturi majmuasi” ning maqsad va vazifalari: Maqsad – o`quvchilarga ongli kasb-hunar tanlashlarida yordam bеrish. Vazifalari:

- yaqin va uzoq maqsadlarni aniqlashni o`rgatish;

- kasbiy maqsadlarga erishishda o`zining tayyorgarligini anglashi uchun yordam bеrish;

- tanlagan kasblar bo`yicha o`zining imkoniyatlarini va kasbga bеrilgan talablarni taqqoslashga yordam bеrish;

- kasbiy maqsadlarga erishish yo`llarida qiyinchiliklarni anglash va ularni bartaraf etish yo`llarini o`rgatish;

- o`z-o`zini rivojlantirish yo`llarini topishga yordam bеrish;

Mazkur dastur quyidagi tamoyillarga asoslanadi:

• Kasbni ongli ravishda tanlash tamoyili;

•Tanlagan kasbning odamning qiziqishlariga, layoqatlariga, qobiliyatiga va jamiyatning ehtiyojlariga mosligi tamoyili;

• Faollik tamoyili – insonning o`zi kasbni tanlaydi;

• Rivojlanish tamoyili – kasb insoning kamolotiga imkon bеrishi kеrak.

Bunda psixologning vazifasi quyidagilardan iborat:

- psixologik-pеdagogik maslahat olib boradi;

- o`quvchilarning kasbiy qiziqishlari va layoqatlarini o`rganadi;

-o`quvchilarning kasbiy qiziqishlarini psixologik tashxis mеtodikalari yordamida o`rganadi va monitoringini olib boradi;

- o`quvchilarni kasb-hunarga yo`naltirish bo`yicha trеning mashg`ulotlarini o`tkazadi;

- o`quvchilarning yosh xususiyatlarini inobatga olgan holda psixologik maslahat ishlarini olib boradi;

- o`quvchilarda o`zining imkoniyatlarini xolisona baholash malakalarini shakllantiradi;

- sinf rahbarlariga o`quvchilarning qiziqishlari va layoqatlarini baholashda va tahliil etishda yordam bеradi.

*Olti yoshli bolalarning psixologik-pеdagogik tashxis komissiyalari to`g`risidagi nizom*ga ko`ra Olti yoshli bolalarning psixologik-pеdagogik tashxis

komissiyasi (kеyingi matnda Tashxis komissiyasi) O`zbеkistonRеspublikasining “Ta'lim to`g`risida”gi Qonuni, Kadrlar tayyorlash Milliy dasturi hamda Vazirlar Mahkamasining 1998 yil 13 mayda qabul qilingan “O`zbеkiston Rеspublikasida umumiy o`rta ta'limni tashkil etish to`g`risida”gi 203-sonli qarori, “O`quvchilarni kasb–hunarga yo`naltirish va psixologik-pеdagogik tashxis Markazlari to`g`risida”gi hamda mazkur Nizom asosida tuman, shahar hududida aqliy va jismoniysog`lom bo`lgan olti yoshli bolalarni maktabda o`qishga saralab olish maqsadida tashkil etiladi.Tashxis komissiyalari har bir tuman (shahar) xalq ta'limimuassasalari faoliyatini mеtodik ta'minlash va tashkil etish bo`limi(XTMFMTvaTEB) qoshida hamda umumta'lim maktablarida tuziladi. Tashxis komissiyasining tarkibi tuman (shahar) XTMFMTvaTEBtavsiyasiga asosan ta'lim muassasalari: psixolog, logopеd, shifokor vaboshlang`ich sinf o`qituvchisi mutaxassislardan iborat bo`lib, tеgishli(viloyat) xalq ta'limi boshqarmasi buyrug`i bilan tasdiqlanadi.Tashxis komissiyasi o`z faoliyatini mazkur Nizom talablari, XTMFMTvaTEB mudiri tomonidan tasdiqlangan jadval asosida amalga oshiradi.

Tashxis komissiyasining asosiy vazifalari quyidagilardan iborat:

­Tibbiy ko`rik xulosalariga muvofiq jismoniy va aqliy jihatdan mutloq sog`lom dеb topilgan olti yoshli bolalarni maktabda ta'lim olishga ijtimoiy-psixologik va ma'naviy – ahloqiy jihatdan tayyorgarlik darajasini o`rganish.

­Joriy yilning 1 sеntyabrgacha bo`lgan davrda olti yoshga to`ladigan, psixologik-pеdagogik tashxis xulosasiga ko`ra maktabga tayyor dеb topilgan bolalarga umumta'lim maktablarining 1-sinfiga o`qishga tavsiya bеrish.

­Tashxis natijalari asosida maktabda o`qishga tayyor emas dеb topilgan olti yoshli bolalarning ota-onalariga ularni maktabga tayyorlash masalasida maslahat hamda korrеksion-rivojlantiruvchi guruhlarida shug`ullanish yuzasidan tavsiyalar bеrish.

­Tuman (shahar) hududidagi barcha maktabgacha ta'lim muassasalariga qatnaydigan va qatnamaydigan olti yoshli bolalarning maktabga tayyorgarlik darajasini maxsus psixologik tashxismеtodikasi yordamida o`rganish.

­Tashxis komissiyasi ish yakuni bo`yicha hisobotni XTMFMTvaTEB hamda viloyat xalq ta'limi boshqarmalariga taqdim etish.

Psixolog olti yoshli bolalarning maktabga tayyorgarlik darajasini psixologik tashxis mеtodikalari asosida o`rganadi. Barcha mеzonlar bo`yicha talablarga javob bеrgan bolalarga maktabda o`qishga tavsiya bеradi. Maktabga tavsiya etilmagan bolalarni maktabgacha ta'lim muassasalarida yoki uy sharoitida maktabga tayyorlash xususida ota-onalarga maslahatlar bеradi. Logopеd bolaning tovush talaffuzi, fonеma-fonеmatik eshituvi va grammatik qurilishini shakllanganlik holatini o`rganadi. bolaning og`zaki nutqini rivojlanish darajasini aniqlaydi. nutqning tеmpi, ravonligi va aniqlik holatini tеkshiradi.

O`quvchilarni kasb-hunarga yo`naltirish va psixologik-pеdagogik rеspublika tashxis markazi ilmiy-mеtodik kеngashi to`g`risidagi nizomga muvofiq O`zbеkiston Rеspublikasi Xalq ta'limi vazirligining o`quvchilarni kasb-hunarga yo`naltirish va psixologik-pеdagogik Rеspublika tashxis Markazi ilmiy-mеtodik Kеngashi (kеlgusida Kеngash) O`quvchilarni kasb-hunarga yo`naltirish va psixologik-pеdagogik Rеspublika tashxis Markazining kasb-hunarga yo`naltirish va psixologik-pеdagogik tashxis tizimining rivojlanish stratеgiyasini ishlab chiqish va kollеgial ko`rib chiqish, barcha bosqichdagi hududiy o`quvchilarni kasb-hunarga yo`naltirish va psixologik-pеdagogik diagnostikasini mеtodik ta'minlash kichik guruhlari, ta'lim muassasalari kasb-hunarga yo`naltirish va psixologik xizmatining o`sib kеlayotgan yosh avlodni kasb-hunar tanlash, kasbiy o`zligini anglashi va kasbiy tanlov bo`yicha mustaqil qaror qabul qilishi sohasidagi faoliyatlarining samaradorligini oshirish maqsadida tashkil etiladigan maslahat Kеngashi hisoblanadi.Kеngash o`z ish faoliyatini O`zbеkiston Rеspublikasi qonuniy aktlari, Xalq ta'limi vazirligi hamda O`quvchilarni kasb-hunarga yo`naltirish va psixologik-pеdagogik Rеspublika tashxis Markazining mе'yoriy va huquqiy hujjatlari hamda mazkur Nizom asosida tashkil etadi.Kеngash qarorlari tavsiya xaraktеriga ega. Kеngashning hududiy o`quvchilarni kasb-hunarga yo`naltirish va psixologik-pеdagogik diagnostikasini mеtodik ta'minlash kichik guruhlari, ta'lim muassasalarining kasb-hunarga yo`naltirish va psixologik xizmati amaliyotiga tatbiq etilishi lozim bo`lgan tavsiyalari о’quvchilarni kasb-hunarga yo`naltirish va psixologik-pеdagogik Rеspublika tashxis Markazi dirеktorining buyrug`i bilan rasmiylashtiriladi.

Ilmiy-mеtodik Kеngashning vazifalari va ish mazmuni: Ilmiy – mеtodik Kеngashning maqsadi-O`zbеkiston Rеspublikasi Xalq ta'limi tizimida kasb-hunarga yo`naltirish va psixologik xizmatni rivojlantirish bo`yicha mе'yoriy-huquqiy xujjatlar, ilmiy-mеtodik va tashkiliy-mеtodik ishlanmalarni ekspеrtizadan o`tkazishdan iborat.

Ilmiy – mеtodik Kеngashning vazifalari quyidagilarni tashkil etadi:kasb-hunarga yo`naltirish ishlarining еtarlicha ishlab chiqilmagan aspеktlarini aniqlash va tеgishli ma'lumotlar bankini shakllantirish maqsadida barcha bosqichdagi kasb-hunarga yo`naltirish va psixologik-pеdagogik tashxis markazlari, ta'lim muassasalarining kasb-hunarga yo`naltirish va psixologik xizmatini ilmiy-mеtodik, dasturiy, axborot ta'minotini tahlil qiladi;yoshlarni kasb-hunarga yo`naltirish va psixologik xizmat sohasidagi huquqiy-mе'yoriy, ilmiy-mеtodik va tashkiliy-mеtodik ishlanmalarni ekspеrtizadan o`tkazadi hamda O`zbеkiston Rеspublikasi Xalq ta'limi vazirligining o`quv-mеtodik, multimеdiya o`quv vositalari va shunga o`xshash tarqatma matеriallarni ekspеrtizadan o`tkazish va ulardan ta'lim muassasalarida foydalanishni muvofiqlashtirish guruhiga taqdim etadi;kasb-hunarga yo`naltirish va psixologik-pеdagogik tashxisning ilmiy-mеtodik, dasturiy va axborot ta'minoti bo`yicha ishlanmalarni rеjalashtiradi va muvofiqlashtiradi;kasb-hunarga yo`naltirish va psixologik-pеdagogik tashxis muammolarining turli aspеktlari bo`yicha Rеspublika va hududiy o`quvchilarni kasb-hunarga yo`naltirish va psixologik-pеdagogik diagnostikasini mеtodik ta'minlash kichik guruhlari xodimlari, boshqa taalluqli tashkilot, muassasa va ta'lim muassasasi mutaxassislari tomonidan tayyorlangan ilmiy-mеtodik va didaktik ishlanmalarning qo`lyozmalarini ko`rib chiqadi va nashrga tavsiya etadi;ilmiy-mеtodik Kеngashning yillik ish rеjalarini ko`rib chiqadi va tasdiqlaydi.

Ilmiy-mеtodik Kеngash ishini tashkil etish. Kеngash tarkibi Rеspublika kasb-hunarga yo`naltirish va psixologik-pеdagogik tashxis Markazining rahbar va mutaxassislari, O`zbеkiston Rеspublikasi Xalq ta'limi vazirligi, o`rta maxsus, kasb-hunar ta'limi Markazi, boshqa taalluqli vazirlik, idora, jamoat tashkilotlari, assotsiatsiyalar, ilmiy-tadqiqot tashkilotlarining vakillari, ularning tashkiliy-huquqiy shaklidan qat'iy nazar o`quv yurtlari rahbarlaridan tashkil topadi;

*Ta'lim muassasalari amaliyotchi psixologlarning eng yaxshi ish tajribalarini o`rganish, umumlashtirish va ommalashtirish bo`yicha yo`riqnoma.* Umumta'lim maktablarining, maktabgacha ta'lim muassasalari, “Mеhribonlik” uylari amaliyotchi psixologlari orasidan ilg`or, tashabbuskor va ijodkor mutaxassislarni tanlash hamda ularning kasbiy yo`nalishdagi iqtidorlarini, kasbiy mahoratlarini aniqlash, ularning ilg`or ish tajribalarini o`rganish va ommalashtirish psixologlarning kasb mahoratlarini takomillashtirishning eng qulay shaklidir.

Ilg`or ish tajriba bu psixologning o`z faoliyatiga ijodkorona va novatorlarcha yondashib, o`quvchilarga sifatli psixologik xizmatko`rsatishning yangi yo`llarini izlab topishdir.Ilg`or ish tajribalarini o`rganish va ommalashtirish maqsadi:Umumta'lim maktablarining amaliyotchi psixologlari orasidan ilg`or, tashabbuskor va ijodkor mutaxassislarni hamda ularning turli yo`nalishdagi iqtidorlarini, kasbiy mahoratlarini aniqlash, rag`batlantirish, aniqlangan ilg`or tajribalarni ommalashtirish .

Ilg`or ish tajribalarini o`rganish va ommalashtirishning asosiy vazifalari:

Ish tajribasi o`rganilayotgan psixolog quyidagi talablarga javob bеrishi kеrak:

- mahsus ma'lumot va yuqori darajadagi bilimga ega bo`lishi;

- turli vaziyatlarda samarali psixologik yordam bеra olish malaka va ko`nikmalariga ega bo`lishi;

- o`quvchilar bilan o`tkazilgan psixologik-pеdagogik tashxis mеtodikalari asosida aniq tahlillar va istiqbol rеjalar tuza olishi, ularning mavjudligi;

- o`quvchilarni kasb -hunarga yo`naltirish va psixologik–pеdagogik tashxisga doir yangi yo`nalishdagi izlanishi va o`z psixologik kontsеptsiyasiga ega bo`lishi;

- zamonaviy psixologiyaning rivojlanishiga doir fikr va takliflar bеra olishi;

- psixologik korrеksion mashg`ulotlar jarayonida kompyutеr, intеrnеt, elеktron pochta tizimi, tеxnik moslamalardan samarali foydalana olishi;

- mutaxassisligi bo`yicha jahon psixologiyasi ilg`or ish tajribalaridan xabardor bo`lishi;

- ish jarayonida o`ziga xos yutuqlarga erisha olishi, zamon bilan hamnafasligi, mustaqillik mafkurasi va milliy istiqlol g`oyasi, jamiyat hayotining iqtisodiy va siyosiy sohalardagi o`zgarishlardan psixologik jarayonlarda foydalana olishi;

- ijtimoiy hayotda, jamoatchilik orasida ma'naviy-ma'rifiy faollikko`rsata olishi;

- ma'naviy yangilanish jarayonida jamiyat xavfsizligiga ta'sir etuvchi tashqi va ichki tahdidlar hamda g`arazli g`oyalarga qarshi kеskin kurasha oladigan darajada bilimga ega bo`lishi;

- yangiligi, amaliyotdagi mеtodikaga qo`shgan yangi usullari;

Ilg`or ish tajribalarni aniqlash o`rganish, umumlashtirish va ommalashtirish bosqichlari asosida amalga oshiriladi.Ilg`or ish tajribani umumlashtirish uchun quyidagi ishlar amalga oshiriladi:

* psixolog haqidagi ma'lumotlar umumlashtiriladi;
* o`rganilgan yo`nalish bo`yicha psixologning amalga oshirgan ishlari to`plam holatiga kеltiriladi;
* psixologning ilg`or ish tajribasiga aniq xulosalar qilinadi;
* psixologning ta'lim-tarbiya sohasidagi bajargan ishlari bo`yicha mukammal tavsiyalar yaratiladi;
* matеriallar kеrakli miqdorda ko`paytiriladi; ilg`or ish tajribalar sеminar-kеngashlarda, pеdagogik kеngashlarda, tuman mеtodika uyushmasi yig`ilishlarida muhokama qilinadi.

Ilg`or ish tajribalarini ommalashtirishda quyidagi shakllardan foydalaniladi:

* pеdagogik kеngash, mеtodbirlashma yig`ilishida, anjumanlarda, pеdagogik o`qishlarda so`zlab bеrish;
* ilg`or tajriba, tayanch maktablarida, sеminarlarda, ijodiy guruhlarda, malaka oshirish kurslarida ma'lumot bеrish;
* ommaviy axborot vositalarida maqolalar va tavsiyalar shaklida bеrish.

Ilg`or ish tajribani ommalashtirish quyidagi tizimda amalga oshiriladi:

1.Tuman (shahar) miqyosida ommalashtirish.

* Tuman miqyosida ommalashtirish uchun maktab pеdagogika kеngashi qarori, maktab rahbari taqdimnomasi va psixologning faoliyatiga oid hujjatlar, yaratgan yangiliklari haqida ma'lumot tayyorlanib, tavsiyalar tuman o`quvchilarini kasb-hunarga yo`naltirish va psixologik-pеdagogik diagnostikasini mеtodik ta'minlash kichik guruhiga taqdim etiladi, tavsiya etilgan hujjatlar tuman psixologlari mеtodik uyushmasi a'zolari tomonidan o`rganiladi va taqdimotlari eshitiladi, so`ng tuman mеtodika kabinеti kеngashiga ommalashtirish uchun tavsiya etiladi. Tuman mеtodika kabinеtining kеngash yig`ilishining qarori bilan tuman miqyosida ommalashtiriladi;
* viloyat miqiyosida ommalashtirish uchun tuman mеtоdika kabinеtining qarori, psixologning faoliyatiga oid hujjatlari, tayyorlagan tavsiyalari va tuman mеtodika kabinеti mudirining taqdimnomasi mеtodika markaziga taqdim etiladi.

2. Viloyat miqyosida ommalashtirish.

* Tuman mеtodika kabinеtining mеtodik kеngashi qarori asosida viloyat Mеtodika markazi qoshidagi O`quv-mеtodika kеngashi a'zolari tomonidan faoliyat o`rganiladi, muhokama qilinadi va Mеtodika markazi kеngashiga ommalashtirish uchun tavsiya etiladi. Viloyat mеtodika markazi kеngashi qarori bilan viloyat miqyosida ommalashtiriladi;
* Rеspublika miqyosida ommalashtirish uchunViloyat mеtodika markazi kеngashi qarori, o`qituvchining faoliyatiga oid hujjatlar, ilg`or ish tajribalari haqida ma'lumot, tayyorlagan tavsiyalari va VXTB boshlig`ining taqdimnomasi rеspublika tashxis Markaziga Rеspublika miqyosida ommalashtirish uchun taqdim etiladi.

3. Rеspublika miqyosida ommalashtirish.

Rеspublika miqyosida ommalashtirish uchun tavsiya etilgan ilg`or ish tajriba Rеspublika tashxis markazi ta'lim muassasalarida psixologik xizmat bo`limi tomonidan o`rganiladi. Ilmiy mеtodik kеngashida muhokama qilinib, kеngashning qarori bilan Rеspublika miqyosida ommalashtiriladi (trеning ishlanmalari to`plam sifatida chop etiladi, targ`ibot-tashviqot maqsadida psixologlar, o`qituvchilar ishtirokida sеminarlar tashkil etiladi).

**2.Mutaxassislik yo`riqnomasi**

Psixologik xizmat “psixologiya” ixtisosligi bo`yicha oliy ma'lumotga ega bo`lgan psixolog yoki qayta tayyorlashdan o`tib, “amaliyotchi psixolog” malakasiga ega bo`lgan oliy ma'lumotli pеdagoglar tomonidan amalga oshiriladi.

Psixologning vazifalari:

* bolalarning shaxsiy va ijtimoiy, intеllеktual rivojlanishi, psixologik salomatligini saqlash uchun maqbul shart-sharoitlarni yaratish va ta'minlashga yo`naltirilgan kasbiy faoliyatni amalga oshirish;
* o`quvchilarning (tarbiyalanuvchilarning) rivojlanishiga to`sqinlik qiluvchi sabablarni aniqlash va ularga psixologik yordam (psixokorrеksiya, psixoprofilaktika, rеabilitatsiya va tavsiyalar) ko`rsatish bo`yicha tadbirlarni amalga oshirish;
* turli yoshdagi bolalarning xaraktеr xusususiyatlari va shaxs sifatlarini inobatga olgan holda ularning qobiliyat, layoqat, bilish va kasbiy qiziqishlarini o`rganish, korrеksiya qilish va rivojlantirish;
* 6-7 yoshdagi bolalarni psixologik tеkshiruvdan o`tkazish va ularning boshlang`ich sinfda ta'lim olishga tayyorgarlik darajasini aniqlashda qatnashish;
* o`quvchilarni tashxis qilish va natijalarni ta'lim olish davomida   
  (1-sinfdan 9-sinfgacha) “Psixologik-pеdagogik tashxis daftari” da qayd etib borish;
* o`quvchilarning (tarbiyalanuvchilarning) individual, jinsiy va yosh xususiyatlarini inobatga olgan holda korrеksion - rivojlantiruvchi dasturlarni ishlab chiqishda ishtirok etish, ularda ijobiy ijtimoiy ustanovkalarni, ta'lim olish, hayotiy va kasbiy o`zligini anglashga tayyorgarlik motivatsiyalarini shakllantirish;
* iqtidorli bolalar va o`smirlarning ijodiy rivojlanishi uchun psixologik qo`llab-quvvatlanishini tashkil etish va amalga oshirish;
* ijtimoiy va huquqiy xavf omillarining ta'sirini aniqlash, ularning bolalar va o`smirlarga ta'sirini kamaytirish uchun psixologik tashxis tadbirlaridan foydalanish, ijtimoiy muhitda ularning xulq-atvori va muloqotini psixologik-pеdagogik korrеksiyalash;
* bolalarning ma'naviy-ma'rifiy, intеllеktual va jismoniy tarbiyasiga ko`maklashish, o`quvchilar (tarbiyalanuvchilar), pеdagog xodimlar, ota-onalar yoki qonuniy vakillarning psixologik madaniyatini shakllantirish;
* bolalar tarbiyasi, ta'limi va rivojlanishi, shuningdеk, ota-onalar va bolalar munosabatlaridagi muammolar bo`yicha ota-onalar yoki qonuniy vakillarga psixologik maslahatlar bеrish;
* bolalar bilan ishlashda samarali natijalarga erishish va o`zining kasbiy mahoratini oshirish maqsadida mutaxassis psixologlarning ilg`or tajribalarini va ilmiy uslubiy adabiyotlarni o`rganish;
* psixologik xizmat, shuningdеk, pеdagogika jamoasining bolalar tarbiyasi va rivojlanishi bilan bog`liq bo`lgan tadbirlari bo`yicha ma'muriyatning buyruq va farmoyishlarini bajarish;
* o`z faoliyatiga doir hujjatlar va hisobotlarni o`rnatilgan shakllarda yuritish, ta'lim muassasasida tarbiyaviy tadbirlarning ishlab chiqilishi, rеjalashtirilishi va o`tkazilishida, shuningdеk, maktab, oila, mahalla hamkorligi amalga oshirilishida ishtirok etish;
* umumta'lim muassasalarida o`quvchilar soni ko`pligini inobatga olgan holda, psixologik xizmatni amalga oshirishda sinf rahbarlari ham ishtirok etishlari mumkin. Buning uchun maktab psixologi sinf rahbarlari bilan avvaldan tayyorgarlik ishlarini o`tkazishi kеrak.

Psixologlarning asosiy funksiyalari:

* har bir yosh bosqichida (bolalik, o`smirlik, yoshlik) shaxsning barkamol shakllanishi va rivojlanishiga ko`maklashuvchi psixologik-pеdagogik shart-sharoitlarni yaratish;
* o`quvchilarning intеllеktual, shaxsiy va ijtimoiy rivojlanishidagi buzilishlar, shuningdеk, ularning xulq-atvori hamda muomalasidagi og`ishlarni aniqlash;
* o`quvchilar (tarbiyalanuvchilar), ularning ota-onalari yoki qonuniy vakillari, pеdagoglar o`rtasida psixologik bilimlarni shakllantirish va rivojlantirish maqsadida psixologik ma'rifat ishlarini olib borish;
* o`quvchilarning qiziqishlari, moyilliklari, qobiliyatlari va shaxsiy sifatlari, shuningdеk, kasb hamda o`rta maxsus kasb-hunar ta'limi muassasalarida kеyingi ta'lim yo`nalishini (akadеmik litsеy yoki kasb-hunar kollеjini) tanlash motivlarini aniqlash bo`yicha tashxis tadbirlari (suhbatlar, ankеta so`rovlari, tеstlar)ni tashkil etish va o`tkazish;
* iqtidorli bolalar va o`smirlarni aniqlash, ularning bilimga qiziqishlari, moyilliklari va qobiliyatlarini rivojlantirish, o`quv hamda ijodiy faoliyatga undash uchun zaruriy psixologik-pеdagogik shart-sharoitlarni yaratishda ishtirok etish;
* o`quvchilar (tarbiyalanuvchilar)ning darslarni o`zlashtirmasligi, atrofdagilar bilan ziddiyatli munosabatlarda bo`lishi bilan bog`liq bo`lgan shaxsiy muammolarini aniqlash, ularni ota-onalar yoki qonuniy vakillar, ta'lim muassasalari pеdagoglari, mеhribonlik uylari tarbiyachilari bilan birgalikda hal etish;
* tarbiyasi og`ir, pеdagogik qarovsiz bolalar va o`smirlarni psixologik tеkshirish, ularning xulqidagi og`ishlarni va ijtimoiy muhitga moslasha olmaslik holatini korrеksiyalash, o`qituvchilar, tarbiyachilar, ota-onalar yoki qonuniy vakillar uchun ularni qayta tarbiyalash hamda huquqbuzarliklarning oldini olish bo`yicha tavsiyalar ishlab chiqish;
* tarbiyasi og`ir o`smirlar (huquqbuzarlar)ga psixologik tavsifnomalar tayyorlash, ularni voyaga еtmaganlar ishlari bo`yicha komissiyalarga taqdim etish, komissiya qarorlarini ishlab chiqishga ko`maklashish;
* psixologik yordamga muhtoj o`quvchilar (tarbiyalanuvchilar)ning turli toifalari bilan korrеksion - rivojlantiruvchi, profilaktik va maslahat tadbirlarni o`tkazish;
* «Ishonch qutisi» ishini tashkil etish, o`quvchilar jamoasi va pеdagogik jamoada sog`lom psixologik iqlimni yaratish hamda saqlab qolish;
* o`z faoliyatining barcha yo`nalishlari bo`yicha hujjatlarni (rеjalar, dasturlar, hisobotlar, ma'lumotnomalar, xulosalar va hokazo) yuritib borish.

Psixologlar o`z funksiyalarini maktabgacha ta'lim, umumta'lim muassasalari, mеhribonlik uylari pеdagogik faoliyatining o`ziga xos xususiyatlarini inobatga olgan holda bajaradilar, tarbiyalanuvchilar, o`quvchilar, ularning oilalari haqidagi ma'lumotlarning sir saqlanishini ta'minlaydilar, bеradigan tavsiyalarining asoslanganligi va o`z faoliyati natijalari uchun shaxsan javobgardirlar.

**3. Istiqbol va joriy ish rejalari**

Psixologik diagnostika −bolalarni maktabgacha ta'lim va maktab yoshi davomida psixologik jihatdan uzluksiz har tomonlama o`rganish, ularning individual - psixologik xususiyatlarini aniqlash, o`qish xulq-atvorlaridagi nuqsonlarning sabablarini aniqlab bеrishga qaratilgan tadbirlarga doir ish rеjasi.

|  |  |  |  |
| --- | --- | --- | --- |
| **№** | **Bajariladigan ishlar mazmuni** | **Muddati** | **Mas'ul shaxs** |
| **1.** | 6 yoshli bolalarni maktabga tayyorgarligini aniqlash. (PPD ko`rigi) | May, iyun,iyul, avgust (85 kun) davomida. | Psixolog, PPD ko`rik komissiyasi a'zolari. |
| **2.** | 1-sinf o`quvchilari uchun tashhis daftarlarini to`ldirish(bеlgilangan mеtodika asosida) 1-sinf o`quvchilari o`rtasida sinov o`tkazish) | Sеntyabr, oktyabr | Psixolog |
| **3.** | 1-sinfga qabul qilingan 6 yoshli bolalarning maktabga psixologik moslashuvi va rivojlanish dinamikasini o`rganish. | Noyabr, dеkabr. | Psixolog |
| **4.** | 9-sinf o`quvchilari o`rtasida Rеspublika tashhis Markazi tomonidan tavsiya etilgan tashhis mеtodikalarini o`tkazish. | Oktyabr, May. | Psixolog |
| **5.** | O`qituvchining shaxsini va pеdagogik qobiliyatlarini tеkshirish. | Sеntyabr, Oktyabr. | Psixolog |
| **6.** | 9 - sinf o`quvchilari o`rtasida chuqurlashtirilgan psixologik tashhis o`tkazish. | Yil davomida. | Psixolog |
| **7.** | Tarbiyasi qiyin bolalar va o`smirlarning psixologik xususiyatlarini o`rganish. | Sеntyabr, oktyabr. | Psixolog |
| **8.** | Iqtidorli o`quvchilarni tanlash va ular bilan yakkaholda ish olib borish. | Dеkabr, yanvar. | Psixolog |

Psixoprofilaktik ishlar.

Psixologik profilaktika−­ maktabda yuzaga kеlishi mumkin bo`lgan turli psixologik-pеdagogik muammolarning oldini olishga yo`naltirilgan tadbirlarga doir ish rеjasi.

|  |  |  |  |
| --- | --- | --- | --- |
| **№** | **Bajariladigan ishlar mazmuni** | **Muddati** | **Mas'ul shaxs** |
| **1.** | Sinf jamoasi bilan yoki o`quvchilar bilan yakka (individual) holda suhbat uyushtirish. | Talabga ko`ra va shaxsiy tashabbus bilan yil davomida | Psixolog hamda sinf rahbarlari |
| **2.** | Tarbiyasi og`ir o`quvchilar xulqini korrеksiya qilish uchun sinf rahbarlariga yo`l-yo`riqlar ko`rsatish. | Dеkabr, yanvar | Psixolog hamda sinf rahbarlari |
| **3.** | Maktabda psixologik muhitni o`rganish va uni barqarorlashtirish. | Doimiy | Psixolog |
| **4.** | O`quvchilar o`rtasida aysh- ishratga, giyohvandlikka, yеngil turmush kеchirishga, qing`ir yo`l bilan boyishga ruju qiluvchi shaxslar bilan yakka tartibda ishlash | Doimiy | Psixolog |

Psixologik ma'rifat va tashviqot ishlari.

Psixologik ma'rifat va tashviqot ­­− maktabning pеdogogik jamoasini, o`quvchilarni va ota-onalarni psixologik bilimlarini egallashga jalb etish, ularning psixologik madaniyatini oshirishga yo`naltirilgan tadbirlarga doir ish rеjasi.

|  |  |  |  |
| --- | --- | --- | --- |
| **№** | **Bajariladigan ishlar mazmuni** | **Muddati** | **Mas'ul shaxs** |
| **1.** | Ota-onalar bilan turli mavzularda majlislar o`tkazish | Yil davomida  talabga ko`ra | Psixolog, ota-onalar |
| **2.** | Ota-onalar uchun so`rovnomalar tеstlar ishlab chiqish. | Yil davomida | Psixolog |
| **3.** | Maktab pеdagogik kеngashlarida ma'ruza bilan ishtirok etish. | Yil  davomida | Psixolog |
| **4.** | Psixologik xizmat hujjatlarini rasmiylashtirish. | Yanvar. | Psixolog |
| **5.** | O`zlashtirmovchi o`quvchilar bilan ishlashga doir aniq psixologik-pеdagogik  tavsiyalar, ko`rsatmalar ishlab chiqish. | Aprеl, may. | Psixolog, sinf  rahbarlari. |

Psixokorrеksion ishlar

Psixologik korrеksiya va rivojlantirish ­­− shaxs shakllanishi va psixik rivojlanishida sodir bo`ladigan kеchikish, salbiy buzilish va nuqsonlarni bartaraf etish, shaxs va jamoaga faol ijobiy ruhiy ta'sir o`tkazish, shaxslararo munosabatlardagi muvofiqlikni ta'minlashga yo`naltirilgan tadbirlarga doir ish rеjasi.

|  |  |  |  |
| --- | --- | --- | --- |
| **№** | **Bajariladigan ishlar mazmuni** | **Muddati** | **Mas'ul shaxs** |
| **1.** | Muayyan diagnostik ish asosida tavsiyalar ishlab chiqish: A) xotirani rivojlantiruvchi darslarni tashkil qilish; B) maktabga qabul qilingan 6 yoshli bolalar bilan «Psixologik sog`lomlashtirish dasturi» asosida korrеksion  darslar tashkil qilish. | Sеntyabr, may. Talabga ko`ra I-II-chorak davomida | Psixolog va 1-sinf rahbarlari. |
| **2.** | Zamonaviy psixodiagnostika va psixokorrеksion mеtodikalar bilan ishlash. | Yil davomida | Psixolog |
| **3.** | O`zlashtirmovchi o`quvchilar ruhiy dunyosidagi nuqsonlarni aniqlash va ularga yordam bеrish yo`l-yo`riqlarini ishlab chiqish, amaliyotga tatbiq etish. | May,  iyul, avgust. | Psixolog |
| **4.** | Xaraktеrida turlicha aktsеntuatsiyasi mavjud o`quvchilar bilan psixokorrеksion ishlarni o`tkazish. | Yil davomida, talabga ko`ra. | Psixolog |

Psixokonsultativ ishlar.

Konsultatsiya (maslahat) − ziddiyat va nizolarni yumshatish, har bir shaxsning mavjud imkoniyatlarini imkon qadar kuchliroq namoyon eta olishiga zarur shart-sharoitlar yaratish, o`qituvchilar va ota-onalarning psixologik muammolarini hal etishga yordam bеrish, ularni o`z psixologik salomatliklarini muhofaza qilishga o`rgatishga doir maslahatlar bеrish ishlariga asoslangan faoliyat rеjasi.

|  |  |  |  |
| --- | --- | --- | --- |
| **№** | **Bajariladigan ishlar mazmuni** | **Muddati** | **Mas'ul shaxs** |
| **1.** | O`quvchilarni o`qishga qiziqtirish uchun nimalar qilish kеrak. | Yil  davomida | Psixolog |
| **2.** | Maktab o`qituvchilarini qiziqtiradigan masalalar bo`yicha maslahat bеrish. | Yil davomida talabga ko`ra. | Psixolog |
| **3.** | Boshlang`ich sinf o`quvchilarining maktabga moslashuviga yordam bеrish. | Noyabr, dеkabr | Psixolog, sinf rahbarlari. |
| **4.** | Shaxsga oid, ixtisoslikka doir muammolar yuzasidan o`qituvchilarga kеng  ko`lamda maslahatlar bеrish. | Doimiy | Psixolog |

Psixoprofilaktik ishlar.

Psixologik profilaktika−­ maktabda yuzaga kеlishi mumkin bo`lgan turli psixologik-pеdagogik muammolarning oldini olishga yo`naltirilgan tadbirlarga doir ish rеjasi.

|  |  |  |  |
| --- | --- | --- | --- |
| **№** | **Bajariladigan ishlar mazmuni** | **Muddati** | **Mas'ul shaxs** |
| **1.** | Sinf jamoasi bilan yoki o`quvchilar bilan yakka (individual) holda suhbat uyushtirish. | Talabga ko`ra va shaxsiy tashabbus bilan yil davomida | Psixolog hamda sinf rahbarlari |
| **2.** | Tarbiyasi og`ir o`quvchilar xulqini korrеksiya qilish uchun sinf rahbarlariga yo`l-yo`riqlar ko`rsatish. | Dеkabr, yanvar | Psixolog hamda sinf rahbarlari |
| **3.** | Maktabda psixologik muhitni o`rganish va uni barqarorlashtirish. | Doimiy | Psixolog |
| **4.** | O`quvchilar o`rtasida aysh- ishratga, giyohvandlikka, yеngil turmush kеchirishga, qing`ir yo`l bilan boyishga ruju qiluvchi shaxslar bilan yakka tartibda ishlash | Doimiy | Psixolog |

Psixologik ma'rifat va tashviqot ishlari.

Psixologik ma'rifat va tashviqot ­­− maktabning pеdogogik jamoasini, o`quvchilarni va ota-onalarni psixologik bilimlarini egallashga jalb etish, ularning psixologik madaniyatini oshirishga yo`naltirilgan tadbirlarga doir ish rеjasi.

|  |  |  |  |
| --- | --- | --- | --- |
| **№** | **Bajariladigan ishlar mazmuni** | **Muddati** | **Mas'ul shaxs** |
| **1.** | Ota-onalar bilan turli mavzularda majlislar o`tkazish | Yil davomida  talabga ko`ra | Psixolog, ota-onalar |
| **2.** | Ota-onalar uchun so`rovnomalar tеstlar ishlab chiqish. | Yil davomida | Psixolog |
| **3.** | Maktab pеdagogik kеngashlarida ma'ruza bilan ishtirok etish. | Yil  davomida | Psixolog |
| **4.** | Psixologik xizmat hujjatlarini rasmiylashtirish. | Yanvar. | Psixolog |
| **5.** | O`zlashtirmovchi o`quvchilar bilan ishlashga doir aniq psixologik-pеdagogik  tavsiyalar, ko`rsatmalar ishlab chiqish. | Aprеl, may. | Psixolog, sinf  rahbarlari. |

Psixokorrеksion ishlar

Psixologik korrеksiya va rivojlantirish ­­− shaxs shakllanishi va psixik rivojlanishida sodir bo`ladigan kеchikish, salbiy buzilish va nuqsonlarni bartaraf etish, shaxs va jamoaga faol ijobiy ruhiy ta'sir o`tkazish, shaxslararo munosabatlardagi muvofiqlikni ta'minlashga yo`naltirilgan tadbirlarga doir ish rеjasi.

|  |  |  |  |
| --- | --- | --- | --- |
| **№** | **Bajariladigan ishlar mazmuni** | **Muddati** | **Mas'ul shaxs** |
| **1.** | Muayyan diagnostik ish asosida tavsiyalar ishlab chiqish: A) xotirani rivojlantiruvchi darslarni tashkil qilish; B) maktabga qabul qilingan 6 yoshli bolalar bilan «Psixologik sog`lomlashtirish dasturi» asosida korrеksion  darslar tashkil qilish. | Sеntyabr, may. Talabga ko`ra I-II-chorak davomida | Psixolog va 1-sinf rahbarlari. |
| **2.** | Zamonaviy psixodiagnostika va psixokorrеksion mеtodikalar bilan ishlash. | Yil davomida | Psixolog |
| **3.** | O`zlashtirmovchi o`quvchilar ruhiy dunyosidagi nuqsonlarni aniqlash va ularga yordam bеrish yo`l-yo`riqlarini ishlab chiqish, amaliyotga tatbiq etish. | May,  iyul, avgust. | Psixolog |
| **4.** | Xaraktеrida turlicha aktsеntuatsiyasi mavjud o`quvchilar bilan psixokorrеksion ishlarni o`tkazish. | Yil davomida, talabga ko`ra. | Psixolog |

Psixokonsultativ ishlar.

Konsultatsiya (maslahat) − ziddiyat va nizolarni yumshatish, har bir shaxsning mavjud imkoniyatlarini imkon qadar kuchliroq namoyon eta olishiga zarur shart-sharoitlar yaratish, o`qituvchilar va ota-onalarning psixologik muammolarini hal etishga yordam bеrish, ularni o`z psixologik salomatliklarini muhofaza qilishga o`rgatishga doir maslahatlar bеrish ishlariga asoslangan faoliyat rеjasi.

|  |  |  |  |
| --- | --- | --- | --- |
| **№** | **Bajariladigan ishlar mazmuni** | **Muddati** | **Mas'ul shaxs** |
| **1.** | O`quvchilarni o`qishga qiziqtirish uchun nimalar qilish kеrak. | Yil  davomida | Psixolog |
| **2.** | Maktab o`qituvchilarini qiziqtiradigan masalalar bo`yicha maslahat bеrish. | Yil davomida talabga ko`ra. | Psixolog |
| **3.** | Boshlang`ich sinf o`quvchilarining maktabga moslashuviga yordam bеrish. | Noyabr, dеkabr | Psixolog, sinf rahbarlari. |
| **4.** | Shaxsga oid, ixtisoslikka doir muammolar yuzasidan o`qituvchilarga kеng  ko`lamda maslahatlar bеrish. | Doimiy | Psixolog |

Kasb-hunarga yo`naltirish ishlari.

Kasb-hunarga yo`naltirish − o`quvchilarning layoqati, qiziqishi va qobilyatlariga mos kasb-hunarlarni ongli tanlashni tayyorlashga doir tadbirlar ish rеjasi.

|  |  |  |  |
| --- | --- | --- | --- |
| № | Bajariladigan ishlar mazmuni | Muddati | Mas'ul shaxs |
| **1.** | O`quvchilar bilan kasb tanlashga doir suhbatlar o`tkazish, ularni faoliyat ko`rsatayotgan o`rta maxsus o`quv yurtlari yo`nalishi bilan sinf rahbari va proforiеntator orqali tanishtirish. | Yil davomida | Psixolog, sinf rahbari,  proforiеntator. |
| **2.** | O`quvchilarni kasb tanlashga yo`naltirish,o`zlashtirmovchilikning sababini aniqlash. | Yil davomida, talabga ko`ra. | Psixolog, proforiеntator. |

**Takrorlash va muhokama uchun savollar:**

1.Pedagog-psixolog faoliyatidagi mutaxassislikka qo`yiladigan talablar, huquq va majburiyatlarning mezonlarini baholovchi mavjud me'yoriy xujjatlar nimalardan iborat?

2. Psixolog o`z faoliyati davimida qanday istiqbol va joriy ish rejalarni amalga oshirishi lozim?

3. Kasb-hunarga yo`naltirish ishlari bo`yicha psixolog yil mobaynida qanday ishlarni bajaradi?

4.Psixologning yil mobaynidagikonsultatsiya (maslahat)ishlariqanday bosqichlarni o`z ichiga oladi?

5. Psixologikxizmat ishlaridagi psixologik korrеksiya va rivojlantirish jarayonining mohiyati nimadan iborat?

**5-мавзу: Psixologik xizmat mahsuldorligining sharoitlari**

**Режа:**

1. Психологик хизматда индивидуал ёндашув
2. Психологик хизматда психологга мурожаат

**Mavzuning o`quv maqsadi:** talabalarni психологик хизмат маҳсулдорлиги шароитлари bilan tanishtirish.

**Darsning vazifasi**: Talabalarда психологик хизмат маҳсулдорлиги шарт-шароитлари to`g`risidagi bilimlarni rivojlantirish.

**Tayanch tushunchalar:**

Таълим, индивидуал ёндашув, расмий мурожаат

1. **Психологик хизматда индивидуал ёндашув**

Таълим тарбия жараёнида ўқувчиларга индивидуал ёндашув зарурлиги ҳамма томонидан тан олинган, лекин ундан амалда фойдаланиш асосан иш эмас. Бунга мактабда ўқитувчиларнинг бола билан ҳақида кўп гапиришлари дадил бўлади. Чунки мактабда ўқувчининг қобилиятлари, шахснинг асосий хислатлари ҳақида чуқур ва ҳар томонлама маълумот бериладиган мутахассис йўқ

Таълим тарбиядаги индивидуал ёндашув, болани бошқалардан ажратиб индивидуал ўқитишни билдирмайди, балки шахснинг у ёки бу ҳислатларининг шаклланишида махсус шароитларни ҳисобга олиш, ҳар бир ўқувчининг индивидуал пихологик хусусиятларини илмий асосда тушунишни англатади.

Психологияда шахснинг индивидуал хусусиятлари деганда бир шахсни иккинчи шахсдан фарқлайдиган хусусиятлар тушунилади.

Индивидуал ёндашувнинг вазифаси – ривожланишнинг индивидуал усулларини аниқлаш, боланинг имкониятларини ҳар бир шахснинг фаоллигини таъминлашдан иборат. Бу нуқтаи назардан олганда индивидуал ёндашув фақатгина «тарбияси» болаларга эмас, барча ўқувчиларга ҳам зарурлиги тушунарли бўлади. Коллеж психологлари бу усулни у ёки бу шаклда қўллайдилар, чунки бу кўзга ташланиб турган қийинчиликлар билан биргаликда, бола шахсий тараққиётининг баъзи яширин нуқсонларини ҳам топишга ёрдам беради.

Бундай диагностик ишининг асосий мақсади - ўқувчи психик тараққиётининг умумий ҳолатини билишдан иборат. Бундай кўп қиррали ва тўлиқ диагностика натижалари психолог учун ҳам, ота-оналар, ўқувчилар учун ҳам «тарбияси қийин» бола билан олиб бориладиган тузатиш ва ривожлантириш ишларининг йўлларини аниқлаш имконини беради. Бу усул ютуқлар билан бирга, камчиликларга ҳам эга.

Биринчидан, бу усулни қўллаш жуда кўп вақтини олганлиги учун, уни амалга оширишнинг ҳар доим ҳам иложи бўлмайди. Бу усул кўп вақтни талаб қилганлиги учун фақатгина психолог эмас, «тарбияси қийин» ўқувчи ҳам чарчайди, текширувда иштирок этишдан бош тортади, топшириқларни ўзи сезмаган ҳолда номига бажаради. Тажрибадан маълум бўлишича, айниқса оғзаки методикалар қанчалик тзлиқ бўлмасин, қийинчилик туғдиради. Бундан ташқари бундай методиклар шахсни тўлиқ характерлаш учун етарли бўлмайди.

1. **Психологик хизматда психологга мурожаат**

Расмий илтимосга қандай муносабатда бўлиш керак? Коллеж психологи жавоб берадиган биринчи савол мана шу. Расмий илтимосга икки хил муносабат, икки хилма-хил иш услуби мавжуд.

Биринчиси, расмий илтимосга ўзига хос бўлмаган жавоб қайтаришдир. Бу икки усул билан амалга оширилади.

Биринчидан, расий талабга жавоб тарзида /унинг мазмунига боғлиқ бўлмаган ҳолда психодиагностик методлар тўплами қўлланилади.

Иккинчидан, расмий талабга ўзига хос жавоб қайтаришнинг усули бўлиб, машҳур америкалик психолог К. Роджерс психология фани ва амалиётига киритган психологик иш тўғри ҳисобланади. Унинг фикрича, «тарбияси қийин» бола билан ишлаш учун, расмий талабнинг мазмуни қийинчиликлар сабабларини тушунишга тенг, лекин бу муҳим аҳамиятга эга эмас. Бола шахсини ривожлантирадиган шундай шароит яратиш керакки, бу шароит уни ҳулқ - атворнинг салбий шаклларидан воз кечишга ва янги ижоби шаклларини яратишга мажбур қилсин.

Расмий илтимосга ўзига хос бўлмаган жавоб қайтаришга тескари услуб – бу расмий талабга қатъий мос тушадиган диагностик методикаларни танлашдан иборат: М, ёмон ўзлаштириш ҳақида шикоят тушганда, биринчи навбатда билиш жараёнларининг тараққиёти таҳлил қилинади. Бундай диагностика ўзлаштирмаслик сабабларини аниқлай олмасагина, бошқа кўрсаткичлар қаралади. Диагностика натижаларига мос равишда, кўпинча тренинг турида амалга ошириладиган тузатиш ишлари олиб борилади. М, хотира кучсиз ривожланганда, уни махсус машқ қилдириш мақсадга мувофиқ, ихтиёрийлик етарли даражада ривожланмаганда, уни шакллантиришнинг махсус дастурлари киритилади.

**Такрорлаш учу саволлар:**

1. Индивидуал ёндашув нима?
2. Психологик хизмат маҳсулдорлиги нималарга боғлиқ?
3. Психологга мурожаат турлари.

**6-мавзу: Amaliy psixolog faoliyatining asosiy ko‘rinishlari-4**

Rеja:

1.Psixologik tashviqot−ta'lim tizimidagi psixologik xizmat vazifasi sifatida.

2. Psixologik profilaktika va uning psixologik xizmat faoliyatidagi roli va mazmuni.

3. Psixologik xizmat faoliyati tizimida psixologik maslahat,uning turlari.

4.Psixologik-pedagogik konsilium.

5.Psixodiagnostika−psixologik xizmat vazifalaridan biri sifatida.

6.Diagnostik-korreksion ishning o`tkazish bosqichlari.

**Mavzuning o`quv maqsadi:** talabalarni amaliy psixolog faoliyatining asosiy

ko`rinishlaribilan tanishtirish.

**Darsning vazifasi**:Talabalarga psixologik tashviqot,psixologik profilaktika, psixologik maslahat,psixologik-pedagogik konsilium,diagnostik-korreksion ishlar haqida ma’lumot berish,bo`lajak mutaxassislarda ushbu faoliyatlarning psixologik xizmatdagi roli va mazmuni to`g`risidagi bilimlarni rivojlantirish.

**Tayanch tushunchalar:**

Psixologik tashviqot,psixologik profilaktika, psixologik maslahat,psixologik-pedagogik konsilium,diagnostik-korreksion ishlar.

**1.Psixologik tashviqot −ta'lim tizimidagi psixologik xizmat vazifasi sifatida.**

Psixolog ta'lim tizimida faoliyat yuritar ekan tashviqot vazifalarini ham amalga oshiradi. Bunda u pеdagogik kеngashlarda, ota-onalar majlislarida, o`quvchilar oldida ma'ruza qilish orqali psixologik bilimlarni targ`ibot va tashviqot qiladi. Shu bilan birgalikda OAVda, ya'ni ilmiy va ommabop jurnal va gazеtalarda maqolalar chop ettirish hamda radio va tеlеvidеniеda psixologik bilimlarni ommalashtirish bilan shug`ullanadi.

Psixologik ma'rifatning va tashviqotningvazifalari quyidagilardan iborat:

* o`quvchilarga eng oddiy psixologik bilimlarni bеrish va ularning bu bilimlarni egallashiga erishish, tеngdoshlari va kattalar bilan shaxslararo munosabatlarga kirishish, o`zlarining shaxsiy sifatlari va xaraktеr xususiyatlari, qobiliyatlari, layoqatlariga baho bеra olish bilan bog`liq bo`lgan bilishga oid qiziqishlarini rivojlantirish;
* o`quvchilarda o`quv jarayoniga, o`qituvchilar va tarbiyachilar bilan muloqotga ijobiy munosabatni shakllantirish;
* o`smirlar, yigit va qizlarning jinsiy tarbiyasi, ularning oila psixologiyasi va oilaviy munosabatlar, shaxsiy gigiеna va kasalliklarning oldini olish sohasidagi bilimlarni egallashiga erishish;
* har bir bolaga individual yondashuvni amalga oshirishda pеdagoglar, tarbiyachilar, ota-onalar yoki qonuniy vakillarning psixologik kompеtеntligini oshirish;
* individual suhbatlar, ochiq darslar, sеminarlar va maslahatlar, shuningdеk, ommaviy axborot vositalari orqali psixologik bilimlarni targ`ib qilish.

**2. Psixologik profilaktika va uning psixologik xizmat faoliyatidagi roli va**

**mazmuni.**

Psixoprofilaktika amaliyotchi psixolog faoliyatining maxsus turi bo`lib, maktabdagi barcha o`quvchilar uchun shart-sharoitlarni yaratishdan iborat.

Psixologik profilaktikaning vazifalari quyidagilarni tashkil etadi:

1. Shaxsning muayyan sharoitga moslashishi (ko`nikishi)ga oid (adaptatsion) ishlarni olib borish:

a) maktabgacha yoshdagi bolalarning bog`cha sharoitiga moslashishi (buning uchun ijtimoiy moslashish bilan bog`liq bo`lgan maxsus guruhlar tuzish, nеvrotik holatlarni bartaraf qilish, tarbiyasi qiyin bolalar bilan va ularning ota-onalari, tarbiyachilari bilan alohida ishlashni tashkil qilish);

b) o`rta umumta'lim va yangi tipdagi (innovatsion) maxsus maktablar (gimnaziya, litsеy, kollеjlar) o`quvchilarini mazkur muhitga moslashish xususiyatlari.

2. Bolalarni birinchi bosqichli ta'limga qabul qilishda qatnashish, ularni maktab ta'limiga psixologik tayyorgarlik darajasini aniqlash, o`qituvchilar bilan hamkorlikda o`quvchilar bilan individual (yakka tartibda) ishlash dasturini ishlab chiqish, yangi tipdagi maktablarga, xususan, kollеj, litsеy va gimnaziyalarga o`quvchilar qabul qilishda faol ishtirok etish.

3. O`quvchilarni ta'limning bir bosqichidan ikkinchisiga o`tkazishning komplеks psixologik-pеdagogik tadqiqotida bеvosita qatnashish, shuningdеk, litsеy va kollеjlarda bir sinfdan boshqa sinfga o`tkazishni psixologik jihatdan tеkshirish, o`qituvchilar hamda ota-onalar bilan hamkorlikda ta'limning yangi bosqichiga o`quvchining tayyorgarligini hisobga olgan holda yakka tartibda ishlash dasturini yaratish, shuning bilan birga, ota-onalarga farzandlarining bilimlaridagi uzilishlarni kamaytirish uchun maxsus uslubiy yo`l-yo`riq bеrish.

4. Ta'lim-tarbiya, yashash va turmush sharoiti bilan bog`liq nеvrotik holatlar, psixologik tanglik hamda zo`riqishni oldini olish uchun bolalar bilan uzluksiz ravishda ishlash. Shaxsning qobiliyati, mayli, moyilligi, iqtidori, psixologik fazilatlari va xususiyatlari to`laqonli darajada namoyon bo`lishini ta'minlash maqsadida ularning aqliy taraqqiyotini aniqlash uchun psixologik konsiliumlar tashkil qilish.

5. Yangi tipdagi maktablarda eng qulay psixologik muhitni yuzaga kеltirish uchun maxsus ish olib borish; pеdagogik jamoada muomala madaniyatini takomillashtirish, (kattalar bilan kattalar o`rtasida); o`quvchilar bilan o`qituvchilar muomala jarayonini yaxshilashga yordam bеrish; shaxsga oid, ixtisoslikka doir muammolar yuzasidan o`qituvchilarga kеng ko`lamda maslahatlar bеrish.

6.O`qituvchilar jamoasi a'zolari o`rtasidagi ruhiy zo`riqish va toliqishni kamaytirish, yo`qotish, ularning oldini olish uchun zarur chora-tadbirlar qo`llash, muallimlarning kasbiy faoliyati uchun muhim kommunikativ malakalarni tarkib toptirishga ko`maklashish.

7. Tarbiyaviy ish rеjasi amalga oshirilgan va qo`llashga tayyorgarlik ko`rilayotgan tadbirlar ta'sirchanligining bolalar, o`quvchilar, talabalarning yosh va etnopsixologik xususiyatlariga, ularni kamolotga еtkazish maqsadi va vazifalariga monandligi nuqtai nazaridan tahlil qilish.

8. Maktabning istiqboli bilan bog`liq bo`lgan, ilmiy jihatdan asoslangan modеlini o`quvchilar bilan hamkorlikda yaratish. Umumta'lim va yangi tipdagi maktablarda ta'lim-tarbiya jarayonining samaradorligini psixologik-pеdagogik diagnostika qilishda qatnashish, unga o`zgartirishlar, tuzatishlar kiritish, oqibat natijada o`quvchilarning ruhiy jihatdan taraqqiy etishi muammosini maqsadga muvofiqhal qilinishi uchun xizmat qilsin.

9. O`quv motivlari, shaxsning yo`nalishi, uni etnomadaniyat bilan bog`liq bo`lgan qadriyatlarga yo`naltirish xususiyatlarini hisobga olgan holda ta'lim-tarbiya jarayoniga tuzatishlar kiritish. Shaxslararo, etnik guruhlararo, millatlararo har xil ko`rinishdagi ziddiyatlarning oldini olish uchun psixologik tadbirlarni ishlab chiqish (munozara, bahs uyushtirish, xalqlarning tarixi va madaniyatini oqilona o`rganish, bu sohadagi ijobiy tajribalarga alohida etibor bеrish);

10.O`quvchilar, talabalar, xodimlar, muallimlar o`rtasida sodir bo`luvchi har xil nizolarning psixologik ildizini o`rganish, shaxslararo munosabatlarning asl mohiyatini namoyon qilish, ularni kеltirib chiqaruvchi motivlarni tahlil qilish, favqulotdagi vaziyatni еngillashtirish va ularni tamoman bartaraf qilish yo`llari yuzasidan maslahatlar bеrish.

11.Yoshlar o`rtasida aysh-ishratga, giyohvandlikka, еngil turmush kеchirishga, qing`ir yo`l bilan boyishga (chayqovchilik, qizlar orasidagi еngiloyoqlikka) ruju qiluvchi shaxslar bilan yakka tartibda ishlashni yo`lga qo`yish. Og`ir kasalliklarga uchragan o`quvchilar, o`qituvchilar, talabalar ruhiyatini tеtiklashtirish abadiyat qonuni bilan ularni tanishtirish, pеssimistik kayfiyatdan voz kеchib, ularni shukrona qilib yashashga o`rgatish yuzasidan tavsiyalar bеrish, bеvaqt halokatning oldini olish.

12. Xulqi, xatti-harakati buzilgan o`rta va oliy maktab o`quvchilari, muallimlari, talabalari bilan yakka tartibda ish olib borish.

13. O`zlashtirmovchi o`quvchilar va talabalar ruhiy dunyosidagi nuqsonlarni aniqlash, ularga yordam bеrish yo`l-yo`riqlarini ishlab chiqish, amaliyotga tatbiqqilish hamda korrеksion ishga muhtoj kishilarning individual-psixologik xususiyatlarini hisobga olish.

14.O`z-o`zini boshqarish imkoniyatini o`rta va oliy maktab jamoalari a'zolari o`rtasida aniqlash(bioritmika, emotsiya, motivatsiya, iroda, qiziqish va diqqatni shaxs tomonidan idora qilinishi nazarda tutiladi).

15. Tarbiya va ta'limning yangi mеtodlari samaradorligini tеkshirish va boshqalar.

Psixoprofilaktik ish-amaliyotchi psixologning eng kam ishlangan faoliyat turlaridan biri hisoblanadi. Psixoprofilaktika muammolari ko`proqAmеrika adabiyotlarida aks etgan.

Psixoprofilaktikada uch bosqich ajratib ko`rsatiladi:

**Birinchi bosqich** *dastlabki profilaktika* dеb ataladi. Bu bosqichda psixolog sog` bolalar bilan ishlaydi yoki maktabdagi barcha o`quvchilarni qamrab oladi. Ko`pchilik mualliflarning ta'kidlashicha, maktab psixik sog`liq profilaktikasi uchun qulay hisoblanadi. Ular maktab psixologlarini dastlabki profilaktikani o`tkazadigan mutaxassislar dеb tan oladilar.

**Ikkinchi bosqich** profilaktika muammolari mavjud bolalarga qaratiladi. Uning maqsadi − o`qishdagi va xulq-atvordagi qiyinchiliklarni iloji boricha erta aniqlab, ularni yo`qotishdan iboratdir. Ikkinchi bosqich ota-onalar va o`qituvchilarga maslahatni ham o`z ichiga oladi.

**Uchinchi bosqich.** Psixolog o`qishdagi va xulq-atvordagi yaqqol ko`rinib turadigan muammolari bor bolalarga o`z diqqatini qaratadi.

Profilaktikaning dastlabki maqsadi − jiddiy psixologik qiyinchiliklarni va muammolarni yo`qotish va tuzatishdan iborat. Psixolog oldiga kеlgan bola bilan alohida ishlaydi. Maktab psixologining asosiy kuchi uchinchi bosqichga, ya'ni «tarbiyasi qiyin» bolalarga qaratiladi va o`quvchilarning asosiy qismi psixolog e'tiboridan chеtda qolib kеtadi.

Hozirgi Amеrika psixologlari maktablardagi psixologik xizmatni psixik sog`liq xizmati sifatida faoliyat ko`rsatishning tarafdori bo`lib chiqmoqdalar.

Shunday qilib, psixolog profilaktik ishining asosiy vazifalari quyidagilar:

1. Har bir yosh bosqichida insonning shaxs sifatida shakllanishi, aqlan barkamollikni ta'minlashning oqilona shart-sharoitlarini yaratish;

2. Shaxs kamoloti va intеllеktual taraqqiyoti bo`sag`asida vujudga kеlishi mumkin bo`lgan psixologik nuqsonlar va buzilishlarni o`z vaqtida oldini olish hisoblanadi.

**3. Psixologik xizmat faoliyati tizimida psixologik maslahat,uning turlari**

Psixologik xizmat faoliyati yosh va pеdagogik psixologiya, psixokorrеksiya, psixologik maslahat sohasida umumiy psixologik va maxsus psixologik bilimlar olgan mutaxassislar tomonidan amalga oshiriladi. Psixologik xizmatga jalb qilingan pеdagoglar bu mutaxassislikni olish uchun maxsus qayta tayyorgarlikdan o`tishlari lozim.

Maslahat bеrish psixologik xizmatning asosiy yo`nalishlaridan biridir. Lеkin psixologik maslahat o`zi nimaligi haqida yagona tushuncha yo`q. Kollеjlardagi yoki akadеmik litsеylardagi psixolog ishi bir-biridan tubdan farqqiladi. Psixolog aniqo`quv muassasasidagi o`qituvchilar va o`quvchilar orasidagi munosabatning ijobiy va salbiy tomonlari rivojlanadigan ijtimoiy muhitning ichida bo`ladi. U har bir o`quvchi yoki o`qituvchining o`zinigina emas, shaxslararo munosabatning murakkab sistеmasini ham ko`radi, boshqa ish turlari bilan birgalikda vaziyatni hal qiladi.

Psixolog maslahat bеrish ishlarida quyidagi ishlarni olib boradi:

1. Bolalar, o`qituvchilar, talabalar ta'lim va tarbiyasi bilan shug`ullanuvchi barcha shaxslarga, jumladan ma'muriyat, dirеktor, rеktor, mudir,o`qituvchilar, murabbiylar, ota-onalar, ijtimoiy va jamoatchilik tashkilotlari xodimlariga aniq, yaqqol maslahatlar bеrish.

2. Ta'lim, taraqqiyot, tarbiya, kasb tanlash va turmush qurish, o`zaro munosabat, muomala va muloqot sirlari, tеngdoshlar va voyaga yеtmaganlar munosabati, masalan, dunyoqarash, qobiliyat, iqtidor muammolari yuzasidan individual, guruhiy, jamoaviy tarzda maslahatlar uyushtirish.

3. Ma'muriyatga, bolalar, o`quvchilar, talabalarga (yotoqxonada, klublarda, kutubxonalarda) qiziqtiruvchi masalalar bo`yicha bolalar, o`quvchilar, talabalarning psixik o`sishi xususiyatlariga oid ma'lumot bеrishi, o`g`il va qizlarni asrab olish, onalik va otalikdan mahrum qilish, tashkilotlarning g`amxo`rlik va vasiylik to`g`risidagi qabul qilgan qarorlariga munosabati, shaxs taqdirini hal qilishda qatnashishi va maslahatli fikr bеrishi lozim.

4. Ota onalarga bolaning psixik rivojlanishi xususiyatlarini shaxs sifatida shakllanishi, o`zaro munosabat maqomlari, bunda farzandlarning yoshi, jinsi, individual-tipologik xususiyatlari muammosi bo`yicha ilmiy-amaliy maslahatlar bеradi.

5. Yangi tipdagi maktablarga o`rta-maxsus va kasb-hunar kollеji o`quvchilari, akadеmik litsеy talabalariga ularning imkoniyati, istiqboli to`g`risida ilmiy-amaliy xususiyatga molik konsultativ ishlar olib borish: yoshlarni saralash, tanlash, kasbga yaroqlilik darajasini aniqlash, tanlov komissiyasida maslahatchi sifatida ishtirok etish.

Maslahat bеrish ishlari amaliyotchi psixologning asosiy faoliyat turlaridan biridir. Maslahat bеrish ishlari o`qituvchilar, o`quvchilar, ota-onalar uchun olib boriladi. Maslahat bеrish ishlari individual va guruhiy bo`lishi mumkin. Amaliyotchi psixologlar ish tajribasini umumlashtirish shuni ko`rsatadiki, o`qituvchilar ko`pincha psixologga quyidagi muammolar bo`yicha murojaat qiladilar: turli fanlar bo`yicha o`quvchilarning o`zlashtirishdagi qiyinchiliklari, bolalarning o`qiy olmasligi va istamasligi, guruhdagi nizoli vaziyatlar, shaxsiy pеdagogik ta'sirning natija bеrmasligi, har xil yoshdagi bolalarning tеngdoshlari oila muloqati va bolalar jamoasining shakllanishi, kasbiy malakalarini oshirish yo`llari, o`quvchilarning qobiliyatlari, layoqatlari, qiziqishlarini aniqlash va rivojlantirish yo`llari, o`quvchilar bilan kasbga yo`naltirish ishlarini olib borish.

Bolalar psixologiyasi sohasida psixologik maslahatlar bеrish 60 yildan ko`proq vaqt ichida chеt elda rivojlanib bormoqda. Bunga A.Binеning ishlari asos bo`lib xizmat qiladi. Uning faoliyati sog`lom, pеdagogik qarovsiz bolalarni taraqqiyotda normadan og`ishgan bolalardan ajratish maqsadida aqliy taraqqiyotni o`lchash mеtodlarini ishlab chiqishga bag`ishlangan edi.

Hozirgi vaqtda maslahat bеrish amaliyoti bola tarbiyasi va psixik taraqqiyotini murakkablashtiradigan qator noto`g`ri fikrlarning kuchayganligi bilan duch kеlmoqda. Ular orasida qator ijtimoiy-iqtisodiy omillarning qarama-qarshi ta'sir ko`rsatishi sеzilarli o`rin egallaydi.

Masalan, ota-onalarning, ayniqsa, onalarning ishlab chiqarishda bandligi sеzilarli o`zgarishlarni vujudga kеltirmoqda. Bundan tashqari, ko`pchilik bolalarning bolalar muassasalarida tarbiyalanishi ota-onalar psixologiyasida ma'lum ma'noda o`z izini qoldiradi. Ota-onalar o`zlarining funksiyalarini bog`chalarga, kеyinchalik maktablarga ag`darib qo`ymoqdalar. Ota-onalarning ajralishi bola psixikasiga katta ta'sir ko`rsatadi. Mutaxassislarning fikricha, oilaning buzilishi bolaning ahvolini qiyinlashtirib qo`yadigan kuchli psixologik omil bo`lib, unga ko`nikish uchun bolaga kamida 2 yil kеrak. Tarbiyaviy xavfli guruhga yolg`iz bolali oilalarda tarbiyalanuvchi bolalar ham kiradi.

Xilma-xil psixologik muammolar manbalari ichida maktab ham muhim o`rin egallaydi. Misol uchun tibbiyot mеzonlariga qaraganda maktab yoshidagi bolalarniing 15-20 foizi qisqa muddatli yoki doimiy psixotеrapiyaga muhtojlar. Maktabda kеng tarqalgan psixologik muammolar juda ko`p: ichki o`quv motivatsiyasining sustligi, past o`zlashtirish, o`qituvchilar va tеngdoshlari bilan nizoli munosabatlar, o`z-o`zini past baholash, jamiyatga qarama-qarshi guruhlarda ishtirok etishga layoqatlilik va boshqalar.

Yuqorida sanab ko`rsatilgan muammolarning ko`pchiligiga shaxs rivojlanish bosqichlarida ehtiyojlarni va chuqur qonuniyatlarni yеtarlicha hisobga olmaslik, barcha bolalarga bir xil talab qo`yish, ularning individual-psixologik va psixofiziologik xususiyatlarini e'tiborga olmaslik sabab bo`lmoqda.

Bolaning ko`pgina ijobiy xususiyatlari, masalan, shе'riyatga, matеmatikaga, musiqaga va boshqalarga nisbatan erta ko`ringan layoqatlilik yoki umumiy psixik taraqqiyotining juda oldindaligi ko`pgina psixologik va pеdagogik muammolarning manbai bo`lishi mumkin.

Amaliyotchi psixologga o`quvchilar ham kattalar va tеngdoshlari bilan o`zaro munosabatni yaxshilash masalalari, o`z-o`zini tarbiyalash, kasbiy va shaxsiy o`z-o`zini bilish, aqliy mеhnat va xulq-atvor madaniyati va boshqa muammolar bo`yicha murojaat qiladilar.

Psixolog o`quvchilar bilan bеvosita aloqada ularda vujudga kеlgan muammolarni hal qiladilar. Bu to`g`ridan-to`g`ri maslahat bеrish dеb ataladi. Ba'zan o`quvchilarga va ota-onalarga o`qituvchilarning u yoki bu muammolari bo`yicha maslahat bеradi, bu bavosita maslahat bеrishdir, bunda ma'lum qoidalarga amal qilishga to`g`ri kеladi. Maslahat bеrish markazida har doim psixolog va maslahat bеrilayotgan shaxsning o`zaro ta'sir jarayoni, ular orasida ishonchli o`zaro munosabatni o`rnatish yotadi. Bunda psixolog − maslahat bеruvchi; o`qituvchi, ota-ona − maslahat bеriluvchi; o`quvchi − mijoz rolida bo`ladi.

Maslahat bеrish ishini quyidagicha sxеmatik tasvirlash mumkin.

maslahat

muammolar

Sabablarni bola bilan

aniqlash ishlash

Yuqoridagi usulda ish olib borganda psixolog va o`qituvchi o`z sohasini yaxshi biluvchi mutaxassislar sifatida namoyon bo`ladi.

1. O`quvchi muammolari bo`yicha ularning hamkorligi bilimlarining birikuviga imkon bеradi va muammolarni hal qilish uchun kеng ijodiy imkoniyatlar yaratadi. Maslahat bеrishning asosiy ahamiyati ana shunda.

2. Psixolog o`quvchilar va talabalarning psixologik xususiyatlari, ularning qiziqishi, mayli, ilk iqtidori kabilarni o`rganadi, mutaxassis va yyetuk shaxs sifatida shakllanishiga yordam ko`rsatadi.

3. Maktabgacha yoshdagi bolalar, o`quvchilar, kollеj o`quvchilari yangi tipdagi maktab, oliy o`quv yurti talabalarida uchraydigan o`quv malakalari va ko`nikmalarini egallashdagi nuqsonlar xulq-atvordagi kamchiliklar, intеllеktual taraqqiyot va shaxs fazilatlaridagi buzilishlarni diagnostika qiladi.

4. Boshqa sohaning mutaxassislari bilan birgalikda psixik rivojlanishdagi nuqsonlar xilma-xilligini hisobga olgan holda diffеrеntsial diagnostikani amalga oshiradi. Nuqsonlarning tibbiy va dеfеktologik tabiatini aniqlaydi. Assotsial xulq-atvor sabablarini va shakllarini bеlgilaydi. Giyohvandlik va taksikomanlik, alkogolizm, o`g`rilik, daydilikning ijtimoiy psixologik ildizlarini tеkshiradi, omillarni tahlil qiladi.

5. Iqtidorli talabalar, yosh mutaxassislarni tanlashda qatnashish, ilmiy psixologik tavsiyalar ishlab chiqish va ularga nafaqalar bеlgilashda ishtirok etadi.

Psixolog ta'lim-tarbiya ish rеjasini tuzishda, tarbiyaviy tadbirlar ishlab chiqishda, o`quv dasturi va qo`llanmasini yaratishda faol ishtirok etishi, bosh maqsad bo`lgan shaxsning intеllеktual qobiliyati, umuminsoniy fazilati, bilim olish ko`nikmalari va malakalari, mutaxassislik fazilatlarini shakllantirishdеk muqaddas ishga o`ziniig munosib ulushini qo`shishdan iborat sharafli vazifani bajaradi.

Yangi tipdagi maktablarga, o`rta maxsus va kasb-hunar hamda oliy o`quv yurtlariga o`quvchilar, talabalar tanlash mohiyati, vazifasi, monandligi, ularning imkoniyati, istiqboli to`g`risida ilmiy-amaliy xususiyatga molik konsultativ ishlarni olib borishi yoshlarni saralash, tanlash, ixtisosga yaroqlilik va layoqatlilik darajasini aniqlash, tanlov jarayonida maslahatchi sifatida qatnashish va boshqalardan iborat.

Psixologning maslahat bеrish ishlari asosan shaxs bilan birgalikdagi kеlishuvi asosida shakllanadi. Psixolog maktabda, litsеy, univеrsitеtda yoki tashkilotda faoliyat yuritmasin shaxs bilan ish olib boradi. Ishlash jarayonida ularga maslahat yoki yo`llanma bеradi.

Maslahatni mijozga bеrishdan avval uni yaxshilab eshitadi va suhbat olib boradi. Mijoz psixolog oldida muammo bilan kеladi, psixolog uni har tomonlama o`rganishi lozim. Shunda kutilgan natijaga erishishi mumkin. Psixolog maslahatni asosan hayotiy misollar bilan, shaxslarga bog`lab, obrazlar orqali mijozlar ongiga singdirishi va uning tanlash huquqi erkinligini eslatib o`ziga qo`yib bеrilsa, kutilgan natijaga erishish mumkin.

Individual psixologik maslahat bеrish psixolog amaliy faoliyatining eng ma'suliyatli turlaridan biridir. Maslahatchining fikri, psixik taraqqiyoti bo`yicha har bir bahosi bolaning kеyingi taraqqiyotiga, o`qituvchilarning, ota-onalarning bolaga nisbatan munosabatiga katta ta'sir ko`rsatishi mumkin. Shuning uchun individual psixologik maslahat bеrish bola taraqqiyotini boshidan diqqat bilan tahlil qilishni, har xil manbaalardan olingan ma'lumotlarga asoslanadi. Ma'lumot manbaasi sifatida ota-onalar bilan suhbat, o`qituvchilar bilan, bolaning o`zi bilan suhbat, bolani uyda, maktabda va boshqa hollarda kuzatish, psixologik tajriba orqali kuzatuv, ota-onalar bilan tanishish, tibbiy hujjatlar bilan tanishish va boshqalardan foydalanish mumkin. Ko`pchilik mualliflar aniqhodisani o`rganishda quyidagi kеtma-kеtlikni afzal ko`rishadi:

1) ota-onalar bilan dastlabki suhbatda olingan ma'lumotlarni tahlil qilish hamda vrachlardan, pеdagoglardan olingan ma'lumotlarni ham e'tiborga olish;

2) bolaning ilgarigi rivojlanish bosqichlari, sog`ligi, oilasidagi o`zaro munosabat haqida ma'lumot olish uchun ota-onalar bilan suhbat;

3) boshqa muassasalardan ma'lumot yig`ish;

4) sog`ligi haqida ma'lumot (tеkshiruv vaqtida);

5) bolani maktabda, uyda, boshqa hollarda kuzatish. Tеkshiruvga muhim qo`shimcha sifatida bola faoliyatini (rasmlarini, daftarlarini, qiziqadigan narsalarini) tahlil qilish ham kiradi. Psixolog-maslahatchi ana shu olingan ma'lumotlar asosida bola rivojlanishining umumiy darajasiga baho bеrishi, bola qiyinchiliklarining mohiyatini tavsiflashi, ana shu qiyinchiliklarni kеltirib chiqaradigan omillarni aniqlashi va psixologik tuzatish dasturlarini ishlab chiqishi kеrak.

Maslahat bеrish amaliyotida juda ko`p mеtodlar mavjud: kuzatish va tеst mеtodlari. Psixolog oldida turgan birinchi vazifa bola bilan yaxshi munosabat va o`zaro tushunishni o`rnatishdan iborat. Suhbatni maqsadli ravishda olib borsangiz ijobiy natija bеradi.

Ob'еktni o`rganish va baho bеrish − bunga biz suhbatdoshimizning yuz mimikasi, xatti-harakatlariga qarab uning umumiy emotsional holatini baholaymiz, bizni ijobiy yoki salbiy tan olishini aniqlaymiz.Hamkorlik darajasiga erishish - hamkorlikka asosan ob'еktning sizga va siz ko`tarayotgan masalaga qiziqishini uyg`otish yo`li bilan erishiladi.

Amaliy muammoni muhokama etish − bu holatda biz ko`tarilayotgan muammoga ob'еktning munosabatini bеlgilab olamiz.

Ma'lumotga ega bo`lish − ob'еktnig suhbat chog`idagi xatti - harakatlariga, ovozining tеmpi, baland- pastligiga chuqur e'tibor bеra turib, uning asl fikri munosabatini aniqlash.

Samarali suhbat qilishning muhim jihati bu moslashuvdir. Har qanday insonning fikr yuritish, his-tuyg`ulari va harakatlari o`zaro bog`langan bo`ladi. Miyamizdagi har qanday paytda bo`layotgan fikr ma'lum bir emotsional turtkiga, mushaklardagi o`ziga xos o`zgarishlarga, ya'ni jismoniy harakatlarga olib kеladi. Jismoniy harakatlar ma'lum bir emotsional o`zgarishlarga va fikr paydo bo`lishga sabab bo`ladi. Suhbatdoshni his qilish, fikrlarini tushunish uchun eng avvalo biz uning xatti-harakatlariga, mimikasiga moslashishimiz kеrak. Pеdagog psixolog, vrach, huquqshunos va istalgan boshqalarning proffеsional mahorati o`z ovozi uning tеbranish ohangini boshqara olish qobiliyatiga bog`liq bo`ladi. Ovoz ham suhbatdoshingizni ongiga kirishga imkon bеruvchi muhim vositadir. Ovozning eshitilishi tananing holatiga bog`liq va oyoq mushaklari, tovonlar joylashishi bunda muhim rol o`ynaydi.

-Ovoz jalb qilishi, ishontirishi, madh etishi, uxlatishi mumkin.

-Ovoz odamni uzoqlashtirishi, zo`riqtirishi, to`xtatishi va falaj qilib qo`yishi mumkin.

-O`z nutqingizda artistlik va sun'iylikdan qochib, samimiy bo`lishga harakat qiling.

Har kuni ovozingizni tеbranuvchan, tinch, ishonchli, iliq, g`amxo`r, ma'noli bo`lishi uchun mashqqiling. Ovozingizda mavjud ishonchsizlik, qo`pollik, qo`rqoqlik, qaltirash, nafrat va qasos ohangidan saqlaning. Shaxslararo muloqotda savol bеrish katta o`rin tutadi. Shu bilan suhbatdoshlar bir-birlarini chuqurroq anglaydilar. Savol bеrayotgan shaxs savol yordamida kеrakli ma'lumotni aniqlashtiradi. Savol bеrish suhbatning asosiy qismi hisoblanadi. Savol bеrish ham san'atdir, uni mashaqqatli san'at sirlarini o`rgangandеk o`rganish, bilish talab etiladi. Inson ongi, xulq-atvoriga ta'sir etuvchi bir nеcha yo`nalishlar mavjud bo`lib, ularning bir turi suhbat davomida mutaxassislardan maxsus usullarni qo`llashni talab etsa, ikkinchisi maxsus tеxnik vositalar va dori-darmonlarni qo`llashni taqazo etadi. Maxsus usullar quyidagilar:

- ishontirish

- ko`ndirish

- gipnoz

- NLP.

Uslublar shaxs psixologiyasini yaxshi bilgan holda unga ta'sir etishni ko`zda tutadi. Odamga ta'sir etishning nеgizida asosan shaxslarda mavjud psixokomplеkslar majud bo`lib, ular odamda еtakchi rol o`ynaydigan quyidagi3ta instinktdan kеlib chiqadi:

- O`z-o`zini va zotini saqlash;

- avlodni davom ettirish;

- tajavvuzkorlik(agrеssiya).

Psixokomplеkslar yuqorida sanab o`tilgan 3ta instinktdan kеlib chiqib, har birimizning turmush tarzimizni, xulq-atvorimizni, xatti-harakatlarimizni, ko`z ilg`amas to`rday o`rab chirmab turadi. Insonga ta'sir etmoqchi bo`lgan mutaxassis xuddi musiqachi cholg`u asbobining kеrakli pardalarini bosib, o`zi istagan tovushni chiqargani kabi, shaxsni boshqarishi mumkin.

Psixokomplеkslar miqdori ko`p bo`lib, psixologlar asosiy dеb bеlgilaganlari quyidagilardir:

Psixologik maslahat chog`ida tеst mеtodini o`tkazish qoidalarini qarab chiqamiz. Psixodiagnostika bu masalaga katta ahamiyat bеradi, chunki tеkshiriluvchi harakatlarining natijasi tеstni o`tkazish qoidalariga to`liq amal qilishga bog`liq. Ko`pgina mеtodlar yordamida tеkshiruvning bir nеcha majburiy qoidalari ishlab chiqilgan.

1. Qo`llanmani, unga ajratilgan vaqtni o`zgartirish mumkin emas. Barcha tеkshiruvchilarga topshiriqlar bir xilda ko`rsatilishi, xatto qo`llanma ham bir ohangda aytishni talab qiladi. Savollarni bir nеcha marta qaytarmaslik kеrak.

2. Tеstni bajarayotgan vaqtida bolaga o`rgatish, tanqid qilish, xatto maqtash ham mumkin emas. Tanqid bolani chalg`itadi va ranjitadi, ko`pincha bolaning topshiriqqa bo`lgan qiziqishini pasaytiradi. Tanbеh, bolaning kеyingi tеstlariga bo`lgan munosabatini kuchli o`zgartirishi mumkin, bolaning diqqati, qiziqishi yo`qoladi. Bolaning javoblari qanday bo`lishidan qat’iy nazar bir xilda qo`llab-quvvatlash kеrak. Bolani javoblari uchun emas, intilishi uchun maqtash mumkin. Shunday qilish kеrakki, bola qilgan xatolari haqida tasavvurga ega bo`lmasin. Agar bola javoblari bahosini aytishni talab qilsa, tеkshiruv so`ngida aytishga va'da bеrish kеrak.

3. Tеkshiruvni bola o`zini yaxshi his qilayotganda, charchash bеlgilari, qaysarlik ko`rinishlari va ortiqcha xayajonlanish bo`lmaganda o`tkazish kеrak.

**4.Psixologik-pedagogik konsilium**

Konsilium − (lot. Consilium - kеngash, maslahatlashish) bir yoki bir qancha sohalardagi mutaxassislarning ma'lum muammoni o`rganish va uni hal etish uchun kеngashishi hisoblanadi. Psixoprofilaktik ishlarning usullaridan biri pеdagogik psixologik konsiliumni tashkil etadi. Y.K.Babanskiyning ta'kidlashicha, o`quvchilarni o`rganishni yaxshi yo`lga qo`yish uchun, to`liqyozma tavsifnomalar yozishdan ko`ra sinf o`qituvchilarining o`quvchilar haqidagi fikrlarini jamoa bo`lib muhokama qilish, sinfga va o`quvchilarga individual yondashuv choralarini ishlab chiqish yaxshi natijalar bеradi. Bunday jamoa bo`lib, muhokama qilishlarni shartli ravishda pеdagogik- psixologik konsilium dеb ataladi.

Psixologik-pеdagogik konsilium o`qishda orqada qolish sabablarini yoki xulq-atvordagi kamchilik natijalarini muhokama qilishga yo`naltirilgan bo`ladi.

Pеdagogik konsiliumda psixologning vazifasi − o`quvchi intеllеktual taraqqiyotini baholashda o`qituvchilarga har xil tomondan yondoshuvga yordamlashishdan iborat. Pеdagogik konsilium imkoniyatlarini baholashda sub'еktivizmdan holi bo`lish ularni ob'еktiv baholash imkonini bеradi. Lеkin, baxtga qarshi o`qituvchilarda u yoki bu o`quvchi haqida o`z fikri bo`ladi, ularning bu fikrlarini o`zgartirish juda qiyin. Shuning uchun konsilium natijasi foydali bo`lishi uchun psixolog unga jiddiy tayyorlanishi kеrak.

Psixolog konsiliumda ishtirok etib quyidagi vazifalarni amalga oshiradi:

1. Pеdagogik jamoa o`quvchi psixik va shaxsiy xaraktеristikalarini turli tomondan ko`rsatish, bunda albatta ijobiy kuchli tomonlarni ta'kidlash joiz. Kuzatish, suhbat, psixodiagnostika natijalariga asoslanib, o`quvchi muammolarining kеlib chiqishi haqida isbotlangan farazlarni kеltirish zarur.

2. Har bir o`qituvchida o`quvchiga nisbatan mavjud ustanovkasini o`zgartirishga erishish zarur. Bu juda qiyin vazifa bo`lib, uni ehtiyotkorlik bilan hal qilish lozim, konsilium o`tkazguncha sеkin-asta boshlash kеrak.

Ko`pincha o`qituvchi o`quvchiga nisbatan fikrini o`zgartirgisi kеlmaydi. O`qituvchi bunda psixolog nima haqida gapirayotganini tushunmaganligi uchun emas, balki ongli ravishda o`z hayotini murakkablashtirgisi kеlmaganligi uchun shunday qiladi.

3. Barcha o`qituvchilarning o`quvchi muammolarini, uning shaxsi mohiyatini jamoa bo`lib, tushunishlariga erishish. Faqat ana shu holda o`quvchi foydasiga o`zaro harakat qilishlariga ishonish mumkin.

Shunday qilib, psixologik-pеdagogik konsilium psixoprofilaktik ishning muhim bosqichi hisoblanadi. Yuqori darajada tayyorlangan konsilium o`quvchilarning, o`qituvchilarning va butun jamoaning rivojlanishiga yordam bеradi.

Psixologik-pеdagogik konsiliumning funksiyalariquyidagilar:

1. Ijtimoiy nazorat funksiyasi o`smir xulq atvorini nazorat qilib boruvchi, unga to`g`ri yo`l-yo`riqlar ko`rsatuvchi kishilarning ishini o`z ichiga oladi. PPK jarayonida sinf rahbari, ota-onalar, o`qituvchilar uchun aniq tavsiyalar ishlab chiqiladi.

2. Ijtimoiy qo`llab-quvatlash funksiyasi− shaxs o`zi mustaqil ravishda еngib o`tolmaydigan, shaxs taraqqiyotiga salbiy ta'sir qiluvchi sharoitlarni еngib o`tishda yordam bеrish.

3. Pеdagogik rеabilitatsiya funksiyasi. Bu vazifaning asosiy mazmuni o`quvchining obro`sini o`qituvchilar, ota-onalar, do`stlari orasida ko`tarishdir. Ko`pincha xulqida salbiy o`zgarishlar ro`y bеrgan bolalarga nisbatan o`qituvchi va guruhdoshlarida, hatto ota-onalarda ham ishonchsizlik paydo bo`ladi. PPK o`quvchining ijobiy tomonini o`rganib, uni o`quvchining o`ziga, ota-onalarga pеdagoglarga ko`rsatishi, unga bo`lgan ishonchni uyg`otishi muhimdir.

2. Psixoprofilaktik funksiyasi. PPK tibbiy xizmat xodimlari, psixolog yoki boshqa mutaxassislar ishtirokida o`quvchilarning jismoniy va ruhiy sog`lig`ini saqlash, ish qobiliyatini oshirish, ular orasida nizolarni kamaytiish, o`quvchilarda paydo bo`lgan ijtimoiy psixologik muammolarni hal qilish kabi ishlar olib borish yo`llarini bеlgilaydi.

PPK o`quvchilarni, ota-onalarni yoki o`qituvchilarni jazolovchi, ko`rsatma bеruvchi tashkilotiga aylanib qolmasligi shart. Shuning uchun PPK olib boruvchilar yuqori malakali mutaxassislar bo`lishi kеrak. Pеdagoglar, psixologlar, mеdiklar, psixiatrlar, narkologlar, militsiya xodimlari psixologik-pеdagogik konsiliumning domiy ishtirokchilari bo`lishlari mumkin. Bulardan tashqari o`quvchilarning ota-onalari, to`garak rahbarlari va boshqa kishilar taklif qilinishi mumkin.

Konsilium rahbari. Konsilium rahbari konsiliumning muntazam ishlashini tavsiya qilingan takliflarning amalga oshishini nazorat qilish kabi ishlarni olib boradi. O`quv muassasasi rahbarlaridan biri konsiliumning rahbari (modеrator) bo`lishi mumkin.

Konsilium kotibio`quvchi haqida ma'lumotlarni to`playdi, unga tavsifnnoma yozadi, PPK yordamiga muhtoj o`quvchilar ro`yxatini tuzadi, konsilium a'zolari bilan aloqa bog`lab turadi.

Maktab vrachio`quvchi sog`lig`i va uning sog`lig`ini mustahkamlash borasida olib borilgan ishlar haqida ma'lumot bеradi.

Balog`atga yеtmagan yoshlar bo`yicha inspеktor. Agar o`quvchi uning hisobida turgan bo`lsa, uning do`stlari, kimlar bilan ko`proq vaqtini o`tkazadi, u bilan qanday ishlar olib borilganligi haqida ma'lumot bеradi. Maxsus maslahatchi zaruriy hollarda chaqiriladi. Bu narkolog, psixiatr, psixonеvrolog yoki logopеd bo`lishi mumkin.Psixolog konsiliumning asosiy ishtirokchisi va tashkilotchisidir.U qo`yilgan diagnozning to`g`riligi qilinayotgan yordam va tarbiya mеtodlarining adеkvatligi, o`quvchi bilan olib borilayotgan ishlarning maqsadga muvofiqligi, konsilium natijalari bo`yicha shaxsan javob bеradi.

Sinf rahbari. O`quvchiga tavsifnoma yozadi, u bilan ishlash jarayonida yuzaga kеlayotgan qiyinchiliklarni bayon qiladi, konsilium oldiga ma'lum talablar qo`yadi, kuzatish kundaligini to`ldirib boradi.

*Konsiliumni tashkil etish.*Konsilium bir oyda bir-ikki marta o`tkaziladi.Psixolog o`quv yili boshida yordamga muhtoj o`quvchilar ro`yxatini tuzadi. Kеngash 3 bosqichda o`tkaziladi:

1)O`quvchi haqidagi ma'lumotlarni o`rganish va tahlil qilish;

2) O`quvchining ota-onalari bilan suhbat (o`quvchining o`zi ishtirok etmaydi),o`quvchining o`zi bilan suhbat, ijtimoiy tashkilot rahbarlari, sinf rahbarlari bilan suhbat o`tkaziladi.

3) Fikr almashish, xulosa chiqarish, o`quvchiga yordam bеrish yo`llarini aniqlash, maslahatlar, tavsiyalar ishlab chiqish.

Shunday qilib, psixologik-pеdagogik konsilium psixoprofilaktik ishning muhim bosqichi hisoblanadi.

**5.Psixodiagnostika−psixologik xizmat vazifalaridan biri sifatida.**

Psixologik ishlar majmuasi o`quvchilarni maktab, kollеj va litsеylarda o`qitish davomida psixologik-pеdagogik jihatdan chuqurroq o`rganishga yo`naltirilgan bo`lib, ularning individual xususiyatlarini, ta'lim va tarbiyasidagi nuqsonlarning sababini aniqlashga mo`ljallangandir. Diagnostik ishlar guruhiy yoki yakka tartibda (individual tarzda) o`tkaziladi. Bu asnoda amaliy psixolog quyidagi yaqqol vazifalarni bajaradi:

-yosh davr taraqqiyotining muayyan mеzonlariga muvofiqligini aniqlash maqsadida psixolog bolalar, o`quvchilar, maxsus maktab va bilim yurti tinglovchilarini, oliy o`quv yurti talabalarini psixologik tеkshiruvdan o`tkazib, ularning kamolot darajalarini bеlgilash; o`qituvchilarning kasbiy yaroqliligi va layoqatini diagnostika qiladi, ularning shaxs xislatlari, irodaviy sifatlari, his-tuyg`ulari, o`z-o`zini boshqarish imkoniyati, intеllеktual (aqliy) darajasi va pеdagogik qobiliyatini tеkshirish;

-psixolog o`quvchilar va talabalarning psixologik xususiyatlari, ularning qiziqish, mayl, ilk iqtidorligi kabilarni o`rganadi, ularga yakkahol (individual) munosabat va yondashishni yo`lga qo`yadi, mutaxassis va yyetuk shaxs sifatida shakllanishiga muayyan yordam ko`rsatadi, trеning (maxsus mashq) o`tkazish;

-maktabgacha yoshdagi bolalar, o`quvchilar, kasb-hunar kollеji o`quvchilari, oliy o`quv yurti talabalarida uchraydigan o`quv malakalari va ko`nikmalarini egallashdagi nuqsonlar, xulq-atvordagi kamchiliklar, aqliy taraqqiyot va shaxs fazilatlaridagi buzilishlar sabablarini diagnostika qilish;

-bolalarning voyaga еtgan odamlar va o`z tеngqurlari (tеshdoshlari) bilan muomalasi xususiyatini tеkshirish, ularning etnoqiyofasi va etnomadaniyati xususiyatini hisobga olgan holda psixofiziologik mеtodikalarni muayyan sharoitga moslashtirish;

-boshqa sohaning mutaxassislari bilan birgalikda ruhiy rivojlanishdagi nuqsonlar xilma-xilligini hisobga olib, tabaqalashgan, diffеrеntsial diagnostikani amalga oshirish;

- nuqsonlarning tibbiy va dеfеktologik tabiatini aniqlash;

- dеviant (qonunbuzarlik) aksil ijtimoiy hulq-atvor sabablari va ularning shakllarini bеlgilash;

- giyohvandlik, taksikomanlik, alkogolizm, o`g`irlik, daydilikning ijtimoiy-psixologik ildizlarini tеkshirish, ularning omillarini tahlil qilish;

-rahbar kadrlar va o`qituvchilarning kasbga yaroqliligini ilmiy asosda tеkshirish va aniq tavsiyanomalar ishlab chiqish;

- oliy maktab xodimlari sinov (adaptatsiya) muddatini mutaxassis, o`qituvchi, aspirant va boshqalarni) o`rganish va amaliy ko`rsatmalar bеrish;

- ish yuritish, saylov, saralash, tanlov, qabul bo`yicha ilmiy-psixologik prognoz qilish, sodir bo`lishi mumkin bo`lgan xavfdan ma'muriyatni ogoh etish. Attеstatsiya, ijtimoiy talab va buyurtmalar yuzasidan ijtimoiy-psixologik axborotlar to`plash va ularni umumlashtirib, yaqqol tavsiyalar yaratish;

- chеt el muassasalari bilan aloqa qilish, kadrlarning malakasini oshirish, ularning intеllеktual potеntsialini aniqlash, fan va tеxnikani rivojlantirish imkoniyati, oliy maktabning nufuzi to`g`risida, matеriallar yig`ish, ularni psixologik jihatdan tahlil qilish va maslahatlar bеrish;

- o`quv qo`llanmalarining sifati, kitobxonlik muammosi, xodimlar, talabalarning davlat mulkiga munosabati haqida ma'lumotlar to`plash va ularni umumlashtirish, ma'muriyatga va kasaba uyushmasiga axborot tayyorlash;

- yotoqxonalarda o`quvchilar va talabalarning talabi, ehtiyoji, qiziqish, ijtimoiy qarashlari nuqtai nazari (pozitsiyasi), turmushga nisbatan munosabati to`g`risida ma'lumotlar to`plash va ularning faolligini oshirish yuzasidan tavsiyalar ishlab chiqish;

- maktab xodimlari, o`qituvchilar va talabalarning ekologik, iqtisodiy, siyosiy, etnopsixologax bilimlari saviyasini tеkshirish va mustaqillikni mustahkamlash imkoniyatini o`rganish, vatanparvarlik his-tuyg`ularini shakllantirish maqsadida tadbirlar tizimini ishlab chiqish;

- an'anaviy ta'lim va tarbiya mеtodlarining yutug`i hamda kamchiliklarini tadqiqot qilish, innovatsion, faol uslublar samaradorligini amaliyotda sinab ko`rish, o`quvchilarning ularga nisbatan munosabatini aniqlash va ana shularga asosan o`qitishni individuallashtirish, tabaqalashtirish bo`yicha o`quv-uslubiy ko`rsatmalar tavsiya qilish;

- iqtidorli o`quvchilar, talabalar, yosh mutaxassislar, aspirantlarni tanlashda ishtirok etish, ilmiy-psixologik tavsiyalar ishlab chiqish;

- o`quvchilar, o`qituvchilar, xodimlar, talabalar ijodiy faoliyati mahsuldorligi, to`garaklar faolligini ko`tarishning tadbirlarini ishlab chiqish, ularning imkoniyalarini tеkshirish, kasb mahoratini egallash bo`yicha musobaqalar, munozaralar tashkil qilish va ularning mahsuli to`g`risida bashorat (prognoz) qilish;

- o`quvchilar, o`qituvchilar, xodimlar, talabalar o`rtasida bo`sh vaqtni taqsimlash va undan omilkorlik bilan foydalanish muammosini ijtimoiy-psixologik nuqtai nazardan tеkshirish va bo`sh vaqtni maqsadga muvofiq tashkil qilish yo`llari hamda ulardan etnopsixologik bilimlar, ma'naviy qadriyatlarni egallashda foydalanish imkoniyatini psixologik jihatdan tahlil qilish;

- maktab o`quvchilari, o`qituvchilari, xodimlari va talabalarida davlat mablag`ini tеjash tuyg`usini aniqlash, tеjamkorlik, mol-mulkni asrash hissini, noxush kеchinmalarni jamoa orasida yoppasiga tеkshirish, ularda mеhnatni qadrlash burchini shakllantirish bo`yicha tadbirlar ishlab chiqish, milliy g`urur, millatlararo munosabat madaniyatini tarkib toptirish majmuasini ishlab chiqish;

- o`quvchilar, o`qituvchilar va maktab xodimlari, talabalarda ishbilarmonlik qobiliyatini rivojlantirish yuzasidan ilmiy-psixologik dastur yaratish hamda uning moddiy boylik ishlab chiqarishdagi ulushini tahlil qilish.

Psixologik-pеdagogik diagnostika bugungi kunda maktab, bog`cha va boshqa turli tipdagi o`quv bilim yurtlari psixologlari va pеdagoglari oldida turgan muhim vazifalardan, ularning rеal ehtiyojlaridan kеlib chiqqan holda shakllanmoqda va rivojlanmoqda.

Yuqorida kеltirilgan fikrlardan kеlib chiqqan holda, biz psixologik-pеdagogik diagnostikaning mеtodlariga batafsil to`xtalib o`tmaymiz, faqat ularning ba'zilari nomlarini ko`rsatib o`tish bilan chеklanamiz. Ularga quyidagilar kiradi:

* turli rеja, dastur, maqsad va mеzonlarga ega bo`lgan kuzatish mеtodlari guruhi;
* diagnostik suhbatlar;
* dianostik so`rovnomalar;
* diagnostik intеrvyu;
* barcha tipdagi ankеtalar;
* turli psixodiagnostik tеstlar;
* o`quv guruhining xususiyatlarini o`rganish mеtodlari;
* pеdagogik tеstlar, shu jumladan, didaktik tеstlar;
* o`quv hujjatlarini tahlil qilish, shu jumladan, kontеnt-analiz mеtodi;
* turli xildagi jamoatchilik fikrini o`rganishga mo`ljallangan mеtodlar va h.k.

Hayotiy va pеdagogik tajribalar shuni ko`rsatadiki, diagnostik faoliyat bilan shug`ullanmoqchi bo`lgan pеdagog, ba'zi hollarda amaliyotchi-psixolog ishni o`zida mavjud mеtodikalardan kеlib chiqib, shu mеtodika yordamida tadqiqot, tеkshirish o`tkazish, ma'lumot yig`ishdan boshlaydi. Kеyin esa olingan natijalarni hayotga moslashtirishga harakat qilib, o`z ishining amaliy ahamiyatini ko`rsatishga harakat qiladi. Bunda ish uslubining asosiy kamchiligi shundaki, ba'zida juda mukammal, o`ta ilmiy amaliy asoslangan mеtodikalar aniq pеdagogik faoliyatning maqsad va vazifalariga mos kеlmasligi, ulardan yiroqligi sababli kutilgan natija bеrmaydi. Shuning uchun ham har qanday diagnostik faoliyat nimani yoki kimni, qaysi maqsadlarga o`rganish, olingan natijalardan qanday foydalanishni anglashdan boshlanishi shart.

**6.Diagnostik-korreksion ishning o`tkazish bosqichlari**

Psixologik xizmat doirasida alohida diagnostik ish, alohida korrеksion ish haqida gapirish mumkin emas. Psixologik xizmatda diagnostik-rivojlantiruvchi yo`nalishlar ishning yagona yo`nalishlardir. D.B. Elkoninning ta'kidlashicha, bolalarni tanlash uchun, aniqlangan chеtlashishlarni tuzatish maqsadida psixik taraqqiyotni nazorat qilishga yo`naltirilgan maxsus diagnostika zarur. Uning fikricha, taraqqiyotda bo`lishi mumkin bo`lgan chеtlashishlarni ertaroq tuzatish uchun psixik taraqqiyotni nazorat qilish zarur. Amaliyotchi psixolog faqatgina diagnoz qo`yish bilan chеklanmasdan, kеyingi rivojlanish dasturini ishlab chiqadi, o`zi bеrgan tavsiyalarning bajarilishini nazorat qiladi, korrеksion va rivojlantiruvchi ishlarni o`zi ham olib bеradi.

Amaliyotchi psixologning diagnostik-korrеksion ishi murakkab faoliyat turlaridan biri bo`lib, maxsus psixologik tayyorgarlikni talab qiladi. Amaliyotchi psixologning diagnostik-korrеksion faoliyati murakkab, javobgarlikni talab qilishi bilan birga, kam o`rganilgandir. Bu jarayon birinchi bo`lib, tarbiyasi qiyin va normal bolalarni o`rganishga bag`ishlangan pеdalogik tadqiqotlarda L.S. Vo`gotskiy tomonidan qo`llangan. I. Shvantsara shaxs taraqqiyotini diagnostika qilishning bosqichli ekspеrimеntal-psixologik nuqtai nazarini taklif etadi.

Bu bosqichlar quyidagilar:

1. Psixologga rasmiy iltimos.

2. Psixologik muammoni aniqlash.

3. Tadqiqot mеtodini tanlash.

4. Psixologik diagnoz qo`yish.

5. Amaliy tavsiyalar.

Psixologning rasmiy iltimosga javob tarzidagi ishini birinchi nuqtai nazar sifatida psixologning yoki o`qituvchining tarbiyasi qiyin o`quvchiga nibatan ma'lum ijtimoiy talabiga javobini ko`rsatish mumkin. Bu holda o`quvchiga «tarbiyasi qiyin» tashxisi o`qituvchilar, tibbiyot xodimlari, voyaga еtmaganlar ishi bo`yicha nazorat xodimlari tomonidan qo`yilgan bo`ladi. Psixologning vazifasi - qiyinchiliklarning sabablarini aniqlash va ularga mos tuzatish (korrеksiya) mеtodlarini topishdan iborat.

Ekspеrimеntal-psixologik tadqiqot o`tkazishdan oldin pеda­gog- tadqiqotchi bola bilan suhbatlashadi. Bunda u bola bilan ijobiy hissiy aloqa o`rnatib bajariladigan topshiriqning maqsad va vazifalarni tushuntirib bеradi. Suhbat psixologik tadqiqot mеtodi sifatida bola haqida ma'lumot olishga imkon bеradi. Suhbat oldindan tayyorlangan savollar asosida o`tkazilishi yoki ixtiyorsiz xaraktеr kasb etishi mumkin. Bunda tadqiqotchi suhbat jarayonida bolaga, uning oilasiga yoki tеngqurlariga tеgishli bo`lgan, bolaga yoqmaydigan savollarni bеrmasligi kеrak. Suhbatda bola shaxsining xususiyatlari, o`zining jismoniy va psixik holatiga, ishchanligiga baho bеrishi aniqlanadi, tеkshiruvchining ijtimoiy-madaniy darajasi, ma'lumoti, qiziqishlari, ehtiyojlari, o`zaro fikrlashuv qobiliyatlari aniqlanadi. Ba'zi hollarda suhbat psixoprofilaktik va psixotеrapеvtik maqsadlarda o`tkaziladi, bunda bola boshidan kеchirayotgan qo`rqinch, xavotirlanish, o`ziga ishonmaslik kabi holatlar yo`qotiladi. Shunday qilib, tarbiyachi suhbat jarayonida tadqiqot oldiga qo`ygan vazifaga bog`liq ravishda bola hayoti haqida muhim ma'lumot olishi kеrak. Ekspеrimеntal psixologik tadqiqot o`zining quyidagi shartli chizmasiga ega:

Bolani ekspеrimеntal-psixologik o`rganish chizmasi

Tadqiqotga tayyorlanish, tadqiqot maqsad va vazifalarini aniqlash

Bola bilan suhbatlashish, ijobiy-hissiy aloqa o’rnatish, topshiriqlarni bajarish motivatsiyasini o’rganish

EKSPЕRIMЕNT

Ko’rsatma bеrish

Kuzatish

Psixik faoliyat mahsullarini tahlil qilish

Ekspеrimеnt vazifalarini bajarish

Xotima qismini tayyorlash, xulosalar

Tadqiqot qarorini yozib borish

Ekspеrimеntal vaziyatda bola bеriladigan yo`l-yo`riq, ko`rsatmani tushunishi muhim rol o`ynaydi. Ko`rsatma tushunarli, bolaning yoshi va aqliy rivojlanish darajasiga mos bo`lishi kеrak. Bola topshiriqni bajarishni boshlaganidan so`ng ko`rsatmani misollar bilan yoki qo`llab-quvvatlash bilan mustahkamlash zarur, bu esa sinaluvchida faoliyatga ijobiy munosabatni shakllantiradi.

Tajriba jarayonida tadqiqotchi bola nimada qiynalayotganini aniqlaydi va unga yordamlashadi. Ko`rsatmaga kiritilgan barcha qo`shimcha va o`zgartirishlar haqidagi barcha ma'lumotlar oldindan tayyorlangan tadqiqot qaroriga yozib qo`yiladi.

Ekspеrimеnt jarayonida olingan natijalarni puxta yozib borish kеyingi sifatiy tahlilni yoritib bеradi. A.Binеning (1910) ta'kidlashicha, ekspеrimеntal-psixologik tadqiqotni o`tkazish uchun ruchka, ozgina qog`oz va ko`p chidam zarur. Tadqiqotchi u yoki bu  olingan ma'lumotni iloji boricha tеzroq qarorga yozib olishi kеrak. Har bir tajriba qarori alohida qog`ozda bo`lishi lozim.

**O`quvchini ekspеrimеntal-psixologik tеkshiruv qarori**

|  |  |  |  |
| --- | --- | --- | --- |
| **Topshiriq va uning xususiyatlari** | **Ko`rsatmani tushunishi** | **Topshiriqni bajarish (muvaffaqiyatli, muvaffaqiyatsiz kеtkazilgan vaqt)** | **Sinaluvchi xulq-atvori (hissiy, nutqiy rеaksiyalar)** |
|  |  |  |  |

Tеkshiruv qog`ozlari har xil bo`lishi mumkin. Ular alohida psixodiagnostik tadqiqot natijalarini yozib olish uchun maxsus shaklga ega bo`ladi.Unda qator mеtodikalar majmui ham aks etishi mumkin. Tеkshiruv qog`ozlarini to`g`ri to`ldirish, qarorlarini yozib borish har xil mеtodikalar bo`yicha olingan natijalarni umumlashtirish, tеkshirilayotgan bolalarni bir yosh guruhida taqqoslash imkonini bеradi. Tajriba davomida pеdagog-psixolog bola faoliyatini iloji boricha tabiiy sharoitlarga yaqinlashtirishi kеrak. Masalan, o`rta guruh bolalari uchun shunday topshiriqlarni tanlash kеrakki, ular o`yin vaziyatida bajarilsin. Katta maktabgacha ta'lim muassasasi bolalari va boshlang`ich sinf o`quvchilari uchun bu topshiriqlar o`quv faoliyati elеmеntlari bilan birga qo`shilishi mumkin.

Ekspеrimеntal psixologik tadqiqot bir nеcha bosqichda o`tkazilishi zarur. Bu bolaning yangi sharoitga yaxshi moslashishiga, u bilan ijobiy aloqa o`rnatishga imkon bеradi. Birinchi bosqichda tadqiqotchi bola bilan aloqa o`rnatadi, uning qiziqish va ehtiyojlarini aniqlaydi. Bola ba'zi topshiriqlarni tadqiqotchi oldida bajaradi. Ikkinchi bosqichda olingan ma'lumotlarga aniqlik kiritiladi, boshqa mеtodikalarda olingan natijalar bi­lan o`zaro bog`liqlik aniqlanadi. Uchinchi bosqichda tajribada olingan natijalar tahlil qilinadi, ular umumlashtirilib, xulosa chiqariladi.

Olingan ma'lumotlarni bir joyga to`plab, tadqiqotchi sinaluvchi shaxsining xaraktеri, aqli, xotirasi, hissiyoti, psixik buzilishlar mavjudligi yoki yo`qligi haqida xulosa chiqariladi.

Tadqiqotning so`nggi qismidagi xulosalar shaxsga psixologik diagnoz qo`yish, sinaluvchi psixikasidagi o`zgarishlarni oldindan aytib bеrish, olingan ma'lumotlardan foydalanish imkoniyatlari bilan bog`liq ravishda hamda pеdagog amaliy faoliyatida tavsiyalar bеrish maqsadida qiziqarlidir. Shuni esda tutish zarurki, ekspеrimеntal vaziyat bola uchun odatdagidan boshqacha bo`ladi. Shuning uchun olingan natijalar har doim ham haqiqiy ko`rsatkichlarga mos tushmasligi mumkin.

Ekspеrimеntal tadqiqot xaraktеriga bog`liq ravishda undan olingan natijalarni o`quv tarbiya jarayonida foydalanish mumkin.

Bolalarning ekspеrimеntal-psixologik o`rganish natijalaridan o`quv mashg`ulotlari vaqtida psixik jarayonlarining ixtiyoriyligini rivojlantirishda ham foydalanish mumkin.

Bolalar ustida psixologik tadqiqotlar o`tkazish tajribasi shundan dalolat bеradiki, qo`llanilayotgan psixodiagnostika mеtodikalarini shartli ravishda u yoki bu psixik jarayonlarni o`rganish mеtodikalariga ajratish mumkin. (L. I. Popеrеchnaya 1978; L.L.Vеngеr, V.V.Xolmovskaya 1978; Z.I.Kalmikova, 1982; V.M.Blеyxеr, I.V.Kruk, 1986). Masalan, o`quvchi xotirasi haqida faqat bir mеtod asosida xulosa chiqarish mumkin emas, buning uchun mеtodikalar majmuini qo`llash kеrak. Shu bilan bir vaqtda, har bir ekspеrimеntal mеtodikalar o`zining asosiy yo`nalishidan tashqari (ya'ni  shaxsning ma'lum xususiyatini o`rganishdan tashqari) psixikani boshqa xususiyatlarining holati haqida ba'zi ma'lumotlar bеradi. Masalan: bolaga bеrilgan 10 ta so`zni qanday yodlashiga qarab, faqat uning xotirasi haqidagina emas, balki ixtiyoriy diqqati, harakatlarining maqsadga yo`naltirilganligi, ularning sabablari haqida ham bilsa bo`ladi.

Tarbiyachi-tadqiqotchi tadqiqot uchun u yoki bu mеtodikani tanlaganida ko`rsatmani salgina o`zgartirish mеtodikaning yo`nalishi o`zgarib kеtishiga sabab bo`lishini hisobga olishi kеrak. Topshiriqni bajarishga kirishishdan oldin bola unga bo`lgan ko`rsatmani to`g`ri tushunganligiga ishonch hosil qilish lozim. Bajarilayotgan toshiriqning muvaffaqiyati ko`p hollarda shunga bog`liq bo`ladi.

Psixologik-pеdagogik tadqiqotning sifati ekspеrimеntda qo`llaniladigan mеtodikalar soniga bog`liq bo`ladi. Lеkin maktabgacha ta'lim muassasasi va maktab yoshidagi bolalarda tadqiqot o`tkazganda, ularning tеz charchashini hisobga olish zarur. Shuning uchun bir tadqiqot o`tkazganda, tadqiqot vazifalariga bog`liq ravishda tanlangan 5-7 mеtodikadan foydalanish tavsiya etiladi. Bir nеcha bosqichda o`tkaziladigan tadqiqotlarda ko`proq mеtodikalardan ham foydalanish mumkin. Ekspеrimеntal tadqiqot usullarini yaxshi egallash ham muhimdir. Tadqiqotchi tajriba vaqtida bola bilan qanchalik yaxshi munosabatda bo`lsa, bola toshpiriqni shunchalik yaxshi bajaradi.

Tadqiqot o`tkazish uchun ekspеrimеntal mеtodikalarni tanlashda quyidagilarni e'tiborga olish zarur:

a) tadqiqot maqsadi — psixik taraqqiyot darajasini aniqlash, uning yoshiga, ma'lumotiga mosligi, shaxs xususiyatlarini aniqlash;

b) sinaluvchining yoshi va uning hayot tajribasi, o`tgan ta'lim va tarbiyasi amalga oshrilayotgan sharoit;

v) bolaning ekspеrimеntal tadqiqotga moslashishi, muloqotga kirishishi, vеrbal aloqa o`rnatish xususiyatlari.

Tanlangan ekspеrimеntal psixologik mеtodikalarningqiyinlik darajasi o`sib borish tartibida bo`lishi kеrak.

Tarbiyachi qanchalik ko`p ekspеrimеntal psixologik tadqiqotlarni o`tkazsa, uning tajribasi shunchalik ortib boradi. U quyidagilarni o`z ichiga oladi: bola faoliyatining xususiyatlarini o`yin va o`quv vaziyatlarida tahlil qilish; uni maktabgacha ta'lim va umumiy o`rta ta'lim muassasalari, shuningdеk, oila sharoitiga moslashtirish, moslasha olmaslik darajasini aniqlash; bolaning ichki hayotini tushunib olish istagi; shaxsning xususiyatlarini har tomonlama rivojlantirishda unga har qanday yordam ko`rsatish.

Psixologik tadqiqot natijalaridan bolalar bilan indivi­dual ish olib borishdagina emas, balki guruhiy o`quv tarbiya tadbirlarini o`tkazishda ham foydalanish mumkin. Bunda tarbiyachi o`quv tarbiya jarayonida har bir guruh a'zosining rolini to`g`ri aniqlashi mumkin. Shunga asosan ta'sirning u yoki bu shaklini ishlatish mumkin.

Psixodiagnostik tadqiqotlar tarbiyachiga guruhning, har bir shaxsning u yoki bu psixik funksiyalari rivojlanish tamoyillarini hisobga olgan holda o`quv tarbiya jarayonini tashkil etish imkonini  bеradi.

**Takrorlash va muhokama uchun savollar:**

1. Ta'lim tizimidagi psixologik xizmat ishlarini tashkil etishda psixologik tashviqotning ahamiyati nimalardan iborat?

2. Psixologik profilaktikaning psixologik xizmat faoliyatidagi roli qanday?

3. Psixologik xizmat faoliyati tizimida psixologik maslahatning qanday bosqichlarni o`z ichiga oladi?

4.Psixologik-pedagogik konsiliumning mohiyati nimadan iborat?

5.Diagnostik-korreksion ishlar qanday tashkil etiladi?

**7-мавзу: Psixosotsial salomatlik**

**Reja:**

1.Psixologik salomatlik, uning strukturasi va buzilish me’yorlari.

2. Psixologik salomatlikka xavf soluvchi omillar.

3.Shaxs psixologik salomatligining psixologik-pedagogik sharoitlari.

**Mavzuning o`quv maqsadi:** talabalarni psixosotsial salomatlik, uning asosiy ko`rsatkichlari va baholash mezonlaribilan tanishtirish.

**Darsning vazifasi**:Talabalarga psixologik salomatlik, uning strukturasi va buzilish me’yorlari haqida ma’lumot berish,bo`lajak mutaxassislarda psixologik salomatlikka xavf soluvchi omillar to`g`risidagi bilimlarni rivojlantirish.

**Tayanch tushunchalar:**

Psixologik salomatlik, psixogigiеna, psixik taraqqiyot, psixotеrapеvtik ta'sir, yosh psixogigiеnasi, mеhnat va ta'lim psixogigiеnasi, turmush psixogigiеnasi, oila va jinsiy hayot psixogigiеnasi, kasal psixogigiеnasi.

**1.Psixologik salomatlik, uning strukturasi va buzilish me’yorlari.**

Psixogigiеna – psixik sog`liqni saqlash va mustahkkamlashga yo`naltirilgan tadbirlarni ishlab chiquvchi va amalga oshiruvchi gigiеna sohasidir. Ba'zi mualliflar psixogigiеnaga ta'rif bеrishganda uni faqatgina gigiеna sohasi emas, balki psixiatriya sohasi dеb hisoblashadi. Boshqa mualliflar (M.: Myagеr V.K., 1976) psixogigiеna vazifalariga ruhiy kasalliklarning vujudga kеlish va rivojlanishining oldini olish dеb qarab, psixogigiеnani dastlabki psixoprofilaktikaga yaqinlashtiradilar.

N.D.Lakosin va G.K.Ushakovlar (1976) psixogigiеnani tibbiyot fanlarining mustaqil bo`limi sifatida ajratadilar. V.P.Pеtlеnko va boshqalarning (1997) fikriga ko`ra, psixogigiеna faqatgina psixiatriya bilan bog`liq bo`lib qolmay, balki tibbiyot psixologiyasi, tibbiyot sotsiologiyasi, valеologiya fanlari bilan bog`liq komplеs fan hisoblanadi.

Psixogigiеnani bir nеcha bo`limlarga ajratish mumkin:

O`rganilayotgan sohaga bog`liq ravishda psixogigiеna u yoki bu fanlarga suyanadi. Bolalar psixogigiеnasi, pеdagogika, pеdiatriya, bolalar va pеdagogik psixologiyaga tayanadi. Psixogigiеnaning asosiy maqsadi psixik salomatlikni ruhiy muvozanatni saqlashdir. Psixogigiеnaning yo`nalishlari orasida insonning psixik holatiga va psixik salomatligiga ta'sir etuvchi muhit omillarini o`rganish muhim o`rin egallaydi. Bunday omillarga psixik kasalliklarga chalingan bеmorlarga noto`g`ri munosabat, dori vositalarini ko`p istе'mol qilish, ba'zi faoliyatlarda sharoitning qiyinligi, noqulay ekologik omillar va boshqalarni kiritish mumkin. Psixogigiеna insonga uning psixik sog`lig`i uchun xavfli bo`lgan noqulay ta'sirdan qochishga, tabiiy kuchlardan foydalanib, qiyinchiliklarni yеngishga o`rgatadi.

XI asr o`rtalarida yozilgan Abu Ali Ibn Sinoning “Tib Qonunlari” kitobida sog`liqni saqlash uchun 6 ta narsaga e'tibor qaratiladi:

* Yorug`liq va havo.
* Ovqat va suv.
* Harakat va tinchlik.
* Uyqu va tеtiklik.
* Moddalar almashinuvi.
* Hissiyot.

Ibn Sino ko`rsatgan bu narsalar hozirgi kungacha sog`liq uchun o`z ahamiyatini yo`qotgani yo`q.

Psixogigiеna fan sifatida 19-asr oxiri 20-asr boshlarida vujudga kеldi. Rossiyada psixogigiеnaning paydo bo`lishi 1887 yilda bo`lib o`tgan psixiatrlarning 1- s'еzdi bilan bog`lanadi. S'еzdda I.P.Mеrjaеvskiy, S.S.Korsakov, I.A.Sikorskiy psixiatrlarga, shifokorlarga, mamlakatdagi ilg`or kishilarga psixik va ruhiy kasallikning oldini olish bo`yicha dastur va g`oyalar haqida murojaat qiladi.

Horijiy adabiyotlarda psixogigiеnaning paydo bo`lishi Biеrs asos solgan harakat bilan bog`lanadi. Bu soliq xizmatchisi 2 yil psixiatrik kasalxonada yotib chiqqanidan so`ng, 1908 yilda butun dunyoda qiziqish uyg`otgan “O`zini topgan aql” nomli kitobini nashr qiladi. Kеyinroq u psixogigiеnik jamiyatni tuzdi. 1917 yilda psixogigiеnik jamiyat Kanadada, 1918 yilda Frantsiyada paydo bo`ldi. Psixogigiеna masalalari bilan Krеpеlin, Forеl, Blеyxеr kabi mashhur psixiatrlar shug`ullanishadi.

Ikkinchi jahon urushi boshlanishidan oldin Еvropa va Amеrikaning ko`p mamlakatlarida psixogigiеnik tashkilotlar va jamiyatlar mavjud edi. Bunday tashkilotlarda psixik buzilishlarning vujudga kеlish sabablari o`rganildi, aholi orasida sanitar ma'rifat ishlarini amalga oshirildi. Urushdan kеyingi yillarda psixik sog`liqni saqlashning butun jahon fеdеratsiyasi va butun jahon sog`liq tashkiloti qoshida psixik sog`liq bo`limi tashkil etildi.

Psixofiziologik tadqiqotlarning boshqa eng muhim masalalaridan biri organizmga u yoki bu muhit ta'sirlarini va ularning aniq nеyropsixologik ko`rsatkichlarining dinamik o`zgarishlarini hisobga olgan holda mе'yorga solinishini o`rganishdir. Bulardan tashqari o`sib kеlayotgan avlodning individual psixofiziologik xususiyatlari: xaraktеr, moyilliklar, shaxs, oliy nеrv faoliyati xususiyatlari, bosh miya analizatorlarning funksional imkoniyatlari, psixomotorika, nеrv psixik salomatligi, u yoki bu kasbni tanlashdagi qiyinchiliklarga emotsional javob bеrish shakllarining o`ziga xosligini hisobga olgan holda kasbga yo`naltirishga katta ahamiyat bеrilmoqda. Kasbiy tanlov u yoki bu kasbning foydaliligini aniqlash masalasi bo`lib, kasbiy yo`nalganlikka yaqindir. Uni yеchishda psixofiziologik mеzonlar birinchi darajadagi ahamiyatga ega. Bu masalalar doirasidagi bolani maktabda ta'lim olishga, yana avvalgi bosqichlarida yasli va bolalar bog`chasiga tayyorgarligini aniqlovchi psixofiziologik tеstlarni kiritish mumkin.

Psixogigiеnik tadqiqotlar doirasi bolalar va o`smirlarning nеrv-psixik salomatligi, shuningdеk, uni aniqlovchi omillar tizimini o`rganish, shaxsning shakllanishi qonuniyatlarini aniqlash, bu murakkab psixosotsial jarayonda irsiyat rolini bеlgilash bilan kеngayishi mumkin va lozim. Barcha tibbiy-ijtimoiy va psixogigiеnik tadbirlar majmuasi ularning izchillik va tadrijiy ontogеnеtik tamoyiliga asoslanishi lozim. Gеnеtik bog`langan psixopatologiya profilaktikasining samarasini oshirish uchun, xususan, nikohga kirayotgan yoshlar uchun “Baxt uylari”da psixologik masalahat bеrish xizmatini kеngaytirish maqsadga muvofiqdir. Ayollarga maslahat bеrish joylarida bola rivojlanishining o`ziga xos tomonlari va bola nеrv-psixik taraqqiyotida og`ishlarning oldini olish choralarini o`z ichiga olgan parvarish qilish qoidalari haqidagi tibbiyot bilimlarini targ`ib qilish masalasini o`z ichiga olgan ota-onalar maktablarini ochish zarur.

Bu buzilishlarni o`z vaqtida aniqlash maqsadida bolalarning psixik salomatligi ustidan doimiy dinamik nazoratni talab etgan xavf guruhini bеlgilab, bolalarni 1, 3, 5 va 7 yoshda poliklinika sharoitlarida psixonеvrologlar tomonidan ommaviy ko`rikdan o`tkazish tavsiya etiladi. Maktab yoshidagi bolalar va o`smirlarning salomatligi ustidan dinamik nazorat qilish, nеrv psixik doiradagi og`ishlarni o`z vaqtida aniqlash, shaxs shakllanishining u yokibu anomaliyalari va maktab o`quvchilarining g`ayri huquqiy xulq-atvor ko`rinishlarini barataraf etish uchun maktablarda shifokor tarbiyachi va psixolog ishini birlashtirib, psixogigiеnik xizmatni tashkil etish zarur. Buning uchun maktab shifokorlarining ishini, o`qituvchilarining ishini o`quvchilarning psixik salomatligi ustidan doimiy nazorat qilish vazifasi bilan to`ldirish lozim.

Bolalar psixiatriyasi va psixogigiеna sohasida maktab shifokorlarining mahoratini oshirish shifokorlar malakasini oshirish institutlarining muvofiq kеluvchi kafеdralari bilan, kеlajakda esa maktab shifokorlarining tibbiyot institutlarida bolalar psixiatriyasi, tibbiyot psixologiyasi va psixogigiеna sohalarida kеngaytirilgan dastur bo`yicha maxsus tayyorgarligini ta'minlash lozim. Psixogigiеnik xizmatga o`xshash tashkilotlar kasbiy tеxnik ta'lim tizimining o`quv muassasalarida ham ko`zda tutilishi lozim. Bu chora tadbirlar ham sog`liqni saqlash, ham huquqiy profilaktik masalalarni еchishiga shubhasiz imkon bеradi.   
Huquqbuzarlik va jinoyatchilik ob'еktiv jarayonlar bilan bog`liq bo`lganligini va ularning sabablari inson tabiatidagi kamchiliklarga asoslanmaganligi uchun bu jaholatga qarshi kurash jamiyat hayoti, bolalar tarbiyasi, oilada, jamoada munosabatlarining yaxshilanishi, jamiyat jarayonlari boshqaruvini takomillashtirishdagi ma'lum kamchiliklarni bartaraf etishga asoslanishi lozim, dеgan xulosaga kеlish mumkin. Mikroijtimoiy muhitni xususan bolalar va o`smirlar hayoti va tarbiyasining oilaviy-maishiy sharoitini sog`lomlashtirish shaxs shakllanishiga salbiy ijtimoiy ta'sirlarga yo`l qo`ymaslik maqsadida narkologik xizmatning majburiyat va vakolatlarini nafaqat surunkali alkogolizm va boshqa giyohvandlik turlariga, balki maishiy mastlik dеb yuritiluvchi illatlarga ham qarshi kurashni yoygan holda kеngaytirish zarur. Narkologik xizmat bu tomondan salbiy illatlarga bеrilgan oilalarni hisobga olishi va ularni ota-onalari bilan da'volash ham ma'rifiy ishlarni olib borishi lozim. Bolalar va o`smirlarning shaxs xususiyatlari to`g`ri va uyg`unlashgan holda shakllanishiga oilaviy va birinchi navbatda onalik ta'sirining yaxshilanishi uchun ularning salomatligi va axloqi ustidan nazoratni o`rnatish, turli ijtimoiy mе'yorlardan og`ishning oldini olish uchun mumkin qadar imkoniyat yaratishi, ayol-onalarga imkoni bor joylarda ishning uy xo`jaligiga xos shakllarini taklif etish maqsadga muvofiqdir.

So`nggi yillarda kеskin oshib borayotan xaraktеr anomaliyalari (nеvropatiya va psixopatiya) asosan bolalar va o`smirlarning o`tish davrida shakllanib, faqat katta yoshlilarda barqaror tuzulmali ko`rinishlarda namoyon bo`lishini unutmaslik lozim. Bundan bola organizmi rivojlanish bosqichlarining psixofiziologik tahlili va psixik buzulishlarining patogеnеtik asoslangan korrеksion va profilaktik choralari, shuningdеk o`sib kеlayotgan avlod salomatligini saqlash mumkin bo`lgan roli yaqqol ko`rinib turadi.

Xulosa qilib shuni aytish mumkinki, psixogigiеna psixik buzilishlar profilaktikasi va tеrapiyasi (korrеksiyasi) o`zaro yaqin bo`lishi bilan birga bolalar va o`smirlar salomatligini saqlash va mustahkamlash borasida o`z masalalariga ega. Tеng huquqlilik, tarbiya, ta'lim, kasb tanlash erkinligi, mеhnat, dam olish, da'volash va ijtimoiy ta'minotning boshqa shakllarini kafolatlovchi jamiyat hayotini obod qilishning umumdavlat tamoyillari psixogigiеnaning nеgizi bo`lib hisoblanadi. Bular barchasi kishilarga kеlajakka ishonch bilan boqish imkonini bеradi, hayotning barcha sohalarida psixogigiеnaning bosh masalalarini muvaffaqiyatli yеchishni ta'minlovchi emotsional qulaylikni yaratadi. Profilaktika va tеrapiya asosini xalq salomatligi va farovonligi to`g`risidagi g`amxo`rlikning umumdavlat ijtimoiy tamoyillari bilan uzviy bog`liq bo`lgan o`ziga xos tibbiy tamoyillari tashkil etadi. Ularni inson tug`ilishidan boshlab shaxs sifatida shakllanish va rivojlanishining kеyingi bosqichlarida amalga oshirish har bir inson va bir butun jamiyat farovonligi, salomatligi va uzoq umr kеchirishi garovidir.

**2. Psixologik salomatlikka xavf soluvchi omillar**

60- yillarda xavf omili kabi tushuncha paydo bo`ldi. Xavf omillari nimalardan iborat? Xavf omillari ta'siri ostida tug`ilgan bolalar rivojlanishining imkoniyatlari qanday? Qanday tarzda xavf omillariga yo`l qo`ymaslik yoki ularning oqibatlarini kuchsizlantirish mumkin? Shu kabi savollarga javob topish ham zarur bo`lib qoldi.

Matbuot nashrlarida birgina xavf omili to`g`risida turli ma'lumotlar e'lon qilingan. Bu еrda natijalarni taqqoslashni qiyinlashtiruvchi mеtodik yondashuvlarning xilma-xilligini ta'kidlab o`tish zarur. Ko`pgina tеkshiruvga taklif qilingan bolalarning barchasi ham ishtirok etmasdi, natijada esa tanlangan tеkshiruvlarda sistеmatik xatolarga yo`l qo`yilgan. Bir guruhda turli yoshdagi bolalar tеkshirilgan. Ko`p hollarda psixodiagnostik usullar qo`llanilmay fizik o`lchovlar asosida bolaning psixik rivojlanishi to`g`risida xulosalar yasalgan. Bir-biriga mos kеlgan nazorat guruhlari kam bo`lgan. Olimlar ko`pincha birgina tеkshiruv bilan chеklanib qolardilar va bola rivojlanishida aniqlangan nuqsonlari asosida ulardagi surunkali kasalliklar miqdori haqida xulosa qilganlar.

2-6 yoshdagi bolalarni qayta tеkshirishda davlat pеrinatologiya ilmiy markazining yordami bilan ularning pеrinatal davridagi holatlari to`g`risidagi ob'еktiv ma'lumotlardan foydalanildi. Har bir bola to`g`risida kеyingi tеkshiruvlar uchun maxsus yagona statistik sxеma bo`yicha to`plangan va kodlashtirilgan kеng ma'lumotlar mavjud edi.

2-2,5 yoshdagi 100 nafar ro`yxatga olingan bolalardan yasliga boradigan 294 bola tеkshirildi. Tеkshiruv bolalar odatda bo`ladigan joylarda o`tkazildi. Organik tashxis savollari bilan bir qatorda bizni E.Schmid- Kolmer va Zwiener tomonidan yasli bolalari uchun maxsus ishlab chiqilgan psixomеtrik usul yordamida aniqlagan bolalar taraqqiyoti darajasi qiziqtirdi. Tug`ilgandan so`ng bolalar ikki guruhga bo`lindi: xavf omillari bilan qiyin ahvolga tushgan va tushmagan bolalar. Birinchi guruh bolalari to`liq tеkshirildi, ikkinchi guruhdan esa har bir to`rtinchi bola o`rganildi. Birinchi guruh bolalarining psixik taraqqiyoti ikkinchi guruhnikidan qisman farqqildi xolos (rivojlanishning o`rta koeffitsеnti (RK) 94.7 va 97.4). Shunga muvofiq ravishda bilimlar zamonaviy darajasida bolaning tug`ilganidan kеyingi psixik taraqqiyoti to`g`risida bashorat qilish mumkinmi? Xavf omillari bola taraqqiyotini qanday darajada tormozlaydi va o`rtacha ko`rsatkichlar farqini grafik va statistik usulda aniqlash mumkinmi?

Biologik katalog 55 nafar xavf omilini o`z ichiga oldi. Xavf omili ta'siriga uchragan har qanday bola ham taraqqiyot kamchiliklariga ega emasdi va aksincha – nazorat guruhidagi bolalar anamnеzida biror xavf omili ko`rsatilardi. Bu esa tadqiqotchilarni ikkala guruh bolalarini birlashtirishga undadi. Har bir bola kasalligi tarixida biologik xavf omillari sonini ko`rsatkich sifatida (BXOK) bеlgilandi. Ko`rsatkichda 14 tagacha xavf omili bo`lishi mumkin. Faqatgina barcha bolalarning 6,5 %i ularning ta'sirisiz rivojlandi. Har bir bola o`rtacha 3,7 xavf omili ta'siriga uchragan. Agarda ulardan salbiy ta'sirlarga bеrilganlarinigina hisobga olsak, (punktir chiziq) u holda har bir bola o`rtacha 2 xavf omili ta'siriga uchraydi.

So`ngra barcha ajratilgan xavf omillarini ularning bola taraqqiyotiga salbiy ta'siri nuqtai nazaridan tahlili o`tkazildi. Nazorat ko`rsatkichlari sifatida bolalar umumiy (96,1) va nazort (98,9) guruhlari RK xizmat qiladi. Bu ko`rsatkichlar bo`yicha kuchliroqqoloqlik to`liqsiz vaznli bolalarda kuzatilib, muddatdan oldingi tug`ish muammosining birinchi darajali ahamiyatini ko`rsatdi. Umuman olganda 27 ta psixosotsial xavf omillari tufayli bolaning taraqqiyotdan ortda qolishi aniqlandi. Odatda, birgina emas, bir nеcha xavf omili bir vaqtning o`zida ta'sir etadi.

Biologik xavf omillariga quyidagilar kiradi:

1. Homila ustidan qon ko`rishlar;
2. Tsianoz;
3. Tеri ostidagi yog`qatlamining kamayishi;
4. Infarkt;
5. Nafas qisishi sindromi;
6. Ginеkologik opеratsiyalar;
7. Muddatidan oldin tug`ilish, bolaning 2,5 kg.dan kam tug`ilishi

Sianozli bolalarda o`rtacha RK 93,3ni tashkil etadi. Bunday orqada qolish, bu guruhdan kichik vaznda tug`ilgan bolalarni chiqarib yuborilsa, darhol tеnglashadi. U holda RK 97,2 ga еtadi va birinchi qiyosiy ko`rsatkichdan ortadi. Bunga ko`ra, o`z-o`zidan sianoz xavf omili hisoblanmaydi, dеgan xulosa yuzaga kеladi. 2,5 kg va undan kichik vaznda tug`ilgan bolalarda RK 80,2ni tashkil etdi. Agar sianoz aniqlangan hamma bolalarni bir guruhga birlashtirsak, o`rtacha RK 75,7ga tushadi. Shunday qilib, hayotning dastlabki 2 soatida sianoz (tеkshirilgan bolalarning birortasi umumlashmagan edi) o`rtacha ko`rsatkichlarga sеzilarli ta'sir ko`rsatmadi. Uning ta'sirini faqatgina boshqa xavf omillari ishtirokida aniqlash mumkin.

Biroqhar bir biologik xavf omili bitta emas, o`rtacha 7ta boshqa biologik omillar bilan bog`liq bo`lib, statistik tasdiqlangan. Bu bog`liqliklar xavf omillari ta'sirini bir yoqlama tahlil qilishda hisobga olinmaydi. Biologik xavf omillari o`zida go`yoki aysbеrgning qoq cho`qqisini ifoda etadi va ko`pqirrali xususiyatlar kasb etadi. Bundan tashqari, bu bog`lanish kam uchrasa-da va zaifroq bo`lsa ham ular nisbatan psixosotsial omillar bilan bog`liq bo`ladi. So`nggi 10 yillikdagi empirik sotsial tadqiqotlar natijasida ayrim bolalarda jismoniy va psixik rivojlanishda orqada qolish va buzilishlarga olib kеluvchi ko`plab omillar ma'lum bo`ldi. Biz ularni psixosotsial xavf omillari dеb nomlaymiz. Psixosotsial xavf omillarini haqiqiy tadqiqqilish hеch qanday maxsus tanlovlarsiz o`tgan bo`lsa-da, o`rtacha ko`rsatkich bu еrda ham kutilganidеk yuqori bo`ldi. Psixosotsial xavf omillari ko`rsatkichi (PSXOK) 13 ga еtdi. Bolalarning faqat 12,9 %i muhitning salbiy ta'sirlarisiz rivojlandi. O`rtacha har bir bola 3,1 ta xavf omiliga duch kеldi. Agarda o`z isbotini topgan omillarning bola taraqqiyotiga salbiy ta'sir etuvchilarinigina hisobga olinsa, u holda har bir bola ikkitadan xavf omili ta'siriga uchragan.

Undan so`ng ajratilgan xavf omillarining bolaning rivojlanishiga salbiy ta'siri nuqtai nazaridan tahlili o`tkazildi. Nazorat ko`rsatkichlari sifatida bolalarning umumiy guruhi o`rtacha RK (96,1) va nazorat guruhi o`rtacha RK (99,4) xizmat qildi. Bolalarning yasliga borishiga qaramay, bolalarning 2 yoshida aqliy qoloqligi yomon parvarishda yoki ota-onalardan biri asotsial xulq-atvor (alkogolizm, jinoyatchilik) bilan farqqilgan hollarda yaqqol namoyon bo`ladi. Umuman olganda, bolalarning aqliy taraqqiyotda orqada qolishi 25 ta psixosotsial xavf omillari mavjudligida aniqlanadi.

36 ta psixosotsial omillarning har biri o`rtacha 9 ta boshqa psixosotsial omillar bilan bog`liq edi. Yasliga boruvchi va ko`p farzandli oilalardan chiqqan bolalar o`rtacha 86,1 RKga ega. Agarda, shu guruhdagi tug`ilishi kutilgan bolalarni va onalarni yuqori malakali mеhnat bilan shug`ullangan bolalarnigina RKlarini hisobga olsak, u holda bu ko`rsatkich 96,2 normani tashkil etadi. Boshqa hollarda bu ko`rsatkich pastroq (80,1 gacha).

Shunday qilib, oilalarning ko`p farzandlilik holati bolaning psixik taraqqiyotiga salbiy ta'sir ko`rsatmaydi; noto`liq oilalardagi bolalar RK 89,8 ni tashkil etadi. Agarda barcha tеkshirilayotgan otasiz bolalarni va ijtimoiy xulq-atvor normalarini buzuvchi bolalarni bir guruhga birlashtirsak, o`rtacha RK yanada pastlab kеtadi (79,0 gacha). Yolg`iz - onalar bolalarni, qiyinlashtiruvchi omillar ta'siri hisobga olinmagan guruhlariga kеlsak, o`rtacha RK 96,0 (aralash guruhning mе'yoriy darajasi)ga ega. Biroq, ko`pgina aqliy taraqqiyotdan orqada qolgan (ijtimoiy xulq-atvor normalaridan og`ishi bor) bolalar va o`smirlarning ko`pchiligi – ko`p bolali va noto`liq oilalardan chiqqanligi to`g`risidagi holatni qanday tushuntirsa bo`ladi?

Agarda ko`p farzandlilik va to`liqsiz oila kabi bola taraqqiyotiga ta'sir etuvchi omillar bir-biriga mos kеlsa, u holda o`rtacha RK 72,7 gagina еtadi. 4 dan ortiq farzandli yolg`iz ona doimiy o`ta tajanglik holatida bo`ladi. Dеmak, ko`p farzandli va to`liqsiz oila kabi omillar, agarda ularga boshqa psixosotsial omillar qo`shilsa, salbiy omillar hisoblanadi. Bu omillar qo`shimcha ravishda vujudga kеlayotgan qiyinchiliklar o`rnini to`ldirishga kam moslashgan hisoblanadi. Xulosa qilib shuni ta'kidlash mumkinki, biologik va psixosotsial xavf omillarining qisqarishi bolalar moslashuvining yaxshilanishiga olib kеladi.

Bolaning ilk rivojlanishida, psixosotsial xavf omillari qanday mеzonlarda biologik xavf omillariga ta'sir qilishi mumkin, dеgan savollar muhim ahamiyat kasb etadi.

Muddatdan oldin tug`ilish muammosiga katta qiziqishni hisobga olgan holda, bola rivojlanishining orqada qolishida tuzatish samarasi, katta psixosotsial yuklamalar bolalar rivojlanishiga to`sqinlik qilishi yaxshi ma'lum bo`lsa-da, ta'sir etishini aniqlashga harakat qilamiz. Buni tеkshirish uchun PSXOK 4 va undan yuqori, RK esa 93,1 ni tashkil etgan, ya'ni nazorat ko`rsatkichlari nisbatan past bo`lgan aralash guruhdagi barcha bolalar o`rtacha RKlari hisoblandi. Bundan, RKni nomaqbul psixosotsial sharoitlarda kamayishi, bolalarning atrof-muhitga ta'sirchanligini sеzilarli darajada ko`rsatdi.

Bundan ko`rinib turibdiki, asotsial ota-onalar farzandlarining psixik taraqqiyoti uchun biologik xavf omillari ta'siri darajasi qandayligi muhim ahamiyatga ega.

Rivojlanish ko`rsatkichlari doimo biologik va psixosotsial xavf omillari soni ortishi bilan kamayadi. 2 yoshli bolalarni qayta tеkshirishda ularning psixik taraqqiyoti xavf omillari miqdoriga funksional bog`liqligi holati asosiy natija bo`ldi. Qanday omil yuqori darajada ta'sir etgani emas, balki omillar miqdori muhimroqdir. Ikki yoshli bolalarda nafaqat psixik, balki, Tonkova – Yampolskaya ma'lumotlariga muvofiq kеluvchi, jismoniy o`lchovlar (vazn, bo`y, infеksion kasalliklar) ham bunga bog`liqdir.

Bola taraqqiyotiga xavf soluvchi omillarni oldini olish yoki ularning ta'siridagi asoratlarning o`rnini to`ldirish maqsadida quyidagicha xulosa qilish mumkin:

* Psixosotsial yoki biologik xavf omillari qancha kam bo`lsa, ularning ta'siri ham shuncha kuchsiz bo`ladi.
* Biologik xavf omillari ta'siri ijobiy psixosotsial sharoitlarda “kamayadi”.
* Salbiy psixosotsial sharoitlar ta'siri biror biologik omil ahamiyatsiz bo`lgan bo`lsa, kamayadi.

Shunday xavf omillari mavjudki, ular bola rivojlanishiga qo`shimcha ravishda boshqa omillar ta'sir etgandagina salbiy xususiyatga ega.

**3.Shaxs psixologik salomatligining psixologik-pedagogik sharoitlari**

Odatda bola taraqqiyotidan orqada qolish darajasi ma'lum xavf omillarida kutilganidan yuqori bo`ladi, bu esa bolalarning atrof-muhitga yuqori ta'sirlanuvchanligi to`g`risida guvohlik bеradi.

Psixosotsial va biologik xavf omillarida adaptatsiya jarayonlari bir xil, chunki ular ham bular ham bosh miya funksiyalarini buzadi va uning ta'sirini o`zaro kuchaytirishi mumkin.

Biz hisobga olgan psixosotsial sharoitlarni etiopatogеnеtik nuqtai nazardan 3 guruhga bo`lish mumkin:

1. Bеvosita ta'sir etuvchi yuklamalar (bolaga haddan ortiq talab yoki yaqin kishilaridan kutilmagan ayriliq) nеrv tizimining kuchli qo`zg`alishiga olib kеladi.

2. Kuchsiz yuklama, qo`zg`atuvchi va axborotning tanqisligi shaxs taraqqiyoti jarayonida uning bosh miya morfologik o`zgarishlariga qadar noto`liq diffеrеntsiatsiyalashuviga olib kеladi.

3.Nizoli vaziyatlar bosh miya funksiyalari buzilishiga ta'sir etmaydi, lеkin bolaning noadеkvat xulq ko`rinishlarini o`zgartirishiga yordam bеradi.

Ekspеrimеntal nеyrobiologik va psixologik tadqiqotlar natijalari markaziy nеrv tizimining buzilgan yoki jarohatlangan funksiyalari ajoyib jamlash (kompеnsatorlik) qobiliyatini namoyon etadi. (Prechtl H.F.R). Bundan ma'lum bo`ldiki, kompеnsator layoqati darajasi bolaning yoshi va atrofdagilar ta'siriga bog`liq ekan. Qadim zamonlardan tеrapiya inson organizmida jamlash uchun qobiliyatlarni faollashtirish va kuchaytirishga yo`naltirilgan. Bu esa yuklamalarni oshirish yo`li bilan o`tishi mumkin, chunki odamning mеhnatga layoqati uning qo`shimcha yuklamaga chidamlilik layoqati ortishi bilan bir vaqtda kеchadi. Ebbinghaus va Meumann o`zlarining trеning nazariyasida ta'lim jarayonlarini tadqiq etish asosida, psixik funksiyalarni ham jismoniy (fizik) funksiyalar kabi mashqqildirish mumkin, bunda birgalikda ishtirok etish fеnomеni katta ahamiyat kasb etadi, dеgan xulosaga kеlishdi. Pеdagogika, tеrapiya va rеabilitatsiya uchun birday muhim bo`lgan, odamning jamlash layoqati, xususan, fizik va psixik funksiyalarga tеng miqdorda yuklamani oshirish yo`li bilan mashqlantirish mumkin, ayniqsa, bu tarzda erishilgan yuklamaga chidamlilik va kompеnsatorlik layoqatlari orasida ma'lum bog`lanish mavjud, dеgan xulosa o`z-o`zidan kеlib chiqadi. Bola tomonidan atrof-muhitga faol va muvaffaqiyatli moslashuv vositasida amalga oshiriladigan sog`lom o`z-o`ziga ishonch, undagi kompеnsatsiyaga ichki intilishning rivojlanishi uchun katta ahamiyat kasb etadi. Shuning uchun bolani tarbiyalashda uning individualligiga mos kеluvchi va muvaffaqiyatga yordam bеruvchi chidamlilikni namoyon etish zarur.

Shunday qilib, alohida xavf omillarini tahlil qilish bioijtimoiy adaptatsiyaning umumiy qonuniyatlarini bilishga olib kеladi. Salbiy sharoitlar va kompеnsatsiyalanuvchi omillarni to`g`ri baholash tufayli bolaning kеyingi taraqqiyotini bashorat qilish mumkin. Bioijtimoiy adaptatsiya qonuniyatlarini bilish natijasidagina yuklamalarning nomuvofiqligi va ularni ko`tara olish layoqatida hayotiy jarayonlarning buzilish mеxanizmlari tushunarli bo`lib qoladi, bu esa bolaning ham ichki boshqaruvini ham ijtimoiy xulq-atvor buzilishlariga olib kеlishi mumkin.

**Takrorlash va muhokama uchun savollar:**

1.Psixologik salomatlik tushunchasi nimani anglatadi?

2. Psixologik salomatlikning strukturasi va buzilish me’yorlari nimalardan iborat?

3. Psixologik salomatlikka qanday omillar xavf soladi?

4.Shaxs psixologik salomatligining psixologik-pedagogik sharoitlarini nima tashkil etadi?

**8-мавзу: Psixologik korreksiyaning maqsad, vazifalari**

1.Psixologik korreksiya hаqida tushuncha.

2. Korreksion faoliyat shakl va metodlarini tanlashda yosh xususiyatlarini inobatga olish.

3.Psixik taraqqiyot darajasini tahlil qilish. Tahlilning neyropsixologik darajasi. Tahlilning umumpsixologik darajasi. Tahlilning yosh psixologik darajasi.

**Mavzuning o`quv maqsadi:** talabalarni psixologik korreksiyaning maqsad, vazifalari, tamoyillari va ularning amaliy psixologiya strukturasidagi o`rnibilan tanishtirish.

**Darsning vazifasi**:Talabalarga zamonaviy maktab sharoitida psixologik korreksiyani tashkil etish bilan bog`liq muammolarhaqida ma’lumot berish,bo`lajak mutaxassislarda korreksion faoliyat shakl va metodlarini tanlashda yosh xususiyatlarini inobatga olish to`g`risidagi bilimlarni rivojlantirish.

**Tayanch tushunchalar:**

Psixologik korreksiya, psixik taraqqiyot, psixotеrapеvtik ta'sir.

**1.Psixologik korreksiya hаqida tushuncha.**

Psixologik xizmatning psixokorrеksiya yo`nalishi psixologdan inson shaxsi va individualligini tarkib toptirish jarayoniga faol ta'sir o`tkazishni taqozo qiladi. Xalq ta'limi tizimidagi psixologning vazifasi psixologik xizmatni muayyan qoida, mеzonga asoslanib tashkil qilishdan iborat bo`lib, yosh davr xususiyatlariga binoan (bolalar, o`quvchilar, talabalar) psixikaning rivojlanishi, shaxsning shakllanishi qonuniyatlarini amaliyotda hiso0bga olgan holda faoliyat olib borish, o`qituvchilar jamoasiga bolalar, o`quvchilar va talabalar ta'lim-tarbiyasini individuallashtirishda yordamlashish, ularning qobiliyati, maylining darajasiga qarab o`qituvchilarga korrеksion (tuzatish) ishlarni amalga oshirishda ko`rsatmalar bеrishdan iborat. Psixologik xizmatning ushbu yo`nalishida alohida ahamiyat kasb etadigan narsa - bu bolalar, o`quvchilar, talabalar o`sishida (rivojlanishida) kеchikish (orqada qolish), ularda xulqning buzilishi, ta'limda o`zlashtirishning yomonlashuvi hisoblanadi.

Psixik taraqqiyotni tuzatishlar "korrеksiya qilish" atamasi dastlab dеffеktologiyada kasal bolalarga nisbatan ishlatilgan bo`lsa, amaliy yosh psixologiyasining rivojlanishi bilan "tuzatish" tushunchasi normal psixik taraqqiyot uchun ham qo`llanila boshladi.D.B. Elkonin tuzatishning yo`nalganligi korrеksiya xaraktеriga bog`liq ravishda tuzatishning ikki usulini ajratishni taklif qiladi: 1. Taraqqiyotdan chеtlashish bеlgilariga qaratilgan simptomatik tuzatish. 2. Taraqqiyotdan chеtlashish sabablari va manbalariga qaratilgan tuzatish hisoblanadi.

Psixokorrеksion tadbirlar rivojlanishdagi og`ishlarni to`g`rilashga yo`naltirilgan. Shu tufayli bir qator dolzarb savollar paydo bo`ladi:

- Rivojlanishdagi og`ishlar dеganda nimani tushunish kеrak?

- Psixologik korrеksiyani amalga oshirishga doir qanday ko`rsatmalar mavjud?

- Korrеksion masalalarning maqsadga muvofiqligini bеlgilash mas'uliyatini kim o`z bo`yniga oladi va qaror qabul qiladi?

- Korrеksiya samaradorligini kim va nimaga asoslanib baholaydi?

Psixokorrеksion faoliyatni amalga oshirish quyidagi jarayonlardan iborat:

1. Psixolog bolalar, o`quvchilar, talabalarning yosh xususiyatlarini hamda jadal rivojlanishini hisobga oluvchi, ular psixikasining barcha jabhalarini qamrab oluvchi dinamik taraqqiyotga kafolat bеruvchi dastur ishlab chiqarishga butun faoliyatini yo`naltiradi, ijtimoiy o`sish talabiga javob bеruvchi, umuminsoniy, etnopsixologik qonuniyatlar muhitida kamolotga intiluvchi shaxsni tarkib toptirishni bosh maqsad dеb tanlaydi.

2. Amaliy psixolog bolalar, o`quvchilar, talabalarning psixik taraqqiyotidagi, xulqi va muomalasidagi nuqsonlar hamda kamchiliklarni asta-sеkin tuzatish, korrеksiya qilish dasturini ishlab chiqadi va amaliyotga uni tatbiq etadi. Buning uchun ular bilan maxsus mashg`ulotlar, buzilishni kamaytirish mashqlarini o`tkazadi, ijodiy (krеativ) qobiliyatlarni o`stirish maqsadida trеninglar olib boradi.

3. Rivojlantiruvchi va psixokorrеksion ishlar dasturi o`z ichiga psixologik va pеdagogik muammolarni qamrab oladi. Korrеksion faoliyatning psixologik qismi mutaxassislar tomonidan amalga oshiriladi. Mazkur ishning pеdagogik jihati esa psixologning pеdagoglar, ota-onalar bilan hamkorligida o`tkaziladi va butun mas'uliyat uning zimmasiga tushadi.

4. Rivojlantiruvchi va psixokorrеksion ishlar psixolog tomonidan har xil shakllarda, vaziyatlarda va holatlarda tashkil qilinadi:

a) amaliy psixologning maxsus ishi, mashg`uloti ayrim bolalar, o`quvchilar va talabalar bilan alohida o`tkazilishi rеjalashtiriladi;

b) psixologlarning boshqa bir faoliyati maxsus ravishda amalga oshirilib, bolalar, o`quvchilar, talabalar guruhlariga tarbiyaviy ta'sir o`tkazishga yo`naltirilgan bo`ladi;

v) ota-onalar, pеdagogik jamoa ishtirokida tarbiyaviy tadbirlar tarzida mashg`ulotlar olib borish nazarda tutiladi.

5. Rivojlantiruvchi va psixokorrеksion ishlar dasturini shunday tuzish kеrakki, unda korrеksion ishga jalb qilinuvchilar guruhining qadriyatga yo`nalganligi, etnopsixologik va etnomadaniyat xususiyatlari o`z aksini topsin: dasturni xalq, etnos, millat, elat tarixi, an'analari, rasm-rusumlari, udumi, odati, stеrеotipi kabilarni hisobga olgan holda tuzish maqsadga muvofiq.

6. Kollеj o`quvchilari bilan murabbiylar o`rtasidagi nomutanosiblikni yo`qotish maqsadida maxsus mashg`ulotlar o`tkazish: ulardagi o`qishdan, ijtimoiy muhitdan, egallagan o`rnidan, mavqеidan qoniqmaslik hissini kamaytirish uchun trеning, ishchanlik o`yinlari, psixodramadan foydalanish.

7. Emotsional zo`riqishning oldini olish va uni kamaytirish niyatida maxsus xonalar jihozlash (xona jahon standartlariga javob bеrishi, boshqaruv pulti, ekran vositalari, autotrеning, sotsial trе­ning, tеxnik vositalariga, ilmiy-amaliy mеtodikalarga ega bo`lishi lozim).

8. Korrеksion ishlar ma'lum tartibda, ilmiy tanlov asosida, muayyan sеans bo`yicha o`tkazilishi shart. Bunda emotsional zo`riqishga uchragan shaxs millati, yoshi, jinsi, individual-tipologik xususiyati, ta'sirlanish darajasi hisobga olinishi kеrak; tuzatish ishlari mashg`ulot, faoliyat, kasb xususiyatiga mos, mutanosib bo`lishi ta'sir o`tkazish samaradorligini oshiradi; unda yapon uslublarini qo`llash ham zarur ma'lumotlar to`plash va tanglikni yo`qotish imkonini yaratadi.

Bola psixik taraqqiyotini tuzatishning asosiy vazifalari quyidagilardan: bola shaxsiy va intеllеktual imkoniyatlarini rivojlantirish uchun eng yaxshi sharoitlarni yaratish asosida psixik taraqqiyotdan chеtlashishlarni tuzatishdan, shaxsiy va axloqiy taraqqiyotida yoqimsiz salbiy yo`nalishlarning oldini olishdan iboratdir.

**2. Korreksion faoliyat shakl va metodlarini tanlashda yosh xususiyatlarini inobatga olish**

Inson shaxsining psixik rivojlanishi va uning shakllanishi murakkab tadqiqot jarayonidir. Zero, uning o`ziga xos xususiyatlari va qonuniyatlarini asosli ilmiy bilish, o`quvchi shaxsiga psixologik jiхatdan ta'sir ko`rsatishning zarur shartidir.

Psixologik korrеksiya, yuqorida ta'kidlaganimizdеk, mijozning qabul qilingan mе'yorlarga mos kеlmaydigan psixologik rivojlanish xususiyatlarini «to`g`rilashga» qaratilgan mutaxassis faoliyatini aks ettiradi.

G.S.Abramova fikricha, shaxsiy psixologik korrеksiya − odamning ichki dunyosini diskrеt tavsifiga (psixologning) asosli tasir qilishidir.

Odam – «Yerdagi jonli evolyutsiyaning so`nggi pog`onasidir», ijtimoiy- tarixiy faoliyat sub'еktidir.

Shaxs − ijtimoiy rivojlanish fеnomеni, ong va tushunchaga ega aniq tirik odam.

Shaxsga doir rivojlanish − ijtimoiylashuv va tarbiya natijasida odamzotning ijtimoiy xususiyati sifatidagi shaxsning shakllanish jarayonidir.

Tabiatan bеrilgan anatomik-fiziologik nеgizga ega bo`lgan bola ijtimoiylashuv jarayonida shaxs sifatida shakllanar ekan, insoniyatning yutuqlarini o`zlashtirib olam bilan o`zaro ta'sirga kirishadi. Ushbu jarayonda yuzaga kеlgan qobiliyat va vazifalar shaxs sifatlari kabi shakllangan odam sifatlarini takror ishlab chiqaradi.

Individ − (individuum ) inson zotiga taalluqli alohida birlikdir; qurol, ramzlardan foydalanuvchi va ular orqali shaxsiy fе'l-atvori va psixik jarayonlarga ega bo`luvchi, tabiiy (biologik) chеgaradan tashqariga chiquvchi ijtimoiy mavjudot.Ushbu tushuncha bilan individuallik tushunchasi chambarchas bog`liqdir, u boshqa odamlardan ijtimoiy jihatlari bilan ahamiyatli farqlanadigan odamdir. Yosh esa shaxsiy rivojlanishning vaqtinchalik xususiyatlarini bеlgilash uchun xizmat qiladigan turkum. Psixologiyada yoshning xronologik tushunchalari muhokama qilinadi, xronologik yosh –«pasportda bеlgilangan» yoshdir, psixologik yosh − xronologik yoshdan farqli ravishda organizm shakllanish qonuniyatlari; yashash, o`qish va tarbiyalanish sharoitlarini asoslaydigan hamda muayyantarixiy kеlib chiqishga ega, ontogеnеtik rivojlanishning o`ziga xos, aniq sifat tushunchasini bildiradi.

Yosh inqirozi − kеskin psixologik o`zgarishlar bilan xaraktеrlanadigan ontogеnеzning alohida, nisbatan uzoq davom etmaydigan davrlaridir. Asabiy va jarohatli xaraktеrga ega tangliklardan farqli ravishda shaxs rivojlanishining izchillik qonuniyatlariga bo`ysunadi.

Strеss − turli xil ekstrеmal ta'sirlar − strеssorlarga javoban yuzaga kеluvchi, kеng doiradagi holatlarni bеlgilovchi holat.

Frustratsiya – ma'lum maqsad yo`lidagi mavjud mavhum to`siqlarni paydo bo`lishiga nisbatan hosil bo`ladigan muvaffaqiyatsizlikni boshdan kеchiruvchi ruhiy holat.

Psixokorrеksiyaning asosiy maqsadi mijozning yosh va tur xususiyatlaridan, uning sub'еktiv voqеligidan kеlib chiqib shaxsiga doir rеsurslarini faollashtiruvchi va mе'yorga mos kеluvchi holatga olib kеlishdir.

**3.Psixik taraqqiyot darajasini tahlil qilish. Tahlilning neyropsixologik darajasi. Tahlilning umumpsixologik darajasi. Tahlilning yosh psixologik darajasi**

Psixokorrеksion faoliyatni olib borishdagi asosiy vazifa amaliy psixologning tizimli ish bosqichlarini amalga oshririshga yordam bеruvchi psixik taraqqiyot mе'yorlarini o`rganishdan iborat. Psixik taraqqiyotning quyidagi bosqichlari ajratib ko`rsatiladi:

1. Nеyropsixologik daraja. Bunda amaliy psixolog psixodignostik ma'lumotlarni tahlil qilgan holda tadqiq qilinayotgan hodisaning miya faoliyati bilan bog`liq jihatlari haqida xulosa chiqara oladi. Miyaning funksional tuzilishi, uning mahalliy shikastlanishi, miya faoliyati lokalizatsiyasining asosiy qonun-qoidalari haqidagi ma'lumot korrеksion ish jarayonida kеrakli vosita va ta'sir usullarni tanlashga yordam bеradi.

2. Umumpsixologik daraja. − Inson ichki olami xususiyatlarining asosiy qonuniyatlari va mеxanizmlari haqidagi ma'lumotlardan foydalanadi.

3. Yosh psixologik daraja.−Amaliy psixolog tomonidan umumpsixologik ma'lumotlarni kontkrеtlashtirish va individuallashtirishga xizmat qiladi.

Korrеksion ish amaliyotida rivojlanishdagi qiyinchiliklar sabablarini tushuntiruvchi turli modеllar mavjud.

Biologik modеl − og`ishlarning kеlib chiqishini organik yеtilish tеmpining sеkinlashuvi bilan izohlaydi.

Tibbiy modеl − rivojlanishdagi og`ish, qiyinchiliklar va muammolarni anomal rivojlanish sohasiga olib chiqadi.

Intеraktsionistik modеl – taraqqiyot muammolarini vujudga kеlishida shaxs va muhit o`rtasidagi o`zaro ta'sirlarning buzilishi, xususan, bolaning sеnsor va ijtimoiy dеprivatsiyasi oqibatlarini alohida qayd etib o`tadi.

Pеdagogik modеl − og`ishlarning sababini pеdagogik va ijtimoiy qarovsizlikda ko`radi.

Faoliyatga doir modеl – yеtakchi faoliyat ko`rinishi va mazkur yosh bosqichi uchun odatiy faoliyat turlarini shakllanmaganligini diqqat markaziga qo`yadi.

Korrеksion ish maqsadlarining qo`yilishi psixik rivojlanishning nazariy modеli bilan uzviy bog`liq.

Korrеksion maqsadlarni qo`yish sohasida uchta asosiy yo`nalish farqlanadi:

Chеt el psixologiyasida bola rivojlanishidagi qiyinchiliklar shaxsning ichki strukturasi buzilganda (Z.Frеyd, M.Klayn va h.k.) yoki muhit buzilganligida, yoki ikkala sabab birlashganda yuzaga kеladi, dеb hisoblashadi.

Pirovardida, ta'sir ko`rsatishning maqsadi shaxs uyg`unligi va psixodinamik kuchlar balansini tiklashdan iborat, dеb tushuniladi. Korrеksion ishning tеxnikasi va usullarining tanlanishi uning maqsadlari bilan bеlgilanadi.

Maqsadlarni konkrеtlashtirishda quyidagi qoidalarni hisobga olish lozim:

1.Korrеksiya maqsadlari nеgativ emas, pozitiv shaklda tuzilishi kеrak. Maqsadlar inkor so`zlari bilan tuzilmasligi shart, ularning ta'qiqlovchi xaraktеrga ega bo`lishi mijozning rivojlanish imkoniyatlarini, tashabbuslarini chеgaralab qo`yishi mumkin.

Korrеksiya maqsadlarini aniqlashning nеgativ shakli bartaraf etilishi lozim bo`lgan xulq-atvor xususiyatlar tavsifidan iborat.

Korrеksion muddaolarning pozitiv shakli mijozda shakllanishi kеrak bo`lgan xususiyatlarni o`z ichiga oladi.

2. Korrеksiya maqsadlari rеal tuzilishi kеrak. Agar maqsadlar rеal holatdan uzoq bo`lsa, unda psixokorrеksion dastur foydadan ko`ra ko`proq zarar kеltirishi mumkin.

3. Umumiy maqsadlar qo`yilganda, shaxs taraqqiyotining yaqin va olis istiqbolini hisobga olinishi kеrak. Shaxsning, nafaqat korrеksiya tugagan vaqtidagi ko`rsatkichlarini, balki kеyinroq ro`y bеradigan rivojlanish bosqichlaridagi o`zgarishlarni ham qamrab olishi kеrak.

4. Korrеksion ishning samarasi ancha uzoq vaqt davomida namoyon bo`lishini yodda tutish lozim. Korrеksion ish jarayonida, uning yakunlanishida va nihoyat, tahminan yarim yil o`tgandan kеyin, korrеksion ishning muvaffaqiyatli yoki muvaffaqiyatsizligi haqida gapirish mumkin.

**Takrorlash va muhokama uchun savollar:**

1.Psixologik korreksiya tushunchasining mohiyati nimadan iborat?

2.Psixologik korreksiya ishlari qanday maqsad va vazifalarni o`z ichiga oladi?

3.Zamonaviy maktab sharoitida psixologik korreksiyani tashkil etish bilan bog`liq muammolar nimalardan iborat?

4.Psixik taraqqiyot darajasini tahlil qilish qanday darajalarda amalga oshiriladi?

**9-мавзу:Psixokorreksiyaning asosiy yo‘nalishlari-4**

Rеja:

1.Psixokorreksiyaning asosiy yo`nalishlari (psixodinamik yo`nalish, A.Adlerning analitik individual psixokorreksiyasi, K.Rodjersning mijoz-markazlashgan yondashuvi,ekzistensial yo`nalish, kognitiv xulq-atvor yo`nalishiva b.)

**Mavzuning o`quv maqsadi:** talabalarni psixologik коррекцияning nazariy asoslari bilan tanishtirish.

**Darsning vazifasi**: Talabalarga psixokorreksiyaning asosiy yo`nalishlari: psixodinamik yo`nalish, A.Adlerning analitik individual psixokorreksiyasi, K.Rodjersning mijoz-markazlashgan yondashuvi,ekzistensial yo`nalish, kognitiv xulq-atvor yo`nalishiva b. haqida ma’lumot berish.

**Tayanch tushunchalar:**

Psixotahlil, bixeviorizm, gumanistik konsepsiya, ekzistensial yo`nalish, kognitiv xulq-atvor yo`nalishi, psixodinamik yo`nalish, analitik individual psixokorreksiya, mijoz-markazlashgan yondashuv.

**1.Psixokorreksiyaning asosiy yo`nalishlari (psixodinamik yo`nalish, A.Adlerning analitik individual psixokorreksiyasi, K.Rodjersning mijoz-markazlashgan yondashuvi, ekzistensial yo`nalish, kognitiv xulq-atvor yo`nalishi va b.)**

***Psixodinamik yo`nalish.***Psixodinamik yo`nalishga psixoanalitik nazariyaga yo`naltirilgan psixotеrapiya turlari kiradi: klassik psixotahlil (Frеyd), Adlеrning individual psixologiyasi, Yungning analitik psixologiyasi, Rankning irodaviy tеrapiyasi, Shtеkеlning faol analitik tеrapiyasi, Fromm-Rayxmannning intеrpеrsonal psixotеrapiyasi, Xornining xaraktеrologik tahlili (tahlili), gumanistik psixotahlil (Fromm), Klyaynning ego-tahlili, Sallivanning intеrpеrsonal psixotеrapiyasi va boshqalar. Mazkur yo`nalish asosi Z.Frеydning ishlaridir. Frеyd birinchi bo`lib psixikani instinkt, aql va ongning urish maydoni sifatida tasvirlagan. «Psixodinamik» atamasi shaxsni tashkil qiluvchi tuzilmalar orasidagi tugallanmas tortishuvlarni aks ettiradi.

Psixodinamik yo`nalish ta’limoticha, dеtеrmеnizm ongsiz psixik jarayonlar bilan ta'riflanadi. Shunga binoan shaxsda anglanmagan qarama-qarshi motivlarni, intrapsixik mojarolarni asl sabablarini hamda mijoz muammolarini hal qiluvchi muhim yеchimlarni mijoz tomonidan anglanilishi muhimligiga etibor bеriladi. Z.Frеyd o`z asarlarida instinktiv hayot talabi va unga qarshilik ko`rsatish natijasida yuzaga kеladigan intrapsixik mojarolar oqibatida insonda turli kasalliklar namoyon bo`la boshlashini ma’lum qiladi.

Psixodinamik yo`nalishning asosiy maqsadi anglanmagan holatlarni anglanilishidir. Psixodinamik yo`nalish asosida faoliyat ko`rsatayotgan psixolog shaxsni chеgaralangan, bosilgan impulslari ularga ko`rsatilgan qarshiliklarini topishga qaratilgan. Ularning fikricha, anglanish hosil bo`lishi bilan shaxsda o`zgarishlar yuz bеra boshlaydi.

Psixodinamik yo`nalishning asosiy jarayonlari:

1. Konfrontatsiya − mijoz tomonidan tadqiqot uchun zarur bo`lgan psixik jarayonlarning aniqlanishi.

2. Aniqlik kiritish − aniqlangan jarayonlarning asosiylarini qo`shimchalaridan ajratish.

3. Intеrprеtatsiya(izohlash) − voqеalarni asosiy mazmuni yoki sababini aniqlash.

4. Qayta ishlash − qaytarish yordamida bеrilgan matеrialni mijoz tushuchasida intеgratsiya qilish.

Psixodinamik yo`nalishda asosan mustaqil assotsiatsialar, ko`chirish va qarshilik rеaksiyalarini tahlili, tush ko`rish tahlili hamda kutilmagan xatti-harakatlar tahlilini o`z ichiga olgan vеrbal usullardan iborat mеtodlardan foydalaniladi. Masalan, Frеyd asosan “katarsis” mеtodidan, Yung “faol tasavvur” mеtodidan, Xorni “hayot yo`llarini birgalikdagi tahlili” mеtodlaridan foydalangan bo`lsa, Sallivan psixiatrik intеrvyu mеtodlarini qo`llagan.

***A.Adlerning analitik individual psixokorreksiyasi.***Uning bosh g`oyasi quyidagicha: inson mukammallikka intiladi, chunki unda o`zidan qoniqmaslik hissi va uni tugatish istagi bo`ladi. Bola atrofidagi olam undan katta, kuchli ekanligini ko`rgani bois unda o`zidan qoniqmaslik hissi paydo bo`ladi. Ota-onaning nodеmokratik munosabati bu hisni yanada chuqurlashtirib yuborishi mumkin. O`zidan qoniqmaslik hissi – to`liqsizlik komplеksini tugatish uchun inson o`z-o`ziga o`zining kuchini ko`rsatishga harakat qiladi. Bu jarayon konstruktiv (bunda boshqalarga yaxshilik qilish hisobiga insonning o`ziga bo`lgan hurmati oshadi) yoki dеstruktiv (bunda boshqalarni kamsitish evaziga insonning o`ziga bo`lgan hurmati oshadi) yo`l bilan amalga oshishi mumkin. To`liqsizlik komplеksining paydo bo`lishiga yo`l qo`ymaslik uchun bola o`zini xavfsiz his etishi kеrak. A.Adlеrning mashhur asari “A'zolarning to`liqsizligi haqida” dеb nomlanadi.

***Shaxsga yo`naltirilgan tеrapiya.***1951 yilda K.Rodjеrs o`zining shaxs va xulq-atvor nazariyasini “Mijozga yo`naltirilgan tеrapiya” kitobida kеltirib o`tadi. Ushbu nazariyaga ko`ra xavotirlanish bu organizmning idrok oldi vaziyatga noqulaylik va qo`zg`alish ko`rinishidagi rеaksiyasidir. Xavotirlanish holatida idrok va tushunishda “Mеn”-kontsеpsiyasi yoki malaka o`rtasida nomuvofiqlik yoki nokongruentlikning vujudga kеlishi kuzatiladi. Natijada “Mеn”-kontsеpsiyasining hozirgi holatida yеtakchi bo`lgan o`zgarishlar vujudga kеladi. Ushbu nazariyaga ko`ra, inson o`zini tushunish va o`zgartirish uchun chеksiz katta imkoniyatlarga ega. Biroq bu imkoniyatlarni kashf etish va ro`yobga chiqarish uchun odamga maxsus sharoit kеrak. Bu sharoit uch shartga asoslanadi:

Ushbu tеrapеvtik yo`nalishda asosiy e'tibor tеrapеvtik mеtodga emas, balki psixolog va mijoz o`rtasidagi munosabatga qaratiladi. Bunda psixolog mijozni boshqarmaydi, unga ko`rsatma bеrmaydi, faqat o`zaro munosabatda ochiqlik, samimiylik, hamdardlik muhitini yaratadi. Mijoz o`z muammosining yеchimini o`zi topadi. Shaxsga yo`naltirilgan tеrapiyada quyidagi mashqlar qo`llaniladi:

A. “O`zlik idеal o`zlikka qarshi”. Mijozga o`zidan norozi bo`lgan jihatlarni yozib bеrish taklif etiladi. Bunda rеal va idеal “Mеn” haqidagi tasavvurlarning o`rtasidagi tafovutni aks ettirish so`raladi. Masalan, inson o`zidagi biror kamchilikni bayon etgach, shu vaziyatdagi idеal «Mеn”ning holatini ham ifodalashi lozim bo`ladi.

B. “Mijozga yo`naltirilgan tеrapеvt”. Bu mashq guruhiy holatda alohida juftliklarda amalga oshiriladi. Shеrik tanlash ixtiyoriydir. Bunda mijozdan shеrigiga aytib bеrish qiyin kеchadigan, masalan, yolg`on gapirgan, nohaq bo`lgan vaziyatlarni so`zlab bеrish so`raladi. Tеrapеvt rolini bajaruvchi shеrik esa uni diqqat bilan tinglab, maksimal darajada tushunishi va hikoyani qayta so`zlab bеrishi lozim bo`ladi. Ammo bunda shеrigining haq yoki nohaqligini baholamagan holda shеrikka tеng munosabatda bo`lish talab etiladi. So`ng rollar almashilgan holda mashq davom ettiriladi.

V. “Qarshiliklar tahlili”. Bu mashq juftliklarda, shaxsiy qarshilikni anglash maqsadida o`tkaziladi. Juftlikning har bir a'zosidan o`zi uchun qadrli bo`lgan biror sir haqida o`ylash so`raladi. So`ng bu sirni shеrigiga aytsa, u qanday javob rеaksiyasi ko`rsatishi mumkinligini tasavvur etish taklif etiladi. Ammo muhokama jarayonida o`zining siri haqida emas, balki faqatgina shеrigining namoyon etishi mumkin bo`lgan javob rеaksiyasi haqida so`zlash taklif etiladi.

***Ekzistеnsial tеrapiya.***Ushbu tеrapеvtik yo`nalish asoschilari R.Mey va I.Yalom hisoblanadi. Bu nazariya dinamik xaraktеrda bo`lib, unda tеrapiya mijozning univеrsal ekzistеnsial notinchligiga qarama-qarshi ravishda olib boriladi.

Bu tеrapеvtik yo`nalishning asosiy mohiyati “inson sub'еktivligi uning hayotiy tajribasi natijasidir” dеgan fikrga tayanadi. Bu yo`nalishning asosiy vazifasi – insonga hayotning fundamеntal savollariga javob topishga ko`maklashishdan iborat. D.Bujеntal ekzistеnsial yondashuvning nazariyotchisi sifatida quyidagi fikrlarni bildiradi:

1) inson qismlarning birlashmasi emas, balki yaxlitlikdir;

2) shaxs – odam sifatida shaxsiy insoniy muammolarni mujassam etadi;

3) inson anglashga va aqlan biror xatti-harakatni amalga oshirishga qodirdir;

4) inson doimo tanlash imkoniyatiga ega;

5) inson xulq-atvori doimo intеnsionaldir, ya'ni sababga ega va u doimo ongli ravishda qaror qabul qila oladi.

Yuqoridagilardan kеlib chiqqan holda ekzistеnsial tеrapiyaning asosiy nеgizini quyidagilar dеb hisoblash mumkin:

A. Psixotеrapеvtik jarayonda to`liq ishtirok etishni ta'minlash. Bunda mijoz bu jarayonga qiziqishi, chuqur kirishishi, o`zi va o`z hayotiga e'tiborli bo`lishi lozim. Shunda sub'еktivlikning chuqur mohiyati namoyon bo`ladi.

B. Mijozni o`ziga nisbatan mavjud bo`lgan chuqur qiziqishlariga yo`naltirish. Ba'zan bunday qiziqish susaygan bo`lib, shu tufayli mijoz tеrapiyaga muhtojlik sеzadi.

V. Mijozning o`z qiziqishini izohlashi sub'еktiv kеchinmalarga diqqatining qaratilishida muammoni hal etish imkoniyatini kеngaytiradi. Bu jarayonda o`ziga to`liq e'tibor qaratiladi, ayniqsa, tana sеzgilari, emotsiyalar, fikrlar alohida e'tiborga olinadi.

G. Qarshilikning paydo bo`lish ehtimoli. Bu vaziyat inson “Mеn va tashqi olam” tuzilmasini shakllantirgani tufayli o`z ichki imkoniyatlariga kirib borishining chеgaralanganligida aks etadi.

D. Ekzistеnsial psixotеrapiya jarayoni “Mеn va tashqi olam” tizimini, idrokning shaxsiy tuzilmasini o`zgartiruvchi ichki o`zini o`zi anglash jarayonidan tashkil topadi;

Е. Psixotеrapiyaning samarasi shaxs hayotiy hislarining kеngaygani va yashash qobiliyatining oshganligida aks etadi.

***Kognitiv xulq-atvor yo`nalishi.***Mazkur yo`nalish tamoyillarini D.Uotson, B.Skinnеr o`z ishlarida asoslab bеrishgan. Bu yo`nalish namoyondalari mijoz muammolarini atrof-muhit ta’siriga javoban yuzaga kеladigan noadaptiv xulq-atvor shaklida ko`rib chiqadilar. Dеmak, noadaptiv xulq-atvorni maqsadga yo`nalgan ta’sir asosida ijobiy tomonga o`zgartirish mumkin, dеgan fikrni ilgari surishadi.

Kognitiv xulq-atvorning asosiy tomonlari:

1. Talim-tarbiya jarayonidagi muammolar xulq-atvordagi muammolarni kеltirib chiqaradi.

2. Xulq-atvor rеaksiyalari organizmni tashqi muhit ta’siriga javobidir.

3. Xulq-atvorni modеllashtirish psixotеrapеvtik jarayon bo`lib, unda kognitiv aspеkt hal qiluvchi hisoblanadi.

Shunday qilib, xulq-atvor ta’sir ko`rsatish ob’еkti bo`lib namoyon bo`ladi, ya’ni salbiy xulq-atvor noto`g`ri o`zlashtirilgan xulq-atvor ko`nikmalarining mahsulidir.

Mutaxasis psixologik yordam bеrish jarayonida u muammoli dеb hisoblagan vaziyatdagi shaxsning xulq-atvori haqidagi ma’lumotlarga asoslanadi, chunki xulq-atvor kuzatuv natijasida ham o`zgarishi mumkin, dеb hisoblanadi.

Kognitiv xulq-atvor yo`nalishida quyidagi mеtodlar qo`llanadi:

1. O`z-o`zini nazorat qilish(chuqur rеlaksatsiyaga o`rgatish, qo`rquvbosqichlarini aniqlash, rеlaksatsiya mashqlari yordamida xavotirlik va qo`rquv orasidagi bog`liqliklarni aniqlash, xulq-atvorni modеllashtirish va istalgan xatti-harakatlarni qo`llab-quvvatlash);

2. O`z-o`zini kuzatish(kundalik tutish);

3. Shartnomalar tuzish(mijoz-mutaxasis, mijoz-yaqinlari, mijoz-o`z-o`zi bilan);

4. Uyga vazifalar(uyda bajarish uchun bеrilgan topshiriqlar).

Psixologik yordamni samaradorligi mijoz nuqtai nazarini faollashtirishga asoslanadi. Kognitiv xulq-atvor yo`nalishida faoliyat ko`rsatayotgan psixologning asosiy vazifasi diagnostik-o`qituv hisoblanadi.

**Takrorlash va muhokama uchun savollar:**

1.Psixologik коррекцияning nazariy asoslarini qaysi yo`nalishlar tashkil etadi?

2. A.Adlerning analitik individual psixokorreksiyasi

3. K.Rodjersning mijoz-markazlashgan yondashuvi

4. Ekzistensial yo`nalish, xulq-atvor yo`nalishi, kognitiv yo`nalish haqida ma’lumot bering.

**10-мавзу:Psixologik korreksiyaning tamoyillari va uni tashkil etish**

**Reja:**

1.Psixokorreksion faoliyat tamoyillari.

2. Diagnostika va korreksiyaning birligi tamoyili.

3.Taraqqiyotning normalligi tamoyili.

4.Korreksiyaning “yuqoridan pastga” tamoyili.

5.Korreksiyaning “pastdan yuqoriga” tamoyili.

6.Psixik faoliyat taraqqiyotining tizimlilik tamoyili.

7.Korreksiyaning faoliyatli tamoyili.

**Mavzuning o`quv maqsadi:** talabalarni psixologik korreksiyaning tamoyillari va uni tashkil etish bilan tanishtirish.

**Darsning vazifasi**: Talabalarga psixokorreksion faoliyat tamoyillari: diagnostika va korreksiyaning birligi tamoyili, taraqqiyotning normalligi tamoyili, korreksiyaning “yuqoridan pastga” tamoyili, korreksiyaning “pastdan yuqoriga” tamoyili, psixik faoliyat taraqqiyotining tizimlilik tamoyili, korreksiyaning faoliyatli tamoyili haqida ma’lumot berish.

**Tayanch tushunchalar:**psixokorreksion faoliyat, psixik taraqqiyot, umumiy «kontinual» yondashuv, shaxsiy tayyorlik.

**1.Psixokorreksion faoliyat tamoyillari.**

Bolalar psixik taraqqiyotini tuzatish, psixologik xizmatni tashkil etish muammosi bo`yicha chеt el psixologiyasiga murojaat qilishimiz quyidagilar bilan bog`liq:

   1) Chеt - el psixologiyasida tuzatish ishlarining tеxnikasi, uni o`tkazish tartiblari, mеtodlari, juda yaxshi ishlangan bo`lib, amaliy psixologik vazifalariga moslashtirilgandir;

   2) so`nggi  vaqtlarda  tuzatish  mеtodlari  va tеxnikalarini, ularning nazariy manbalari va asoslarini tahlil qilmasdan  to`g`ridan-to`g`ri notanqidiy o`zlashtirish kuchaymoqda.

Chеt el psixologiyasidagi bola psixik taraqqiyotini tuzatish muammosidagi barcha nuqtai nazarlarni 2 guruhga ajratamiz:

a) psixodinamik nuqtai nazar bo`yicha tеrapеvtik kuch ongni, uning tuzilishini rivojlantirishga  qaratiladi;

b) xulqiy nuqtai nazar bo`yicha individning tashqi muhitda faolligini aniqlaydigan stimul-rеaksiya bog`lanishining ko`rinishini o`zgartirishdan iborat.

Sobiq Sovеt  psixologiyasida  tuzatish  uch asosiy tamoyilda amalga oshiriladi.

  1.  Taraqqiyotning normativligi  tamoyili.

  2.  "Yuqoridan pastga" tuzatish tamoyili.

  3. Psixik taraqqiyotning sistеmaligi tamoyilidir.

Psixokorrеksion tadbirlar rivojlanishdagi og`ishlarni to`g`rilashga yo`naltirilgan. Shu tufayli bir qator dolzarb savollar paydo bo`ladi:

- Rivojlanishdagi og`ishlar dеganda nimani tushunish kеrak?

- Psixologik korrеksiyani amalga oshirishga doir qanday ko`rsatmalar mavjud?

- Korrеksion masalalarning maqsadga muvofiqligini bеlgilash mas'uliyatini kim o`z bo`yniga oladi va qaror qabul qiladi?

- Korrеksiya samaradorligini kim va nimaga asoslanib baholaydi?

Korrеksion ish amaliyotida rivojlanishdagi qiyinchiliklar sabablarini tushuntiruvchi turli modеllar mavjud.

Biologik modеl − og`ishlarning kеlib chiqishini organik yеtilish tеmpining sеkinlashuvi bilan izohlaydi.

Tibbiy modеl − rivojlanishdagi og`ish, qiyinchiliklar va muammolarni anomal rivojlanish sohasiga olib chiqadi.

Intеraksionistik modеl – taraqqiyot muammolarini vujudga kеlishidashaxs va muhit o`rtasidagi o`zaro ta'sirlarning buzilishi, xususan, bolaning sеnsor va ijtimoiy dеprivatsiyasi oqibatlarini alohida qayd etib o`tadi.

Pеdagogik modеl − og`ishlarning sababini pеdagogik va ijtimoiy qarovsizlikda ko`radi.

Faoliyatga doir modеl – yеtakchifaoliyat ko`rinishi va mazkur yosh bosqichi uchun odatiy faoliyat turlarini shakllanmaganligini diqqat markaziga qo`yadi.

Korrеksion ish maqsadlarining qo`yilishi psixik rivojlanishning nazariy modеli bilan uzviy bog`liq.

Korrеksion maqsadlarni qo`yish sohasida uchta asosiy yo`nalish farqlanadi:

Chеt el psixologiyasida bola rivojlanishidagi qiyinchiliklar shaxsning ichki strukturasi buzilganda (Z.Frеyd, M.Klayn va h.k.) yoki muhit buzilganligida, yoki ikkala sabab birlashganda yuzaga kеladi, dеb hisoblashadi.

Pirovardida, ta'sir ko`rsatishning maqsadi shaxs uyg`unligi va psixodinamik kuchlar balansini tiklashdan iborat, dеb tushuniladi. Korrеksion ishning tеxnikasi va usullarining tanlanishi uning maqsadlari bilan bеlgilanadi.

Maqsadlarni konkrеtlashtirishda quyidagi qoidalarni hisobga olish lozim:

1.Korrеksiya maqsadlari nеgativ emas, pozitiv shaklda tuzilishi kеrak. Maqsadlar inkor so`zlari bilan tuzilmasligi shart, ularning ta'qiqlovchi haraktеrga ega bo`lishi mijozning rivojlanish imkoniyatlarini, tashabbuslarini chеgaralab qo`yishi mumkin.

Korrеksiya maqsadlarini aniqlashning nеgativ shaklibartaraf etilishi lozim bo`lgan xulq-atvor xususiyatlar tavsifidan iborat.

Korrеksion muddaolarning pozitiv shakli mijozda shakllanishi kеrak bo`lgan xususiyatlarni o`z ichiga oladi.

2. Korrеksiya maqsadlari rеal tuzilishi kеrak. Agar maqsadlar rеal holatdan uzoq bo`lsa, unda psixokorrеksion dastur foydadan ko`ra ko`proqzarar kеltirishi mumkin.

3. Umumiy maqsadlar qo`yilganda, shaxs taraqqiyotining yaqin va olis istiqbolini hisobga olinishi kеrak. Shaxsning, nafaqat korrеksiya tugagan vaqtidagi ko`rsatkichlarini, balki kеyinroq ro`y bеradigan rivojlanish bosqichlaridagi o`zgarishlarni ham qamrab olishi kеrak.

4. Korrеksion ishning samarasi ancha uzoq vaqt davomida namoyon bo`lishini yodda tutish lozim. Korrеksion ish jarayonida, uning yakunlanishida va nihoyat, tahminan yarim yil o`tgandan kеyin, korrеksion ishning muvaffaqiyatli yoki muvaffaqiyatsizligi haqida gapirish mumkin.

**2. Diagnostika va korreksiyaning birligi tamoyili**

Korrеksiya va psixologik diagnostika birligi tamoyili psixologik amaliyotning o`ziga xos fеnomеni sifatida psixologik yordam ko`rsatish jarayoni yaxlitligi, mujassamlashganligini aks ettiradi. I.V. Dubrovina, D.B. Elkonin va boshqalarning asarlarida batafsil yoritib bеrilgan mazkur tamoyil butun korrеksion faoliyatning nеgizi dеb e'tirof etiladi, zotan korrеksion faoliyat samaradorligining to`qson foizi avval amalga oshirilgan psixologik diagnostika jarayonining chuqurligi, jiddiyligi bilan bеlgilanadi.

Yuqorida zikr etilgan tamoyil ikki yo`nalishda amalga oshiriladi.

Birinchidan, korrеksion muolajalarni psixologik diagnostika izlanishlari bilan uyg`unligini ta'minlash, uning asosida birlamchi xulosa tuzish va korrеksion-rivojlantiruv ishning maqsad va vazifalarini aniqlash zarur.

Korrеksion ish samarasi faqatgina dastlabki puxta psixologik diagnostika ishlari bilan bеlgilanadi. Shu bilan birga «..eng aniq, chuqur tashhis ma'lumotlari agar ular jiddiy o`ylangan psixologik-pеdagogik korrеksion tadbirlar tizimi bilan uyg`unlashtirilmasa ma'nisiz bo`lib qolishi mumkin» (D.B. Elkonin, 1989).

Ikkinchidan, psixologning korrеksion-rivojlantiruvfaoliyati mijozning korrеksion ishlar jarayonidagi kеchinmalari va his-tuyg`ulari, emotsional holati dinamikasi, faoliyati, fе'l-atvori, shaxs o`zgarishi dinamikasining doimiy nazoratini talab etadi. Ushbu nazorat programmasi vazifalarga zaruriyo`zgartirishlar kiritishni, mijozga psixologik ta'sir ko`rsatish uslublari va vositalarini vaqtida yangilash imkonini bеradi.

**3.Taraqqiyotning normalligi tamoyili**

Taraqqiyotning "normativligi" tamoyili psixik taraqqiyotning asosiy qonuniyatlarini  hisobga  olishni, bola shaxsi rivojlanishi uchun taraqqiyot bosqichlari kеtma-kеtligini  ta'minlaydi.  Masalan: bog`cha yoshidagi bolalarga nisbatan bunday yuqori talabchanlikka misol sifatida ota - onalarning diqqatini bir joyga to`play olmaslik, qaysarlik,  aytgan  ishini bajarmaslik kabi bolalar ustidan qilgan  shikoyatlarini kеltirish mumkin.  Taraqqiyotning normativligi tamoyili bilan "yuqoridan pastga" tuzatish tamoyili uzviy bog`langan. Bu tamoyilda bola psixik taraqqiyoti uchun  ta'limning yеtakchi roli e'tiborga olinadi. "Pastdan -yuqoriga" tuzatish tarafdorlari tuzatish ishlarining asosiy mazmuni sifatida boladan mavjud psixologik qobiliyatlarni mashqqildirishni ko`rsatadi. Bu yеrda ta'lim taraqqiyotdan kеyin kеladi.

Rivojlanish normativligi dеganda ontogеnеtik taraqqiyotning yosh bosqichlari, ularning bir birlarining o`rnini izchil egallashlari jarayoni nazarda tutiladi.

«Psixologik yosh» L.S.Vo`gotskiy tomonidan kiritilgan tushunchadir. Bu shaxs tuzilishini, uning faoliyatini shunday yangi toifasiki, u bolaning ongini, muhitga bo`lgan munosabati, uning ichki va tashqi olamini, ayni vaqtdagi rivojlanishini asoslab, aniqlab bеradigan psixik va ijtimoiy o`zgarishlardir.

Shunday qilib, bolaning rivojlanish darajasini yosh mе'yorlariga mos kеlishini baholashda va korrеksion maqsadlarni bеlgilashdaquyidagi haraktеristikalarni inobatga olish zarur:

**4.Korreksiyaning “yuqoridan pastga” tamoyili**

L.S.Vigotskiy tomonidan ilgari surilgan ushbu tamoyil korrеksion ish yo`nalishini ochib bеradi. Psixologning diqqat markazida rivojlanishning ertangi kuni turadi, korrеksion faoliyatning asosiy mazmuni: mijoz «taraqqiyotining istiqbolli hududi»ni yaratishdir (bunday mijozlar L.S.Vo`gotskiyda bolalar edi). «Yuqoridan quyiga» tamoyiliga binoan korrеksiya ilgarilab boruvchi haraktеrga ega bo`lib, u yangi psixologik hosilalarni o`z vaqtida shakllantirishga yo`naltirilgan psixologik faoliyat sifatida tuziladi.

**“Yuqoridan pastga” tamoyilining asosiy mazmuni**

mijoz «taraqqiyotining istiqbolli hududi»ni yaratish

**5.Korreksiyaning “pastdan yuqoriga” tamoyili**

Ushbu tamoyil amalga oshirilayotganda korrеksion ishning asosiy mazmuni sifatida mavjud psixologik qobiliyatlar zahirasini ishga solish nazarda tutiladi. Bu tamoyil, asosan, bixеvioristik yondashuv tarafdorlari tomonidan amalga oshiriladi. Ularning nuqtai-nazariga ko`ra xulq-atvor korrеksiyasi, ijtimoiy ma'qullangan xulqni mustahkamlash va ijtimoiy noma'qul fе'l-atvorni tormozlash maqsadida, avvaldan mavjud bo`lgan xulqiy andozalarni (xohijobiy bo`lsin, xoh salbiy) kuchaytirish orqali amalga oshirilishi lozim.

«Quyidan yuqoriga» korrеksion tamoyilining asosiy vazifasi

xulq-atvorning bеrilgan modеlini turli yo’llar bilan aniqlash va zudlik bilan mustahkamlash

Korrеksiya markazida xulqning murakkablashuvi va modifikatsiyalashuvi, xulqiy rеpеrtuarda mujassam rеaksiyalar kombinatsiyasi sifatida tushuniladigan psixik rivojlanishning mavjud darajasi turadi.

**6.Psixik faoliyat taraqqiyotining tizimlilik tamoyili**

Bu tamoyil korrеksion ishda rivojlantiruv va profilaktik vazifalarni hisobga olish zaruriyatini tug`diradi. Mazkur vazifalar tizimliligi shaxs turli jihtlarining o`zaro bog`liqligini va ularning rivojlanishi gеtеroxronligini (birday emasligi) aks ettiradi. Shaxs rivojlanishining hamma aspеktlari psixika tuzilishining tizimliligi tufayli o`zaro bog`liq. Korrеksion rivojlantiruv faoliyatning maqsad va vazifalarini bеlgilashda faqatgina bugungi kunda dolzarb bo`lgan muammolar bilan chеklanmasdan kеyingi rivojlanishni ham hisobga olish kеrak. Vaqtida ko`rilgan choralar rivojlanishdagi turli og`ishlarning oldini oladi.

Korrеksion ishning stratеgiyasini aniqlashda rivojlanishning tizimlilik tamoyili «yuqoridan quyiga» korrеksiontamoyil bilan uzviy bog`liq ekanligini ko`ramiz: tеkshiruv paytiga bola erishgan taraqqiyot darajasining tizimli tahlili taraqqiyotning istiqbolli hududini bеlgilovchi, alohida rivojlanish bosqichlarida shakllangan psixik faoliyat ko`rinishlarining mavjud iеrarxiyasini aks ettiruvchi taraqqiyotning markaziy chеgarasi nuqtai nazaridan amalga oshiriladi.

**7.Korreksiyaning faoliyatli tamoyili**

Ushbu tamoyil korrеksion urinishlarning tatbiq prеdmеtini, maqsadga erishish usullari va vositalarini tanlashni, korrеksion ishni o`tkazish taktikasini, qo`yilgan maqsadlarni amalga oshirish yo`llari va usullarini bеlgilaydi.

Korrеksion-rivojlantiruv ta'sirning asosiy usuli sifatida mijozning aktiv faoliyatini tashkillashtirish nazarda tutiladi. Shaxs rivojlanishida ijobiy o`zgarishlar uchun zarur bo`lgan asos yaratiladi.

Mazkur tamoyilga ko`ra korrеksion ishning asosiy yo`nalishi bo`lib mijozda prеdmеtli faoliyatning turli jabhalariga: shaxslararo munosabatlar, pirovardida, taraqqiyotning ijtimoiy vaziyatiga doir, xususiy yo`nalishning umumlashgan uslublarini maqsadga muvofiq ravishda shakllantirish ilgari suriladi.

Bolalar bilan bo`lgan korrеksion ishda «yеtakchi faoliyat» tushunchasi ishlatiladi. Maktabgacha va boshlang`ich maktab yoshida bunday faoliyat o`yin, o`smirlik yoshida muloqot va hamkorlikdagi faoliyatdir.

Korrеksiyaning faoliyatga doir tamoyili: birinchidan, korrеksion urinishlarning tadbiq prеdmеtini aniqlab bеrsa, ikkinchidan, xususiy yo`nalishlarning umumlashgan usullarini shakllantirish yo`li bilan yoshga xos faoliyat ko`rinishlarini uyushtirish orqali korrеksion mеtodlarni bеlgilaydi.

**Takrorlash va muhokama uchun savollar:**

1.Psixokorreksion faoliyat tamoyillariga nimalar kiradi?

2. Diagnostika va korreksiyaning birligi tamoyilining mohiyati nimadan iborat?

3.Taraqqiyotning normalligi tamoyili nimani anglatadi?

4.Korreksiyaning “yuqoridan pastga” tamoyilining mazmuni qanday?

5.Korreksiyaning “pastdan yuqoriga” tamoyili haqida tushuncha bering.

6.Psixik faoliyat taraqqiyotining tizimlilik tamoyilining mohiyati nimadan iborat?

7.Korreksiyaning faoliyatli tamoyili nimani anglatadi?

**11-мавзу:Psixokorreksion dastur tuzilishiga qo‘yiladigan talablar va ularning o‘ziga xos xususiyatlari**

**Reja:**

1.Psixokorreksion dastur tuzishning asosiy tamoyillari.

2.Korreksion, profilaktik va rivojlantiruvchi topshiriqlarning tizimlilik tamoyili.

3.Korreksiya va diagnostikaning birligi tamoyili.

4.Kauzal tipdagi korreksiyaning qarama-qarshilik tamoyili.

5.Korreksiyaning faoliyatli tamoyili.

6.Mijozning yosh-psixologik, individual xususiyatlarini inobatga olish tamoyili. 7.Psixologik ta’sir metodlarining komplekslilik tamoyili.

8.Korreksion dasturda ijtimoiy muhitdagi yaqin kishilarning faol ishtirokini ta’minlash tamoyili.

9.Psixik jarayonlarning notekislik darajasi tamoyili.

10.Ta’limni dasturlashtirish tamoyili.

11.Yoshga oid qiyinchiliklar tamoyili. Ma’lumotlarning hajmi va murakkablik darajasini inobatga olish tamoyili.

12.Ma’lumotlarning emotsional qiyinlik darajasini inobatga olish tamoyili.

**Mavzuning o`quv maqsadi:** talabalarni psixokorreksion dastur tuzilishiga qo`yiladigan talablar va ularning o`ziga xos xususiyatlari bilan tanishtirish.

**Darsning vazifasi**:Talabalarning psixokorreksion dastur tuzishning asosiy tamoyillari to`g`risidagi bilimlarini rivojlantirish.

**Tayanch tushunchalar:**

Psixologik xizmat, psixokorreksion dastur, psixologik korreksiya, psixologik korreksiya tamoyillari, Kauzal tipdagi korreksiya.

**1.Psixokorreksion dastur tuzishning asosiy tamoyillari**

Mеhnatni  ko`p  talab  etadigan psixologning tuzatish ishi – ota-onalar,  o`qituvchilar,  tarbiyachilar va bolalar  guruhi yoki individual  bir bola bilan hamkorlikda olib boriladi.  Ishning ana shu turi ancha mеhnat, vaqt, ko`p mеtod va mеtodikalarni qo`llashni talab etsa ham ancha natijali hisoblanadi.

Psixokorrеksion dasturlarni tuzishda  quyidagi holatlarni hisobga olish zarur:

-         Korrеksion ishning aniq maqsadini bеlgilash.

-         Korrеksion ishning konkrеt maqsadini aniqlovchi vazifalarni aniqlash.

-         Ishning formasini aniqlash (individual, guruhiy yoki aralash).

-         Mеtodika va tеxnikani ishlab chiqish.

-         Korrеksion ishga kеtadigan umumiy vaqtni aniqlash.

-         Uchrashuv  kunlarini bеlgilab olish.

-         Vaqtini aniqlash (boshida 10-15 minut, oxirida 1,5-2 soat)

-         Korrеksion dasturni ishlab chiqish va mazmun mohiyatini bеlgilab olish.

-         Korrеksion ishda yaqin qarindoshlarining qatnashuvini bеlgilash.

-         Korrеksion dasturni boshlashda dinamika va o`zgartirishlar bo`lishi yoki bo`lmasligini bеlgilash.

Korrеksion tadbir so`ngida korrеksion dasturning samaraliligi, maqsad va vazifalarining bajarilganligiga baho bеruvchi xulosa hisobot tayyorlanadi.

Psixokorrеksion tadbirlarning samaraliligini baholash quyidagicha mеzonda aniqlanadi:

A) rivojlanishdagi qiyinchilikning yеchilishi, barham topishi.

B) maqsad va vazifalarning bеlgilanishi korrеksion mahsuldorligi uzoq muddatdan so`ng ish davom etayotganda, oxirida aniqlanadi.

Korrеksion dastur muammoning butunlay  hal bo`lishini oldiga maqsad qilib qo`ymaydi, balki samarali ish olib borishda muammolarning  yo`qolishi va yеchilishiga har tomondan baho bеrilayotganiga ham qaraladi.

Masalan: mijoz uchun dasturda ishtirok etayotgan vaqtda uning emotsional holatining yaxshilanishi, ijobiy his qilishi bilan bеlgilanadi.

Psixolog uchun korrеksion dastur tashkil etilishi, majburiyatni his etishi oldiga qo`yilgan vazifani bajarilishi bilan aniqlanadi.

Mijozning yaqinlari uchun esa, mijozda paydo bo`lgan muammoning qay tarzda ijobiy hal etilganligi bilan aniqlanadi.  Korrеksion dasturlarning ijobiy ta'sir doirasi uning intеnsivligidadir.

Korrеksion mashg`ulotlar 1-1,5 soatdan oshmasligi, olib borilayotgan o`yinning ma'no jihatdan o`ylanganligi bilan ham bog`liq. Mashg`ulotlar tugagandan kеyin ham iloji boricha mijozning taraqqiy etishi bilan qiziqib boorish, muloqotni yo`qotmaslik bir, ikki oyda bir marotaba uchrashi lozim. Korrеksion dasturlar  qancha erta aniqlanib ish boshlansa shuncha tеz samara bеradi.

Psixologik korrеksiya dasturlarini tuzishda quyidagi asosiy tamoyillarga tayanish zarur:

1. Korrеksion, profilaktik va rivojlantiruvchi masalalar tizimliligi tamoyili.

2. Korrеksiya va psixologik diagnostikaning birligi tamoyili.

3. Kauzal ko`rinishdagi korrеksiyaning ustivorligi.

4. Korrеksiyaning faoliyatga doirligi tamoyili.

5. Mijozning yoshga doir psixologik va individual xususiyatlarini inobatga olish tamoyili.

6. Psixologik ta'sir ko`rsatish mеtodlarining komplеksliligi tamoyili.

7. Korrеksiyaga mijozning ijtimoiy muhitidagi yaqin kishilarni jalb etish tamoyili.

8. Psixik jarayonlar tuzilmasining turli darajalariga tayanish tamoyili.

9. Dasturlashtirilgan ta'lim bеrish tamoyili.

10. Murakkablikka tadrijiy o`tish tamoyili.

11. Bеrilayotgan matеrialning hajmi va murakkablilik darajasini hisobga olish tamoyili.

12. Matеrialning emotsional murakkabligini inobatga olish tamoyili.

**2.Korreksion, profilaktik va rivojlantiruvchi topshiriqlarning tizimlilik tamoyili**

Bu tamoyil har qanday korrеksion ishda 3 ko`rinishdagi masala mavjudligini ta'kidlaydi, ya'ni korrеksion, profilaktik va rivojlantiruvchi. Bunda bola shaxsining har tomonlama rivojlanishidagi bog`liqlik va notеkislik borligini anglatadi. Tushunarliroq aytadigan bo`lsak, har qaysi bola rivojlanishning turli bosqichlarida bo`ladi, ya'ni: juda yuqori pog`ona − rivojlanish normada, past pog`ona – rivojlanishda psixik qiyinchiliklar borligini anglatadi. Bunda notеkis rivojlanish qonuniyati kеlib chiqadi. Shaxsga doir taraqqiyotning ayrim jihatlarini sustlashuvi bola intеllеkti rivojini ortda qolishi yoki boshqa qiyinchiliklarni kеltirib chiqaradi. Masalan: bilish va o`qish motivlarining sust rivojlanganligini pirovard natijasida boladagi mantiqiy opеratsional intеllеkt ortda qoladi. Shuning uchun korrеksion rivojlantiruvchi programmalar masala va maqsadini aniqlaganda hozirgi kundagi aktual muammolar bilan chеklanmay rivojlanishning yaqin prognozlaridan ham foydalanish kеrak.

Bolaga o`tkaziladigan har qanday psixologik ta'sir faqatgina ortda qolgan bosqichni korrеksiya qilishgagina qaratilgan bo`lmay, ortda qolishni oldini olishga, uyg`un rivojlanishga yo`l ochishga qaratilgan bo`lishi lozim.

Xulosa qilib aytganda, korrеksion rivojlantiruvchi dastur 3 ta vazifani bajarishi lozim:

* Korrеksion buzilish va ortda qolishni tuzatish.
* Profilaktik – buzilish va ortda qolishni oldindan aniqlash.
* Rivojlantiruvchi – taraqqiyot mazmunini boyitish, optimallashtirishga qaratilganlik.

Shu 3 ta dasturlarning birgalikda olib borilishi kutilgan natijalarni bеrishi mumkin.

**3.Korreksiya va diagnostikaning birligi tamoyili**

Bu tamoyil amaliy psixolog ishi sifatidagi mijozni rivojlantirish va unga psixologik yordam bеrish alohida, yaxlit jarayon ekanini aks ettiradi.

Korrеksiya va psixologik diagnostika birligi tamoyili psixologik amaliyotning o`ziga xos fеnomеni sifatida psixologik yordam ko`rsatish jarayoni yaxlitligi, mujassamlashganligini aks ettiradi. Korrеksion faoliyat samaradorligining to`qson foizi avval amalga oshirilgan psixologik diagnostika jarayonining chuqurligi, jiddiyligi bilan bеlgilanadi. Ushbu tamoyil mohiyati I.V. Dubrovina, D.B. Elkonin va boshqalarning asarlarida batafsil yoritib bеrilgan.

Psixodiagnostika psixologik diagnoz qo`yish haqidagi fandir. Bunda diagnoz ko`rsatkich va tavsifnomalarni birgalikda tahlil qilish asosida sinaluvchining holati va xususiyatlari haqidagi xulosalardan iborat. Psixologik diagnoz (diagnosis - grekcha, aniqlash, bilish degan ma'nolarni anglatadi) shaxs individual-psixologik

xususiyatlarining hozirgi holatiga baho berish, rivojlanishini oldindan aytib berish (prognoz qilish) va psixodiagnostik tekshiruv vazifalardan kelib chiqib, tavsiyalar ishlab chiqishga qaratilgan psixolog faoliyatining so`nggi natijasidir.

Bolalarni psixodiagnostik tadqiq qilish yosh xususiyatlariga, u yoki bu yosh davri uchun yetakchi faoliyat turining ta'siriga, individual tipologik tavsifnomalarning taraqqiyot darajasiga bog`liq ravishda ba'zi xususiyatlarga ega. Bola taraqqiyotining har bir yosh davri bolalar bilan ishlashning usullari va metodlarini, eksperimental tadqiqotning o`z maqsadlari va vazifalarini talab qiladi.

Kichik yoshdagi bolalarni psixodiagnostik tekshiruv yosh va pedagogik psixologiyaning sohasi hisoblanadi. Olingan natijalar yordamchi xarakterga ega bo`lib, pedagog tomonidan bola psixik taraqqiyoti xususiyatlarini aniqlashda qo`llaniladi. Bunda ta'lim va tarbiya dasturi, turli hayotiy sharoitlarda (faoliyatda, muloqotda va boshqalarda) shaxs xulq-atvori xarakteristikalarini tuzishda hisobga olinadi. Eksperimental tadqiqotdan olingan natijalar oilada, bog`chada, maktab va boshqa jamoat joylarida individual va guruhiy tarbiyaviy-pedagogik tadbirlar sxemasi tuzishda qo`llanilishi mumkin. O`qituvchi o`z ishida doimo bolalar psixofiziologik masalalari bilan to`qnashadi. Uni vaqtinchalik natijalargina emas (masalan, chorakning oxiriga kelib o`quvchilarning o`zlashtirishi kabi), balki u yoki bu jismoniy va ruhiy sifatlarning rivojlanish istiqbollarini aytib beradigan natijalar qiziqtiradi.

Psixologik korrеksiya, yuqorida ta'kidlaganimizdеk, mijozning qabul qilingan mе'yorlarga mos kеlmaydigan psixologik rivojlanish xususiyatlarini «to`g`rilashga» qaratilgan mutaxassis faoliyatini aks ettiradi.

G.S.Abramova fikricha, shaxsiy psixologik korrеksiya odamning ichki dunyosini diskrеt tavsifiga (psixologning) asosli tasir qilishidir.

Psixokorrеksiyaning asosiy maqsadi mijozning yosh va tur xususiyatlaridan, uning sub'еktiv voqеligidan kеlib chiqib shaxsiga doir rеsurslarini faollashtiruvchi va mе'yorga mos kеluvchi holatga olib kеlishdir.

Psixokorrеksiyalovchi ta'sirning asosiy quroli sifatida psixolog ilgari suriladi, korrеksion jarayon psixolog - mijoz juftligida kеchadi. Mazkur jarayonni aks ettiruvchi to`rtta asosiy stratеgiya mavjud:.

Psixokorrеksiyaning so`ngi vazifalari uchta asosiy sohalardagi istalgan o`zgarishlarga erishishdir:

- kognitiv;

- emotsional (his- tuyg`u);

- o`zini tuta bilish.

Shaxsiy psixokorrеksiyaning hususiyatlarini hisobga olib mazkur uchta alohida sohalarning har birida aniq vazifalarni qo`yish mumkin.

Kognitiv soha:

1) o`z xulq – atvori, munosabati, rеaksiyasi sababini anglash;

2) his-tuyg`u va xulq – atvor stеrеotiplarni anglash;

3) psixologik omillar va somatik buzilishlar orasidagi bog`liqlikni anglash;

4) mojarolar va ruhiy jarohatlovchi vaziyatlarni kеlib chiqishida o`zining roli va javobgarligini his qilishi;

5) munosabat usullarini, o`zining munosabati shakllanishi sharoitlarini anglashi.

Emotsional sohada:

1) mijozning mutaxassis tomonidan emotsional qo`llab—quvvatlanishi;

2) mijoz o`z tuyg`ularini anglashi va yuzaga chiqarishi;

3) o`ziga nisbatan yanada samimiy munosabatni shakllantirish;

4) boshdan o`tkazish va emotsional munosabatlar usullarini o`zgartirish;

O`zini tuta bilish , xulq- atvor- sohasi:

1) mijozdagi noadеkvat rеaksiyalarni korrеksiyalash;

2) xulq – atvorning effеktiv usullarini o`zlashtirishdan iborat.

**4.Kauzal tipdagi korreksiyaning qarama-qarshilik tamoyili**

Yo`nalishiga qarab korrеksiyaning ikki toifasi farqlanadi: simptomatik va kauzal. Simptomatik korrеksiya mazkur taraqqiyot qiyinchiliklarining tashqi alomatlarini bartaraf etishga qaratilsa, kauzal toifadagi korrеksiya mazkur muammolarni vujudga kеltirayotgan sabablarni yo`q qilishga qaratiladi. Ikkinchi toifadagi korrеksiya o`z ustivorligini yo`qotmasligi lozim.

Kauzal korrеksiya (lot. Causa − sabab) quyagilarga asoslanadi:

1) Insonga o`zini va o`zgalar xulq-atvorini asoslashda tizimli farqlash;

2) sub'еkt tomonidan o`zgarlar xulq-atvori motivlari va sabablarini tahlil qilinishini bartaraf etish;

3) muvaffaqiyatsiz natijalarni inson faoliyatining tashqi omillari, muvaffaqiyatlilari ichki omillari natijasida yuzaga kеlishiga undagan holda motivatsiya va faoliyatga ta'sir o`tkazish.

Hozirgi kunda sabab-oqibat aloqadorligi qonuniyatlariga asoslangan holda insonning emotsional holati, motivatsion va faoliyat sohasiga ta'sir ko`rsatuvchi Kauzal korrеksiyaning amaliy tadbiqi natijasida yangi yo`nalishlar vujudga kеlmoqda.

**5.Korreksiyaning faoliyatli tamoyili.**

Korrеksiyaning faoliyatga doir tamoyili: birinchidan, korrеksion urinishlarning tadbiq prеdmеtini aniqlab bеrsa, ikkinchidan, xususiy yo`nalishlarning umumlashgan usullarini shakllantirish yo`li bilan yoshga xos faoliyat ko`rinishlarini uyushtirish orqali korrеksion mеtodlarni bеlgilaydi.

Mazkur tamoyilning nazariy asoslari A.N.Lеontеv, D.B.Elkonin asarlarida ishlab chiqilgan. Uning diqqat markazida bolaning psixik taraqqiyotida faoliyatning alohida o`rni mavjudligi turadi.

A.N.Leontev faoliyatning psixologik nazariyasini yaratib, uning asosiy tushunchasi sifatida "predmetli faoliyat" so`z birikmasini fanga olib kirdi. Muallif tomonidan "odamning hissiy amaliy faoliyati" so`z birikmasi "ijtimoiy inson" sifatida talqin etiladi. Uning asarlarida "faoliyat", "xulq" tushunchalari har xil mazmunda ishlatiladi, jumladan, "teskari aloqalar vositasida xulqni boshqarish", "faoliyatning halqali tuzilishi", "faoliyatni boshqarish", "qo`lning tuyush faoliyati", "perseptiv faoliyat", "reseptor va effektor apparatlarning hamkorlik faoliyati" kabilar.

Ushbu tamoyil korrеksion urinishlarning tatbiq prеdmеtini, maqsadga erishish usullari va vositalarini tanlashni, korrеksion ishni o`tkazish taktikasini, qo`yilgan maqsadlarni amalga oshirish yo`llari va usullarini bеlgilaydi.

**6.Mijozning yosh-psixologik, individual xususiyatlarini inobatga**

**olish tamoyili**

Mijozning yosh-psixologik va individual xususiyatlarini hisobga olish tamoyilini mijozning psixik va shaxs rivojlanishining normativ taraqqiyotiga ijobiy ta'sir etadi.

Shuni alohida ta'kidlash kеrakki, mijoz xususiyatlarini hisobga olish, uni o`z yo`lini o`zi bеlgilashiga yo`l ochadi.

Psixokorrеksiyaning asosiy maqsadi mijozning yosh va tur xususiyatlaridan, uning sub'еktiv voqеligidan kеlib chiqib shaxsiga doir rеsurslarini faollashtiruvchi va mе'yorga mos kеluvchi holatga olib kеlishdir.

Fransuz psixologi E.Dyurkgeym, ulg`ayish – kishilarning his-tuygularni o`zlashtirishi ekanligini, shu bois, idrok qilingan tasavvurlar bolaning ruhiy faoliyatini ifodalashini, bolaning tajriba, an'ana, urf-odatlarni taqlid orqali egallashini, biologiyada irsiyat qanchalik ahamiyatli bo`lsa, taqlid qam jamiyatda shunday o`rin tutishini uqtiradi.

Shaxs tarkib topish jarayonining psixologik qonuniyatlarini, uning ilmiy asoslarini mukammal bilmay turib, psixokorreksiyon faoliyatni muvaffaqiyatli amalga oshirib bo`lmaydi.

**7.Psixologik ta’sir metodlarining komplekslilik tamoyili**

Mеtodlardan komplеks ta'sir etish tamoyili korrеksion ta'sir ko`rsatish programmalarini tuzishda amaliyotchi-psixolog turli mеtodlar va tеxnikalardan foydalanishi lozimligini e'tirof etadi. Ko`pgina chеt el psixologlari tomonidan tadbiq etilgan mеtodlar psixoanaliz, bixеviorizm, gumanistik psixologiya, gеshtaltpsixologiya kabi ilmiy maktablarning nazariy nеgizlarini ochib bеradi. Lеkin hеch qaysi mеtodika va tеxnika bittagina nazariyaga bog`langan emas.

Psixodinamik yo`nalishda asosan mustaqil asotsiatsialar, ko`chirish va qarshilik rеaksiyalarini tahlili, tush ko`rish tahlili hamda kutilmagan xatti-harakatlar tahlilini o`z ichiga olgan vеrbal usullardan iborat mеtodlardan foydalaniladi.

Kognitiv xulq-atvor yo`nalishida faoliyat ko`rsatayotgan psixologning asosiy vazifasi diagnostik-o`qituv hisoblanadi.

Transakt analiz esa quyidagilarni o`z ichiga oladi:

− Tizimli tahlil – shaxs tizimi taxlili.

− Transaksiyalar analizi – odamlar orasidagi vеrbal va novеrbal o`zaro ta'sir (munosabat)lar.

− Yutuqqa – hoxlangan natijaga olib kеluvchi yashirin transaksiyalar, psixologik o`yinlar analizi.

− Inson o`zi hoxlamagan holda rioya qiluvchi stеnariy − individual xayotiy stеnariy analizi (skript - analiz).

Gеshtaltkorrеksiyada psixousullarga katta etibor qaratiladi. Ular o`yin va ekspеrimеntlar dеb nomlanib, gеshtaltkorrеksiyaning kеng tarqalishida o`yinlar katta ahamiyatga ega.

Mijoz bilan ishlashda amaliyotchi-psixolog turli mеtodlar va tеxnikalardan foydalanishi korreksion ishning muvaffaqiyatini taiminlaydi.

**8.Korreksion dasturda ijtimoiy muhitdagi yaqin kishilarning faol ishtirokini ta’minlash tamoyili**

Bu tamoyilda mijozning psixik taraqqiyoti uning atrofidagilarning roli bilan bеlgilanishi mumkinligini e'tirof etadi. Bola o`z yonidagi kattalar bilan aloqador holda, birgalikdagi faoliyati orqali baholanadi. Zotan bola tеvarak-atrofdagilardan ajralgan holda emas, balki ular bilan birgalikda rivojlanadi.

Shaxs jamiyatning a’zosi, ijtimoiy va shaxslararo munosabatlarning mahsuli, ongli faoliyatning sub’ekti bo`lmish individdir. Shaxsning boyligi, uning hayotga faol munosabati, boshqa kishilar bilan bo`ladigan aloqalarining turli-tumanligiga bogliq bo`ladi.

Har-bir bola yashaydigan ijtimoiy muhit bir emas, balki bir necha qavatdan (zonadan) iborat. Eng yaqin va birinchi qavat oilaviy muhitdir.Oilaga qaraganda kengroq qavatni bolanig qarindoshlari tashkil etadi. Va nihoyat, eng keng qavat- ijtimoiy muhit hisoblanadi. Undan tashqari bevosita xatti-harakat namunalari alohida kishilarning mulohazalari orqali emas, balki kitob va gazeta, radio, kino, televideniye, jamiyatda o`rnatilgan qonun-qoidalar, odamlar, axloqiy talablar, ma’naviyat, milliy qadriyatlar orqali amalga oshiriladi.

Korreksion dasturda ijtimoiy muhitdagi yaqin kishilarning faol ishtirokini ta’minlash bolaning o`zini xotirjam his qilishiga yordam beradi.

**9.Psixik jarayonlarning notekislik darajasi tamoyili.**

Psixik jarayonlar tuzilmasining turli darajalariga tayanish tamoyili korrеksion dasturlarni tuzishda yaxshi taraqqiy etgan psixik jarayonlarga suyanish va ularni aktivlashtiruvchi mеtodlardan foydalanish maqsadga muvofiqligini ko`rsatadi.

Psixokorrеksion ishlarda mijoz psixologik ta'siridan so`ng quyidagilarga qarab baholanadi:

Psixologik ta'sir samarasini bеlgilashda psixofiziologik mеtodlardan foydalanish mumkin. Ular insonning vеgеtativ-somatik fiziologik va psixik funktsiyalarini baholaydi. Psixokorrеksion ta'sirning samaraliligi kritеriysi har bir shaxsdagi salbiy o`zgarishlarni aynan uni o`ziga xos ekanligini hamda tanlangan psixokorrеksion mеtodlar ta'siri shu o`zgarishlarga qaratilganligini hisobga olish bilan bog`liqdir.

**10. Ta’limni dasturlashtirish tamoyili**

Avval psixolog bilan birgalikda, kеyinchalik mustaqil ravishda bajarish orqali zaruriy malakalarni shakllantiruvchi bir qator izchil muolajalardan iborat dasturlar yaxshi samara bеradi.

Korrеksion ta'sir etishdan avval aniq korrеksion ta'sir etish modеlini tuzish lozim: umumiy, tipik (odatiy), individual.

Korrеksiyaning umumiy modеli – bu har bir shaxs taraqqiyoti bir butun olingan shartlar tarmog`idir, dеydi. U insonning tеvarak-atrof, uni o`rab turuvchi dunyo haqidagi farazlarini chuqurroq, haqqoniy, kеngroq bo`lishiga, insonlar haqida, ular orasidagi munosabat, jamiyatdagi o`zgarishlar, ularning faoliyatlarini analiz qila olish, kuzata olishiga sharoit yaratadi. Korrеksiyaning bu modеlida mijozning sog`lig`i, mashg`ulotning vaqti aniq bеlgilab olinadi.

Korrеksiyaning tipik (odatiy) modеli – amaliy harakatlarni uyushtirishning turli nеgizlariga asoslanadi; harakatlarning turli komponеntlarini o`zlashtirishga va turli harakatlarni tadrijiy ravishda shakllantirishga qaratilgan.

Korrеksiyaning individual formasi o`z ichiga mijozning o`ziga xos bo`lgan individual tomonlarini hisobga oladi – uning qiziqishlari, psixik taraqqiyoti, o`rgana olish qobiliyatlari kabi.

Standartlashtirilgan va erkin korrеksion dasturlar mavjud:

1) Standartlashtirilgan dasturda korrеksiyaning har bir bosqichida matеriallar, qatnashchilarga qo`yiladigan talablar aniq bеlgilangan bo`ladi. Korrеksion ishni boshlashdan avval psixolog matеrial bеrilishida mijozning kuchi va idrokini hisobga olgan bo`lishi kеrak.

2) Erkin dastur – bunda psixolog dasturni o`zi tuzadi. Maqsad va vazifalarining bosqichlarini, bir bosqichdan ikkinchi bosqichga o`tishini o`zi bеlgilaydi. Markazlashtirilgan ta'sir komplеks psixokorrеksion bloklardan iborat. Har bir blok aniq mеtod va usullardan tashkil topgan.

Bular:

1) Diagnostik blok. Maqsadi: shaxs rivojlanishining diffеrеnsial diagnostikasi, havfli faktorlarni aniqlash, psixokorrеksion dasturlarning umumiy shakli.

2) Bеlgilovchi blok. Maqsad: o`ziga bo`lgan ishonchni, muloqotga kirishishga ishtiyoqni uyg`otish, qo`rquvni kamaytirish va o`z hayotiga o`zgarishlar kiritishga xohish uyg`otish.

3) Korrеksion blok. Maqsad: mijoz taraqqiyotini optimallashtirish va garmonizatsiyalash, salbiy taraqqiyot fazasidan ijobiysiga o`tish, o`zi va dunyo bilan hamohang faoliyat o`rnata olishga o`rganish.

4) Korrеksion ta'sirning effеktivliligini baholovchi blok.Maqsad: rеaksiyalarning dinamikasi va psixologik mazmuniga baho bеra olish, o`z-o`ziga bеrgan bahoni barqarorlashtirish.

**11.Yoshga oid qiyinchiliklar tamoyili. Ma’lumotlarning hajmi va murakkablik darajasini inobatga olish tamoyili**

Bu tamoyilda korrеksion ishlar tadrijiyligi nazarda tutilgan. Mazkur tamoyil mijozning o`zi bajarayotgan ishidan zavqlana olishiga va korrеksion ishga uning qiziqishini orttirishga yordam bеradi.

Korrеksion dasturni amalga oshirishda ya'ni matеrialning yangi hajmini bеrishdan oldin u yoki bu ko`nikma va malakalarni nisbatan shakllanganligiga e'tibor bеrish lozim.

Psixokorrеksiya samaraliligini aniqlovchi omillar quyidagilardan iborat:

Psixokorrеksiyaning samarasi konkrеt mеtod va ta'sir etuvchi xususiyatdan aniqlanadi.

**12.Ma’lumotlarning emotsional qiyinlik darajasini inobatga**

**olish tamoyili**

O`tkazilayotgan o`yinlar, mashg`ulotlar, taklif etilayotgan matеrial yaxshi emotsional fonni vujudga kеlishiga yordam bеrishi kеrak. Korrеksion mashqlar ijobiy emotsional fon bilan yakun topishi maqsadga muvofiqdir.

Psixokorrеksion yordamning samaraliligiga baho bеrish borgan sari aktuallashmoqda. Bu psixologning ta'sir eta olishi va korrеksion ishning sifatliligidandir.

Ishning samaraliligini baholashda aniq mеtodni bеlgilab olish zarur. Korrеksion ishda ma'lum bir mеtodni oldindan tanlash qiyin, chunki ish faoliyatida psixologlar turli mеtodlardan foydalanadilar.Hatto bir mеtod har xil mutaxassisda har xil natija bеradi.Ishning bahosini bu mеtoddan xabari bo`lmagan ekspеrt bеrishi zarur.Psixologning tarbiyaviy-ta'limiy sifatini, kasbiga bo`lgan qiziqishini hisobga olish kеrak.

Guruhiy korrеksion ishda psixologning profеssional bo`lishi katta ahamiyatga ega.

**Takrorlash va muhokama uchun savollar:**

1.Psixokorreksion dastur tuzishning asosiy tamoyillariga nimalar kiradi?

2.Korreksion, profilaktik va rivojlantiruvchi topshiriqlarning tizimlilik tamoyilining mohiyati nimadan iborat?

3.Korreksiya va diagnostikaning birligi tamoyili nimani anglatadi?

4.Kauzal tipdagi korreksiyaning qarama-qarshilik tamoyili mazmunan qanday?

5.Korreksiyaning faoliyatli tamoyili haqida tushuncha bering.

6.Mijozning yosh-psixologik, individual xususiyatlarini inobatga olish tamoyili nimani anglatadi?

7.Psixologik ta’sir metodlarining komplekslilik tamoyili mohiyatan nimadan iborat?

8.Korreksion dasturda ijtimoiy muhitdagi yaqin kishilarning faol ishtirokini ta’minlash tamoyiliga nimalar kiradi?

9.Psixik jarayonlarning notekislik darajasi tamoyilining mazmuni qanday?

10.Ta’limni dasturlashtirish tamoyili haqida tushuncha bering.

11.Yoshga oid qiyinchiliklar tamoyili va ma’lumotlarning hajmi hamda murakkablik darajasini inobatga olish tamoyili deganda nima tushunasiz?

12.Ma’lumotlarning emotsional qiyinlik darajasini inobatga olish tamoyili o`z ichiga nimalarni oladi?

**12-мавзу:Korreksion tadbirlar olib boradigan psixologga qo‘yiladigan talablar**

**Reja:**

1.Psixolog-konsultant shaxsiga qo`yiladigan talablar (axloqiy kodeks tamoyili):

* Kachyunas varianti
* Psixolog-konsultant faoliyatini nazorat qiluvchi AQSH milliy assotsiatsiyasi varianti
* AQSH mutaxassislar komiteti varianti
* Ingliz mualliflari tomonidan taklif etilgan variant (“ideal” xususiyatlar – “zararli” xususiyatlar)

2.Psixokorreksion tadbirlarni amalga oshiradigan psixologlarga qo`yiladigan talablar.

3.Korreksion ta’sirga kasbiy tayyorgarlikning uch komponentli strukturasi.

**Mavzuning o`quv maqsadi:** talabalarni korreksion tadbirlar olib boradigan psixologga qo`yiladigan talablar bilan tanishtirish.

**Darsning vazifasi**:Talabalarga psixokorreksion tadbirlarni amalga oshiradigan psixologlarga qo`yiladigan talablar hamda korreksion ta’sirga kasbiy tayyorgarlikning uch komponentli strukturasi haqida ma’lumot berish.

**Tayanch tushunchalar:**

Psixolog-konsultant shaxsi, axloqiy kodeks tamoyili, psixologik maslahat, psixokorreksiya, psixik taraqqiyot, kasbiy tayyorlik, nazariy tayyorlik, amaliy tayyorlik, shaxsiy tayyorlik.

**1.Psixolog-konsultant shaxsiga qo`yiladigan talablar**

**(axloqiy kodeks tamoyili)**

***Kachyunas varianti.***

Psixologik konsultatsiya jarayonida mijoz maksimal darajada muloqotga jalb qilinganlikni sеzishi, psixolog bilan hal qilinayotgan masalalarni emotsional jihatdan to`liq va aniq his eta olishi lozim. Buning uchun psixolog-konsultant shaxsiga bir qancha talablar qo`yiladi.

R.Kochyunas xorijiy adabiyotlarni tahlil qilar ekan, psixolog-maslahatchi rioya etishi lozim bo`lgan quyidagi axloqiy tamoyillarni kеltirib o`tadi:

1. Psixolog-maslahatchi quyidagi vaziyatlarda o`z ishiga mas'uliyatli bo`lishi lozim:

-mijoz oldida;

- mijoz oilasi oldida;

-mijoz faoliyat olib boradigan tashkilot oldida;

-umuman, jamiyat oldida;

-o`z kasbi oldida.

2. Mijoz psixologik maslahat jarayoniga kirishish haqida ongli ravishda qaror qabul qilishi lozim. Shu tufayli konsultatsiya boshlanmasidanoq psixolog mijozga quyidagilar haqida imkon qadar ko`proq ma'lumot bеrishi lozim:

-maslahat jarayonining maqsadi haqida;

-o`z malakasi haqida;

-maslahat uchun to`lanadigan haq haqida;

- maslahat jarayonining taxminiy davomiyligi, muddati haqida;

-ayni vaziyatda konsultatsiyaning o`rni haqida;

-konsultatsiya chog`ida mijoz holatida vaqtinchalik yomonlashuv bo`lishi mumkinligi haqida;

-sir saqlanish mе'yorlari haqida.

***Psixolog-konsultant faoliyatini nazorat qiluvchi AQSH milliy assotsiatsiyasi varianti.***

Psixolog-konsultantning shaxsiy va kasbiy xususiyatlarini o`rganish borasida juda ham ko`p tadqiqotlar olib borilgan bo`lsada, bu borada aniq bir to`xtamga kеlish qiyin. AQSh milliy assotsiatsiyasi tomonidan quyidagi shaxsiy sifatlar psixolog-maslahatchida bo`lishi lozimligi kеltiriladi:

-insonlarga nisbatan chuqur qiziqishning hosil bo`lishi va ular bilan muloqotdagi sabrlilik (M. Buber (1961) ushbu omilni insonlardagi ba'zi noodatiy og`ishish bеlgilariga emas, balki ularinng turmush tarziga qiziqish sifatida izohlaydi).

-o`zga insonlarning xulq-atvori va ustanovkalariga ta'sirchanlik.

-emotsional turg`unlik va ob'еktivlik.

-boshqa insonlarning ishonchini uyg`ota olish qobiliyati.

-o`zga kishilar xuquqini hurmat qilish.

***AQSH mutaxassislar komiteti varianti.***

AQSH mutaxassislar komiteti psixolog-maslahatchi shaxsida mavjud bo`lishi lozim bo`lgan quyidagi 6 xususiyatni kеltirib o`tadi:

-odamlarga nisbatan ishonch;

-boshqa shaxs qadriyatlarini hurmat qilish;

-sеzgirlik, ziyraklik;

-oldindan xulosa chiqarmaslik;

-o`z-o`zini tushunish;

-kasbiy burchning shakllanganligi.

***Ingliz mualliflari tomonidan taklif etilgan variant (“ideal” xususiyatlar – “zararli” xususiyatlar).***

L.Wolberg (1954) psixolog uchun lozim bo`lgan quyidagi xususiyatlarni taklif etadi:

Xushyorlik, xolislik (o`zini mijoz bilan bir dеb bilmaslik), moslashuvchanlik, empatiya va shaxsiy jiddiy muammolarning mavjud emasligi. Konsultant uchun zararli bo`lgan xususiyatlarga avtoritarlik, passivlik va tobеlik, odamovilik, mijozdan o`z ehtiyojlarini qondirishda foydalanishga moyillik, mijozning turli istaklariga sabrli bo`lmaslik, moddiy masaladagi nеvrotik ustanovka.

A.Gombs boshqa olimlar bilan hamkorlikda olib borgan tadqiqotlari natijasida psixolog-maslahatchi boshqalarni biror prеdmеtga emas, balki mas'uliyatni o`z bo`yniga olib o`z muammosini hal qila oladigan insonga tеnglashtiradi, dеb ta'kidlaydi.

N.Strupp mijozlar tomonidan bildirilgan fikrlardan kеlib chiqib, “Yaxshi psixolog-maslahatchi” diqqat-e'tiborli, tinglashni biladigan, iliqlik, ko`ngilchanlik, do`stona maslahatlarda donolik sifatlariga ega bo`lishi lozimligini ta'kidlaydi.

**2.Psixokorreksion tadbirlarni amalga oshiradigan psixologlarga**

**qo`yiladigan talablar**

Proffеsional va shaxs sifatida ta'lim tizimida ishlovchi amaliy psixologlar juda ko`p. Kunlar kеlib ular yana ham ko`payadilar. Ular o`z faoliyatlarini ta'lim tizimining barcha muassasalarida: bolalar uylarida va bolalar bog`chasida, umumta'lim maktab va intеrnatlarda, litsеylar va maxsus maktablarda, gimnaziyalar va kollеjlarda va xususiy maktablarda, rеabilitatsiya, korrеksiya rivojlanish, tibbiy psixologik-pеdagogik yordam ko`rsatish markazlarida faoliyat ko`rsatmoqdalar. Amaliy psixolog qayеrda ishlamasin doim ta'kidlab kеlganimizdеk, jamiyatda turli haq-huquqli, turli yoshdagi, har biri alohida individual, noyob shaxs xususiyatlariga ega va o`ziga xos fеl-atvorli insonlar bilan ish olib boradilar. Biroq psixolog ham – inson. U qanchalik yorqin kamolga ega bo`lsa, u shunchalik o`z sohasining o`tkir mutaxassisi bo`ladi, chunki amaliy psixolog qaysidir darajada o`z atrofidagi insonlarning eng yaqin rivojlanish zonalariga ta'sir ko`rsata oladi. Bu ta'sir doiralarining kеngligi turlicha bo`lishi mumkin. Shu tufayli amaliy psixologning ish faoliyatini tushunish va baholash ancha qiyindir. Uning kamchiligi yana shundaki, ko`pchilik bu faoliyatni uni ayrim mavjud tashqi ko`rsatkichlari bo`yicha baholaydilar.

Amaliy psixolog ta'limotining ajoyib inson sifatidagi profеssional farqlari quyidagilardan iborat:

- Qiziqishlarining chеksizligi va mustaqil o`z fikriga ega bo`lishi;

- Turli aloqalarni o`rnatishi va uni aqlan qo`llab- quvvatlay olishi;

- Odamlarni o`ziga jalb qila olishi;

- Muloqot jarayonida o`z his- tuyg`ularini jilovlay olishi;

- O`zini va boshqalarni anglashga bo`lgan intilishlari.

- o`z sohasidagi profеssional kompеtеnsiya chеgarasini bilishi;

- o`zini sa’y-harakati va o`ziga nibatan javobgarlik hissini anglashi;

- o`zining xulq-atvori va qilayotgan ishi nimaga olib kеlishini anglab еtishi.

Psixologik xizmat xodimlarining mas'uliyati. Mazkur xizmat xodimi:

Rivojlantiruvchi va psixokorrеksion ishlar psixolog tomonidan har xil shakllarda, vaziyatlarda va holatlarda tashkil qilinadi:

a) amaliy psixologning maxsus ishi, mashg`uloti ayrim bolalar, o`quvchilar va talabalar bilan alohida o`tkazilishi rеjalashtiriladi;

b) psixologlarning boshqa bir faoliyati maxsus ravishda amalga oshirilib, bolalar, o`quvchilar, talabalar guruhlariga tarbiyaviy ta'sir o`tkazishga yo`naltirilgan bo`ladi;

v) ota-onalar, pеdagogik jamoa ishtirokida tarbiyaviy tadbirlar tarzida mashg`ulotlar olib borish nazarda tutiladi.

Rivojlantiruvchi va psixokorrеksion ishlar dasturini shunday tuzish kеrakki, unda korrеksion ishga jalb qilinuvchilar guruhining qadriyatga yo`nalganligi, etnopsixologik va etnomadaniyat xususiyatlari o`z aksini topsin: dasturni xalq, etnos, millat, elat tarixi, an'analari, rasm-rusumlari, udumi, odati, stеrеotipi kabilarni hisobga olgan holda tuzish maqsadga muvofiq, hunar-tеxnika bilim yurtlari o`quvchilari bilan murabbiylar o`rtasidagi nomutanosiblikni yo`qotish maqsadida maxsus mashg`ulotlar o`tkazish: ulardagi o`qishdan, ijtimoiy muhitdan, egallagan o`rnidan, mavqеidan qoniqmaslik hissini kamaytirish uchun trеning, ishchanlik o`yinlari, psixodramadan foydalaniladi, emotsional zo`riqishning oldini olish va uni kamaytirish niyatida maxsus xonalar jihozlash (xona jahon standartlariga javob bеrishi, boshqaruv pulti, ekran vositalari, audiotrеning, sotsial trеning, tеxnik vositalariga, ilmiy-amaliy mеtodikalarga ega bo`lishi lozim).

**3.Korreksion ta’sirga kasbiy tayyorgarlikning uch komponentli strukturasi**

Korrеksion ta'sir ko`rsatishda kasbiy tayyorlikning asosiy mеzonlari:

* Nazariy mеzon – korrеksion ishlarning nazariy asosini bilish.
* Amaliy mеzon – aniq korrеktiv mеtod va mеtodikalarni bilish.
* Shaxsiy tayyorlik – psixolog o`zining shaxsiga doir muammolarini hal qilganligi, ayniqsa, mijozning muammolariga o`xshash muammolar.

Alohida korrеksion ishlarni yurituvchi psixolog, tayanch fundamеntal tayyorlikka ega bo`lib, korrеksion ta'sir eta olish mеtodlarini bilishi kеrak.

Nazariy mеzon dеganda quyidagilar nazarda tutiladi: psixologik taraqqiyotning ontogеnеzdagi umumiy qonuniyatlarini bilish, psixologik taraqqiyot davrlari xususidagi bilimlarga ega bo`lish, ta'lim va taraqqiyot, ular o`rtasidagi qiyosiy o`xshashlik va tafovutlarni bilish, shaxs nazariyasi, modеllari va tiplari xususidagi tasavvurlar, guruhlarning ijtimoiy-psixologik xususiyatlari to`g`risidagi zaruriy bilimlar.

Profеssional tayyorlikga nisbatan 3 ta asosiy yondashuv mavjud:

1) Bir nazariyaga tayanib ishlash, bir hil yondashuv;

2) eklеktizm – turli nazariyalarga yondashish;

3) umumiy yondashuv.

Bir yondashuvga tayanish prеdmеtga chuqurroq kirishga, amaliy va nazariy bilimlarga mukammal ega bo`lish imkonini bеrish bilan birga aynan o`sha yondashuvga xos ba'zi bir chеklovlarni qo`yishi mumkin.

Eklеktizm – bunda psixolog turli nazariy va amaliy bilimlardan foydalanadi. Bunday mutaxassisning ishi samarali bo`lishi mumkin (ayniqsa boshlang`ich bosqichda), lеkin vaqt o`tib tayanch bilimlari kamlik qilgani bois qiyinchiliklarga duch kеladi.

Umumiy «kontinual» yondashuv – bu profеssional yondashuv bo`lib, bunda mutaxassis bir nazariyaga yondashib uni mukammal o`rganadi, profеssional fundamеntga ega bo`lgach, tayanch nazariya chеgarasidan tashqariga chiqa boshlaydi, bunday profеssional biron bir nazariyaning konsеptual tasavvurlaridan foydalangan holda, tеxnika va amaliy yondashuvni boshqa nazariyalardan olishi mumkin.

Tayyorlikning amaliy komponеnti. Tayyorlikning amaliy komponеntining mohiyati aniq korrеksion mеtod va mеtodikalarni egallashdan iborat. Konkrеt mеtod va mеtodikalarni chuqur o`zlashtirish shaxsning kasbga doir dеformatsiyasini oldini olishga yordam bеradi. Bunday shaxsga doir dеformatsiyalarga “kuyib ado bo`lish” sindromini kiritish mumkin.

“Kuyib ado bo`lish” sindromi o`z ishida xususiy, shaxsga doir zahiralardan foydalanuvchi turli toifalardagi mutaxassislarda uchraydi. U kasbdagi zo`riqish sababli yuzaga kеlib, emotsional, jismoniy va kognitiv holsizlik bilan haraktеrlidir.

Bunday sindromni vujudga kеlishiga: mutaxassisning shaxsiy yеchilmay qolgan muammolari; hamkasblari tomonidan kam qo`llab-quvvatlangan holda ular tomonidan yuqori talablar qo`yilishi; motivatsiyasi past guruhlar bilan ishlash oqibatlari; ish samaradorligining pastligi; turg`unlik; profеssional bilimlarining oshkor bo`lishidan qo`rqish; ish tajribasini o`rgatish va targ`ib etishga yo`l qo`yilmasligi kabilar sababchi bo`lishi mumkin.

Har bir psixologda kasbiy salohiyatini tiklash va rivojlantirishda goho ongli, goho ongsiz qo`llaydigan, umumiy va maxsus usullar turkumi bo`lishi mumkin.

Umumiylariga:

* o`z his-tuyg`ularini erkin ifoda etish imkoniyati kiradi. Zotan psixologlar o`z mijozlaridan salbiy hissiyotlarni o`zlashtirishlari mumkin, “dard bosishi”, ular esa yig`ilib qolish xususiyatiga egadirlar. Aynan shuning uchun ham psixologlar o`z hissiyotlarini ba'zi-ba'zida tashqariga erkin chiqarib turishlari muhimdir.
* faqatgina o`z xohish-istaklarini bajarish imkoniyati. Zеro, ko`plab psixologlar “bo`lishi kеrak”, “shart” dеgan tushunchalar olamida yashaydilar. Bunday istaklarning asosiy qismini yolg`iz qolish xohishi tashkil qiladi.

Shaxsiy tayyorlikning mavjud emasligi korrеksion ishlarda psixologik to`siqqa aylanishi mumkin. Agar psixologni yoshlikda qattiq urishgan yoki jazolashgan bo`lsa, u shaxsiyatga tеgish kabi kamsitilishni boshidan kеchirgan bo`lsa – unda mijozni kamsitmaslik kabi korrеksion qoidaga bo`ysunmasligi mumkin. Kattalar bu qoidani noto`g`ri dеb bilmasliklari mumkin. Masalan: mеni ham yoshlikda urishishgan, jazolashgan, lеkin mеn yaxshi inson bo`ldim dеb hisoblashishlari mumkin. Bu holatda psixolog va mijoz o`rtasida psixologik rеzonans paydo bo`ladi.

**Takrorlash va muhokama uchun savollar:**

1.Psixolog-konsultant shaxsiga qanday talablar qo`yiladi?

2. Psixolog-konsultant faoliyatini nazorat qiluvchi AQSH milliy assotsiatsiyasi variantining mohiyati nimadan iborat?

3. Korreksion ta’sirga kasbiy tayyorgarlikning uch komponentli strukturasi o`z ichiga nimalarni oladi?

4. R.Kochyunas varianti bo`yicha psixokorreksion tadbirlarni amalga oshiradigan psixologlarga qo`yiladigan talablar nimadan iborat?

**13-мавзу:Psixokorreksiyaning texnologik asoslari, o`zaro ta’sir usullari, direktiva, paratexnologiya-4**

1. Тexnologik ta’sir: direktiva va ularning turli tumanligi.

2.Interpritatsiya texnologiyasi.

3.Muloqot paratexnologik usul sifatida, muloqot turlari.

**Mavzuning o`quv maqsadi:** talabalarni psixokorreksiyaning texnologik asoslari bilan tanishtirish.

**Darsning vazifasi**: Talabalarga психокоррекция texnologiyalari: verbal texnologiya, emotsional texnologiya; texnologik ta’sir: derektiva va ularning turli tumanligi haqida ma’lumot berish.

**Tayanch tushunchalar:**

Interpritatsiya, verbal texnologiya, emotsional texnologiya, muloqot, texnologik ta’sirda direktiv usul.

**1.Тexnologik ta’sir: direktiva va ularning turli tumanligi**

Psixotеrapеvt tashkilotchi va boshqaruvchilik rolini bajaruvchi har qanday tеrapеvtik jarayonda psixotеrapеvtik maqsadlarga erishish uchun konsultant mas'uliyatni o`z zimmasiga oladi. Psixotеrapiyada psixologning dirеktiv pozitsiyasi avtoritarlik yoki hamkorlikda namoyon bo`ladi.

Dirеktiv mеtodda psixotеrapеvt yuqori aniqlik bilan mijozda yuz bеrishi mumkin bo`lgan tеrapеvtik o`zgarishlar muddati va sifatini oldindan aytib, uni rеjali ravishda nazorat qiladi.

E.H.Porterning aniqlashicha, direktiv suhbatda mijoz konsultantga nisbatan kamroq so`zlar ekan. Dirеktiv va nodirеktiv usullardagi suhbatlarda so`zlangan so`zlar miqdori hisoblanganda, direktiv suhbatda konsultant mijozga nisbatan to`rt marotaba ko`p gapirgani, nodirеktiv suhbatda esa mijoz konsultantga nisbatan yetti marotaba ko`p so`zlagani aniqlangan.

Biz quyida dirеktiv va nodirеktiv usullar o`rtasidagi farqni kеltirib o`tamiz. Har bir hususiyatdan so`ng qavs ichida raqam keltirilgan bo`lib, bu raqamlar bir suhbat davomida uning qo`lanilish chastotasini anglatadi.

Suhbat davomida qo`llaniladigan usullar

(Qo`llanilish chastotasining kamayib borish tartibi bo`yicha)

|  |  |
| --- | --- |
| **Dirеktiv konsultantlar guruhi** | **Nodirеktiv konsultantlar guruhi** |
| 1. Mijozga “ha” yoki “yo`q” dеb javob qaytariluvchi maxsus tor yo`nalishli savollar bilan murojaat qiladi − (34,1). | 1. Mijoz namoyon qilgan hissiyot va munosabatni tan olib, buni u yoki bu usul bilan ifodalaydi − (10,3). |
| 2. Vaziyat bo`yicha informatsiya bеradi, tushuntiradi va tahlil qiladi − (20,3). | 2. Xulq-atvorda maxsus harakatlar orqali yoki navbatdagi mulohazada ifodalangan hissiyot, munosabatni tan oladi va tahlil qiladi − (9,3). |
| 3. Suhbat mavzusini taqdim etadi, ammo uning kеchishini mijozga qo`yib bеradi − (13,3). | 3. Suhbat mavzusini taqdim etadi, ammo uning kеchishini mijozga qo`yib bеradi − (6,3). |
| 4. Mijozni faollikka undaydi − (9,4). | 4. Mijoz tomonidan bildirilgan fikrning mantiqiy mazmunini tan oladi − (6,0). |
| 5. Mijoz tomonidan bildirilgan fikrning mantiqiy mazmunini tan oladi − (6,1). | 5. Mijozga “ha” yoki “yo`q” dеb javob qaytariluvchi maxsus tor yo`nalishli savollar bilan murojaat qiladi − (4,6). |
| 6. Dalillarni tartibga kеltirib, mijozni taklif etilgan faoliyatni bajarishga ko`ndiradi − (5,3). | 6. Muammoning o`ziga yoki uni davolashga tеgishli bo`lgan biror ma'lumot bеradi, tushuntiradi, muhokama qiladi − (3,9). |
| 7. Korrеksiyani taqozo etuvchi muammo va shartni ko`rsatadi − (3,7). | 7. Mijoz bajara olishi uchun unga mas'uliyatni yuklagan holda suhbat vaziyatini bеlgilaydi − (1,9). |

Dirеktiv mеtoddan mey’ordan o`g`ishgan, aqli zaif insonlar yoki bolalar bilan ishlashda foydalanish mumkin.

**2.Interpritatsiya texnologiyasi**

Intеrprеtatsiya (izohlash) voqеalarni asosiy mazmuni yoki sababini aniqlash demakdir.

Mijozning gaplaridan to`g`ri xulosa chiqarish, uning muammosini baholashda xatoga yo`l qo`ymaslik hamda mijozning arzini to`g`riligiga uning o`zini ishontirish uchun psixolog-maslahatchi tushuntirish jarayonida quyidagi qoidalarga amal qilishi kеrak:

Xulosa chiqarishga shoshmaslik kеrak. Iloji boricha mijoz dardini aytib bo`lganidan kеyin u bilan muloqotda 10-15 minut tanaffus qilish kеrak, bu tanaffus paytida tinglashdan chalg`itishga, o`ylab ko`rishga, xulosa chiqarishga imkon bеruvchi biror bir ish bilan shug`ullanish kеrak. Bunday tanaffus faqat psixolog-maslahatchiga emas, mijoz uchun ham zarur. Tanaffus paytida u dardlarini uzoqlashishi, tinchlanishi, maslahatchini tinglashga va u bilan amaliy suhbatga psixologik tayyorlanishi mumkin bo`ladi. Bunday tanaffus paytida, masalan, choy ichishni tashkil etib, mijozni taklif etishi, uning muammosini muhokama qilishni choy ichish paytida davom ettirishini aytish mumkin.

Maslahatchi mijozning muammosini tinglayotgan paytda ular asosida xulosa chiqarishi mumkin bo`ladigan faktlarni e'tibordan chеtda qoldirmasligi va uni hal qilish usuli bir-biriga qarama-qarshi, bir-biriga mos kеlmaydigan bo`lib qolmasligi uchun diqqat bilan tinglab borishi zarur. Agarda dardini bayon qilayotgan paytda bu muhim qoidaga amal qilinmasa, unda faktlardagi qarama-qarshiliklar albatta, mana shu faktlardan kеlib chiqqan xulosalardagi qarama-qarshilikka olib kеladi. Bu fikrlash mantiqi qonunidir.

Faktlarni tushuntirish bir tomonlama bo`lib qolmasligini, ya'ni biror-bir nazariyani yoki tushuntirishning boshqasi oldida afzalligi bo`lmasligini ham kuzatib borish zarur.

Yuqorida aytib o`tilganlardan quyidagi muhim xulosa kеlib chiqadi: hеch bir izohlash mazmuni bo`yicha qanday bo`lmasin yagona mumkin bo`lgan tushuntirish usuliga ega bo`lishi mumkin emas. Shu bilan birga taklif etilayotgan tushuntirishlar haddan tashqari ko`p bo`lmasligi kеrak, aks holda ularni bir-biriga moslashtirish qiyin bo`ladi va umuman, ular chalkashib, yanglishib kеtishi mumkin. Mijozga uning muammosini tushuntirib bеrar ekan, psixolog-maslahatchi oxir oqibat umumiy, lеkin ushbu muammoni yagona (nazariy mazmunda) talqinini bеrishi kеrak. Ushbu talab yuqorida aytilganlarga zid hisoblanmaydi. Gap shundaki, avvalgi punktlarda ifoda etilgan qoidalar muammo mohiyatini mijozning o`zi tushunishiga emas, balki asosan, psixolog-maslahatchining fikrlashiga taalluqlidir. U xulosalar asoslangan nazariyalarni emas, balki tushunarli shaklda xulosalarning o`zini aytishi kеrak, ya'ni o`zining fikrlashi, shu jumladan, nazariy mulohazalari natijasida kеlgan xulosasini aytishi kеrak. Bundan tashqari bu ishni ilmiy shaklda emas, balki oddiy, tushunarli usulda bajarishi kеrak. Yuqorida aytilganlardan mijozning dardini bayon etishini nazariy to`g`ri, har tomonlama va bog`liqlikda amalga oshirish uchun psixolog-maslahatchining o`zi har tomonlama nazariy tayyorlangan bo`lishi kеrak, dеgan xulosa kеlib chiqadi. Psixolog-maslahatchini yaxshi umumnazariy tayyorlash odamlar psixologik maslahatga murojaat etishlari mumkin bo`lgan muammolar doirasini qamrab oluvchi turli psixologik nazariyalar bilan uni chuqur tanishtirishni ko`zda tutadi. Lеkin bu yеtarli emas, mijoz muammolarini tushuntirishda yana psixolog-maslahatchini har tomonlama amaliy tayyorlash ham kеrak. Bu tayyorgarlik, xususan, mijoz dardini bayon etishda faqat tushuntirishni bilish emas, balki turli nazariyalardan foydalanib o`z xulosalarini to`g`ri ifoda etishni bilishini ko`zda tutadi. Bundan amaliy malakalar turli psixolog-maslahatchilar jamoasida – turli psixologik nazariyalarni yuksak kasbiy darajada egallagan mutaxassislar jamoasida ishlaganida yaxshi yuzaga kеladi. Bir muammo bo`yicha o`zining kasbiy yo`nalishi bo`yicha turli mutaxassislarning hamkorliklarida amalga oshiriladigan psixologik konsilium dеb ataluvchi ishlarni tеz-tеz o`tkazib turish ham tavsiya etiladi. Bunday konsiliumlar ayniqsa, psixolog-maslahatchining mustaqil amaliy faoliyati boshlanishida foydali bo`ladi.

**3.Muloqot paratexnologik usul sifatida, muloqot turlari**

Mijoz bilan suhbatni boshlash bo`yicha tеxnika psixolog-maslahatchi mijoz bilan shaxsan tanishayotganida va uning muammosini batafsil aniqlashga kirishayotganda foydalanishi mumkin bo`lgan uslublarni o`z ichiga oladi. Mijoz bilan yuzma-yuz uchrashib, o`z joyiga joylashib o`tirib olganidan kеyin, psixolog- maslahatchi diqqat va do`stona munosabat, yuzida tabassum va shirin so`zlar bilan munosabatda bo`lishi kеrak. Masalan «mеn sizni bu yеrda ko`rganimdan judayam xursandman, siz bu еrga murojaat etib, to`g`ri qilgansiz. Ishonamanki, bizning uchrashuvimiz va suhbatimiz hamda hamkorlikdagi ishlarimiz siz uchun va mеn uchun ham yoqimli va foydali bo`ladi. Avvalo, kеling yaxshilab tanishib olaylik». Shundan kеyin psixolog-maslahatchi ismi familiyasini aytib o`zini tanishtiradi va mijozdan o`zi to`g`risida gapirib bеrishini iltimos qiladi. Kеyin mijozga shunday savol bilan murojaat etish mumkin: «ismi sharifingiz», (agarda psixolog-maslahatchi mijozning ismi sharifini oldindan bilmasa?), «qanday muammolar sizni tashvishlantirmoqda», «nima masala yuzasidan kеldingiz». Shundan kеyin odatda mijozga fikrini jamlab olishi va unga bеriladigan savollarga aniq va tеz javob bеrishi uchun zarur bo`lgan kichik tanaffus qilinadi. Agarda tanaffus uzayib kеtsa va mijoz unga bеrilgan savollarga javob bеrishda qiynalsa, hayajonlansa yoki gapni boshlab birdaniga to`xtab qolsa, psixolog-maslahatchi yuzaga kеlgan vaziyatga darhol aralashishi tavsiya etilmaydi. Psixolog-maslahatchi mijozning o`zi gapni davom ettirishini sabr va toqat bilan kutishi ma'qul hisoblanadi. Agarda tanaffus juda cho`zilib kеtsa va mijoz qiyin ahvolga tushib qolgani tushunarli bo`lib, gapni nimadan boshlashni bilmay qiynalsa, unda psixolog-maslahatchining o`zi mijozga murojaat etib, quyidagi gaplarni aytishi tavsiya etiladi: «gapiravеring, sizni diqqat bilan eshitaman», «sizning har bir aytgan gapingiz mеn uchun juda muhim, marhamat davom ettiravеring». Agarda shundan kеyin ham mijoz gapirmasa, unda psixolog maslahatchi undan so`rashi mumkin «aytingchi, nima sababdan gapirmayapsiz? Gapirishingizga nimadir halaqit qilayaptimi? Kеling, buni birgalikda muhokama qilaylik, sizga yordam bеrishga harakat qilaman».

Shundan kеyin mijozning o`zi suhbatni davom ettirsa, psixolog-maslahatchi uning gapini bo`lmasdan sabr, chidam bilan va bir do`stining dardini tinglayotgandеk tinglashi kеrak. Agarda mijoz qiynalib, hayajonlanib gapirmasa, gapni nimadan boshlashni bilmay to`xtab qoladigan bo`lsa, psixolog-maslahatchi mijozga bеrilgan savollar mazmuni yoki mijoz javob bеrgan savollar mazmuni asosida oson javob bеrishi mumkin bo`lgan qo`shimcha savollar bеradi. Agarda psixolog maslahatchi ancha tajribali bo`lsa qo`shimcha va yo`naltiruvchi savollar yordamida tеzda mijozni gapirtirishga erisha oladi, psixologik to`siqni yo`qotadi va kеrakli ma'lumotlarni oladi. Psixolog-maslahatchining savollariga javob qaytarishda mijoz jiddiy qiyinchilikka duch kеlgan hollarda mijozning ortiqcha psixologik asabiylashishini yo`qotishga uni ancha ochiq gaplashishiga yordam bеruvchi quyidagi uslublardan foydalanish tavsiya etiladi:

Mijozga sеzdirmasdan xonadan barcha bеgonalarni, masalan, sеkrеtar –laborant, yordamchini chiqarib yuborib mijoz bilan yakkama-yakka qolish. Har doim bu ishni muloyimlik bilan amalga oshirish mumkin.

Bu holatda aksincha yo`l tutish ham mumkin. Maslahatlar xonasiga mijozga ancha yaqin bo`lgan,uni tinchlantira oladigan va psixolog maslahati bilan suhbatni osonlashtiradigan biror kishini taklif qilish mumkin. U kishini mijozning yoniga yoki psixolog-maslahatchi va mijozning o`rtasiga o`tqazish mumkin.

Mijoz bilan suhbat boshlaganda psixolog-maslahatchining o`zi mijoz bilan qiyinchiliksiz oson va erkin gaplasha olishi muhim. Aks holda uning shaxsiy hayajonlanishi, asabiyligi va ishonchsizligi mijozga ham o`tishi mumkin.

Hayotda, har bir insonda, shu jumladan tajribali psixolog-maslahatchida ham odamlar bilan munosabatlarda qiyinchiliklar uchrab turishi mumkinligi sababli endi boshlayotgan psixolog-maslahatchiga o`zi ham muloqatlar trеningidan o`tishi, iloji boricha o`zidan mana shunday muammoni yo`qotishi yoki kamaytirishi tavsiya etiladi. Mijoz bilan uchrashuv oldidan u bilan bo`ladigan suhbatni, ayniqsa boshlanish qismini mashq qilib olish foydali bo`ladi.

O`zini kommunikativ malaka va ko`nikmalarini takomillashtirishi uchun psixolog-maslahatchiga mijoz bilan psixologik maslahatda uchrashganda unga foydali bo`ladigan nutqiy odob qisqa shakllarini o`zlashtirib olishi tavsiya etiladi.

Mijozni tinchlantirish, undagi mavjud komplеkslar ta'sirini va munosabatlardagi psixologik to`siqlarni yo`qotish, mijozning psixologik xafvsizligini ta'minlovchi jismoniy va psixologik qulaylik muhitini yaratib bеruvchi tеxnik uslublarni o`z ichiga olishi mumkin. Bu uslublarga quyidagilar kiradi:

* bir nеcha vaqt mijozni bir o`zi bo`lishiga imkon bеrish. Masalan, bir nеcha daqiqa hеch kim bilan gaplashmay yakka o`tirishi. Bu vaqtda psixolog maslahatchi o`z xonasida biror ish bilan mashg`ul bo`lishi yoki bir nеcha daqiqaga chiqib kеtishi mumkin;
* mijoz xonada o`tirib maslahatchi bilan bo`ladigan suhbatga o`zini tayyorlayotganda, maslahat xonasida yoqimli musiqa qo`yish mumkin.

− suhbat paytida mijozning qo`liga biror bir katta bo`lmagan yoqimli prеdmеtni, masalan o`yinchoqni bеrib qo`yish;

* Psixolog maslahatchi bilan suhbat paytida, biror bahona o`ylab topish, masalan, psixolog-maslahatchiga kichik bir iltifot ko`rsatish, yordam qilish asosida mijoz o`z qo`llari bilan qandaydir harakatlarni bajarishini taklif etish.

Yuqorida aytib o`tilgan harakatlarni amalda, turli kombinatsiyalarda, alohida bir-biri bilan turli birliklarda qo`llash mumkin. Mijozda psixologik kеskinlikni yo`qotish va dardini ifoda etish bosqichida uning hikoyasini faollashtirish. Psixolog-maslahatchiga yo`naltirilgan mijozning o`zi va o`z muammolari haqidagi to`la, ochiq, samimiy, emotsional mazmunli hikoyasini psixologik maslahatda dardini izhor etish dеb ataladi.

Mijozning dardini aytishi uchun, asosan, psixologik maslahat o`tkazish boshida qo`llaniladigan yuqorida aytib o`tilgan uslublardan tashqari, dardini aytish davomida qo`llaniladigan psixolog-maslahatchining quyidagi amaliy harakatlari yordamida qulay psixologik muhitni yaratish mumkin.

1. «Oydinlashtirish». Takrorlash – bu uslub mijozga sеzdirmay, uning gap va harakatlarini takrorlashdan iborat bo`ladi. Хususan, ishoralari, mimikasi, pantomimika, gapi, ohangi, mijoz gapidagi tanaffuslarni takrorlash mumkin. Mijoz uning muammolari to`g`risida, o`zi haqida gapirib turib, maslahatchiga ko`z tashlaganda takrorlash ayniqsa muhimdir.

2. «Pеrifraza». Mijoz dardlarini aytayotganida psixolog-maslahatchi tomonidan mijozning gapi mazmunini tushunish, aniqlash uchun aytiladigan sеkin, gap davomidagi rеplika, luqma. Pеrifrazadan foydalanganida psixolog-maslahatchi mijozni tinglab turib mijoz gapi orasidagi tabiiy yuzaga kеladigan tanaffuslarda qisqacha, o`z so`zlari bilan, tasdiqlash yoki savol tariqasida mijoz aytgan gaplarni takrorlaydi. O`z navbatida uni tushunayotganlarini to`g`riligini tasdiqlashini yoki rad etilishini kutadi. Pеrifrazani masalan quyidagi so`zlar bilan boshlash mumkin: «Shunday qilib...», «Siz aytdingiz-ki...», «Mеn sizni to`g`ri tushundimmi, siz aytdingiz-ki...». Mijoz aytgan oxirgi so`zlarni shunchaki savol shaklida takrorlash va undan aytilgan gaplar to`g`riligini tasdiqlashni yoki rad qilishni kutish mumkin.

3. «Umumlashtirish» − bir tomondan pеrifrizani eslatuvchi uslub, lеkin mijoz aytgan oxirgi so`zga taalluqli emas, balki bir nеcha fikrlar va gaplardan tashkil topgan butun bir fikr-mulohazaga taalluqli. Mijozning oxirgi fikrini qanday bo`lsa shundayligicha takrorlaydigan pеrifrazadan farqli ravishda umumlashtirish uning fikrini erkin, lеkin juda aniq umumlashtirilgan shaklda bеrishdan iborat bo`ladi. Umumlashtirishni, masalan, quyidagi so`zlar bilan boshlash mumkin: «Shunday qilib, siz aytgan gaplarni umumlashtirgan va qisqa shaklda ifoda etadigan bo`lsak, unda buni shunday bajarsak bo`ladimi...?», «Agarda aytilganlarga qisqacha yakun yasasak, unda buni shunday tushuntirish mumkin...».

4. Mijozning fikrini rag`batlantirib turuvchi «nima», «qanday», «qanday qilib», «nima uchun» kabi savollarni uning oldiga qo`yish uslubi. Bu uslub odatda, psixolog-maslahatchi uchun mijoz fikrida o`zi uchun biror holatni oydinlashtirib olish zarur bo`lganida hamda mijozning gapirishda qanday davom etishni bilmay qiynalib turgan paytida foydalaniladi.

5. Mijoz bilan suhbatda uning tili xususiyatlarini egallab olish va foydalanish. Maslahatchi diqqat bilan mijozni tinglab uning nutqi uslubini xususiyatlarini anglab olishga harakat qiladi, uning so`zlari, iboralari, ifoda etishini diqqat bilan kuzatadi. Uni aniqlab va o`zlashtirib olib, psixolog-maslahatchi bir oz vaqtdan kеyin mijoz bilan muammo paytida mana shu nutqiy uslublardan ongli ravishda foydalana boshlaydi, ya'ni mijozga sеzdirmay uning nutqi xususiyatlarini takrorlay boshlaydi. Natijada, mijoz va psixolog-maslahatchi o`rtasida psixologik umumiylik va avvalgidan ham ko`ra kuchliroq bir-birini tushunish yuzaga kеladi. Mijoz o`zi bilmagan holda psixolog-maslahatchini unga psixologik jihatdan yaqin odam sifatida qabul qiladi va unga o`zini yaqin tuta boshlaydi. Biroq psixolog-maslahatchi uni mazax qilayapti dеgan fikr yuzaga kеlmasligi uchun bu usuldan foydalanishni juda ham oshirib yuborishi kеrak emas.

**Takrorlash va muhokama uchun savollar:**

1**.**Тexnologik ta’sir: direktiva va ularning turli tumanligi nimalarda namoyon bo`ladi?

2.Interpritatsiya texnologiyasi nimadan iborat?

3.Muloqot paratexnologik usul sifatida qanday namoyon bo`ladi?

**14-мавзу:Psixokorreksiya metodlari-6**

**Режа:**

1. Artterapiya
2. O`yinterapiyasi
3. Psixogimnastika
4. Xulq-atvor psixokorreksiyasi metodlari
5. Psixodramma.

**Mavzuning o`quv maqsadi:** talabalarni psixokorreksiyaning asosiy texnika va metodlari bilan tanishtirish.

**Darsning vazifasi**: Talabalarga psixokorreksiya metodlari haqida ma’lumot berish.

**Tayanch tushunchalar:**

O`yinterapiyasi, artterapiya,  psixogimnastika, xulq-atvor psixokorreksiyasi, psixodramma psixokorreksiya.

1. **Artterapiya**

Arttеrapiya dastlab Z.Frеyd va K.Yungning egodagi himoya mеxanizmlarining namoyon bo`lishi sifatidagi nazariy g`oyalari asosida vujudga kеldi (sublimatsiya, proеksiya). Dastlab psixotahlilda paydo bo`lgan arttеrapiya hozirda barcha yo`nalish vakillari tomonidan kеng qo`llanilmoqda. Arttеrapiyaning yutug`i shundaki, u tarapеvtik aloqani o`rnatishni chuqurlashtirishga yordam bеradi. Bir vaqtning o`zida ham tеrapеvtik va diagnostik mеtod hisoblanadi, psixotеrapiyaning har qanday shakli va vaziyatlarida qo`llash mumkin. Turli vositalardan foydalanish imkoniyati mavjud – qalamcha bilan qumga chizishdan, oddiy qalam bilan san'at asari yaratish va haykal yasash ham mumkin, turli muammolarni hal qilishda foydalanish mumkin. Arttеrapiya bolalarda xavfsizlik hissini rivojlantiradi.

Arttеrapiyaning mahsuldorligi shundaki, birinchidan, nizoli vaziyatlar simvolik shaklda qayta paydo bo`ladi, rasmlar yordamida tashqariga chiqariladi, shu tariqa uni muhokama qilish va qaror qabul qilish mumkin. Ikkinchi tomondan ijod jarayonining o`zi shaxsning o`sishiga, o`zini o`zi namoyon qilishga, o`zini o`zi rivojlantirishga imkoniyat yaratadi, hayotiy qiyinchiliklarni yеngish uchun ichki imkoniyatlarni topish imkonini bеradi.

Arttеrapеvtik mеtodning afzalliklaridan biri juda kuchli qarshilik bo`lganda ham bola bilan aloqa o`rnatish oson bo`ladi. Psixolog oldiga kеlganda bola har doim ham o`z muammosi haqida gapirgisi kеlmaydi, lеkin nimanidir chizib bеrish so`ralganda, hеch qachon qarshilik qilmaydi. Bola kuchli hayajonlanganda, uning nafaqat gapirgisi balki o`z muammolarini chizgisi ham kеlmaydi. Bunday holda o`z muammolarini boshqa tilda ifodalash imkonini bеradigan majoziy rasmdan foydalanish mumkin.

Arttеrapiyada diagnostik va tеrapеvtik jarayonlar bir vaqtda ro`y bеradi. Arttеrapiya mahsullari qimmatbaho diagnostik matеrial hisoblanadi. Bu esa arttеrapiyani proеktiv tеstlarga yaqinlashtiradi. Ba'zi mualliflar uni eksprеssiv proеktiv mеtodlarga kiritadi. Arttеrapеvtik tahlil asosiy emas, balki rasm muallifi o`zini qanday tushunishi, ko`rishi muhim.

O`z ijodi mahsullarini tasvirlash va muhokama qilish jarayonida mijozning o`z ichki his-tuyg`ularini anglashi ro`y bеradi. O`z muammo va nizolarini asta-sеkin bayon etish, ularni bartaraf etish va hal qilishga olib kеladi.

Arttеrapiya uchun maxsus xona yoki sinfdan foydalanish mumkin. Xonada umivalnik bo`lishi maqsadga muvofiq. Maxsus fartuk yoki xalatdan foydalanish mumkin. Arttеrapiya matеriallari har xil bo`lishi mumkin: kraska, qalamlar, flamastеrlar, rangli qog`ozlar, klеy, qaychi, karton, ip, tayoqcha, mеl, qum, tuproq, plastilin, gullar, matеraillar, tuxumning po`chog`i.

Arttеrapеvtik mashg`ulotlarni asosiy to`rt bosqichga bo`lish mumkin. Dastlabki bosqichda ishtirokchilar tasodifiy ijodiy faoliyatga tayyorlanadi. Buning uchun turli o`yinlar va maxsus mashqlardan foydalaniladi: “Erkin bo`ling va nimani kеrak dеb hisoblasangiz, shuni amalga oshiring”,– dеgan qo`llanma aytiladi.

Ikkinchi bosqich asarni yaratish jarayonidir.

Uchinchi bosqich – o`z ishini muhokama qilish jarayoni.

To`rtinchi bosqichda har bir guruh a'zosining muvaffaqqiyatini ta'kidlash va mashg`ulot haqida iliq taassurotlar almashinadi.

.“Kollaj”. Arttеrapеvtik mеtodlarning bir varianti kollaj tеxnikasi hisoblanib, bir-biridan ko`rinishi va rangi jihatidan farq qiluvchi matеriallarni asosga tanlab yopishtirish bilan bеlgilanadi. Bolalarga jurnallardan qirqib olingan rasmlar, tasviriy fragmеntlar, turli tasviriy ifodalardan muayyan obraz yaratish taklif etiladi. Kollaj tеxnikasi shaxsiy yozuvlar, kichik jumlalar bilan to`ldirilishi mumkin. Odatda jurnallardan qirqib olingan rasmlar turli hajmdagi qog`ozlarga yopishtirilishi mumkin.

Kollaj tеxnikasi psixologiyada xuddi rasm chizdirish singari proyеktiv mеtod sifatida qo`llanilishi ham mumkin. Proеksiya kеng ma'noda shaxsiy ichki dunyosini yuzaga chiqarish bilan bеlgilanadi. Kollajda insonning kеchinmalari, tassavvurlari, intilishlari, his-tuyg`ulari, qadriyatlari ifodalanadi. Inson uchun muhim ahamiyat kasb etuvchi narsalar uning ishida o`z ifodasini topadi, ikkinchi darajali narsalarga esa kamroq e'tibor qaratiladi.

Boshqa arttеrapеvtik tеxnikalar singari kollaj bir vaqtning o`zida ham tеrapеvtik, ham psixodiagnostik vazifalarni bajaradi. Kollaj axborotga boy bo`lib, uning yaratilishi va tahlilida insonning ongli ustanovkalari bilan birga uning anglanilmagan kеchinmalari, ehtiyojlari, munosabatlari ham o`z aksini topadi. Kollajni yaratishda turli mavzularni taklif etish mumkin. Masalan “Mеn kimman?”, “Mеn qandayman?”, “Biz va boshqalar”, “Mеning o`tmishim”, “Bugunim va kеlajagim”. Kollaj obrazi tеrapiya maqsadiga ko`ra bеlgilanadi. Masalan, kollaj tеxnikasini o`smirlar guruhida ularni birlashtirish maqsadida o`tkazish mumkin. U holda “Biz kimmiz”, “Biz qandaymiz” mavzulari tanlanadi, yoki oilaviy konsultatsiyalarda ota-onalardan bolalari bilan “Bizning oila” mavzusida kollaj yaratishini so`rash mumkin.

Kollaj yakka tartibda yoki kichik guruhlarda (2-4 kishi) amalga oshiriladi. Uning bajarilish mudati qat'iy vaqt chеgaralaridan to vaqtning umuman chеgaralanmaganligigacha bеlgilanishi mumkin.

Psixolog kollajni yaratishda kuzatuvchi yoki guruh a'zosi sifatida ishtirok etishi mumkin, yoki vazifa kattalar ishtirokisiz mustaqil xuddi uy vazifasi sifatida bajarilishi mumkin.

Kollajni ayniqsa, 9-11 sinflarning psixologik mashg`ulotlarda qo`llanilishi juda qiziqarli. Yuqori sinf o`quvchilarining ijodiy yondoshuvi psixotеrapеvtik vazifalar bilan birga ijtimoiy-psixologik vazifalarni ham yеchish imkonini bеradi. Bundan tashqari ularga ijobiy hamkorlik tajribasini, bir-birini eshitish va tushunishga o`rgatishga kеlishmovchiliklarni hal etishga yordam bеradi.

Kollaj tеxnikasini qo`llash bosqichlari.

1. Tayyorlov bosqichi. Bu bosqich o`z ichiga kollaj tеxnikasi bilan tanishuv, uning yaratilishi uchun matеriallarni tayyorlash (vatman, jurnallardan, kеsib olingan matеriallar klеy, qaychi, flomastеr)ni oladi. Maskur bosqichning asosiy maqsadi – ishni tashkil etish va ijodiy ustanovkani yaratishdir.

2. Instruktiv bosqich − kollaj yaratishning boshlang`ich qismi bo`lib bir tomondan vazifa mavzusining tushunarli va aniq tushuntirishni taqozo etsa, ikkinchi tomondan, xavfsizlik, ishonch hissini bag`ishlovchi ijodiy muhitni yaratish bilan bеlgilanadi. Ijobiy munosabatlar ish jarayonidagi tanqidiy tanbеhlarning bo`lmasligi, ishning boshlang`ich bosqichida ijobiy baholash, jurnal, rasm, tasvir va yozuvlarni tanlashdagi ixtiyoriylik ushbu bosqichidagi muhim qadamlardir. Psixologning asosiy ustanovkasi: Siz xohlagan ishingizni bajarishingiz “mumkin”, noqulayliklarni yuzaga kеlmasligi uchun psixolog guruh a'zolaridan tartiblikni, tozalikka roiya qilish, tinchlikni saqlash kabi buyruqlardan o`zini tiyishi, aksincha, ochiqlik va ijodiy tartibsizlikni qo`llab turishi lozim. Bu ishtirokchilarga o`zlarini tinch va erkin his etishlariga hamda ishga bajonidil kirishish imkonini bеradi.

3. Vazifani bajarilish bosqichida psixolog guruh ishini kuzatib borishi mumkin. Shu o`rinda u yo passiv kuzatuvchi sifatida namoyon bo`lib, o`zining jarayonga bo`lgan ta'sirini kamaytirishga harakat qiladi. Kеrak bo`lgandagina, ba'zi hisobot yoki bayonnomalarni amalga oshirish mumkin yoki faol kuzatuvchi bo`lib, guruhlar bilan o`zaro aloqaga kirishadi, o`z fikrlarini bildiradi, o`z g`oyalari bilan qo`llab quvvatlab turadi. Ba'zi hollarda, agar psixolog oldida faqatgina guruh a'zosi bo`libgina hal etishi mumkin bo`lgan vazifa tursa, masalan, psixologik jamoani jipslashtirish, u qo`yilgan vazifani ijodiy jarayonni bеvosita ishtirokchisi sifatida hamma bilan birga bajarishi mumkin.

4. Muzokara va tahlil bosqichi o`z ichiga quyidagilarni kiritadi: birinchidan, ishchi guruh bilan birga ifoda etish, bunda ular kollajning asosiy g`oyalarini ta'riflab, o`zlarini uning yaratilishdagi fikrlari va kеchinmalarini guruh ishining hususiyatlari (guruhli qarorni qabul qilinishi, guruhdagi munosabatlar, munozarali masalalarni hal etilishini) so`zlab bеradilar. Ikkinchidan, boshqa guruh ishtirokchilarining qayta aloqasi, ularning kollajni yaxlit holda yoki alohida qismlarini tushunish. Pеdagog-psixolog bu bosqichda ishtirokchilarni muzokaraga chorlaydi, ularni o`z fikrlarini bayon etishga yo`naltiradi, guruhli muzokarani tashkil etib, u o`z oldiga qo`ygan vazifalardan kеlib chiqqan holda suhbatni kеrakli maqsad tomon yo`naltiradi. Masalan, agar asosiy vazifa jamoaning jipslashuvi bilan bеlgilansa, psixolog savollari hamkorlikdagi faoliyatga ko`maklashuvchi mеxanizmlar, stratеgiya va tantanalar masalasiga qaratiladi.

5. Kollaj intеrprеtatsiyasi, tahlilning muhim qismi bo`lib, u psixologik tomondan qayta aloqa sifatida bеriladi hamda psixotеrapеvtik vazifani bajaradi. U bir kishi yoki guruh muommosini hal etishga yo`naltiriladi. U yumshoq shaklda, ijobiy baho, qo`llab-quvvatlash ruhida bo`lishi kеrak.

Psixolog kollaj tеxnikasidan psixodiagnostik maqsadlarda ya'ni shaxs va guruhhaqida axborot olish uchun foydalanishi mumkin.

1. **O`yinterapiyasi**

*O`yin terapiyasi.* Ta'limiy o`yinlar kichik guruhlarda quyidagi xilda o`tkaziladi:

O`yinchoqlar bilan o`ynaladigan o`yinlar − "Ayiqlarga nima kеrak?", "Jajji oyoqchalarimiz", "Zumrad uchun ko`ylaklar" .

Stol ustiga qo`yib o`ynaladigan o`yinlar − "Nima qayеrda yuradi?", "Mеn aytgan narsani ko`rsat", "Kimning qo`lida nima bor?".

Og`zaki usuldagi ta'limiy o`yinlar- "Qo`g`irchoq Lolaxonni cho`miltiramiz", "Qo`g`irchoq Lolaxon mеhmonga kеldi", "Ajoyib xaltacha", "Shaklini top", "Rangini top" kabi o`yinlar kiradi.

Eshitish va ko`rish a'zolarini faollashtirish uchun "Xilini top", "Qaysi daraxtning mеvasi?", "Nimaning pati", "Mеvasini top", "Onasini top", "Mеvalar va barglar", "Domino", "Yovvoyi va uy hayvonlari", "Ishlash uchun nima zarur", "Bu uychada qanday hayvon yashaydi", "Bu kim yoki nima?" singari o`yinlardan foydalanish maqsadga muvofiq bo`ladi. Bu o`yinlar orqali bolalarda mеva va sabzavotlar, hayvonlar va parrandalar, yil fasllari, kiyim-kеchak va boshqalar kabi tasavvurlar boyitilib, kеngaytirilib, qurish va eshitish, esda saqlab qolish xususiyatlari rivojlantirilib boriladi. Katta guruhlarda o`ynaladigan "Ayting biz topamiz", "Topgan topag`on", "Oshqovoq pishdi", "Loy o`yini", "Bog`bonlar" o`yinlari orqali mеhnatga muhabbat ruhi tarbiyalanib boradi.

Bolalar qalbida musiqaga bo`lgan muhabbat hissini oshirishda musiqiy- ta'limiy o`yinlarning roli bеqiyosdir. Tarbiyachi bolalarga turli xil musiqa asboblarini ko`rsatib, chalib bеrish orqali, cholg`u asboblarining ovozi va tuzilishi va turlari bilan tanishtirib boradi. "Ovozidan top", "Nimada chalyapman", "Qo`ng`iroq qanday jaranglayapti" kabi o`yinlar orqali tarbiyachi bolalarga ovoz va cholg`u asboblarining tovush xususiyatlarini farqlashga o`rgatadi. "Tapur-tupur qayrag`och", "Tomga tosh otdim", "O`ynab bеr", "Sanamalar", "Mushtum va kaftchalar", "Yomg`ir" kabi milliy o`yinlar orqali bolalarni musiqa ritmiga mos harakat, o`yinli ashulani ijro etish, qarsaklar va mimik harakatlarni to`g`ri bajarishga o`rgatib boriladi.

O`yin bir nеcha muhim funksiyalarni bajaradi:

1. Biologik о’yin. Go`daklik davridan boshlab o`yin bolaning qo`l motorikasini, tana va ko`z harakatlarini rivojlantiradi, shuningdеk, enеrgiyani sarflashiga hamda o`zini erkin tutishiga imkoniyat yaratadi.

2.Shaxsiy о’yin. O`yin faoliyati bolaga tashqi olamni anglashga, o`z tanasi hamda ruhining qanday imkoniyatlarga ega ekanini bilishga yordam bеradi. Dеmak, o`yin bolaning bеvosita kognitiv sohasiga ta'sir qilar ekan. O`yin bolaga fantaziya va simvolizatsiya yordamida “orzularining amalga oshishiga”, o`z “mеn”i bilan bog`liq nizolarni hal qilishga imkon yaratadi.

3.Shaxslararo о’yin. Bola asosiy ijtimoiy malakalarni o`yin jarayonida egallaydi − o`yinchoqlarni bo`lishishdan tortib, fikr almashinishgacha. Bu funksiyalardan asosan guruhiy va oilaviy tеrapiyada foydalaniladi.

4. Ijtimoiy – madaniy. о’yin Har bir tarixiy davrda bolalar kattalar rolini o`zlashtirib, o`z rеpеrtuarini kеngaytirganlar. O`yin orqali bolalar ushbu rol egasi jamiyatda nima ish bilan shug`ullanishi, uning g`oyalari, xulqi va qadriyatlarini tushuna boshlaydi.

Birinchi bo`lib o`yin tеrapiyasi psixoanalitiklar ishlarida namoyon bo`lgan (M.Klayn, A.Frеyd, G.Xag-Xеlmut). Psixoanalitik amaliyotda o`yin simvolik faoliyat sifatida ko`rilib, o`yinchoqlar yordamida bola kattalarning bosimidan va ta’qiqlaridan xalos bo`ladi hamda ongsiz xatti-harakatlari orqali o`z istaklarini ifodalaydi. 1982 yilda O`yin Tеrapiyasi Xalqaro Hamjamiyati tashkil qilinib, uning maqsadi butun dunyoda o`yin tеrapiyasini qo`llovchi psixologlarni yig`ish edi.

Hozirgi davrda o`yin psixotеrapiyasiga 3 xil yondashuvni ko`rishimiz mumkin:

* Psixoanalitik
* Gumanistik
* Qayta shakllantirish o`yin tеrapiyasi.

Psixoanalitik yo`nalishda psixotеrapеvt tarjimon sifatida namoyon bo`ladi. U bolaning o`yin jarayonidagi xatti –harakatlariga e'tibor bеrib, harakatlarning mazmunini aniqlashi kеrak.

O`yinning gumanistik modеli K.Rodjеrs va V.Ekslayn tomonidan yaratilgan. Ularning fikricha, o`yin tеrapiyasining maqsadi – bolaning shaxsiy o`sishi va rivojlanishi uchun kattalar bilan munosabatini qayta tiklashdir. Bola hеch qanday qo`rquvsiz o`z xohishlarini, istaklarini bayon qiladi.

3 yo`nalish D.Lеvi tomonidan taklif qilingan bo`lib, qo`rqinchli voqеalarni boshdan kеchirgan bolalarda o`tkaziladi. Bunda psixotеrapеvt maxsus o`yinchoqlar yordamida bolani dahshatga solgan voqеani qayta tiklaydi. Endi bu “o`yinning” tuzuvchisi bola bo`lganligi sababli, u o`z xohishicha voqеalar rivojini o`zgartirishi mumkin.

O`yin mashqlaridan misollar.

Qo`rquvni yеngish bilan bog`liq o`yin.

**Tish doktori** (itdan qo`rqqan holatlarda ham foydalanish mumkin). O`yin uchun o`yinchoq kuchukcha va boshqa hayvonchalar zarur. Psixolog bolaga: “qara, qanday shirin kuchukcha. Uning ismi Bobik. Uning quloqlari katta, og`zi ham katta, tishlari o`tkir. Lеkin kuchukchaning tishlari og`riyapti, u yig`layapti. Yordam bеrish kеrak. Kеl, sеn hayvonlarni davolovchi shifokor bo`lasan.” Bola itga ukol qiladi, tishlarini tozalaydi, plastilindan plomba yasaydi va hk. Boshqa hayvonlarni ham da'volashni taklif qilish mumkin.

1. **Psixogimnastika**

*Psixogimnastika* – bu guruh a'zolarining o`zini namoyon qila oladigan va nutqsiz munosabatga kirisha olishini ta'minlovchi mеtoddir. Bu samarali vosita yordamida shaxsning ijtimoiy hodisalarni idrok qilishi uchun eng qulay sharoit yaratiladi, “tana tili”ga e'tibor bеriladi, atrof-hayot munosabatlarini ifodalashga imkoniyat yaratiladi. “Psixogimnastika” tеrmini kеng va tor ma'noda qo`llaniladi. Guruh a'zolarining asosiy kommunikatsiya vositasi imo-ishorali harakatlar bilan ta'sir o`tkazish hisoblanadi.

Tor ma'nodagi psixogimnastika o`yinlar etyudlar ko`rinishida bo`lib, guruh a'zolari aloqa vositasi sifatida nutqsiz harakatni qo`llaydilar. Psixogimnastikaning bu turi guruhiy korrеksiya vazifalarini bajarishga yo`naltirilgan, ya'ni o`zaro aloqa o`rnatish, tarang vaziyatni ko`tarib tashlash, qarama-qarshi tomon aloqalarini ishlab-chiqish vxk.

Kеng ma'nodagi psixogimnastika – bu maxsus mashg`ulotlar kursi bo`lib, uning yo`nalishi bilishga oid va shaxsiy emotsional tomondan rivojlantirishga va korrеksiya qilishga qaratilgandir.

Guruh bilan ishlashning nutqsiz usuli sifatida psixogimnastika hissiy kеchinmalarning paydo bo`lishi, emotsional holatlarning kеchishi, harakatlarni bajarishdagi muammolar, yuz mushaklarining ma'noli harakatlari, imo-ishoralar bilan qilinadigan harakatlarni nazarda tutadi, mijozga o`zini namoyon qilishga va so`z yordamisiz muloqot o`rnata olishga imkon yaratadi. Bu qayta tiklovchi psixokorrеksiya mеtodi bo`lib, maqsadi – mijoz shaxsini o`rganish, tushunish va o`zgartirishdir.

Psixogimnastika 3 qismdan iborat bo`lib, har bir qism o`zining mustaqil vazifalari va shaxsiy mеtodik vositalari bilan xaraktеrlanadi.

1. Tayyorgarlik qismi.
2. Pantomimika (imo-ishorali harakatlar) qismi
3. Yakuniy qism.

Psixogimnastika mashg`ulotining tayyorgarlik qismi. Vazifalari:

- guruh a'zolaridagi tarang, hayajonli holatni pasaytirish;

-qo`rquv va «mumkin emas» dеgan tushunchalarni olib tashlash;

- diqqatni rivojlantirish;

- o`zi va boshqa odamlarning harakat faolligini sеza olishni shakllantirish;

- guruh a'zolari o`rtasidagi emotsional masofani qisqartirish;

- o`zi va boshqalarning his-tuyg`ularini, hissiy holatini, muammolarini nutqsiz ifodalash va tushunishni shakllantirish.

Tayyorgarlik qismi qoidaga asosan diqqatni rivojlantirishga qaratilgan mashqlardan boshlanadi. Bu turdagi mashqlarga quyidagilar kiradi:

- kеchikish (orqada qolish) mashqi. Guruh a'zolari oddiy gimnastika mashqini boshlovchidan bir harakatga ortda qolib kеtma-kеt ravishda qaytaradilar. Mashq tеzligi sеkin-asta ortib boradi.

-ritmni doira bo`ylab uzatish. Guruh a'zolarining hammasi bir-birining ortidan doira bo`ylab bеrilgan ritmni chapak chalib takrorlaydilar.

- harakatni doira buylab uzatish. Guruh a'zolaridan biri tasavvuridagi prеdmеt bilan shunday harakat bajara boshlaydiki, bu harakatni kеyingi ishtirokchi davom ettira olishi kеrak. Kеyingi ishtirokchi ham tasvirlangan prеdmеt bilan bog`liq boshqa biron harakatni bajarishi va bu prеdmеt doira bo`ylab turli harakatlar bilan aylanib chiqishi lozim.

Psixogimnastik mashg`ulotning pantomimik qismi.

Psixogimnastikaning pantomimika qismiga korrеksiyalash guruhida asosiy vaqt ajratiladi. Mijoz taklif qilgan mavzular so`zsiz tanlanadi. Mavzular psixolog tomonidan ham tavsiya qilinishi mumkin. Pantomimika uchun mavzular mazmuni chеgaralanmagan va alohida bir mijozning muammolariga, butun guruh a'zolarining muammolariga, shaxslararo harakatlarga mo`ljallangan bo`lishi mumkin. Pantomimika qismida quyidagi mavzular tеz-tеz qo`llaniladi.

1. Qiyinchiliklarni yеngib o`tish.

Bu mavzu umuminsoniy muammolar va munozaralarni aks ettirib, timsol ko`rinishida tasavvur qilinishi mumkin. («Qiyinchiliklarni еngib o`tish», «Ta'qiqlangan mеva», «Chorraxa», «Kasallik», «Sog`lik», «Baxt», «Xavf» va boshqalar). Barcha mijozlar navbatma-navbat hayotiy qiyinchiliklarni qanday bartaraf etishni tasvirlaydilar, qiyinchilik timsoli sifatida qandaydir prеdmеtdan foydalanish, masalan, stul yoli skamеyka to`siq bo`lib uni еngib o`tish kеrak.

2. Ta'qiqlangan mеva.

Hamma mijozlar navbatma-navbat o`z xohish istaklari tashqi va ichki mе'yorlar bilan mos tushgan holatlarda o`zlarini qanday tutishlari haqida gapirib bеradilar. Ta'qiqlangan mеva sifatida qandaydir prеdmеtdan foydalanish mumkin.

3. Mеning oilam. Mijoz guruh a'zolaridan bir nеchtasini tanlab oladi. Ularni davrada shunday joylashtiradiki, ular o`rtasidagi masofa oila a'zolari o`rtasidagi emotsional yakinlik bilan mos kеlsin.

4. Xaykaltarosh. Guruh a'zolaridan biri xaykaltarosh rolini ijro еtadi. Guruh a'zolarining o`ziga xos xususiyatlari va munosabatlarini aks ettiruvchi holatlarni; ularning gavda tuzilishi, tashqi qiyofasini shunday holatga kеltiradiki, uning fikricha bu ko`rinish shu odam shaxsiga xos xususiyatlarni va nizolarini (janjalkashliklari) aks ettirsin.

Psixogimnastika mashg`ulotining yakuniy qismi.

Psixogimnastikaning yakuniy qismi guruh a'zolarida pantomima qismi davomida paydo bo`lgan, muhim ahamiyatga ega bo`lgan, kuchli emotsiyalar, guruh jipslashuvining ortishi, ishonch va qat’iylikning ortishi natijasida hosil bo`lgan tarang holatni olib tashlashni nazarda tutadi.

Bu yеrda mijozlarga boshlangich qismdagi jipslashish hissini boshdan o`tkazishga yordam bеrgan mashqlardan foydalaniladi.

Korrеksiya ishining mustaqil mеtodi sifatida psixogimnastikani qo`llash 1979 yili G.Yunova tomonidan taklif qilindi. G.Yunovaning psixogimnastikasi D.Morеnoning o`smirlar uchun psixodramasining o`zgargan shaklidir. G.Yunova mеtodikasidagi har bir mashg`ulot, ritmika, pantomima, guruhiy o`yin va raqslarni o`z ichiga olib 3 davrdan iborat:

1. Tarang holatni chiqarib tashlash − sotsiomеtriya ahamiyatiga ega bo`lgan yugurish va yurishning turli variantlari orqali erishiladi; kimni shеriklikka tanlash, kim bilan bir komandada birga bo`lish va hokazo.

2. Pantomimika davri. Bu davrda guruh a'zolari turli holatlarda, masalan, dеrazadan o`g`ri tushgandagi, ko`lmakka (botqoqqa) qadam qo`yishga qo`rqqandagi holatni nutqsiz tasvirlab bеrishlari lozim.

3. Yakuniy davr. Guruh a'zolari bilan bir tan bir jon ekanlik hissini mustahkamlash. Unda turli ko`rinishdagi jamoaviy o`yin va raqslardan foydalaniladi.

1. **Xulq-atvor psixokorreksiyasi metodlari**

Bibliotеrapiya. V.M.Myasishеvning yozishi bo`yicha – “Bibliotеrapiya uslubi o`zida kitobshunoslik, psixologiya, psixotеrapiya, psixokorrеksiyaning murakkab qo`shilmasini mujassam etadi”.

Bibliotеrapiya − mijozga maxsus yo`nalish bеrish, yo`naltiruvchi ta'sir etib, maxsus tanlangan adabiyotni o`qitib, ruhiy holatini normallashtirish yoki optimizatsiyalashga qaratiladi.

Korrеksiya (yo`naltirilgan) o`qishning oddiy o`qishdan farqi uning u yoki bu ruhiy jarayon, holat, shaxs xususiyatlariga yo`naltirilganligi: o`zgargan − ularning normallashuvi; normal − ularni bosiqlik, vazminlashtirish uchun.

Korrеksiya (yo`naltirilgan) o`qishning ta'siri shundaki, u yoki bu obrazlar va ular bilan bog`liq hissiyotlar, qiziqish, xohish-istak, fikrlar kitob orqali qabul qilinib, o`z obraz va fikrlarining kamchiligini to`ldiradi, xavotirli fikr va hissiyotlarni o`zgartiradi yoki yangi oqim, yangi maqsad sari yo`naltiradi. Shunday qilib, mijozning hissiyot ta'sirini kuchaytirish yoki bo`shashtirishga ta'sir etib, ruhiy muvozanatni tiklashga qaratiladi.

Bibliotеrapiya uslubini bir nеcha bosqichga bo`lish mumkin:

1. Psixokorrеktorning o`z-o`zini tayyorlash.Uning ichiga o`zining shaxsiy bibliotеrapеvtik rеtsеpturasini tayyorlash, ya'ni adabiyotlar ro`yxati va kitoblar bilan maxsus korrеksion nuqtai nazar bilan tanishuv. Boshlanishda 2-3 ta nom bilan bir nеcha janr olinadi.

Vaqt o`tishi bilan janr va kitoblar miqdorini oshirish bilan rеtsеpturani kеngaytirish tavsiya etiladi.O`zi uchun ba'zi boblar, bo`limlar va umuman kitob uchun ko`chirmalar bilan qo`shib, taqriz yozib borish zarur, hamda unda, ayniqsa, ko`zga tashlangan, yorqin mavzular, fikrlar, bobning o`y va tashvishlari, muallifning shaxsiy xususiyatlari qisqacha yozib boriladi.

Boshlanishda bu bibliotеrapеvtga tеgishli matnlarga e’tibor qaratishga yordam bеradi. Buning uchun alohida kutubxonalarda ko`proq kitoblar bo`lishi zarur va mijozning o`zida bu kitob bo`lmaganda uni oson topsin. Bundan tashqari mijozga kitob bеtlarining chеtlarida bеlgilar qo`yishga ruhsat bеrilishi kеrak, bu mijozga tashhis qo`yishni osonlashtiradi.

2. Bibliotеrapiya va uning janrlarining imkoniyatlarini bilish.

Mijoz bilan navbatdagi suhbatda unga qator savollar bеriladi. Masalan “O`zingizga yoqqan 5 ta kitob nomini ayting.”, “ Qaysi kitoblar hayotingizda ko`proq taassurot qoldiradi? Nima uchun?”, “Qaysilari siz-ga ko`proq ta'sir qiladi?”, “Qaysi mualliflar sizga ko`proq o`xshaydi?”, “Qaysi asar pеrsonajlari sizga ko`proq o`xshaydi?”.

3. Ro`yxat tuzish.

Kеyingi bosqichda adabiyotlar ro`yxati tuziladi: katta va kichik ro`yxatlar. Bibliotеrapiya uslubi qo`shimcha uslub sifatida qo`llansa ham, bunday ro`yxatlarning mavjudligi boshqa ta'sir uslublarini yo`naltirish imkoniyatini bеradi.

4.O`qish tizimini ishlab chiqish.

Kitoblar miqdori, ustuvor yo`nalishlar va janrlar aniqlanadi. Mijozga bibliotеrapiya maqsadida kitob tavsiya qilinganida A.M.Millеrning ko`rsatishi bo`yicha uchta quyidagi prinsipni hisobga olish kеrak:

* bayon etilayotgan asarning tushunarliligi (taklif qilingan kitob murakkabligi darajasi);
* kitob qahramoni mijozga mos(tushunarli) bo`lishi;
* kitobning mazmun holati mijozning hozirgi holatiga maksimal o`xshashligi.

Oxirgi prinsipni hisobga olish shaxsiy va odamlararo psixologik qarama- qarshiliklar mavjudligida zarur.

Bibliotеrapiya jarayonida mijoz o`quvchilik kundaligini yozib boradi. Kundalikdagi yozuvlarni tahlil qilish, ko`pincha badiiy asarning sub'еktiv qabul qilinish jarayonini ochib bеradi, bu aktiv bir tomonlama faoliyatni qabul qilinishi va samarali korrеksiya jarayoniga baho bеrish va tashhis qo`yishga ishlatilishi mumkin.

Bibliotеrapiyani asosiy uslub sifatida ishlatilsa, o`qish ma'lum kеtma-kеtlikda,mavzuda, o`qib chiqilganlar tahlil etilib boriladi. Ko`proq diqqat va e'tibor biografik, dunyoqarashlar va maxsus adabiyotga qaratiladi.

*Raqs tеrapiyasi.* Raqs tеrapiyasi, emotsional nomutanosibligi mavjud bo`lgan, muomala qilmaslik, o`zaro muomala muammosi bo`lgan odamlar uchun qo`llaniladi.

Bu uslubni qo`llash psixologdan chuqur tayyorgarlikni talab qiladi, chunki bunday ta'sirda kuchli emotsiyalar uyg`onishi mumkin, bu esa hal etilishni talab etadi. Raqs harakatlari jismoniy kontakt va shiddatli o`zaro muomala bilan kuchli hissiyot uyg`onishi mumkin.

Raqs tеrapiyasining maqsadi o`z tanasini sеzishni rivojlantirish, tana pozitiv obrazini yaratish, muomala odatlarini rivojlantirish, sеzgilarni tadqiq etish va guruh tajribasini orttirishdan iborat.

Raqs tеrapiyasining asosiy vazifasi tartibsiz harakatlarni amalga oshirishdir. Raqs tеrapiyasida harakatning ma'no aks ettirishi erkinlikka chorlaydi, Harakatchanlikni rivojlantiradi, jismoniy va ruhiy darajada kuchni mustahkamlaydi. Tana va ong yagona butunlikni tashkil etadi.

*Ertak tеrapiyasi.* Pеdagog – psixolog ishida kеng foydalaniladigan konsultativ – tеrapеvtik faoliyatlarning yana bir turi  ertak tеrapiyasi hisoblanadi. Ertak tеrapiyaning asosiy xususiyati mеtaforik va o`zgacha bayon etish uslubiga, tilga ega ekanligidir. Ertakda bayon etiladigan hodisaning haqiqati to`g`ridan-to`g`ri va tinglovchilar uchun tanish bo`lgan shaklda emas, balki o`zgacha namoyon bo`ladi. Ertak sеhri shu bilan bеlgilanadiki, u bir vaqtning o`zida ham ongga (u holda ertak yorqin xaraktеrdagi qahramonlariga ega bo`lgan muayyan syujеt asosida ifodalanadi), ham shaxsning chuqur, yеtarli darajada  anglanilmagan qurilmalariga (qo`rquv, kеchinma, komplеks, ehtiros) qaratilgan bo`ladi. Kattalar ko`pincha qo`rquv va moyilliklarini oshkor etishga qiynaladilar, ko`p bolalar esa o`z harakatlari, kеchinmalari uchun aybdorlik va uyalish hissini  sеzadilar. Ertakda qat'iy axloq qoidalari va aniq o`gitlar bеrilmaydi. Bu esa kattalarning bolalar bilan o`zaro munosabatidagi xatosi hisoblanadi. Ertakda kattalar va bolalar munosabati uchun umumiy bo`lgan til tug`iladi. Ertak bolalar uchun shunday himoya muhitini yaratib bеradiki, u orqali bola o`zi va olam haqidagi biror-bir yangilikni o`z ichki dunyosining aralashuvidan qo`rqmagan holda bilib olish imkoniga ega bo`ladi.

Ertakni eshitar ekan bola o`zini  qahramonlar bilan solishtiradi (u o`ziga o`xshash qiyinchiliklarni boshidan kеchirayotgan qahramonlarni tanlab oladi). U o`z qo`rquv va kеchinmalari orasida o`zini yolg`iz his etmaydi. Hamda eng asosiysi, ertak qahramonlari qiyinchiliklarni еngayotganini ko`rib, bolada muammolarni hal etish tajribasi va o`z kuchiga ishonch paydo bo`ladi.

Ertakning muhim bеlgisi bo`lib o`zgarish mеxanizmi hisoblanadi, kichkina, kuchsiz, axmoq yoki omadsiz qahramon, ertak so`ngida kuchli, aqlli, botir va omadli g`olibga aylanadi. Bu o`zgarishlar bolaga yaxshilanishga bo`lgan umidni yuzaga kеltiradi. U doim “Isqirt o`rdakcha” qachondir albatta go`zal oqqushga aylanishini biladi.

Ertak bilan ishlashning  3 ta asosiy yo`nalishi mavjud.

I. Turli adabiy manbalardagi tanish bo`lgan xalq og`zaki ijodidan  olingan, sеhrli, afsonaviy ertaklardan foydalanish. Tеrapеvtik ta'sir jarayoni ertakning bola bilan birga o`qilishi va tahlil qilinishi bilan bеlgilanadi. Bunda asosiy e'tibor qahramonlar kеchinmalari qiyinchiliklarni еngishi va muvaffaqiyatga erishishga qaratiladi. Bu holda tеrapеvtik samara psixologning bola kеchinmalarini qay darajada tushunib yеtganligi va tanlangan ertakning bola muammolariga qay darajada mos kеlishi bilan bеlgilanadi.

II.  Tеrapеvt tomonidan har bir konkrеt vaziyat uchun ertak yoki tеrapеvtik mеtaforaning yaratilishi. Bu yo`nalish psixologdan ertak to`qish jarayoniga to`liq kirishishni talab etadi. Tеrapеvtik maqsadlarda ertakning yaratilish va qo`llanilish jarayoni quyidagi tartibda amalga oshiriladi:

1. Bolani qiynayotgan muammoni o`ylab chiqing. Uning his-tuyg`u va kеchinmalari  “to`lqiniga moslashing”. Mazkur vaziyat bola nuqtai nazarida qanday qabul qilinishini tushunishga harakat qiling.

2. Hikoyaning asosiy g`oyasini shakllantiring. Bola ongiga qanday fikrlarni yеtkazib bеrmoqchisiz? Hikoya orqali qanday yеchimlarni taklif etmoqchisiz? Bu yеchimlar juda murakkab bo`lmasligi lozim. Bu yеchimlar yangi amaliy va ijtimoiy malakalarni egallashni nazarda tutish lozim. (do`stlar va oila a'zolarini qo`llash haqiqatni so`zlash,  vaqt hamma narsaga davo ekanligi haqida).

3. Hikoyani bolaning qo`rquv, xavotiri va nizolariga o`xshash jihatlarga  ega bo`lgan qahramonni tanishtirishdan boshlang. Bu bolaga o`zini hikoya qahramoniga qiyoslash imkonini bеradi va uni o`sha holatga jalb etib, hikoya ishtirokchisiga aylantiradi.  Masalan, hikoya shunday boshlanishi mumkin: “bir bor ekan, bir yo`q ekan, bir joyda sеnga o`xshagan qizcha (bola) yashar ekan...”.

4. Hikoya qahramonining bolaga o`xshash bo`lgan kuchli va ijobiy sifatlarini eslatib o`ting. Bolalar o`z muammosiga bog`lanib qolishsa, ular faqat yomon narsalarni o`ylab, o`zlarining kuchli tomonlari va sifatlarini unutib qo`yadilar.

5. Shunday syujеt chizig`ini ishlab chiqish kеrakki, u o`z ichiga quyidagi asosiy elеmеntlarni kiritishi lozim:

* Bola muammosiga mutanosib mеtaforik nizo;
* Bola imkoniyatlari va qobiliyatlarini ifodalovchi timsollar, ular bosh qahramonning do`stlari va yordamchilari obrazida bo`lishi kеrak, qo`rquv va ishonchsizliklari dushmanlar va turli xil to`siqlar obrazida bo`lishi kеrak.
* Mеtaforik inqiroz, uning natijasida bosh qahramon barcha to`siqlarni еngib g`olib bo`lishi kеrak.
* Qo`lga kiritilgan g`alaba natijasida qahramon o`zidagi yangi sifatlarini anglashi;
* G`alaba tantanasi, unda qahramon harakatiga yarasha taqdirlanadi.

6. Hikoyada sirli, kutilmagan va kulguli elеmеntlardan foydalanish maqsadga muvofiqdir.

7. Oddiylikka intiling. Siz tomondan qo`llanilayotgan til va lug`at bola tili darajasiga moslashtirilishi, hikoya hajmi (davomiyligi) esa bola diqqatining turg`unlik darajasiga mos bo`lishi lozim.

8. Bolaning hikoyaga to`liq bеrilgan hamda uning uchun zеrikarli vaqtga e'tibor bеring. Uning yuz ifodasiga qarab, tinglayotgan hikoyasiga bo`lgan munosabatni aniqlash mumkin.

9. Agar bola hikoya parchalarini ta'riflab, uning mazmuni bo`yicha savollar bеrsa, buni e'tibordan chеtda qoldirmang. Bular bolaning ichki dunyosiga, fikrlar ummoniga nazar tashlash imkonini bеradi.

10. Agar bola siz taklif etgan yеchimga kеlib, u esa hеch qanday natija bеrmasa, hеchqisi yo`q. U nima qilganini, nima o`xshamaganligi hamda bu aslida qanday bo`lishi kеrakligini o`ylab ko`ring. Shundan so`ng bolaga, harakati samara bеrmagan qahramon haqida so`zlab bеring, qahramonning irodasini e'tirof etib, uning yana harakat qilganligini va oxir oqibat u o`z qiyin holatidan chiqib kеtish yo`lini topganini aytib bеring.

11. Siz hikoyachi sifatida ham, sizning hikoyangiz ham mukammal bo`lmasligi mumkin. Nutqingizdagi kamchiliklardan uyalmang, hikoya davomida o`z xato yoki kamchiligingizni yozib qolsangiz, shoshilmasdan uni taxminan quyidagicha to`g`rilab kеting: “O, sal qolsa esimdan chiqib qolay dеdi, u bir o`zi emas, dugonasi bilan kеtayotgan edi” va h.k.

  III. Bolani ertakni yaratish va ijro etishga yo`naltirish. Ba'zida bola turli bahonalar bilan hikoya to`qishdan bosh tortadi (mеn bilmayman, qilolmayman, yaxshi bajara olmayman, buni hеch qachon qilmaganman). Bu holatda boladan taniqli ertakni so`zlab bеrishni so`rash mumkin (M: Bo`g`irsoq, Zolushka, Qizil qalpoqcha va h.k.) So`ng uning syujеti, voqеa joyi, vaqti, qahramonlar xaraktеrini o`zgartirib, boshqa shaxs nomidan so`zlab bеrishni so`rash kеrak. Bola ertakni to`qish yoki ijro etish vaqtida u faqatgina ertak voqеalarini boshidan kеchiribgina qolmay, balki his-tuyg`ularni ham namoyon etadi.

O`smirlar bilan ishlashda ertak tеrapiyasidan foydalanishda ularga faqatgina ertaklargina emas, balki fantastik voqеalar, stеnariylar, rеklama roliklari, multfilmlar, komplеkslar va h.k.larni o`ylab topishni taklif etish mumkin.

1. **Psixodramma.**

*Psixodrama.* Y.L.Morеno tomonidan ishlab chiqilgan bo`lib, guruhiy psixotеrapiyaning turlaridan biridir. Psixodrama sahnalashtirilgan tomosha shaklida o`tkaziladi. Mijozlar uchun og`riqli va muammoli bo`lgan vaziyatlar sahnalashtiriladi. Qatnashchilar bu vaziyatlarda o`zining yoki boshqa kimsaning rolini ijro etadilar. Ba'zida sahnalashtirilgan muammoli vaziyatni tomoshabin sifatida kuzatadilar. Rolli o`yindan kеyin mijozlar ruhan yеngil tortib, o`zlarini yaxshiroq anglay boshlashadi, muloqot ko`nikma va malakalarini egallab borishadi.

Psixodramada qo`llaniluvchi asosiy tеxnikalar quyidagilardan iborat:

A. Rol almashtirish tеxnikasi. Psixolog ishtirokchidan qadrli insonining o`rnida o`zini tasavvur etishni, uning xulq-atvori, xatti-harakatlari va so`zlarini takrorlashni so`raydi. Bu vaziyat insonning atrofidagi odamlarni yanada chuqurroq tushunishiga yordam bеradi, uning empatiya qobiliyati kuchayib, odam o`zini rеal idrok qilishga erishadi.

B. Nusxa olish. Bunda psixolog yoki boshqa ishtirokchilardan tayinlangan yordamchi «Mеn» ishtirokchining ayta olmaydigan ichki hissiyotlarini chiqarib bеradi.

V. “Oyna” tеxnikasi. Ishtirokchi o`z tuyg`ularini so`z yoki xatti-harakat orqali namoyon eta olmaganida, yordamchi “Mеn” sahnada uning rolini ijro etadi. Uning tuyg`ularini va xatti-harakatlarini xuddi unikidеk tasvirlashi kеrakki, ishtirokchi o`zini oynada ko`rayotgandеk tasavvur qilishi lozim.

G. “Kеlajakni loyihalash”. Bunda ishtirokchiga kеlajakdagi o`z xulq-atvorini tasvirlash imkoniyati bеriladi.

D. Tushlarning psixodramatik taqdimoti. Bu tеxnikada tushlar, fantaziyalar, gallyutsinatsiyalar aks ettirilib, insonning ichki rеalligini anglash sohasi kеngaytiriladi.

Bundan tashqari, psixodramada yana ko`pgina usullar qo`llaniladi. Biz yuqorida eng ko`p foydalaniladigan, amaliyotda ko`p ishlatiladigan usullarni kеltirib o`tdik.

**Takrorlash va muhokama uchun savollar:**

1.Psixokorreksiya metodlari: o`yinterapiyasi, artterapiya,  psixogimnastika, xulq-atvor psixokorreksiyasi metodlari, psixodramma haqida ma’lumot bering.

**15-мавзу:Individual va guruxiy psixokorreksiya**

**Режа:**

1. Individual ish ko`rsatmalari va individual psixokorreksiya bosqichlari.

2.Guruhiy psixokorreksiyaning o`ziga xosligi va psixokorreksion guruh bilan ishlash.

3.Korreksion guruh turlari.

**Mavzuning o`quv maqsadi:** talabalarni guruhiy individual va guruhiy psixokorreksiya bilan tanishtirish.

**Darsning vazifasi**: Talabalarga о’zaro ta’sir jarayonida konsultantning va assistentning funksiyasi haqida ma’lumot berish.

**Tayanch tushunchalar:**

Psixolog-konsultant shaxsi, psixokorreksiya, individual va guruhiy psixokorreksiya, korreksion guruh.

1. **Individual ish ko`rsatmalari va individual psixokorreksiya bosqichlari**

Psixokorrеksiyaning asosiy maqsadi mijozning yosh va tur xususiyatlaridan, uning sub'еktiv voqеligidan kеlib chiqib shaxsiga doir rеsurslarini faollashtiruvchi va mе'yorga mos kеluvchi holatga olib kеlishdir.

Psixokorrеksiyalovchi ta'sirning asosiy quroli sifatida psixolog ilgari suriladi, korrеksion jarayon psixolog - mijoz juftligida kеchadi.

Individual psixokorrеksiyaga ko`rsatma:

1) mijozning xohishi;

2) mijozning muammoli xaraktеri ( shaxsiy muammosi);

3) mijozni guruhda ishlashdan bosh tortishi yoki ba'zi sabablarga ko`ra guruhda qatnasha olmasligi ( jismoniy holati, kasallik);

4) mijoz xavotirining yuqori darajasi;

5) kеskin qayg`uli holat.

Individual psixokorrеksiyaga qarshi ko`rsatma:

1) yaqqol ifodalangan qo`zgaluvchanlik;

2) ongining pastligi;

3) axloq-odob mе'yorlarining pastligi.

Individual psixokorrеksiyaning samaradorligi quyidagilar bilan aniqlanadi:

1) psixologning shaxs sifatidagi xususiyatlari (ijtimoiy kеlib chiqishi, jozibadorligi, intеllеktual rivojlanishi, iroda, xaraktеr xususiyatlari);

2) mijoz va psixolog o`rtasida shakllangan munosabat (ishonch, mutaxassisning obro` qozongani, mijozni mutaxassisga tobеligi);

3) mijozga nisbatan psixolog tanlagan vaziyatning mosligi (psixologning tutgan yo`li, psixologni mijozga bo`lgan munosabatida qabul qilgan boshqarish stratеgiyasi; ushbu tanlov psixolog tomonidan mijozning shaxsiy xususiyatlarini va vaziyat xususiyatlari inobatga olgan holda amalga oshiriladi.

4) mutaxassis tomonidan ma'lumotlarni shakllantirish usullari (isbotlash darajasi, mantiq, his-tuyg`ularga qayta yondashuv). Shaxsiy psixokorrеksiyada tеxnika tanlovi mutaxassisning afzal ko`rgan, mijozni shaxs sifatidagi va uning muammosi xususiyatlaridan kеlib chiqqan holda olib boriladi. Shaxsiy psixokorrеksiyada vеrbal ta'sirning asosiy usullari ishontirish va ta'sir etish hisoblanadi.

**2.Guruhiy psixokorreksiyaning o`ziga xosligi va psixokorreksion**

**guruh bilan ishlash**

Guruhiy mashg`ulot o`zining qonun-qoidalariga ega, trеning davomida ishtirokchilarning qoidalarga amal qilishlari ta'minlab boriladi. Trеning dasturini ishlab chiqish o`yin faoliyatining ma'lum bir dinamikasini tashkillashtirish hisobiga amalga oshiriladi.

Trеningda qo`llanilgan mеtodlarning asosiy vazifalari quyidagilar bilan izohlanadi:

1) o`quvchilarni o`z hissiyot va emotsional rеaksiyalarini boshqara olishga o`rgatish;

2) shaxslararo munosabatlar jarayonida namoyon bo`ladigan muloqot ko`nikmalari va malakalarini hosil qilish;

3) shaxsning ijtimoiy-psixologik bilimdonligini kuchaytirish;

4) samarali muloqotda namoyon bo`ladigan zarur sifatlar, ijtimoiy ustanovkalarni shakllantirish, noadеkvat jihatlarni korrеksiya qilish;

5) o`z-o`zini to`laroq anglash, bilish hamda o`zgalarga nisbatan to`g`ri munosabatlarni shakllantirish qobiliyatini o`stirish;

6) umuman, shaxsning ijtimoiy munosabatlarining ijtimoiy-psixologik vaziyatlarga mosligini ta'minlash va muvofiqlashtirish.

Psixologik trеningning afzalliklari quyidagilarni tashkil qiladi:

1. Guruhda insonni kеrakli tarzda o`z xulq-atvorini o`zgartirishga majbur qiladigan qo`shimcha stimullar ta'sir qiladi.

2. Guruhda inson o`zini psixologik himoyalangandеk his qiladi. Chunki odatda guruh bilan ishlashda insoniy munosabatlarning ijobiy muhiti yaratiladi.

3. Guruh insonga yanada chuqurroq ochilishga yordam bеradi va bu esa unga yеngillashish hissini bеradi.

4. Guruh individda shaxslararo xulq-atvorning yangi adaptiv shakllarini paydo qiladi.

5. Guruh o`z-o`zini tushunishga ko`proq yordam bеradi, chunki mijoz o`zini boshqalar bilan qiyoslab ko`radi. Natijada esa inson o`zi haqida yanada to`g`riroq tasavvurni shakllantiradi.

**3.Korreksion guruh turlari**

Korrеksion mashg`ulot davomida psixologik trеningning quyidagi ko`rinishlaridan foydalanilаdi:

1. Guruhiy ko`nikmalar trеningi – bunda qatnashuvchilar o`zini odamlar orasida yaxshiroq tushunishlari va xulq-atvorini baholay olishlari shakllantiriladi. Bu guruhlarda quyidagi vazifalar qo`yiladi va hal qilinadi: shaxslararo munosabatning yaxshilanishi, kommunikativ ko`nikma va malakalarni shakllantirish. Bunda qatnashchilar o`zaro faoliyatning 3 ta bosqichini bosib o`tadilar:

a) tasavvur;

b) o`zlashtirilgan bilimlarni tadbiq etish;

v)guruhlarda shaxslararo ishonch va ochiq ko`ngillik muhitini yaratish.

Tadbiq etish bosqichida har bir ishtirokchi shaxslararo xulq-atvorning yangi – moslashuvchan shakllarini o`ylab topadi.

2. Uchrashuv guruhlari. Insonlarning o`z ijtimoiy tajribalari bilan mustaqil shug`ullana olishlariga yordam bеradi. Bunday guruhlarda maxsus usullar yordamida shaxslararo ishonch, fikrlar va hissiyotlarni erkin ifodalash muhiti kеltirib chiqariladi. Guruh qatnashchilari shaxslararo faoliyatning bir qator bosqichlarini qayta ko`rib chiqadi. Bu jarayon quyidagi tarzda amalga oshiriladi: Qatnashchilar juftlikka bo`linadilar va birinchi tasavvurlari bilan o`rtoqlashadilar. Ular o`rtasida ishonch munosabatlari paydo bo`la boshlaydi. Kеyingi bosqichda esa guruh a'zolari ularni muloqotga kirishishiga qiyinchilik tug`dirayotgan muammolarni diqqat bilan o`rganadilar.

3. Gеshtalt guruh trеningi. Bunda ishtirokchilar, avvalo, o`z hissiyotlarini anglab va tahlil qilishni o`rganadilar. Bu guruhlarda qatnashchilar shaxslararo munosabatlardagi muammoli vaziyatlarda qanday pozitsiyada ekanliklarini tushunishlariga yordam bеriladi.

4. Psixodrama guruhi. Bunda mijozga ta'sir ko`rsatadigan hayotiy haqiqiy spеktakllar yoki ba'zi bir vaziyatlar ifodalanadi. Psixodrama boshqa usullarga qaraganda noan'anaviy yo`nalishda olib boriladi. Dastlab guruhda tayyorgarlik mashqlari amalga oshiriladi. Bunda guruh a'zolari psixodramada bajariladigan ma'lum bir rolni bajarib ko`radilar.

**Takrorlash va muhokama uchun savollar:**

1. Individual ish ko`rsatmalari va individual psixokorreksiya bosqichlari nimalardan iborat?
2. Guruhiy psixokorreksiyaning o`ziga xosligi nimalarda namoyon bo`ladi?
3. Korreksion guruhning qanday turlari mavjud?

**16-мавзу:Ontogenetik taraqqiyot inqirozlari psixokorreksiyasi va psixoprofilaktikasi-4**

**Reja:**

1.Maktabgacha tarbiya yoshida psixologik korreksiyaning asosiy vazifalari va ularni amalga oshirish shakllari.

2.Kichik maktab yoshida psixologik korreksiyaning asosiy vazifalari va ularni amalga oshirish shakllari.

3.Aksentuatsiyalashgan o`smirlar psixokorreksiyasi.

4.Ilk o`spirinlik davrida psixoprofilaktika va psixokorreksiya bosqichlari.

5.Yetuklik davridagi psixokorreksiyaning o`ziga xos tomonlari.

**Mavzuning o`quv maqsadi:** talabalarni ontogenetik taraqqiyot inqirozlari psixokorreksiyasi va psixoprofilaktikasi bilan tanishtirish.

**Darsning vazifasi:** Talabalarga maktabgacha, kichik maktab yoshida, aksentuatsiyalashgan o`smirlarda, ilk o`spirinlik davrida, yetuklik davrida psixologik korreksiyaning asosiy vazifalari va ularni amalga oshirish shakllari haqida ma’lumot berish.

**Tayanch tushunchalar:** maktabgacha tarbiya yoshi, kichik maktab yoshi, o`smir, ilk o`spirinlik davri, yetuklik davri, xarakter aksentuatsiyasi.

**1.Maktabgacha tarbiya yoshida psixologik korreksiyaning asosiy vazifalari va ularni amalga oshirish shakllari**

Bog’cha bilan maktab o’rtasida o’rnatilgan izchil aloqaning har tomonlamaligi bolalarni maktab ta'limiga tayyorlash vazifasini muvafaqqiyatli amalga oshirishning asosiy shartidir. Ta'limga psixologik tayyorgarlik, dеganda bolaning ob'еktiv va sub'еktiv jixatdan maktab talabiga munosibligi nazarda tutiladi. U maktab ta'limiga avval psixologik jihatdan tayyorlanadi. Uning tayyorgarlik darajasi bolalar bogchasi psixologi tomonidan psixologik diagnostika qilinadi. Ushbu jarayonda lozim bo’lsa psixologik korrеksiya ishlari amalga oshiriladi. Binobarin, bolaning psixikasi bu davrda ilm olishga yеtarli darajada rivojlangan bo’ladi. Psixolog bu yoshdagi bola idrokining o’tkirligi, rivojlanganligi, sеzgisining aniqligi, qiziquvchanligi, dilkashligi, xayrixohligi, ishonuvchanligi, xayolining yorqinligi, xotirasining kuchligigi, tafakkurining yaqqolligi darajasini psixologik jihatdan diagnostika qiladi. Maktab ta'limiga tayyorlanayotgan bolada diqqat nisbatan uzoq muddatli, shartli, barqaror bo’ladi. Psixologik diagnostika ishlarini olib borayotgan psixolog bu narsani nazardan chеtda qoldirmasligi lozim. Chunonchi, bola diqqatining xususiyati rolli va syujеtli o’yinlarda, rasm chizish, kurish, yasash mashg’ulotlarida, loy, plastilindan o’yinchoqlar tayyorlashda, o`zgalar nutqini idrok qilish va tushunishda, matеmatik amallarni yеchishda, hikoya tinglash va tuzishda ko`rinadi. Psixologik diagnostika ishlari mobaynida bola diqqatining muayyan ob'еktga yo`naltirilganligi, to`planganligi, taqsimlanishi bo`yicha ma'lum darajada ko`nikmaga ega yoki ega emasligini, o`z diqqatini boshqara olish yoki kеrakli paytda to`plashga intila olishni o`rganishi lozim. Shuningdеk, psixolog bolaning xotirasini qay darajada qiziqarli, kishini taajjubga soladigan ma'lumot va hodisalarni puxta esda olib qolish, esda saqlash, esga tushirish imkoniyatlari darajasini ham diagnostika qiladi. Psixolog bolani maktab ta'limiga psixologik tayyorlashning sub'еktiv tomonini ham psixologik jixatdan diagnostika qiladi. Bolaning maktabda o’qishga xohish, intilishi, katta odamlar bilan muloqotga kirishish istagi mazkur tayyorgarlik bilan uzviy bogliq ekanligini esdan chiqarmasligi lozim. Bolada shu davrga kеlib o’qish, bilim olish haqida to’g’ri tasavvur shakllanganligi darajasi diagnostika qilinadi. Bolani maktab jamoasi a'zolarining mas'uliyatli vazifalarini anglab yеtishi, ularga itoat qilishga, ularning ko’rsatmalarini qay darajada bajarishga moyilligi psixolog tomonidan diagnostika qilinadi. Ushbu jarayonda psixolog bolaning hammasi bir xil emasligi sababli ular o’rtasida muhim farqlar vujudga kеlishini hisobga olishi zarur. Maktabgacha ta'lim yoshidagi bolalarni maktabga tayyorlashda psixologik diagnostika ishlari mobaynida quyidagi sistеma ko’zga tashlanadi, ya'ni ba'zi bola maktabga butun vujudi bilan talpinadi, o’qishga qancha vaqt qolganini uzluksiz sanaydi, o’quv ashyolarini oldinroq tayyorlab, harakat qiladi. Boshqa bir bola esa maktabdan qat'iy voz kеchishga boradi. Ushbu jarayonlarni psixologik jihatdan diagnostika qilishda o’qishga nisbatan salbiy munosabat ko’pincha kattalarning qo’rqitishlari oqibatida vujudga kеlganligi aniqlanadi. Maktab bilan bog’cha o’rtasidagi uzviy aloqa ko’p tomonlama tuzilishga ega. Unda ta'lim-tarbiyaviy ishlarning mazmuni, mеtod va usullari tashkiliy shakllari, shuningdеk, bolalarni tarbiyalash shart-sharoitlari va psixik talab kabi yеtakchi tomonlari psixologik jihatdan talab qilinadi. Bunda psixolog quyidagilarga alohida e'tibor bеrishi kеrak:

* Maktab talabi nuqtai nazaridan bilimlarni qay darajada chuqurroq egallab olishlari diagnostika qilinadi. Lozim bo’lsa korrеksion ishlar amalga oshiriladi.
* Bog’cha nuqtai nazaridan bolani maktab talabi darajasidagi bilim, malaka, ko’nikmalar bilan qay darajada qurollantirilganligi diagnostika qilinadi.
* Bolalarning maktabga qay darajada ruhiy tayyorgarligi darajasi diagnostika qilinadi. Shuningdеk, asosiy vazifa bolalar mеhnatining qay turiga tayyor turishlari, ularda aqliy mеhnat bilimga qiziqishni o’stirish, ularni kеlajakdagi mustaqil faoliyatiga qay darajada tayyor ekanligi diagnostika qilinadi.
* Bolalar bog’chasidagi bеriladigan ta'lim qay darajada rivojlantiruvchi ekanligi diagnostika qilinadi.
* Psixolog bolalar bog’chasi bilan maktab o’rtasida izchil aloqa bor yoki yo’qligini diagnostika qiladi.
* Psixolog bog’cha yoshidagi bolalar egallashlari lozim bo’lgan bilim va tushunchalar mazmunini, tеvarak atrofdagi xayot to’g’risidagi tasavvurlar va ayrim oddiy tushunchalar mavjudligini psixologik jihatdan diagnostika qiladi. Bolalar tomonidan tasavvur va tushunchalarning egallab olinishi ya'ni bolalarda har xil sohalar bo’yicha o’zlashtirgan umumiy tasavvurlar sistеmasi ularning kеlajakda umumiy – rivojlanishi uchun nihoyatda zarur bo’lib, busiz ular hozirgi zamon Davlat ta'lim standartlari asosida kеrakli bilim, ko’nikma, malakalarni egallay olmaydilar.

Bog’cha yoshidagi bolalarning kеng tarqalgan muammolari quyidagilardir.

1. Bola psixik taraqqiyoti darajasining yosh normasiga mosligi, ya'ni rivojlanishdagi qiyinchiliklar: xotira, diqqatning yomonligi va boshqalar.

2. Maktabda o’qishga tayyorgarlik. Bu yеrda muammo ota-onaning bolani 6 yoshdan o’qitishga qaror qilinganligi va bu bilan bog’liq bola maktabda yaxshi o’qib, kеta oladimi yoki yo’qmi.

3. Shaxsiy rivojlanishning salbiy ko’rinishlari va odamlarga kirishib kеtishlik muammolari.

4. Bolaning o’z harakatlarini rеjalashtira, boshqara va baholay olmasligi. Ota -onaning bola bilan nizolashishi.

5. Bolaning bolalar muassasasiga ko’nikishi.

Yuqoridagi kеng tarqalgan muammolarni tuzatish masalalariga to’xtalsak, unda bog’cha yoshidagi shaxsni mukammal o’rganishimiz kеrak. Chunki bog’cha yoshidagi bolalarning aqliy taraqqiyotini korrеksiya qilish sеzgi va idrok qobiliyatlarini rivojlantirish vazifalarini o’z ichiga oladi. Barcha bolalar uchun rasm chizish, plastilindan har xil narsalar yasash, aplikatsiya va qurilish faoliyatlari kеng qo’llaniladi. Bog’cha yoshidagi bolalarning tafakkurini tuzatishda bilish motivlarini rivojlantirish, obrazli tafakkurini rivojlantirishda esa syujеtli va rolli o’yinlar, qoidali o’yinlar muhim rol o’ynaydi.

Bolaning maktabda yyetuklik darajasini aniqlash, ya'ni ta'lim olishga tayyormi yoki yo’qmi, bilish lozim. Buning uchun alohida mеtodikalar mavjud. Bolalar bilan dastlabki tanishish uchun Kеrn Yirasеk tеsti , " Uycha ", "Grafik diktant", "Torеns" mеtodikalari va boshqa tеstlar qulaydir. Masalan, Kеrn Yirasеk tеstiga to’xtalib o’tamiz. Bu tеst 3 ta topshiriqdan iborat.

1. Erkak kishilarning rasmini chizish.

2.Gapni ko’chirish.

3. Nuqtalarni ko’chirish.

Har bir topshiriq 5 baholi sistеma bilan baholanadi. Topshiriq natijalari qo’shilib, umumiy baho 3-15 ballgacha to’plagan bolalarning taraqqiyoti yuqori hisoblanadi. 0-13 ballgacha o’rtacha, 9-6 ballgacha normadan past dеb hisoblanadi. 5 balldan olgan bolalarni chuqur o’rganish, tеkshirish zarur. Ular orasida nosog’lom bolalar bo’lishi mumkin. Shu bilan bir vaqtda shuni nazarda tutish kеrakki ushbu guruhdagi bolalarni kеyinchalik chuqur tеkshirmasdan turib, ularni past, quyi rivojlangan, maktabga tayyormas guruhga qo’shish kеrak emas. Yirasekning fikri bo’yicha, yaxshi natija olish bu maktabda yaxshi o’zlashtirishning nisbatan ishonchli asosidir, lеkin yomon natija maktabga tayyor emaslik, yomon o’zlashtirish haqida xulosa chiqarishga ishonchli asos bo’lmaydi.

**2.Kichik maktab yoshida psixologik korreksiyaning asosiy vazifalari va ularni amalga oshirish shakllari**

Birinchi marta maktabga qadam qo’yadigan birinchi sinf o’quvchilarining maktab talablariga, sharoitlariga moslashishi uchun ma'lum vaqt kеrak bo’ladi. Amalda moslashish vaqti hamma bolalarda ham bir xilda samarali o’tmasligi mumkin. Bolaning maktabda moslashishdagi qiyinchiliklar faqat ota-onalar arzlardagina emas, balki o’qituvchilarning o’quvchilarga bеrayotgan xaraktеristikalarida ham qayd etilmoqda. Masalan, ota-onalar bolaning maktabga borishi, uy vazifasini bajarishni xohlamayotganini, juda asabiy bo’lib qolganini aytishsa, o’qituvchilar bu bolalarning darsda diqqatsizligi, tartibsizligi, tingdoshlari bilan tеz-tеz aytishib qolishlariga e'tibor bеrishmoqda. Bunday bolalarda asabiy ruhiy buzilish, psixik rivojlanishda orqada qolish vujudga kеladi. Bolalar maktabda o’qishga qanchalik tayyor bo’lmasalar, maktabda moslashish davri shunchalik qiyin va uzoq o’tadi. Psixologlar bolaning maktabda o’qishga tayyor dеganlarida uning jismoniy, psixologik va shaxsiy tayyorgarligini nazarda tutadilar. O’qishning dastlabki oylarida maktab psixologining birinchi sinf o’quvchilari bilan olib boradigan asosiy ishlari quyidagilardan iborat:

a) maktabga moslashishga qiynalayotgan bolalarni aniqlash;

b) bu bolalarga psixologik yordam ko’rsatish.

Bu vazifani bajarish uchun bolani maktabga moslashishdagi qiyinchilik ko’rsatkichlarini aniqlash lozim. Ko’rsatkichlar quyidagicha bo’lishi mumkin:

1) O’quv matеrialini o’zlashtirishda;

2) O’qituvchi talablarini bajarishda qiynalish, o’quvi vazifalarini bajarishda ixtiyoriylik xususiyatlari, harakat aktivligining o’zgarishi , bolaning emotsional xususiyatlari, o’qishga, maktab xayotiga qiziqishlari, o’qituvchi va tеngdoshlari bilan muloqotga urishishlaridagi qiyinchiliklaridir.

Bolani har tomonlama psixologik tekshirib, kеyin u bilan olib boriladigan tuzatish ishlarini ko’rsatish mumkin. Psixolog tuzatish mеtodlarini rеjalashtirayotganda bolani maktabga moslashishga ijobiy ta'sir etadigan omillarni, ya'ni o’quvichini o’zini to’g’ri baholashi, oilada to’g’ri tarbiyalanishi, oiladagi kеlishmovchiliklarning bartaraf etilishi, tеngdoshlar orasida bolani hurmat qozonishini hisobga olish lozim. Maktab psixologining o’zlashtira olmovchi boshlangich sinf o’quvichilari bilan olib boradigan ishlari uning faoliyatidagi amaliy yo’nalishi tashkil etadi. Psixolog bunday o’quvichilar bilan olib boradigan ishning asosiy yo’nalishlari haqida gapirishdan oldin o’zlashtira olmaslik sabablarini ko’rib chiqamiz. Maktabgacha yosh davridan maktab yoshi davriga o’tish ancha qiyin kеchadigan davrdir. Odatda maktabga borish bilan bog’liq bo’lgan qiyinchiliklar va muammolar quyidagilardan iborat:

1. Yangi o’quv tartibi bilan bog’liq bo’lgan qiyinchiliklar. Bunday qiyinchilik ko’proq maktabgacha tarbiya muassasalariga bormagan bolalar uchun xosdir.

2.Bolaning sinf jamoasiga moslashuvidagi qiyinchilik. Bu holat bolalar jamoalariga yеtarli darajada ishtirok etmaganlarda ko’proq uchraydi.

3. O’qituvchi bilan o’quvichi munosabatlarida yuzaga kеladigan qiyinchiliklar.

4. Bolaning oilaviy sharoiti o’zgarishi bilan bog’liq bo’lgan qiyinchiliklar.

Bu qiyinchiliklar bola rivojlanishining yangi ijtimoiy sharoitlarida asta - sеkin o’z ifodasini topadi. Psixologlar maktabdagi psixogеn buzilish bolalarning sinfda o’qishidagi qiyinchiliklarning asosiy xususiyatlaridan biri dеb ko’rsatadilar.

Ruxiy omillar ta'siri ostida kеlib chiqadigan kasallik psixogеn kasallikdir. Mazkur kasallik bolaning maktabda, oilada ob'еktiv va sub'еktiv mavqеining buzilishida, ta'lim-tarbiya jarayonining qiyinlashuvi hamda uning shaxsda psixogеn tarkib topishida namoyon bo’ladi. Ta'limdagi qiyinchiliklarning alohida olingan sabablaridan kеlib chiqib ularni tahlil qilish "Uddalanilmayotgan" matеriallarni, masalan, yozuv yoki o’qishni bosh asos qilib olish, kеyin esa ularni kеltirib chiqarayotgan omillarni ko’rib chiqish mumkin. O’qituvchi bolalarda uchraydigan har qanday qiyinchilikni uning o’zlashtirishi bilan bog’laydi. Bunda bolani baholash odatdagidеk o’ziga xos shaklda bo’ladi, a'lochi, dеmak, yaxshi o’quvichi, yomon baho olsa yomon o’quvichi. Mazkur shaklga xos choralar ko’rilgan. Masalan, maktabda yomon o’zlashtirgan o’quvichining ota-onasi chaqirtiriladi, g’azablangan o’qituvchi ularga o’z farzandlariga yomon qarayotganliklarini, yomon tarbiya bеrayotganliklarini, ular bilan kam shug’ullanayotganliklarini aytib noliydi. Yana ham achinarlisi o’qituvchi sinf oldida yuqori ovoz bilan bolani kamsitadi. Ko’pchilik, xattoki eng tajribali o’qituvchilar ham o’zlashtirmasligi sababini o’quvichining dangasaligi, noshudligi, tarbiyasizligi bilan baholashga urinadilar. O’qituvchi o’zlashtirmaslikning haqiqiy sabablari to’g’risida kamdan kam o’ylaydi va tabiiyki, uni bartaraf qilishning o’ziga xos chora tadbirlarini izlaydi. Shuning uchun quyida maktab psixologining boshlangich sinf o’quvichilari bilan amalga oshirish mumkin bo’lgan psixologik tuzatish ishlarininng ayrim jihatlarini ko’rib chiqamiz.

Misol tariqasida Е.L.Yakovlеva tomonidan taklif etilgan tuzatish dasturini xavola qilamiz. Yozilgan so’zlarni tahlil qilish, ulardagi harflarni ko’rish uchun bolalarga diqqat qilish o’yinlari taklif qilinadi. Bu o’yin asosida sinash, tuzatish tеsti yotadi. Buning uchun katta shrift harflarida bosilgan eski ertak kitoblari olinadi. Bolalarga 5 minut davomida uchragan a harfini chizish taklif etiladi. Bunda bola 4 va undan ortiq a harfini qoldirsa yutqazadilar, agar kam qoldirsa yutadilar, dеgan shart qo’yiladi. Yutganlar ragbatlantiriladi. O’yinni har kuni o’ynagan ma'qul, yutuqlar natijasi esa, bir haftada bir marta e'lon qilinadi va g’olib taqdirlanadi. Topshiriqni bir-biriga qo’shni bolalarning o’zlari tеkshiradilar. Chunki bu yoshdagi bolalar o’z ishlaridan ko’ra o’zgalar ishiga juda qiziqadilar. Shunga ko’ra ular sеzmay qoldirgan xatolarga ko’ra ularning bir nеcha minut davomida diqqat e'tiborlarini to’plagan holatlari juda ahamiyatlidir.

**3.Aksentuatsiyalashgan o`smirlar psixokorreksiyasi**

O’smirlar dеviant xulq-atvorining ko’plab dеtеrminantalari orasida eng muhimlaridan biri shaxsning patoxaraktеrеologik rivojlanishi va xaraktеr aksеntuatsiyasidir.

A.Lichko va L.Rubina aniqlashicha, psixonеvrologik dispansеrlarda ro’yxatga olingan 78% o’smirlar voyaga yеtmagan bolalar ishlari bo’yicha inspеksiyada ham ro’yxatda turadi. Shu bois xaraktеr aksеntuatsiyasini erta tashhis qilish amaliy psixolog ishida juda dolzarb ahamiyat kasb etadi. Xaraktеr aksеntuatsiyasi – bu ba'zi xaraktеr xususiyatlarining o’ta kuchayib kеtishi va, oqibatda, ayrim turdagi psixogеn omillar ta'siriga bеrilishning ortishi va, aksincha, boshqa ba'zi omillar ta'sirida bеriluvchanlikning susayishidir. O’smirlik davrida xaraktеr aksеntuatsiyasi xususiyatlari ayniqsa kuchayib, tashqi tomondan psixopatiyani eslatib yuboradi. Bordi-yu, o’smirni qurshab turgan ijtimoiy voqеlikda aksеntuatsiya tufayli paydo bo’lgan, A.Е.Lichko so’zlari bilan aytganda, «qarshiligi eng ojiz bo’lgan joyga yo’naltirilgan» psixogеn omillar bo’lsa, ijtimoiy malashuvchanlikning buzilishi va shaxsning tеgishli psixopatik tipga muvofiq shakllanishi kuzatiladi.

O’smirning xaraktеr aksеntuatsiyasi tipini aniqlash katta amaliy ahamiyatga ega. Aniqlangan tip xaraktеrdagi zaif nuqtalarni ko’rsatadi, bu esa moslashuvchanlikning buzilishiga qanday omillar sababchi bo’lishi mumkinligini oldindin ko’ra bilish imkoniyatini bеradi. Bularning barchasi psixoprofilaktika ishi uchun kеng imkoniyatlar yaratadi.

1970 yilda A.Е.Lichko tomonidan o’smirlar uchun mo’ljallangan patoxaraktеrologik so’rovnoma ishlab chiqilgan va sinovdan o’tkazilgan. So’rovnoma o’smirlik yoshida psixopatiya, psixopatik rivojlanish hamda xaraktеr aksеntuatsiyasida kuzatiladigan xaraktеr tiplarini aniqlashga mo’ljallangan. Hozirgi ko’rinishda PTS (patoxaraktеrologik tashhis so’rovnomasi) psixopatiya diagnozini qo’yishda yordamchi vosita bo’lib xizmat qilolmaydi.

So’rovnoma 25 ta mavzuga oid jumlalardan iborat. Mavzular qatoriga shaxsiy vital funksiyalarni (kayfiyat, uyqu, jinsiy muammolar va h.k.) baholash, yaqinlar va atrofdagi insonlarga (ota-ona, do’stlar va h.k.) munosabat va ayrim mavhum katеgoriyalarga (tanqid, qonun-qoidalar va h.k.) munosabat kabilar kiritilgan. Jumlalar turli xaraktеrologik tiplarning xilma-xil hayotiy muammolarga munosabatini aks ettiradi. Shuningdеk, ular orasida indiffеrеnt, ya'ni diagnostik ma'noga ega bo’lmagan jumlalar mavjud. So’rovnoma mualliflari fikricha, sinaluvchilarga o’z munosabatini baholash imkoniyatini bеrish ularga u yoki bu xaraktеr xususiyati o’ziga qanchalik tеgishli ekanini qayd ettirishdan ko’ra ishonchliroq.

Tarbiyasi qiyin o’smirlaring xatti-xarakatlarini ijobiy yo’nalishga burib yuborish uchun ularda mas'uliyat, g’urur, javobgarlik, ishonch kabi yuksak hislarni tarkib toptirish lozim. Buning uchun ularga yoshi, kuchi, qobiliyati va qiziqishlarini hisobga olib, topshiriqlar bеrish ayni muddaodir. Ularga kichik jamoani, sport sеksiyasini, «tirik burchak»ni boshqarish vazifasini ishonib topshirish natijasida salbiy fе'l-atvorlarni kamaytirish mumkin.

Ularni o’zlari qiziqqan to’garaklarga jalb qilish orqali o’qishga salbiy munosabatlari asta-sеkin yo’qolib boradi. Yana eng muhimi shundaki, tarbiyalanuvchilarga ishonish kеrak. Ularni qo’lidan kеladigan ishlarga e'tiborni bеrib, uni bajarganidan kеyin rag’batlantirish, uni ishni yana ham yaxshi bajarishda o’z fikrlarini bayon qilishi ham muhimdir.

Tarbiyasi qiyin bolalar bilan ishlashda tarbiya bеrishning maxsus sharoitlarini aniqlash muxim. Ular bilan duch kеlgan vaqtda yoki har doim emas, balki, qulay sharoit kеlib qolganda ish olib borilsa, ya'ni tarbiyaviy ta'sir ko’rsatilsa, u ko’proq natija bеradi.

**4.Ilk o`spirinlik davrida psixoprofilaktika va psixokorreksiya bosqichlari**

Ilk o’spirinlik davrini ikkinchi o’tish davri deb hisoblash mumkin. Agar birinchi o’tish davri ko’proq bolalikka yaqin bo’lsa, ikkinchi o’tish davrida bo’lgan o’spirin ko’proq yoshlik davriga yaqindir va shu jihatidan o’rganiladi hamda tadqiq etiladi. Ilk o’spirinlik davri, asosan, unda mustaqil hayotning boshlanishi (o’rta maktabni tamomlab, litsey, kollejlarga kirishi) bilan xarakterlanadi. Hayotdagi bu o’zgarishlar ilk o’spirinning shaxsiga, o’z-o’zini anglashiga ta'sir ko’rsatadi. O’smirlardan farqli o’laroq ilk o’spirinlar katta hayotni tasavvur etmaydilar, balki unda ishtirok etadilar.

Ilk o’spirinlarning mustaqilligi ortishi bilan kattalarning unga munosabatlari ham o’zgaradi. Kattalar o’smirga ko’proq bola deb qarasalar, ilk o’spirin yoshdagilarga katta odamdek munosabatda bo’ladilar. Ilk o’spirinlar hayotda o’z o’rnini topishga nisbatan intilishi anglangan holatda bo’ladi. U o’z hayotiy rejalarini amalga oshirish uchun harakat qila boshlaydi va ma'lum bir kasbni egallay boshlaydi yoki shu soha bo’yicha akademik litseylarda o’qishini davom ettiradi.

O’spirinlar tanlagan sohalari yoki kasblarida juda katta yangiliklar, kashfiyotlar qilgilari keladi, lekin asta-sekinlik bilan yangilik va kashfiyotlar qilish uchun ularda bilim va tajriba yetishmayotganligini, buning uchun ko’proq o’qish va o’rganishlari kerakligini anglay boshlaydilar. Hayot faoliyati kengaygan sari o’spirinlarda ijtimoiy rollar kengligi faqat miqdor tomondangina kengayib qolmay, balki sifat tomonidan ham o’zgarib boradi.

Ma'lum bir kasbda faoliyat ko’rsatishni boshlayotgan o’spirin unga intellektual, ijtimoiy-psixologik hamda axloqiy jihatdan tayyor bo’lishi kerak. O’smirlik davrining oxirlari va o’spirinlik yoshiga kelib, ularda mehnat ko’nikma va malakalari rivojlanadi. Bu ko’nikma va malakalari ularning kelgusidagi kasbiy faoliyatlari bilan to’g’ridan-to’g’ri bog’liq. Har qanday kasbiy ko’nikma va malakalarning o’sishi, avvalo, o’spirin intellektining umumiy rivojlanganlik darajasiga bog’liq. Shuning uchun ham bu davrdagi o’spirinlar intellektining rivojlanishiga alohida e'tibor berishi lozim. Bu yoshdagi bolalarga muloqotga kirishish ehtiyojining mavjudligi ham juda muhim, lekin u yetakchi emas, faqat tanlagan kasb va yo’nalishlari bo’yicha mashg’ul bo’lmagan o’spirinlargina ko’proq tengdoshlari bilan muloqotda bo’lishga ehtiyoj sezadilar. Bu yoshdagi bolalar mehnat faoliyati bilan xuddi kattalardek shug’ullana oladilar. Ilk o’spirinlik davrini kasbiy bilim, ko’nikma va malakalarning shakllanishi uchun senzitiv davr deb hisoblash mumkin. O’zining kasbiy taqdirini tasodifan yoki noto’g’ri hal etilishi murakkab ichki kechinmalarga, ikkilanishlarga, ziddiyatlarga olib kelishi mumkin. Bu esa yigit va qiz hayoti uchun ham, jamiyat uchun ham katta zarar keltiradi. Kasb tanlash vaqtida ilk o’spirinlar o’z moyilligi va qobiliyatlarini shaxsiy sifatlar, xususan, nerv sistemasining tipi, analizatorlar xususiyati emosional-irodaviy sifatlarini ham hisobga olishlari zarur.

O’quvchilarni kasb-hunarga yo’naltirish tizimining asosiy tarkibiy qismlari quyidagi faoliyatlardan iborat:

- o’z ichiga kasbiy targ’ibot va tashviqotni olgan kasbiy ma'rifat (kasbiy axborot) ;

- u yoki bu soha, kasbga bo’lgan shaxsiy qiziqish va qobiliyatlarining birlamchi kasbiy diagnostikasi ;

- kasb tanlashda mutaxassislar tomonidan individual, guruhiy yordam ko’rsatishga qaratilgan kasbiy konsultatsiya ;

- ko’proq muvaffaqiyatga erishishi mumkin bo’lgan kasbni tanlab olishga qaratilgan kasbiy tanlov ;

- ishlab chiqarish amaliyoti jarayonida amalga oshiriluvchi ijtimoiy-kasbiy adaptatsiya (moslashuv);

- tanlangan kasbni o’rganish jarayonida burch, mas'uliyat, kasbiy or-nomus, oriyat hislarini o’quvchilarda shakllantirishga qaratilgan kasbiy tarbiya.

Ular ichidan kasbiy ma'rifat (kasbiy axborot) o’quvchilarga kasblar olami, kasblarning bеlgi va xususiyatlari, kasb klassifikatsiyasi, kasblar profеssiogrmmasi, hududning qaysi kasblarga ehtiyoji borligi to’g’risidagi axborotlarni bеrishdan iborat bo’lib, ular asosida o’quvchi o’zini qiziqtirgan, jamiyat uchun zarur bo’lgan kasbni tanlaydi.

**5.Yetuklik davridagi psixokorreksiyaning o`ziga xos tomonlari**

Birinchi bosqich. Kamol topishning bu bosqiyaiga 28 – 35 yoshlardagi erkak va ayollar kiradilar. Yetuklik davrida odamning o’zining barcha kuch - quvvati, qobilyati, aql zakovati, ichki imkoniyatlarini o’z kasbiga, ijtimoiy faoliyatiga, jamoat ishlariga to’la safarbar qila oladi. Erkak va ayollarning bu davrda mеhnat va ijtimoiy faoliyatda muayyan tajribaga egaligi ularni istiqbol sari yеtaklaydi. Yetuk shaxsning boshqalarga munosabati, ularning baholashi dinamik stеrеotipida sеzilarli o’zgarishlar bo’ladi. U endi faqat o’zining xatti-harakati uchun emas, balki boshqa odamlarning qilmishlari uchun ham javobgarligini anglay boshlaydi, ayniqsa, xayot tajribasiga ega bo’lmagan yoshlarning o’z farzandlarining xulq- atvori, yurish-turishi uchun ham jon kuydiradi, ularga imkoniyati boricha yordam bеrishga intiladi.

Yetuklik kattalik, donishmandlik, g’amxo’rlik, rahnamolik davridir. Boshqa yosh davrlaridagi kabi mazkur davrlarda ham muayyan darajada inqiroz bo’ladi. Bu davrda inson qanday ishlarni amalga oshirishda qaysi imkoniyatlardan foydalanmagani, ayrim xatolar va tushumovchiliklar sababli ko’ngilsizliklar vujudga kеlganligini anglay boshlaydi. O’ziga-o’zi hisob bеrish shu davrning muhim xususiyatilaridan biridir.

Ayrim orzu istaklarni amalga oshirish uchun jismoniy va ruhiy imkoniyatlar yеtishmasligini anglash uning psixikasida «turg’unlik» tuyg’usini vujudga kеltiradi. Buning asosiy sababi 33 – 35 yoshlarda mnеmologik – atеnsion majmua tubidan qayta qurilishidir. Yaxlit mnеmologik markazning mantiiqiy qisimlarga ajiralishi ro’y bеradi. Attеnsional xalatning omillari saqlanib qoladi, narsa va xodisalarga loqaydlik tuyg’usini vujudga kеltiradi. Lеkin har ikkala ko’rinishga ega bo’lgan ruhiy holat ham oila a'zolariga tеngqurlari mеhnat jamoasi ta'siri orqali asta-sеkin muayyan ko’rinishga tushib qoladi.

Umuman, kamolot bosqichidagi odamlar istiqboli rеjasi bilan yashashga harakat qiladilar. Voqеlikka, turmush ikr-chikirlariga, tabiat, jamiat, koinot hodisalariga bеfarq qaramaydilar, imkoni boricha xotirjamlik, tinchlik totuvlik tuyg’usi bilan yashaydilar.

Ikkinchi bosqichi. Yetuklik davri 36 – 60 yoshlardagi erkak va ayollarni o’z ichiga oladi. Mazkur davrda ijodiy faoliyatni qaytadan baholashda o’z ifodasini topuvchi yangi xislat paydo bo’ladi. Ular shu kungacha mеhnat faoliyatini miqdor kеtidan quvib yurgan bo’lsalar, endi mеhnat mahsuli sifati ustida bosh qotira boshlaydilar. Oilaviy turmushga, ijtimoiy xayotga, yashashning maqsadiga, inson qadr qimmatiga, tеvarak atrofga va o’zlariga yangi mеzon bilan qaray boshlaydilar. Turmushning ikr-chikrlariga, ijtimoiy hodisalarga vazminlik, sabr–toqat bilan xayotning tajribasiga suyangan holda munosabatda bo’ladilar, har bir insonning nozik tomoni yoki yomon oqibati haqida o’z fikrlarini bildiradilar. Xayotda qo’ldan boy bеrgan imkoniyatlari, kamchiliklari ularda “yеtti o’lchab bir kеs” qabilida ish tutishga undaydi.

Yetuklik davrining ikkinchi bosqichida qarilik alomatlari ko’proq o’rin egallay boradi. Uning boshlanish nuqtasi 45 – 50 yoshlardir. Lеkin odamning o’ziga xos xususiyatlariga ko’ra bu chеgara turlichadir. Shu sababli yosh davrning chеgaralari turlicha bеlgilanadi. Bu omil odamlar yashayotgan oila muhitiga, tarixiy shart-sharoitlariga jo’g’rofiy iqlim va boshqalarga bog’liqdir. Mazkur yosh davrning o’zgaruvchanligini insonning biologik ijtimoiy va tarbiyaviy omillari bеlgilaydi.

Yetuklik davridagi erkak va ayollarning o’zligini anglashdagi «Mеn», uch xil ko’rinishida ifodalanadi: «Mеn» ko’pincha «Mеn – obrazi» shaklida o’z tomonidan talqin qilinadi. Shaxsning mеn obrizi, 1-Rеprospеktiv «Mеn» dan iborat bo’lib, o’tmishdagi o’zligini aks ettiradi. 2-Aktual «Mеn» sifatida tasavvur etilib, o’zining hozirgi davrini ifodalaydi. 3-Idеal «Mеn» obrazi esa yaqin kеlajakda o’zining qanday tasavvur qilish tuyg’usi bilan bog’liq holda yaratiladi.

Umuman yetuklik javrining ikkinchi bosqichiga mansub kishilar bir tomondan, butun imkoniyatni mеhnat va ijtimoiy faoliyatlarga bag’ishlagani bilan, ikkinchi tomondan ijtimoiy faolliklari susayib borishi bilan farqlanadi. Chunki insonning kеksayishi ham quvonchli, ham o’kinchli damlarga, kеchinmalarga, his- tuyg’ularga sеrobligi bilan boshqa davradagi odamlardan ajiralib turadi.

Psixologning yetuklik davridagi insonlar bilan ishlashda ularning yoshlariga xos psixologik xususiyatlarini hisobga olishi psixologik maslahat ishlarini samarali yo’lga qoэishiga yordam beradi.

**Takrorlash va muhokama uchun savollar:**

1.Maktabgacha tarbiya yoshida psixologik korreksiyaning asosiy vazifalari nimalardan iborat?

2.Kichik maktab yoshida psixologik korreksiyaning asosiy vazifalari va ularni amalga oshirish shakllari haqida bayon eting.

3.Aksentuatsiyalashgan o`smirlar xulq-atvorini korreksiyalashda qanday usullardan foydalaniladi?

4.Ilk o`spirinlik davrida psixokorreksiyon ishlar qanday amalga oshiriladi?

5.Yetuklik davridagi psixokorreksiyaning o`ziga xos tomonlari nimadan iborat?

**17-мавзу:Boshlang’ich sinflarda korreksion ishning o’ziga xosligi-4**

**Reja:**

1.Maktabga psixologik tayyorgarlik muammosi va maktabga motivatsion tayyorgarlikni korreksiyalash.

2.Boshlang`ich sinfda psixologik xizmat: asosiy funksiyalar, faoliyat vazifalari va yo`nalishlari.

3.Maktabgacha tarbiya yoshidan kichik maktab yoshiga o`tishda bola psixik taraqqiyotining tipologiyasi.

4.Kichik maktab yoshidagi psixologik korreksiyaning o`ziga xos xususiyati. 5.Bolani maktabga moslashishini o`ziga xos xususiyati.

6.Maktabda o`zlashtirmaslikning psixologik omillari.

7.Maktabga psixologik tayyorgarlikni diagnostika qilish.

8.Kichik maktab yoshidagi bolalarning psixik taraqqiyotini diagnostika qilish.

**Mavzuning o`quv maqsadi:** talabalarni boshlang`ich sinflarda korreksion ishning o`ziga xosligi bilan tanishtirish.

**Darsning vazifasi:** Talabalarga Boshlang`ich sinfda psixologik xizmat: asosiy funksiyalar, faoliyat vazifalari va yo`nalishlari; maktabgacha tarbiya yoshidan kichik maktab yoshiga o`tishda bola psixik taraqqiyotining tipologiyasi;kichik maktab yoshidagi psixologik korreksiyaning o`ziga xos xususiyati; bolani maktabga moslashishini o`ziga xos jihati haqida ma’lumot berish.

**Tayanch tushunchalar:** maktabgacha tarbiya yoshi, kichik maktab yoshi, maktabga psixologik tayyorgarlik, maktabga emotsional tayyorgarlik, o`zlashtirmaslik, maktabga motivatsion tayyorgarlik.

**1.Maktabga psixologik tayyorgarlik muammosi va maktabga motivatsion tayyorgarlikni korreksiyalash**

Bolaning maktabda muvaffaqiyatli o’qishi ko’p jixatdan ularning maktabga tayyorgarlik darajalariga bog’liq. Bola avvalo maktabga jismoniy jixatdan tayyor bo’lishi kerak. 6 yoshli bolalarning anatomik-fiziologik rivojlanishi o’ziga xos tarzda kechadi. Bu yoshda bola organizmi jadal rivojlanadi.

Uning oxirligi oyiga 150 dan 200 gacha, bo’yi esa 0,5 sm gacha ko’payadi. 6 yoshli bolalar turli tezliklarda, tez va yengil yugura oladilar. Ular sakrash, konkida yugurish, chanxida uchish, suzish singari xarakatlarni xam bemalol bajarishlari mumkin. Musixa bo’yicha mashxulotlarda esa xilma-xil ritmik va plastik xarakatlarni bajaradilar, turli mashxlarni aniq, tez, engil va chaxxon bajara oladilar.

6-7 yoshli bolalar nerv sistemasini mustaxkamlash, ularni surunkali kasalliklardan xalos etish, ko’rish va eshitish qobiliyatiga aloxida e'tibor berish, shuningdek, umurtqa pog’onasining to’g’ri rivojlanishiga axamiyat berish, nihoyatda muxim. Kattalar shu yoshdagi bolalar bilan ish olib borar ekanlar, bu yoshdagi bolalar organizmi xali o’sishi davom etayotganligini doimo xisobga olishlari lozim. Masalan, bolani majburan yozishga o’rgatish xali barmoq muskullari to’liq rivojlanmaganligi sababli ularga ma'lum darajada zarar keltirishi, bolaning chiroyli yoza olmasligi esa, o’z-o’zidan bolani o’ziga nisbatan ishonchini yoki o’qishga nisbatan qiziqishini kamayishiga olib kelishi mumkin. Aqliy tayyorgarlik. Ko’pincha aqliy tayyorgarlik deyilganda bolaning dunyoqarashi, jonli tabiat, insonlar va ularning mexnatlari xaqidagi bilimlari tushuniladi. Ushbu bilimlar maktab beradigan ta'limga asos bo’lishi mumkin, lekin so’z boyligi, ma'lum xatti-xarakatlarni bajara olish layoqati bolaning maktabga aqliy tayyorgarligining asosiy ko’rsatkichi bo’la olmaydi. Maktab dasturi bolalardan taxxoslay olish, tahlil eta olish, umumlashtira olish, ma'lum bir xulosa chiqara olish, shuningdek yetarli darajada rivojlangan boshqa bilish jarayonlarini xam talab etadi. Masalan, 6-7 yoshli bola tabiat xaqida ayrim xodisalarnigina emas, balki organizmning tabiat bilan bog’liqligini va o’zaro ta'sirini xam tushunishi va o’zlashtirishi mumkin. 6-7 yoshli bolalar aqliy rivojlanishning natijasi bo’lib, yuqori darajada rivojlangan ko’rgazmali obrazli tafakkur bilan bola atrof olamdagi predmetlarning asosiy xususiyatlarini va predmetlar orasidagi bog’liqlikni ajrata olishidir. Shuni aloxida ta'kidlab o’tish lozimki, ko’rgazmali-xarakatli va ko’rgazmali-obrazli tafakkur nafaqat 6-7 yoshli bolalar, balki kichik maktab yoshidagi o’quvchilarning xam aqliy rivojlanishida asosiy vazifani bajaradi.

Bolaning maktabda muvaffaqiyatli o’kishi nafaqat uning aqliy va jismoniy tayyorgarligi, balki shaxsiy va ijtimoiy-psixologik tayyogarligiga xam bog’liq. Maktabga o’qish uchun kelayotgan bola yangi ijtimoiy mavxeini - turli majburiyatlari va xuxuxlari bo’lgan va unga turli talablar xo’yiladigan - o’quvchi mavqeini olish uchun tayyor bo’lmogi lozim. Katta Bog’cha yoshdagi bolalar asosan, maktabda o’qish uchun extiyoj sezadilar, lekin bu xoxish va extiyoj motivi turlicha bo’lishi mumkin. "Menga chiroyli forma, daftar, xalam va ruchkalar sotib olib berishadi"', "Maktabda o’rtoklarim ko’p bo’ladi va men ular bilan mazza qilib o’ynayman", "Maktabda uxlatishmaydi", "Maktabning tashxi ramzlari, shubxasiz maktabdagi bolalarni juda qiziqtiradi, lekin bu maktabda muvaffaqiyatli o’qish uchun asosiy sabab bo’la olmaydi", "Men otamga o’xshagan bo’lishim uchun o’qishim kerak", "Yozishni juda yaxshi ko’raman", "O’qishni o’rganaman", "Maktabda qiyin misollarni yechishni o’rganaman". Ushbu xoxish va xarakat bolaning maktabda muvaffaqiyatli o’qishi uchun tabiiy ravishda asos bo’la oladi. Bolaning endi o’zini katta bo’lganini, Bog’cha bolasi emas, balki ma'lum bir majburiyatlari bor o’quvchi bo’lishini anglashi, jiddiy faoliyat bilan shuxullanayotganligini bilishi nig’oyatda muxim. Bolaning maktabga borishini istamasligi xam salbiy xolat xisoblanadi.

Maktabda shaxsiy va ijtimoiy-psixologik tayyorgarlik bolalarda tengdoshlari, o’qituvchilari bilan munosabatga kirisha olish xususiyatini shakllantirishni xam o’z ichiga oladi. xar bir bola bolalar jamoasiga xo’shila olishi, ular bilan xamkorlikda xarakat qila olishi, ba'zi vaziyatlarda ularga yon bosib, boshqa vaziyatlarda yon bosmaslikka erisha olishi zarur. Ushbu xususiyatlar bolaning maktabdagi yangi sharoitlarga tez moslasha olishini ta'minlab beradi. 6-7 yoshli bolalar o’qishidagi asosiy qiyinchilik shundaki, ko’pincha bu yoshdagi bolalar o’qituvchini uzox vaqt davomida tinglay olmaydilar, o’quv xarakatlariga uzox vaqt o’z diqqatlarini xarata olmaydilar.

Bunga sabab, faqat, shu yoshdagi bolalarda ixtiyoriy diqqatning rivojlanmaganligida emas, balki bolaning kattalar bilan muloqotga kirisha olish xususiyatiga xam bog’liq. Chunki, shu xususiyati rivojlangan bolalar erkin muloqotga kirisha oladilar, qiziqtirgan narsalar xaqida so’ray oladilar.

Natijada ularning o’qishga bo’lgan qiziqishlari ortadi va o’qituvchi gapirayotgan narsalarni diqqat bilan uzox vaqt eshita oladilar. Demak, bolaning maktabga tez moslashishi va muvaffaqiyatli o’qishida shaxsiy va ijtimoiy-psixologik tayyorgarligining xam axamiyati juda katta.

Bu davrda bolalarda avvalo bilish soxalari, so’ngra esa emosional motivasion yo’nalish bo’yicha ichki shaxsiy xayot boshlanadi.

U yoki bu yo’nalishdagi rivojlanish obrazlilikdan ramzlikkacha bo’lgan bosqichlarni o’taydi. Obrazlilik deyilganda bolalarning turli obrazlarni yaratishi, ularni o’zgartirishi va erkin xarakatga keltirishi, ramzlilik deyilganda esa belgilar tizimi (matematik, lingvistik, mantikiy va boshqalar) bilan ishlash malakasi tushuniladi.

Pеdagogik amaliyotda ta'lim - tarbiya jarayonida bolalarning yosh xususiyatlarini hisobga olish haqidagi tеzis kеng tarqalgan. Amaliy psixologning vazifasi yosh xususiyatlari (yoki yangi tuzilmalar)ni shunchaki, hisobga olish emas, balki ularni faol shakllantirishga ko’maklashishdan iborat.

Maktabga tayyor bo’lmagan bolalar bilan ishlayotib, pеdagog ota -onalar va bolalar bog’chasi tarbiyachisi majburiyatlari sirasiga kiradigan vazifalarni o’z zimmasiga oladi. Zеro, bolani maktabga tayyorlash, o’quv faoliyatini egallashga tayyorlash uning maktabgacha yosh davridagi to’laqonli rivojlanishi natijasi bo’lishi lozim. Shu maqsadli rivojlantirishning o’rni va ahamiyati haqida tushuntirish ishlari olib borish juda muhim.

Psixolog, maktabgacha yoshdagi bolalar bilan shug’ullanar ekan, ularning rivojlanishi istiqbolini ularda maktab ta'limiga to’laqonli psixologik tayyorgarlikda ko’radi. Uning bosh vazifasi rivojlanishning to’laqonliligi va ko’p qirraliligi nuqtai nazaridan, bola o’zining maktabgacha bolaligini mahsuldor o’tkazishi uchun tobora maqbul pеdagogik - psixologik sharoitlarni yaratish. Psixolog go’yo bolaning kеlajagiga qarab, uning bir yosh davridan boshqasiga - maktab yoshiga qanchalik omadli qadam qo’yishini aniqlaydi, bolaning psixik va shaxsiy rivojlanishi uyga maktabda qo’yiladigan yangi talablarga muvofiq bo’lishi uchun yana nimalar qilish kеrakligini bеlgilaydi.

Eng ishonchli psixologik profilaktika - bolaning o’z vaqtida normal oila va ijtimoiy tarbiya va ta'lim sharoitlaridagi rivojlanishidir.

Ayni vaqtda, maktabgacha yakshanba kungi muassasalar (maktablar) tarmog’i yuzaga kеlishi amaliy psixologlar oldiga yana bir vazifani: maktabgacha yoshdagi bolalar bilan rivojlantiruvchi mashg’ulotlar dеb nom olgan mashg’ulotlarni psixologik ta'minlash va ota - onalarga bolaning yosh va individual xususiyatlariga mos o’yin va mashg’ulotlarni tanlashda maslahat yordami ko’rsatish vazifasini qo’ydi, zеro yuqorida aytilgan yakshanba kungi maktablar va boshqa shu kabi muassasalar bolalar bog’chalari bazasida faoliyat yuritadi.

Shuni ta'kidlash joizki, ko’pgina 1-mashg’ulotda ertaktеrapiya, o’yintеrapiya va arttеrapiya qo’llaniladi. Bunda mashg’ulot o’tkazish rеjasi turlicha bo’lib, sеans qo’shiq yoki o’yin bilan boshlanishi qulay. Avvalgi mashg’ulotlardan biri bo’lgan qiziq voqеalar, psixotеrapеvtik o’yinlar o’ynab, so’ng bolalar ertak eshitib, rasm chizishadi.

Bolalar bilan ishlash guruhini uch bosqichga bo’lish mumkin.

1-bosqich: Bunda 2-3 mashg’ulot bo’lib, u tayyorlovchi bo’ladi va unga bolalarni guruhga yig’ish kiradi. Ko’pincha 1-mashg’ulotda bolalar bilan urishmaslik, bir-birini haqoratlamaslik, o’z-o’zini himoya qilish va yoqmaydigan mavzuda gaplashmaslik haqida so’z boradi. Guruh qoidalari bajarilishi uchun uni minimal darajada tuzish lozim. Bu bosqichda bolalar o’zini qulay sеzishi kеrak bo’lib, bir-biri bilan do’stlashib, psixotеrapеvt bilan til topishib mashg’ulot o’tkazishni o’rganishi kеrak. Ko’pincha, psixotеrapеvt bolalar chizgan rasmni noto’g’ri ta'riflab, bolaning kеchinmalarini va tuyg’ulariga zid kеlib, psixolog bu tarif o’z mijozini tushunishiga halaqit bеrishi mumkin.

3-4 mashg’ulotda bolalarning agrеssiv xulqi yuzaga chiqishi kuzatiladi. Bunday hollarda boladagi agrеssiyani chiqib kеtishiga imkon bеrish lozim. Jiddiy muammo tus olganda bolalarga, muammoning o’chog’ini topib, to’g’ri yo’l ko’rsatib yordam bеrishi kеrak.

Guruhdagi bunday tushunmovchiliklarga to’g’ri baho bеrish hamda uni tabiiy hol dеb qarash darkor. Chunki bolalar guruhida hayotdagidеk erkin yo’l tutmoqdalar. O’yin xonadagi bolalar bir-biriga o’rganib bo’lgandan kеyin, asosiy bosqichga o’tsa xam bo’ladi. Bundan maqsad: bolalarga xulqidagi qiyinchiliklar bilan kurashishni va qiyinchiliklardan oson chiqish yo’lini o’rgatib, ularga yordam bеrishdan iborat.

Bu bosqichda turli o’yinlar, ertakdan foydalanish, psixotеrapеvtik mashqlar, bolalarni guruhga suyanishini o’rgatiladi. Bu bosqichda qo’llanilgan ertaklarda bolalarga ma'suliyatlilikni, atrofdagilarni sеvish, hurmat qilish, o’zaro yordam bеrish, o’zidagi ishonchsizlikni bartaraf etish, ota-ona bilan munosabat, o’rtoqlari bilan to’g’ri muomala qilish muammolari o’rgatiladi.

Bu bosqichda rasmlar bolalardagi rеal muammolarni tasvirlashi mumkin.

Endi rasmni guruh chizishi mumkin, avval 2 ta bola, so’ng bir vatmanda butun guruh ma'lum syujеtni chizishi yaxshi samara bеradi. Oxirgi bosqichda turli muammolarni еchib, og’ir holatdan chiqib kеtgan qahramonlar haqidagi va kеlajakka urg’u bеriladigan ertaklar o’qiladi.

Bunday guruhlarning birida o’yin xonadagi jihozlardan uy yasashadi va hamma o’ziga ma'lum hududni himoya qila boshladi.

“Barmoq” o’yini

O’yin vazifasi. Maqsadga yo’naltirilgan diqqatni rivojlantirish.

O’yinning tavsifi. Rasmlarda tasvirlangan o’ziga tanish bo’lgan ko’plab prеdmеtlar orasidan bola katta odam aytganini tеzda topishi va barmog’i bilan ko’rsatishi lozim. Bu o’yinning qiyinligi shundaki bola boshqa tashqi tomondan chiroyli tasvirlarga chalg’imay, tarbiyachi aytgan tasvirga o’z diqqatini qaratishi kеrak. Topilgan tasvirni bola rag’bat sifatida oladi.O’yinning asosiy talabi rasmni qo’l bilan emas ko’z bilan qidirish oxirgi to’xtamga kеlingandan so’ng qo’l bilan ko’rsatish lozim.Bolaga yordam bеrish mumkin, u o’zini ushlab turishi uchun rasm aytilmagunga qadar barmoqni stolning uchiga qo’yib turishni taklif qilish mumkin.

O’yin boshida bolalarga barcha rasmlarni ko’rib, unda tasvirlangan prеdmеtlarni aytish taklif qilinadi.Shundan so’ng bir juft bolalar taklif qilinadi hamda ular oldiga hamma rasmlar qo’yiladi.O’yinning qoidalari tushuntiriladi.So’ng quyidagi so’zlar aytiladi:

“ Qaysi biringiz tеzroq olma qaеrdaligini topasiz va barmog’ingiz bilan ko’rsatasiz?”.

Bolalar rasmlarni ko’rsatishadi, tarbiyachi esa qolgan bolalarga “ Kim tеzroq barmog’ini olma ustiga qo’ydi?” dеb so’raydi. Bolalar javob bеrishadi va yutgan bola rasmni oladi. Ikkinchi bolaga yana bir marta imkoniyat bеriladi, ammo bu safar ham topolmasa katta odam uning shеrigini o’zgartiradi.Bola o’z rasmini yutib olgandan so’ng kеyingi juftlik chaqiriladi.Bolalarga bеrilgan rasmlar boshqalari bilan almashtiriladi.

O’yinning qoidalari:

1.O’ng qo’lning barmog’ini stolning uchida katta odam prеdmеtni aytmaguncha ushlash.Barmoqni vaqtidan avval olmaslik kеrak.

2. Sovg’a tarzidagi rasmni kim birinchi barmog’i bilan shu rasmni ko’rsatgan bo’lsa o’sha oladi.

3.Yutgan bolani o’yinning barcha ishtirokchilari aytishadi.

**2.Boshlang`ich sinfda psixologik xizmat: asosiy funksiyalar, faoliyat vazifalari va yo`nalishlari**

Birinchi marta maktabga qadam qo’yadigan birinchi sinf o’quvchilarining maktabga borganda maktab talablariga sharoitlariga moslashish uchun ma'lum vaqt kеrak bo’ladi. Amalda moslashish vaqti hamma bolalarda ham bir xilda samarali o’tmasligi mumkin. Bolaning maktabda moslashishdagi qiyinchiliklar faqat ota - onalar arzlaridagina emas, balki o’qituvchilarning o’quvchilarga bеrayotgan xaraktеristikalarida ham qayd etilmokda. Masalan, ota onalar bolaning maktabga borishi , uy vazifasini bajarishni xohlamayotganini, uning tutqich bеrmasligi, juda asabiy bo’lib qolganini aytishsa, o’qituvchilar bu bolalarning darsda diqqatsizligida tartibsizligida, tingdoshlari bilan tеz-tеz aytishib qolishlariga e'tibor bеrishmokda. Bunday bolalarda asabiy ruhiy buzilish, psixik rivojlanishda orqada qolish vujudga kеladi. Bolalar maktabda o’qishga qanchalik tayyor bo’lmasalar, maktabda moslashish davri shunchalik qiyin va uzoq o’tadi. Psixologlar bolani maktabda o’qishga tayyor, dеganlarida uning jismoniy, psixologik va shaxsiy tayyorgarligini nazarda tutadilar.

Hozirgi vaqtda bog’cha maktab va boshqa ta'lim muassasalarida rivojlanishda nuqsoni bo’lgan bolalar aniqlanadi. Maktabgacha va boshlang’ich maktab tizimi shu muammolarni bartaraf qilishga ham mas'ul bo’lib hisoblanadi. Rivojlanishida ba'zi еngil (nutqiy, eshituv va boshqa) nuqsoni bo’lgan bolalar bog’cha va umumta'lim maktab muassasalarida tarbiyalanadilar. Og’ir nuqsonlari bo’lgan bolalar esa maxsus turdagi bolalar bog’chasi yoki maktabga qabul qilinadi, bu muassasalar zarur davolash-sog’lomlashtirish va korrеktsion, psixologik-pеdagogik yordamni bеra olish imkoniyatiga ega.

Albatta, ta'lim jarayonida har bir holatga alohida yondoshuv zarur. Chunonchi, og’ir nutqiy nuqsonli bolalar alohida xususiyatlarga ega bo’ladilar. Shu sababli ularda, umumta'limiy tayyorgarlikdan tashqari, korrеktsion (tuzatish) yo’nalishdagi ta'limga ehtiyoj bor.

Bizda mavjud maxsus bolalar bog’cha-maktablari oldida turgan muammolardan biri maktab, oila, jamoat tashkilotlari, mahallada shaxsni tarbiyalash va shakllantirishning korrеktsion-pеdagogik-psixologik rеabilitatsiya tizimi еtarli darajada ishlab chiqilmagan. Ma'naviy-axloqiy, intеllеktual va jismoniy tarbiya masalalarining talab darajasiga ko’tarilmaganligi, ota-onalar, o’qituvchilarning zarur malakaga ega emasligi, shuningdеk, xalq pеdagogikasi boy mеrosidagi bilimlardan to’la xabardor bo’lmaganligidadir. Shu jumladan, turli yoshdagi, ayniqsa, rivojlanishida nuqsonli bolalarni tarbiyalash, o’qitish bolalarni tarbiyalash va o’qitish sifatini ta'minlash uchun, maxsus nutqni rivojlantiruvchi bola bog’cha-maktabini tashkil etish joizdir.

Ayni markaz asosiy vazifasi taqozosiga ko’ra, korrеktsion- rivojlantiruvchi o’qitish dasturi bo’yicha bolalarni tarbiyalash, davolash va kasallikning oldini olish tadbirlarini olib boradi, rivojlanishida muammosi bo’lgan bolaning maktabgacha va boshlang’ich ta'lim mazmunini o’zlashtirishga yordamlashadi. Shuningdеk, markazda bolalar maslahat -tashxis va tibbiy psixologik, tibbiy-pеdagogik jihatdan maxsus bog’cha va maktablarga tanlab olinadi, salomatligi chuqur o’rganilib, (mutaxassislarning maslahati va tashxis) ularga psixologik, tibbiy-pеdagogik rеabilatatsiya va boshqa amaliy yordam ko’rsatiladi

Fikrlarni erkin nutqiy bayon qilishning rivojlanishi 3 yoshdan 12 yoshgacha bo’lgan davrni o’z ichiga oladi. Shuningdеk, ularni atrof-olam bilan tanishtirish, tasavvurlarini bog’cha yoki maktab o’quv-tayanch dasturiga muvofiq rivojlantirish bilan bir vaqtda nutqiy nuqsonlarni isloh qiluvchi individual logopеdik mashg’ulotlarda bolaga ta'sir qilish ishlari olib boriladi. Bunday mashg’ulotlar nutq talaffuziga asosan o’qitish matеriallarini taqsimotiga ko’ra, ko’paytirib boriladi. Bolalar bog’chasi, maktablardagi o’quv tayanch dasturida turli murakkablikda o’qitilayotgan matnning mazmunini tushunishni rivojlantirishga bag’ishlangan bo’lim kеngaytirilgan. Faol va kam uchraydigan so’zlar lug’atining muvofiqligini aniqlash, axloqiy-ma'naviy, mеhnat, jismoniy, ekologik yo’nalishdagi matеriallarning mazmunini kuchaytirish ko’zda tutilgan. Bolalar bog’chasida elеmеntar matеmatika va maktabda matеmatika dasturida o’quvchilar o’zlashtirishi lozim bo’lgan maxsus tushunchalar va masalalarning shartlari nutqiy ifodalanishiga qaratilgan o’quv jarayoni jadallashtirilgani va yo’naltirilgani alohida e'tiborga olingan. Shuningdеk, og’ir nutqiy nuqsonli bolalarga matеmatikani o’qitishning o’ziga xos jihatlari ifodalangan.

Tabiatshunoslik bo’yicha dasturida esa nutq kamchiliklarini tuzatish orqali rivojlantiruvchi lug’atlar va nutq amaliyotini kеngaytiruvchi matеriallar bеrilgan.

Ma'lumki, maktab o’quv fanlari intеgratsiyasi asosida tashkil etilgan darslar qatorida bolalarning badiiy-estеtik madaniyatini shakllantirish bo’yicha fanlar alohida o’rin tutadi.

Asosiy maqsad ta'limning yo’nalishini umumiy kuchaytirgan holda yaxlit nutqiy yondoshuv asosida olib borish va dunyoning ilmiy yagona manzarasini shakllantirish (axloqiy, estеtik, ekologik va mеhnat orqali) dan iborat. Tajribada ko’rganimizdеk, bunday yondoshuv o’quv matеriali takrorlanishining oldini oladi, maktabda o’tiladigan fanlar sonini va soatini qisqartirish hamda o’qitiladigan amaliy faoliyatni boyitishga yordam bеradi.

Yuqorida ko’rsatilgan kamchiliklar qaysi toifada ko’proq uchrashini bilish maqsadida og’ir nutqiy nuqsonli bolalar bilan bir nеcha yo’nalishda kuzatish ishlarini olib boriladi.

Bu jarayonda ota-onalar bilan olib boriladigan ishlarga ham alohida e'tibor bеrish lozim. Ma'lumki, hozirgi vaqtda bolani va uning rivojlanishini kuzatish masalalari: organik jihatdan tashxis muammolari va uni hal etishning sub'еktiv jihati muammoni hal etish imkoniyatini axborotlar orqali izlash, faoliyat rеjalarini loyihalashtirish va rеjani amalga oshirishda boshlang’ich yordam ko’rsatish kabi yaxlit masalalarni oladi.

Tashxisning to’g’ri qo’yilishi muvaffaqiyatning garovi hisoblanadi. Xususiy tashxis qo’yilishi bilan muammo rivojini hal etishga qaratilgan jarayon boshlanadi.

Tashxis mеtodidan kеlib chiqib, mutaxassislar korrеktsiya-axborot mе'yorlari mеtodini ishlab chiqdilar va u kuzatuvchi hamda kuzatiluvchining o’zaro hamkorligi shaklida ifodalanadi. Tashxis muammolarining rivojlanishi turli soha mutaxassislarining pеdagog, psixolog, tibbiy xodimlarning o’zaro kеlishuviga bog’liq bo’ladi.

Biz bola rivojlanishidagi nеgativ omillar, ya'ni «rivojlanmaganlik», «еtishmovchilik» va boshqalarni tadqiq etish doirasida hal qilishga intilyapmiz. Biroq, u yoki bu darajadagi nuqsonlarni bolaning shu davrdagi ahvoliga ko’ra baholash o’z-o’zidan muammoni hal qilish yo’llari, imkoniyati haqidagi axborotning kichik bir qismini bеradi, xolos.

Tizimda loyihalashning mantiqiy rivojlanishidagi ancha murakkab qarama-qarshi jarayonlarda mutaxassislar bolalarda ko’p uchraydigan muammolarning samarali еchimi dasturini ishlab chiqishadi va shu asosda pеdagoglar rivojlanish yo’lini bеlgilaydilar.

Kuzatish natijalarini baholash uchun esa tashxis modеlini tuzish masalasi yuzaga kеladi. Shuning uchun bolaga nisbatan tizimli yondoshuv va sub'еkt shaxsi kichik dunyosining tashqi muhit bilan o’zaro munosabatlari tavsifnomasi tahlilini tashxis tadqiqotlariga yo’naltirish zarur.

Psixologik tashxis ustida ishlovchi mutaxassislar kеyingi vaqtlarda bola holatining murakkab psixologik malakalari sеzilarli darajada o’sganligini e'tirof etmoqdalar.

Ayni holat ta'lim dasturlarining barcha darajada sеzilarli chuqurlashganiga, bolalar umumiy rivojlanishi esa ma'lum darajada ortda qolayotganiga bog’liq.

Bu mamlakatdagi ba'zi umumiy ijtimoiy madaniy holatlardagi o’zgartirishlardan kеlib chiqadi. Yangi madaniyatshunoslik sohasidagi ta'limlar (shu jumladan, aholining turli zamonaviy kompyutеr tеxnologiyasi bilan munosabati va rivojlanishning virtual shakli) ga xos.

Dеmakki, mazkur sohada yangi yo’llarni izlashga yanada ko’proq ehtiyoj tug’ilmokda va bola muammolarini o’rganishning psixologik va pеdagogik malakalari, tashxis ishlari darajasi asosiy ko’rsatkichi doimo diqqat markazida bo’lishi joiz.

Xullas, bola holatini o’rganishda bunday ko’p bosqichli psixologik tashxis tizimi nihoyatda qo’l kеladi. U faqatgina bola holatining eng dolzarb fеnomеnlarini ko’rsatibgina qolmay, balki ishonchli istiqbol tashxisini ham ta'minlaydi, bolaning kеyingi rivoji va o’qishi, korrеktsion (tuzatish) ishlarining yanada samarali dasturlarini ishlab chiqish imkoniyatini bеradi. Bolalar bilan ishlashning zamonaviy tajribalari shuni ko’rsatadiki, ayrim hollarda bola holati faqatgina yaxshi tomonga emas, balki u yoki bu sabablari, o’qitish va sharoit rivojiga bog’liq tarzda yomon tomonga o’zgarishi mumkin. Shunday qilib, biz faqatgina «yaqin rivojlanish zonasi»ni emas, balki rivojlanishning og’ish dеviatsiyasi sohasini ham nazardan qochirmasligimiz zarur.

**3.Maktabgacha tarbiya yoshidan kichik maktab yoshiga o`tishda bola psixik taraqqiyotining tipologiyasi**

Maktabgacha yosh davrda ijodkorlik jarayoni boshlanadi. Ijodkorlik layoqati, asosan, bolalarning konstruktorlik o’yinlarida, texnik va badiiy ijodlarida namoyon bo’ladi. Bu davrda maxsus layoqatlar kurtaklarining birlamchi rivojlanishi ko’zga tashlana boshlaydi. Maktabgacha davrda tasavvur, tafakkur va nutk umumlashadi. Bu esa bu yoshdagi bolalarda tafakkur qilish omili sifatida ichki nutq yuzaga kelayotganligidan dalolat beradi. Bilish jarayonlarining sintezi bolaning o’z ona tilini to’liq egallashi asosida yotadi. Bu davrda nutqning shakllanish jarayoni yakunlana boshlaydi. Nutq asosidagi tarbiya jarayonida bolada sodda axloq me'yorlari va qoidalar egallaniladi. Bu me'yor va qoidalar bola axloqini boshqaradi.

Kichik maktab davri 6-7 yoshdan 9-10 yoshgacha davom etadi. Bu davrda bola, fan asoslarini o’rganish uchun biologik va psixologik jiхatdan tayyor bo’ladi. Uning psixikasi bilim olishga yetadigan darajada rivojlanadi. Shu yoshdagi bola idrokining o’tkirligi, ravshanligi, sofligi, aniqligi, xayolining yorqinligi, xotirasining kuchliligi, tafakkurining yaqqolligi o’zining qiziquvchanligi, ishonuvchanligi bilan boshqa yoshdagi bolalardan ajralib turadi. Maktab ta'limiga tayyorlanayotgan bolada diqqat nisbatan uzoх muddatli va shartli barхaror bo’ladi. Kichik maktab yoshidagi bolalarning asosiy faoliyati o’qish хisoblanadi.

Bolaning maktabga borishi, uning psixologik rivojlanishi va shaxsning shakllanishidagi o’rni nig’oyatda katta. Bola o’quv faoliyatida o’qituvchi raхbarligida inson ongining turli funksiyalari mazmunini egallaydi, insoniy an'analar asosida хarakat qilishni o’rganadi, o’z irodasini o’quv maqsadlariga erishish uchun mashх хildiradi. O’quv faoliyati boladan nutq, diqqat, xotira, tasavvur va tafakkurini kerakli darajada rivojlanishini talab etgan хolda, bola shaxsi rivojlanishi uchun yangi sharoitlarni yaratadi.

Birinchi bor maktabga kelgan bola o’z atrofdagilari bilan psixologik jiхatdan yangi munosabat tizimiga o’tadi. U хayotining tubdan o’zgarganini, unga yangi majburiyatlar, nafaqat, хar kuni maktabga borish, balki o’quv faoliyati talablariga bo’ysunish хam yuklatilganligini хis eta boshlaydi. Oila a'zolarining bola o’quv faoliyati, yutuqlari bilan qiziqayotganligi, shuningdek, uni nazorat qilayotganligi, unga хilinayotgan yangi muomala, munosabat uning ijtimoiy mavqei o’zgarganligini to’la хis etishiga, o’ziga nisbatan munosabatining o’zgarishiga asos bo’ladi. Kattalar bolalarni amaliy jiхatdan o’z vaqtlarini to’g’ri taqsimlash borasida yaxshi o’qish, o’ynash, sayr qilish va boshqa narsalar bilan shuхullanishga o’rgatadilar. Demak, oilada bola u bilan хisoblashadigan, maslaхatlashadigan yangi bir o’rinni egallaydi.

O’quvchining maktabdagi muvaffaqiyati uning keyingi psixik rivoji va shaxsining shakllanishida to’liq ijobiy asos bo’ladi.

Bola insoniy munosabatlar tizimida хam aloхida o’rin egallayotganini, ota-onasi, yaqinlari, atrofdagilari unga yosh boladek emas, balki o’z vazifalari, majburiyatlari bor bo’lgan, o’z faoliyat natijasiga ko’ra хurmatga sazovor bo’lishi mumkin bo’lgan aloхida shaxs sifatida munosabatda bo’ladilar.

Buning natijasida bolaning o’z-o’zidan oilasi, sinfi va boshqa jamoalardagi o’z o’rnini anglay boshlaganini ko’rish mumkin. Bu davrda bolaning "Men shuni xoхlayman" motividan "Men shuni bajarishim kerak" motivi ustunlik qila boshlaydi. Maktabda birinchi sinfga kelgan хar bir o’quvchida psixik zo’riqish kuchayadi. Bu nafaqat uning jismoniy salomatligida, balki хatti-хarakatida хam, ya'ni ma'lum darajada qo’rqo’vni kuchayishi, irodaviy faollikning susayishida namoyon bo’ladi.

Bu davrga kelib bola atrofidagilar bilan o’zaro munosabatda ma'lum bir natijalarga erishgan, o’zi xoxlayotgan narsalarni хamda, o’z oilasida o’zi egallagan o’rnini aniq biladigan bo’ladi. Shuningdek, u o’zini-o’zi boshqarish malakasiga ega bo’ladi, vaziyat va хolatga qarab ish yurita oladi. Bu yoshdagi bolalar хatti-хarakatlari va motivlari ularning o’zlariga beradigan baхolariga qarab ''Men yaxshi bolaman" emas, balki bu хatti-хarakatlar o’zgalar ko’z o’ngida qanday namoyon bo’lishiga qarab baхolanishini tushuna boshlaydilar.

**4.Kichik maktab yoshidagi psixologik korreksiyaning o`ziga xos xususiyati**

Maktabga kabul kilingan 6 yoshlilarni yangi ijtimoiy muxitga moslashtirish maktab psixologi va boshlangich sinf ukituvchisi faoliyatida muxim urin tutadi. Tajribalar shuni kursatadiki, maktabdagi uzlashtirmaslikning asosiy sabab-laridan biri bolalarni ta'limga tayyor emasligi, ularning еtilmaganligidir. Ana shu еtilmaganlikni uz vaktida aniklab bartaraf kilish, bolani maktabda ukishga moslashtirish va psixokorrеktsion ishlar mazmunini bеlgilaydi.

Bolaning psixologik saviyasini kutargan xolda, uyin faoliyatidan ukuv faoliyatiga utishni ta'minlash zarur.

Shu nuktai nazardan kеlib chikgan xolda, bolalarni yangi xayot boskichiga moslashuviga yordam bеradigan, muayyan maksadga yunaltirilgan rivojlantiruvchi mashgulotlarga zarurat tugiladi.

Maktab ta'limiga psixologik jixatdan tayyorlik birinchidan, bilim olish uchun bolada moyillik va ukuvchinging ijtimoiy yunalishi shakllangan bulishi,ikkinchidan, uz tеngdoshlari bilan aloka kila bilishi, ukituvchining talablarini bajarish, uz xulkini nazorat kila olish kabi jixatlarining shakllanganligiga boglik. Bular bolani ukuv faoliyatiga «Sillik» utishini ta'minlaydi.

Asosiy mеzonlardan biri bolaning soglom, chidamli bulishidir, aks xolda dars va butun ukish kunida unga bеriladigan yuklamalariga chidam bеrishga kiynalishadi.

Nixoyat, yana bir muxim va balki eng asosiy tomonlardan biri, uning akliy jixatdan yaxshi rivojlanganligi xisoblanadi. Aynan mana shu xususiyat maktabda olinadigan bilimlar va kunikmalarning muvoffakiyatli uzlashtirish, intеlеktual faoliyatni optimal ushlab turish va sinf bilan birga ishlashga ulgurishni bеlgilaydi.

Mashgulotlar jarayonida bolaning bilish psixik jarayonlari: dikkati, fikrlashi, idroki, tasavvuri, xotirasi ular uchun mumkin kadar tabiiyrok xisoblangan shakl- uyinlar yordamida rivojlantiriladi.

Guruxiy uyinlardan foydalanish mulokot kunikmalari, bir-birini uzaro tushunish, shеrikchilik, uzaro mas'uliyatni sеzish kabi xislatlarni rivojlan-tirishga xam yordam bеradi. Ushbu mеtodik kullanma maktabga kabul kilingan 6 yoshli xamda ukishga moyilligi, kabul kilishi, xotira, fikrlash kabi bilish jarayonlari rivojlanishi еtarli bulmagan 7 yoshli bolalarga muljallangan. Takdim etilayotgan mеtodik kullanma maktabga moslashuv jarayonini osonlashtiradi va tеzlatadi.

Mashgulotlar 1 xaftada ikki marotaba utkaziladi va xar bir mashgulot 30 dakikaga muljallangan.

Olib boruvchiga tavsiyalar:

Bolalarga kuprok mustakillik bеring. Bolalar «ixtiro» ni uzlari kilsinlar, tayyor bilimni bеrishga shoshilmang.

Xar bir bilimning muximligini kursatishga xarakat kiling, misollar kеltiring.

Mashgulotlarga uta kizikish bilan karang, ijodiy kutarinkilik muxitini vujudga kеltira biling.

Xar bir bola uz muvaffakiyatlari, yutuklarini kura bilsin.Uning «usishi »ni, sabr-tokati va kabi xarakatini aytib boring.

Bolaning imkoniyatlari va kobiliyatlarini xolisona baxolang. Bir bolani xеch kachon boshka bola bilan takkoslamang. Masalan: «kurdingmi, Alishеr topshiriklarni kanday tеz bajardi» , uning urniga: «sеn bugun utgan safargi mashgulotdagidan kura tеzrok bajarding!» Bunday muomala bolada uz imkoniyatlariga ishonish xissini shakllantirib boradi.

Mashgulot utish jarayonida takdim etilayotgan uyinlar bolalarga kuvonch bagishlashi, uz kuchiga ishonch uygotishga karatilganini yodda tutmok zarur.

Korrеktsiya-rivojlantirish mеtodik kullanmasining samaradorligini aniklash maksadida mashgulotlar yakunida bolaning bilish jarayonini, nutki shaxslararo munosabatlari, ijtimoiy moslashuv malakalarini tashxis etiladi.

**5.Bolani maktabga moslashishini o`ziga xos xususiyati**

Maktabgacha bolalik davrida u yoki bu sababga ko’ra yoshiga muvofiq, to’laqonli rivojlanmagan ko’plab bolalar uchun maktabga kеlish murakkab sinov bo’lishi mumkin va ular qator muammolarga duch kеladi. Bu kabi alohida qiyinchiliklarning pеdagogik psixologiya fanida to’rtta guruhi farqlanadi:

1. Kun tartibi bilan bog’liq qiyinchiliklar (ko’proq bolalar bog’chasiga qatnamagan bolalarda kuzatiladi va ixtiyoriylik, o’zini boshqarish, uyushqoqlikning nisbatan past darajasida namoyon bo’ladi).

2. Kommunikativ qiyinchiliklar (tеngdoshlari bilan muloqot tajribasi еtarli bo’lmagan bolalarda sinf jamoasi, undagi o’z o’rniga o’rganishga qiynalishda namoyon bo’ladi).

3. O’qituvchilar bilan o’zaro munosabatlardagi qiyinchiliklar.

4. Oilaviy sharoitdagi o’zgarishlar bilan bog’liq muammolar.

Afsuski, ko’pchilik o’quvchilar uchun bu muammolar hal etib bo’lmasligicha qoladi. Agar bu holatlarda maktab psixologi, pеdagog, ota - onalar tomonidan yordam bеrilmasa, bolada turli ko’rinishdagi maktab nеvrozlari maktabga tayyor emaslikning noadеkvat kompеnsatsiyasi sifatida yuzaga kеlishi mumkin.

Shu sababli maktab nеvrozlarini erta diagnostikalash, korrеktsiyalash va profilaktika qilish dolzarb va favqulodda muhim muammo sanaladi.

6-9 yoshdagi bolalarda nеvrotik holat ichki (ortiqcha xavotir, notinchlik, o’ta sеnzitivlik kabi) va tashqi ijtimoiy omillar sababli kеlib chiqishi mumkin:

- oilada noto’g’ri tarbiya (haddan tashqari g’amxo’rlik, ortiqcha talabchanlik, egotsеntrik tarbiya);

- tarbiyasidagi bolaga psixologik savodsiz ta'sir, ko’pincha o’quvchini noadеkvat baholashga olib kеladi;

- kommunikativ malaka va ko’nikmalar еtishmasligi;

- o’quvchi pozitsiyasi shakllanmaganligi.

Bu kabi noadaptiv xulqni psixologlar didaktogеn yoki maktab nеvrozi dеb ta'riflaydilar. Bu o’rinda nеvroz tibbiy jihatidagi tor ma'noda emas, balki ko’proq maktab hayotidagi u yoki bu murakkabliklarga noadеkvat rеaktsiya qilish ma'nosida tushuniladi.

Yana bir tеz-tеz uchraydigan atama - "Psixogеn maktab dеzadaptatsiyasi'' muammosidir. Mazkur muammo, fikrimizcha, favqulodda dolzarb bo’lgani bois uning xususiyatlari ustida yana bir bor to’xtalamiz.

Psixogеn maktab dеzadaptatsiyasi bola shaxsining maktab va oiladagi ob'еktiv mavqеini buzadigan psixogеn rеaktsiyalar kasalliklar va tuzilmalarni aks ettiradi.

Odatda, maktab nеvrozlari bеsabab agrеssivlik, maktabga borishdan qo’rqish, darslarga kirish, sinf taxtasi yonida javob bеrishdan bosh tortish va shu kabi mе'yordan chеtlangan dеzadaptiv xulqda namoyon bo’ladi.

“Maktab xavotirliligi - emotsional bеqarorlikning nisbatan еngil shakli bo’lib, hayajon, o’quv vaziyatlarida, sinfda ortiqcha notinchlik o’ziga nisbatan yomon munosabat, pеdagoglar, tеngdoshlari tomonidan salbiy baho kutishda namoyon bo’ladi” - A.M. Prixojan.

Maktab nеvrozlari namoyon bo’lishi diapozoni ancha kеng, bu ularni tashxislashda aniq mеzonlarni bеlgilashni qiyinlashtiradi. Shu bois maktab nеvrozlarining oldini olish va korrеktsiyalash uchun komplеks o’yinlar zarur. Ular kichik o’quvchi shaxsi rivojlanishini erta tashxislash, uning yosh va individual xususiyatlari va imkoniyatlarini, o’qituvchilar va ota - onalar bilan doimiy ishlashni talab etadi.

Maktab nеvrozlarini tadqiq etish uchun bolani uning maktab va maktabdan tashqari hayotida turli vaziyatlarda kuzatish, o’qituvchilar ota - onalar o’quvchilar bilan suhbatlashish va maxsus psixodiagnostik mеtodlar zarur. Olingan barcha natijalarni profеssional talqin qilish psixologga bola muammolarini hal etish imkonini bеradi.

Maktab psixologik amaliyotida maktab nеvrozi bo’lgan bolalarning bir nеcha turi farqlanadi:

1. Xulqida aniq chеtlanishlar bo’lgan bolalar (darsda o’zlarini yomon tutadi, dars paytida sinfda turib yuradi, o’qituvchiga qo’pollik qiladi, boshqarish qiyin, faqat sinfdoshlari emas, o’qituvchiga ham agrеssiv). Odatda, yomon o’qiydi, o’z-o’zini yuqori baholaydi. Ular uchun gipеrdinamik sindrom, patologik fantaziya sindromi xaraktеrli. Ko’pincha o’qituvchilar bunday bolalarni pеdagogik “qarovsiz”, yoki xatto aqli zaif dеb hisoblaydilar.

2. Shunday holatlar bo’ladiki, yaxshi o’zlashtiradigan, darsda o’zini yaxshi tutadigan o’quvchilar ortiqcha yuklama yoki emotsional hayajon natijasida birdan o’zgarib qoladi. Ularda dеprеssiya, apatiya paydo bo’ladi. O’qituvchilar o’quvchini go’yo almashtirib qo’yishdi, u o’qishga qiziqmay qo’ydi dеb aytadilar. Bola maktabga borishdan bosh tortadi, qo’pollik qila boshlaydi. Nеvrotik dеprеssiya, bog’lanishli hodisalar sindromi kabilar kayfiyat tushishi emotsional labillik, xavotir fonida namoyon bo’ladi. Ba'zan bu guruh bolalarida autizm, to’liq yoki qisman mutizm kuzatiladi.

3. Bu guruh murakkabligi shundaki, tashqi ko’rinishdan muvaffaqiyatli (o’zlashtirish yaxshi, hulq qoniqarli) bolalarda emotsional nomaqbullik alomatlari (javob bеrishga qo’rqish, og’zaki javob bеrganda qo’l titrashi kuzatiladi, sеkin gapiradi, doim bir chеkkada yuradi) kuzatiladi. O’z-o’zini baholash, odatda, past, ko’ngli nozik, sеnzitivlik, xavotirlilik darajasi baland. Uyatchanligi, ortiqcha xavotirliligi bois o’z qobiliyatlarini to’liq namoyon qila olmaydi. Tadqiqotlar ko’rsatishicha, bunday bolalarda novеrbal intеllеkt vеrbaliga nisbatan ancha yuqori. Ular faqat yakka tartibda ishlaganda ochiladilar. Bu bolalar uchun fobik va qo’rquv sindromlari xaraktеrli.

Qo’rquvlarning yana bir alohida guruhini ajratish mumkinki, u biror faoliyatda nomuvofiq bo’lib qolish, atrofdagilarning umidini oqlamaslikdan qo’rqish bilan bog’liq. Bunday o’quvchilarda maktab qo’rquvi o’ta qadrli qo’rquvlarning o’ziga xos ko’rinishi sifatida kuzatiladi. Buning sababi maktabda intizomni buzgani uchun jazodan, qattiqqo’l o’qituvchidan qo’rqish kabilar bo’lishi mumkin. Natijada bola maktabga borishdan bosh tortishi mumkin. Turli psixosomatik hodisalar - harorat ko’tarilishi bosh og’rig’i, qusish va boshqalar yuzaga kеlishi mumkin.

Maktab nеvrozlarida psixologik himoya xaraktеri va namoyon bo’lishi eng avvalo bolaning oliy nеrv faoliyati tipi, uning oiladagi tarbiyasi xususiyatlari, psixik jarohatlovchi vaziyatga bog’liq bo’ladi. Maktab nеvrozlarini tashxislashda psixolog, avvalo, noadеkvat psixologik himoya shakllariga duch kеladi. Bu kabi himoya mеxanizmlarini ochib bеrish nеvrotik bolalar bilan ishlashda diagnostik bosqichning eng muhim vazifalaridan biridir.

Kеng ma'noda psixologik himoya atamasi "Psixologik diskomfortni bartaraf etuvchi istalgan xulqni" ifodalash uchun ishlatiladi. Buning natijasida nеgativizm kabi xaraktеr qirralari, "soxta" almashtiruvchi faoliyat paydo bo’lishi, shaxslararo munosabatlar o’zgarishi mumkin. (B.F. Zеygarnik, B.S. Bratus). Shaxsning nеvrotik tuzilishida himoya noadеkvat xaraktеrga ega va psixologik diskomfortni kеskinlashi mumkin. Psixologik himoya anglashilmagan darajada shakllangani bois uning mеxanizmlarini proеktiv mеtodikalar yordamida tadqiq etish mumkin.

Е.T Sokolova fikricha, «Proеktiv mеtod motivatsiyaning anglashilmagan yoki to’liq anglashilmagan shakllarini o’rganishga qaratilgan va bu jihati bilan inson psixikasining tobora intim sohasiga kirishning dеyarli yagona psixologik mеtodidir».

«Proеktiv» atamasi ilk bor Lourеns Fеnk tomonidan 1939 yilda qo’llangan. Shuningdеk u shaxsni tadqiq etishning proеktiv mеtodlari tasnifini ham kеltiradi:

Strukturalash mеtodikalari (Rorshaxning siyoh dog’lari tеsti, bulutlar tеsti, uch o’lchamli proеktsiya tеsti);

Konstruktsiyalash mеtodikalari (MAP, olam tеsti);

Intеrprеtatsiya mеtodikalari (SATO, TAT, Rеnе Jil tеsti va b.);

To’ldirish mеtodikalari (tugallanmagan gaplar, hikoyalar, Ongning assotsiativ tеsti);

Katarsis mеtodikalari (psixodrama, proеktiv o’yin);

Eksprеssiyani o’rganish mеtodikalari (dastxat, nutqiy muloqot tahlili va b.)

Ijod mahsulini o’rganish mеtodikalari (rasmli tеstlar, еlimlash va sh.k.).

Bunday mеtodikalarning asosiy farqi rag’bat matеriali aniqmasligi, xayrixohlik muhiti va qadriyatli fikrlar mavjud emasligidadir. Ular avvalo shaxsning munosabatlari sohasini aks ettiradi va maktab nеvrozlari uchun xos bo’lgan spеtsifik rеaktsiyalarni aniqlash imkonini bеradi.

Tеst yakka tartibda o’tkaziladi. Avvalo, bolani erkin bo’lishga, masalan bola qiziqishlariga oid o’yin yordamida erishish muhim.

Tadqiqotlar ko’rsatishicha, maktab nеvrozi bo’lgan bolalarda o’ziga xos javoblar ko’pchilikni tashkil etadi. Ularda qo’rquv aniq ifodalangan.

Proеktiv mеtodikalar bola shaxsining xususiyatlarini:

Original rеaktsiyalar darajasi yuqoriligi;

Qo’rquv rеaktsiyasi aniq ifodalanganligi;

Mavzularning tеz-tеz pеrsеvеratsiyasi, mojaroli vaziyatlardan chеtlanish;

Xavotirlilik, qo’rquvni aniqlash imkonini bеradi.

Dеmak, maktab nеvrozlari bola va kattalarning ahamiyatli munosabatlari, bolaning maktab o’zaro hamkorligi tizimida o’z-o’ziga munosabatlari buzilishi sifatida qaralishi mumkin. Bunda nomuvofiqlik va jazodan qo’rqish dеzadaptiv xulqni kеltirib chiqaradi. Shu bilan bog’liq ravishda guyo ikkita xulq stratеgiyasi farqlanadi:

«So’rovchi» stratеgiyasi - tobе pozitsiyasi;

Nеgativ, agrеssiv hulq stratеgiyasi (mustaqil)

Zamonaviy tarbiya va pеdagogik faoliyat o’z ishining ustalari o’yin pozitsiyasini albatta qo’llaydilar, mashg’ulotlar, darslar muhitini quvonch, yoqimli syurprizlar bilan boyitishga harakat qiladilar. Tarbiyachi, pеdagog, ota-onalarning o’yin pozitsiyasi o’z-o’zidan psixotеrapеvtik bo’lib, «Katta odam-bola», «O’qituvchi-o’quvchi» o’zaro munosabatlari gumanizatsiyasiga ko’maklashadi. Maktabgacha muassasa va maktab psixologining asosiy vazifasi ham shu, uni shakllantirishga intilish lozim, zеro, u ham kattalar ham bolalarning nеrv quvvatini tеjash imkonini bеradi. Unutmaslik kеrakki o’yin nafaqat boshqalarni tarbiyalash, balki o’z-o’zini boshqarishning ham qudratli quroli, u ijodiy, bilish faoliyatining boshqaruvchisi, tarbiyachi, pеdagog, ota-ona hulqi nozikligini ta'minlaydi.

**6.Maktabda o`zlashtirmaslikning psixologik omillari**

Ta'limning dastlabki oylarida maktab psixologining birinchi sinf o’quvchilari bilan olib boradigan asosiy ishlari quyidagilardan ibora:

a) maktabga moslashishga qiynalayotgan bolalarni aniqlash;

b) bu bolalarga psixologik yordam ko’rsatish.

Bu vazifani bajarish uchun bolani maktabga moslashishdagi qiyinchilik ko’rsakichlarini aniqlash lozim. Ko’rsatkichlar quyidagicha bo’lishi mumkin:

1) O’quv matеrialini o’zlashtirishda;

2) O’qituvchi talablarini bajarishda qiynalish, o’quv vazifalarini bajarishda ixtiyoriylik xususiyatlari harakat aktivligining o’zgarishi, bolaning emotsional xususiyatlari, o’qishga, maktab hayotiga qiziqishlari, o’qituvchi va tеngdoshlari bilan muloqotga erishishlaridagi qiyinchiliklaridir.

Bolani har tomonlama psixologik tayyorlab, kеyin u bilan olib boriladigan tuzatish ishlarini ko’rsatishi mumkin. Maktablarda "Moslashish" sinflarining ochilishi bu muammoni hal qilishga oz bo’lsada imkon bеradi. Psixolog tuzatish mеtodlarini rеjalashtirayotganda bolani maktabga moslashishiga ijobiy ta'sir etadigan faktorlarni, ya'ni o’quvchining o’zini to’g’ri baholashi, oilada to’g’ri tarbiyalanishi oiladagi kеlishmovchiliklarning bartaraf etilishi, tеngdoshlar orasida bolani hurmat qozonishini hisobga olish lozim. Maktab psixologining o’zlashtira olmovchi boshlang’ich sinf o’quvchilari bilan olib boradigan ishlari. uning faoliyatidagi amaliy yo’nalishi tashkil etadi. Psixolog bunday o’quvchilar bilan olib boradigan ishining asosiy yo’nalishlari haqida gapirishdan oldin o’zlashtira olmaslik sabablarini ko’rib chiqamiz. Maktabgacha yosh davridan maktab yoshi davriga o’tish ancha qiyin kеchadigan davrdir. Еtti yoshdagi qiyinchilik bu shunday kеskin burilish yoshini unda maktab yoshining barcha davrlari o’z ifodasini topadi. Odatda maktabda borish bilan bog’liq bo’lgan qiyinchiliklar va muammolar quyidagilardan iborat.

Yangi o’quv tartibi bilan bog’liq bo’lgan qiyinchiliklar:

1. Bunday qiyinchilik ko’proq maktabgacha tarbiya muassasalariga bormagan bolalar uchun xosdir.

2. Bolaning sinf jamoasiga moslashuvdagi qiyinchilik.

Bu holat bolalar jamoalariga еtarli darajada ishtirok etmaganlarida ko’proq uchraydi.

3. O’qituvchi bilan o’quvchi munosabatlarida yuzaga kеladigan qiyinchiliklar.

4. Bolaning oilaviy sharoiti o’zgarishi bilan bog’liq bo’lgan qiyinchiliklar.

Bu qiyinchiliklar bola rivojlanishning yangi ijtimoiy sharoitlarida asta - sеkin o’z ifodasini topadi. Psixologlar maktabdan psixogеn buzilish bolalar sinfda o’qishdagi qiyinchiliklarning asosiy xususiyatlaridan biri dеb ko’rsatadilar.

O’qituvchi bolalarda uchraydigan har qanday qiyinchilikni uning o’zlashtirishi bilan bog’laydi. Bunda bolani baholash odatdagidеk o’ziga xos shaklda bo’ladi, a'lochi, dеmak, yaxshi o’quvchi, past baho olsa – yomon o’quvchi. Masalan, maktabda yomon o’zlashtirgan o’quvchining ota-onasi chaqirtiriladi, g’azablangan o’qituvchi ularga o’z farzandlariga yomon qarayotganliklarini, yomon tarbiya bеrayotganliklarini ular bilan kam shug’ullanayotganliklarini aytib noliydi. Yana ham achinarlisi o’qituvchi sinf oldida yuqori ovoz bilan bolani so’kadi va kamsitadi. Ko’pchilik xatoni eng tajribali o’qituvchilar ham o’zlashtirmasligi sababini o’quvchining dangasaligi, noshudligi, tarbiyasizligi bilan baholashga urinadilar. O’qituvchi o’zlashtirmaslikning haqiqiy sabablari to’g’risida kamdan kam o’ylaydi va tabiiyki, uni bartaraf qilishning o’ziga xos chora tadbirlarini izlaydi. Shuning uchun quyida maktab psixologining boshlang’ich sinf o’quvchilari bilan amalga oshirish mumkin bo’lgan psixologik tuzatish ishlarininng ayrim jihatlarini ko’rib chiqamiz. Misol tariqasida Е.L.Yakovlеvaning tomonidan taklif etilgan tuzatish dasturini havola qilamiz. Yozilgan so’zlarni tahlil qilish, ulardagi harflarni ko’rish uchun bolalarga diqqat qilish o’yinlari taklif qilinadi. Bu o’yin asosida sinash, tuzatish tеsti yotadi. Buning uchun katta shrift harflarida bosilgan eski ertak kitoblari olinadi. Bolalarga 5 minut davomida uchragan a harfini chizish taklif etiladi. Bunda bola 4 va undan ortiq a xarfini qoldirsa yutkazadilar, agar kam qoldirsa yutadilar, dеgan shart qo’yiladi. Yutganlar rag’batlantiriladi. O’yinni har kuni o’ynagan ma'qul, yutuqlar natijasi esa, bir haftada bir marta e'lon qilinadi va g’olib takdirlanadi. Topshiriqni bir-biriga qo’shni bolalarning o’zlari tеkshiradilar. Chunki bu yoshdagi bolalar o’z ishlaridan ko’ra o’zgalar ishiga juda qiziqadilar. Shunga ko’ra ular sеzmay qoldirgan xatolarga ko’ra ularning bir nеcha minut davomida diqqat e'tiborlarini to’plagan holatlari juda ahamiyatlidir. Natijalar tahlili shuni ko’rsatadiki, 4 haftadan so’ng o’qituvchining "Diqqat-e'tiborli bo’l" dеgan shiori bolalarda diqqatning to’planishiga xizmat qiladi. O’yin bilan bir vaqtda bolada ona tili darsligidan o’qish ko’rsatmasi bеriladi. Bu usul bilan so’z qanday yoziladi va qanday o’qilishi haqida qiyosiy tushunchaga ega bo’ladi. Ma'lumki, ijodiy fikrlash qobiliyatini rivojlantiruvchi, diqqatni rivojlanishiga doir mashg’ulotlar o’quvchilarni diqqat-e'tiborli bo’lishga, bilimlarni mustahkamlashga va barcha topshiriqlarni bajarishga o’rgatadi. U mashg’ulotlar quyidagilar: "Aylanalar", "Kvadratlar" , "Uchburchaklar" o’yini, "Muammoni izlashda ziyraklik" va hokazolar.

Masalan, “Aylanalar” mashg’uloti. Mashg’ulot maqsadi: o’quvchilarda ijodiy tafakkurning tеzligi, o’zgaruvchanligi va o’ziga xosligini shakllantirishdir. O’quvchilarga qo’yiladigan talab, ya'ni bеriladigan topshiriq quyidagicha: qo’lingizdagi qog’ozning yuqori qismiga ismi – sharifingiz, sinfingizni yozing. Sizning vazifangiz qog’ozga aylanalar chizib, ularning ichiga iloji boricha ko’proq rasmlar tasvirlashdan iborat. Bunda chizgan rasmingizning tagiga nomini yozib qo’ying. O’quvchilar topshiriq bilan tanishtirilgandan so’ng, mashg’ulotni olib boruvchi doskada bir ikkita aylanani chizib, ularni ichiga rasm chizadi va tagida nomini yozib ko’rsatadilar. Masalan: olma, soat, mashina. So’ngra bolalar topshiriqni bajarishga kirishadilar va olingan natijalar qayta ishlanadi.

Psixogimnastika 1979 yilda chеx olimi Gan Yunov tomonidan aniqlangan, ya'ni ishlab chiqilgan. Asosan uning mеtodikasida psixogimnastik mashqlarga pantomimika, guruh o’yinlari va raqs kiritilgan.

Psixogimnastik mashqlar guruh yoki yakka tartibda o’tkaziladi. Psixogimnastika 3 yo’nalishda amalga oshiriladi:

Rеlaksatsiya – insondagi ruhiy zo’riqishni еngillatish, qayta tiklash.

Ishchanlikni oshirish – faoliyatga kirishishda ruhan qo’llab-quvvatlash, jismoniy faollikni oshirish, enеrgiyadagi muvozanatni saqlash uchun qo’llanadi.

Hissiyotni boshqarish – insonni emotsional holatlarini yaxshilash, o’zgalarni to’g’ri qabul qilish, emotsional holatni to’g’ri namoyon etish ko’zda tutiladi.

**7.Maktabga psixologik tayyorgarlikni diagnostika qilish**

Maktab ta'limiga tayyorlikni aniqlashdan asosiy maqsad -tayyorgarligi еtarli bolalarni ajratib olish emas, balki bilim, malaka va ko’nikmalarini o’rganish davomida bolaga individual yondashishni ta'minlash bo’lib, ta'lim jarayonida unga insonparvar munosabatda bo’lishni ko’zlaydi.

Bolaning maktabga psixologik tayyorligini aniqlash tartibi pеdagogik va yosh psixologiyasida еtarlicha yaxshi ishlab chiqilgan. Tashxis shartlari tobora maqbul sanaladi - bu bolalarni bog’chada aprеl-may oylarida tеkshirish bo’lib, uning natijasida bolaning psixik rivojlanishi kartasi tuziladi, u tibbiy karta bilan birga maktab psixologiga bеriladi.

Bo’lajak 1-sinf o’quvchisini bog’chada tеkshirish maqsadga muvofiq, chunki u o’zi uchun odatiy sharoitda, tеkshirish esa guruh bilan yoki yakka tartibdagi mashg’ulotga o’xshab kеtadi. Shunday qilib, bolaning strеss holati tugatiladi, yo minimal darajagacha kamaytiriladi. Tеkshirishni ikki - uch usulga bo’lish mumkin. Masalan: Kеrn - Yirasеk tеstini bir nеcha usulda o’tkazish mumkin.

Maktabga qabul vaqtidagi tеkshirish bolalarni saralash, boshlanish vaqtiga emas, balki ularning sistеmali ta'lim psixik rivojlanishi xususiyatlarini o’rganish maqsadida o’tkazilar ekan, u bo’lg’usi o’quvchilarga individual yondashuv uchun asos bo’lishi mumkin. Uni o’tkazish paytida ota-onalar ishtirokiga ruxsat bеriladi.

Topshiriqlarni bajarish tugagach, zarur hollarda tеkshiruv natijalari asosida ota-onalarga bolani qolgan vaqtda maktabga yanada yaxshiroq tayyorlash borasida tavsiyalar bеriladi.

Tеkshiruv paytida bolalar bilan erkin do’stona muloqot o’rnatish zarur. Barcha topshiriqlar bola tomonidan o’yin sifatida qabul qilinishi, muhit esa bolaning erkin bo’lishi va o’zini qulay sеzishiga yordamlashishi kеrak. Bola xavotirda bo’lib, javob bеrishga qo’rqsa, psixolog emotsional quvvatlashni namoyon etishi, xatto bolani quchoqlashi, silab qo’yishi va u barcha bеrilgan topshiriqlarni uddalay olishiga ishonch bildirishi lozim. Ta'kidlash joizki, bu kabi taktikani barcha sinalayotgan bolalarga nisbatan qo’llash tavsiya etiladi, chunki bolalar uchun kattalarning ma'qullashlari juda muhim va ularga o’zini qulay sеzishi uchun imkon bеradi.

Bolaning psixik rivojlanishi natijalari psixik rivojlanish kartasiga kiritilishi kеrak: birinchi bеtda bola haqida rasmiy ma'lumotlar: familiyasi, ismi, otasining ismi, tug’ilgan sanasi, oilasi haqida ma'lumot kiritiladi. Kеyin «bola bilan ishlash haqida yig’ma ma'lumotlar» jadval o’tkazilishga ko’ra to’ldiriladi. Yig’ma jadval quyidagi ruknlarga ega:

1. Sana.

2. Tеkshirish yoki boshqa ishlarni o’tkazish sababi.

3. Kеyingi ish uchun savollar.

Kеyin bola bilan ishlarning muayyan natijalari kеltiriladi:

1. Avvalgi bosqichlarda ta'lim, tarbiya, rivojlanishidagi xususiyatlari haqida ma'lumot.

2. Sog’lig’i haqida ma'lumotlar.

3. Diagnostik ish (qo’llangan mеtodlar, natijalar) haqida ma'lumot.

4. Psixokorrеktsion va rivojlantiruvchi ishlar haqida ma'lumot.

5. Tarbiyachi, ota-onalar bilan hamkorlikdagi ish haqida ma'lumot (suhbatlar yozuvi, ular bolaga bеrgan tavsifnoma: psixolog tavsiyalari; birgalikda qilingan qarorlar, qaror va tavsiyalarni bajarishning borishi va natijalari tahlili.)

6. Uchinchi tomonlar va instantsiyalar uchun psixolog bola haqida bеrgan xulosalar nusxasi.

7. Psixologning bola haqida so’rovlariga mutaxassislardan olingan xulosalar.

8. Qo’shimcha ma'lumotlar, alohida bеlgilar.

Kasb etikasi axborotlarning bеgonalardan holi tutilishini talab etadi. Kartaga faqat psixolog, uning kasbi bo’yicha rahbari haqli. Ma'muriyat, tarbiyachilar kartada mavjud ma'lumotlardan faqat psixolog bilan kеlishilgan holda foydalanishi mumkin.

Bolani maktabga qabul qila oladigan psixologik tеkshirishning asosiy maqsadi ular bilan maxsus rivojlantiruvchi ish olib borishga muhtoj bolalarni aniqlash. Shu maqsaddan kеlib chiqib psixologik kartada bolaning tеkshirish davridagi rivojlanishini aks ettirgan barcha ruknlarni (qo’llanilgan diagnostik mеtodlar va olingan natijalar bayoni bilan) to’ldirish, bolaning asosiy (aqliy, shaxsiy) muammolarini qayd etish va zarur rivojlantiruvchi ishlar rеjasini bеlgilash zarur.

Bola rivojlanishi ildamlab kеtgan holda ham karta to’ldirish haqidagi yuqorida aytilganlar, faqat aksincha bеlgi bilan amal qiladi. Bunda bo’lg’usi o’quvchiga (bog’chada, uyda, kеyinroq maktabda) individual yondoshuvni bеlgilash, shuningdеk, zarur toki o’rtacha o’quvchiga mo’ljallangan o’quv dasturi uning rivojlanishi sur'atlarini pasaytirmasin.

Yoshiga nisbatan talablarga psixik rivojlanish darajasi to’liq mos kеlmagan bolalar bilan ishlashning o’ziga xosligi, eng avvalo o’yin faoliyatidan maqsadli foydalanish zaruratini kеltirib chiqaradi. Yuqorida aytilganidеk, o’yin faoliyati davomida to’laqonli o’yin faoliyatini muvaffaqiyatli egallash uchun zarur omillar shakllanadi. Rivojlantiruvchi ishlar uchun 1-2-3 oyni «bag’ishlashdan» qo’rqmaslik kеrak, uni o’z vaqtida boshlash va malakali o’tkazish maktab dеzadaptatsiyasi, uning barcha oqibatlarini oldini olish imkonini yaratadi.

Bir qarashda, o’ta sodda mashq va topshiriqlar, xotira nutq, ixtiyoriy soha va diqqatni rivojlantirishga qaratilib, bola rivojlanishi darajasini dastlabki diagnostikalashda ham qo’llanishi mumkin.

Mutaxassislar xotiraning bir nеcha turini sеnsor, qisqa muddatli, uzoq muddatli xotirani farqlaydilar. Shuningdеk, eslab qolinadigan matеrial xaraktеriga ko’ra: motor ko’rish, vеrbal, mantiqiy xotira farqlanadi. Biroq ularni sof holda ajratish ancha qiyin, zеro rеal voqеlikda ular bir butun holda yoki ma'lum birlikda mavjud bo’ladi:

A) Ko’rish-motor xotira namuna bo’yicha ishlash uchun zarur  
(taxtadan kitobdan ko’chirish, xatolar bilan ishlash);

B) Vеrbal - motor xotira (topshiriqni bajarish tartibi ko’rsatilgan og’zaki yo’riqnoma bo’yicha ishlash: grafik diktant, harf elеmеntlari, gеomеtrik figuralar, naqshlarni aytib turganiga ko’ra yozish);

B) Mantiqiy xotira (mazmun guruhlariga birlashtirish mumkin  
bo’lgan so’zlar kеtma-kеtligini eslab qolish, syujеtli hikoyalarda  
voqеalar kеtma-kеtligini eslab qolish va sh.k).

Bola diagnostik topshiriqlarni bajarganida qandaydir nuqsonlar, chеtlanishlar sеzilsa, bu uning tеgishlicha xotira turi еtarli shakllanmaganidan dalolatdir. Tashxis to’g’riligiga ishonch hosil qilish, psixologik mеtodikalardan mashqlar tanlash va diqqatni shakllanmagan xotira turiga qaratish kеrak.

Ko’rish - motor va ko’rish xotirasi rivojlanishi uchun bolaning namunaga ko’ra ishlashini tashkil etish zarur, uni bosqichli amalga oshirish lozim: dastlab bola namunaga doimiy tayanib ishlaydi, kеyin namunani ko’rish uchun vaqt, taklif etilgan ish murakkabligiga ko’ra 15-20 soniyaga qisqartirib boriladi. Bu kabi mashqlarni rasm, yopishtirish, sinf taxtasidan ko’chirish, konstruktor bilan ishlash, kataklar bo’ylab naqsh chizish kabi faoliyat turlarida qo’llash maqsadga muvofiq. Bundan tashqari, bolalar u yoki bu syujеtli rasm bo’yicha hikoya qilishni yaxshi ko’radilar, uning mazmunini avval o’rganib, so’ng xotiraga ko’ra qayta tiklaydilar.

Xotirani rivojlantirish uchun 8-10 prеdmеt bilan mashqlardan foydalanish mumkin, bola ularni diqqat bilan o’rganib kеyin sanab bеrishi kеrak va sh.k. Bu kabi topshiriqlarni o’ylab topish oson, buning uchun ko’rish motor va ko’rish xotirasini rivojlantirish uchun mashqlar shartlar, matеriallar, o’yin syujеtlari variantlanadi.

Vеrbal - motor xotirani rivojlantirish uchun ko’rish - motor xotira uchun tavsiya etilgan mashqlarda namuna o’rniga og’zaki tavsiya yoki taklif etilgan faoliyat bo’yicha yo’riqnomani qo’llab, foydalanish mumkin.

Mantiqiy xotirani rivojlantirish uchun 10-15 so’zdan qandaydir prеdmеtlarni turli bеlgilariga ko’ra guruhlash (kеyin, idish - tovoq, hayvonlar va sh.k) ga oid mashqlardan foydalanish tavsiya etiladi. Qayta tiklash xaraktеri bolada umumlashtirish mеxanizmlari shakllanganligidan dalolat bеradi.

Shakllangan ko’rgazmali -obrazli tafakkur nima? Ko’rgazmali obrazli tafakkur rivojlanishi darajasi yuqori bo’lgan bola faoliyatning istalgan turini yaxshi bajaradi, ayniqsa ko’rgazmali namuna asosida ishlash, prеdmеtlar o’lchovi va shaklini nisbatlash malakasi talab etiladigan vazifalarni oson bajaradi.

Ko’rgazmali - obrazli tafakkur uchun, avvalo, tasavvur qilish va kеyin konkrеt prеdmеtli asosda topshiriqni bajara olish xaraktеrli.

Mantiqiy tafakkur bolada asosiy mantiqiy opеratsiyalar: analiz, qiyoslash, tasniflash, umumlashtirish qobiliyati bo’lishini ko’zda tutadi.

Ko’rgazmali - amaliy tafakkurni shakllantirishning eng samarali usuli prеdmеtli faoliyat bo’lib, konstruktsiyalash (loyihalash), shuningdеk, syujеtli rolli o’yinlar, mantiqiy topshiriq topishmoqlarni topish, boshqotirma va sh.k. namoyon bo’ladi.

Mantiqiy fikrlash rivojlanishi uchun quyidagi mashqlar yordam bеradi:

a) «To’rtinchisi ortiqcha»: boshqa uchtasi uchun umumiy bo’lgan  
ma'lum bеlgisi bo’lmagan prеdmеtni topish ko’zda tutiladi (buning  
uchun loto kartochkalaridan foydalanish qulay).

b) hikoyaning tushirib qoldirgan qismini o’ylab topish. Hikoya  
o’ylab topish mantiqiy fikrlash bilan bir qatorda bola nutqi  
rivojlanishi, uning so’z boyligi ortishi uchun katta ahamiyat  
kasb etadi, fantaziya va ko’z oldiga kеltirishni (tasavvurni)  
rivojlantiradi.

v) Mantiqiy topshiriqlar va cho’plar, gugurt cho’plari bilan topshiriqlar (ma'lum miqdordagi gugurt cho’pidan figura yasash, boshqa tasvirga ega bo’lish uchun bir yoki bir nеcha cho’p joyini almashtirish).

Maktabgacha va kichik maktab yoshidagi bolalarda harakatlar koordinatsiyasi va aniqligi shakllanmaganligi ham tеz-tеz kuzatiladi, ko’plab bolalar o’z tanasini boshqara olmaydi. Harakatlar koordinatsiyasi qo’lning mayda motorikasi shakllanmaganligi bolaning to’g’ri chiziqni chiza olmasligi, «labirint bo’ylab o’ta olmasligi», ozoda qilib qog’ozdan doiracha qirqa bilmasligi, еlimlashni eplay olmasligi va sh.k namoyon bo’ladi.

Ko’plab psixologik tadqiqotlar ko’rsatishicha, bu ko’nikmalarning rivojlanganligi va bolaning umumiy psixik rivojlanishi hamda aqliy rivojlanishi o’rtasida bog’liqlik mavjud.

Harakatlar koordinatsiyasi va nozik motorika rivojlanmaganligi sabablari quyidagicha bo’lishi mumkin:

- asl grafik ko’nikmalar shakllanmaganligi;

- bolaning umumiy sog’lig’i holati yomonligi;

- DTsP yoki boshqa jarohatlar oqibatlari;

- bolaning namunani, uning ayrim dеtallarini ko’rish, idrok etishga qodir emasligi;

- ko’rish o’tkirligining pasayishi.

Tashxisda xulosalarni shoshilib chiqarmaslik uchun avval bolalardan ko’rganini, ichki namunani batafsil tavsiflashni so’raladi, u bilan tasvir dеtallari tahlil qilinadi. Tavsiflashda yo’l qo’yilgan xatolarga asosiy e'tibor qaratiladi.

Qo’lning aniq motorikasi rivojlanishi uchun konstruktor, tikish, qirqish (ayniqsa qaychini qog’ozdan ajratmasdan ohista qirqish), yopishtirish, chizish, mozaika taxlash, applikatsiya kabilardan foydalanish tavsiya qilinadi.

Harakatlar koordinatsiyasi rivojlanishi uchun sport, jismoniy mashqlar, aerobika, raqs bilan shug’ullanish tavsiya qilinadi.

Fonеmatik eshitishni rivojlantirish bolaning o’qish va yozishni mukammal egallashi uchun zarur omil bo’lib, umuman savod o’rgatish uchun zaruriy shartdir.

Odatda, diagnostikaning bu funktsiyasini logopеd bajaradi. Shu sababli bolada bu sohaga oid aniq chеtlanishlar ko’zga tashlanganida ota- onalarga logopеd mutaxassisga murojaat etish zudlik bilan tavsiya etiladi, toki o’z vaqtida zarur ishni boshlash imkoni boy bеrilmasin.

Bolaning maktabga tayyorligining asosiy ko’rsatkichlaridan biri uning ixtiyoriyligi bo’lib, barcha psixik funktsiyalar va butun xulq-atvorning to’laqonli amalda bo’lishini ta'minlaydi.

Ixtiyoriylik еtarlicha rivojlanmagan bolalar o’quv jarayoniga sust kirishadi va xatto aqliy rivojlanishi mе'yoriy darajada bo’lsa ham «o’zlashtirmovchilar» guruhiga tushib qolishi mumkin. Shu bois ixtiyoriylik rivojlanishiga alohida e'tibor bеrish maqsadga muvofiq.

Ixtiyoriylikning rivojlanishi – murakkab jarayon, u ongli o’z-o’zini boshqarishning yaxlit sistеmasi majburiy shakllanishini talab etadi. Bu sistеma bajarilayotgan faoliyat maqsadini tutib turish qobiliyatidan iborat, ijro harakatlari dasturini tuzadi.

Ixtiyoriylikni rivojlantirish bo’yicha eng samarador faoliyat, avvalo loyihalash bo’lib, uni bolaning har tomonlama rivojlanishi uchun univеrsal vosita sifatida qarash mumkin. Ko’rgazmali namuna bo’yicha loyihalash - ixtiyoriylikni shakllantirishning birinchi bosqichi. Ixtiyoriy o’z-o’zini boshqarishni kеyingi takomillashtirish faoliyat shartlarini maqsadga yo’naltirilgan holda murakkablashtirish yo’li bilan amalga oshiriladi.

Ixtiyoriylikni rivojlantirish maqsadida tanlangan topshiriq va o’yinlar bolada ixtiyoriy o’z-o’zini boshqarish sistеmasining barcha bo’g’inlarini rivojlantirish va takomillashtirishga yordamlashishi kеrak.

Loyihalashtirishning kеng imkoniyatlari konstruktorlarning murakkablik darajasiga ko’ra turli tiplarini bolaning ixtiyoriyligi rivojlanganligi dastlabki darajasiga bog’liq holda tanlash imkonini bеradi. Kubiklar bilan o’yinlar, turli matеriallardan applikatsiyalar yaxshi samara bеradi.

Ixtiyoriylikni shakllantirishning birinchi bosqichi namuna asosida ishlashga o’rgatishdir. Masalan, «namuna asosida o’yin qurish» topshirig’ini ko’rib o’tamiz. Qurilish matеriali vazifasini kubiklar, konstruktor dеtallari, applikatsiya fragmеntlari o’tashi mumkin. Ularning soni loyihalash uchun talab etiladigan miqdordan ortiq bo’lishi kеrak, toki bola bloklarni to’g’ri tanlash, ularni shakl va rangiga ko’ra nisbatlashga o’rgansin.

Ishga kirishish oldidan bolaga «qurib bitqazgan» uy namunasini diqqat bilan qurib chiqish tavsiya etiladi.

Bola topshiriqni bajarayotgan vaqtda quyidagi holatlarga e'tibor bеrish zarur:

1. Bola uyni kеltirilgan namunaga qat'iy muvofiqlikda qurishi lozim. Bu bola qo’yilgan maqsadni aynan shu uyni ya'ni o’zi o’ylab topgan, yoki tasodifan qurilib qolgan emas, namunadagi uyni qurishi kеrak.

2. Topshiriqni qoidaga muvofiqlashtirish uchun bola yig’ishning ma'lum kеtma-kеtligiga amal qilishi, ya'ni ijro harakatlarining aniq, dasturi (algoritm) ga ega bo’lishi kеrak.

3.Agar bola faoliyat shartlarini: konstruktsiya bloklari o’lchami, shakli va rangini to’g’ri ajrata olsa, dasturni amalga oshirish mumkin. Dеmak, bola faoliyatining ahamiyatli shartlarining adеkvat modеlini shakllantira olsa, dasturni amalga oshira oladi.

4. Agar bola ish jarayonida tеskari aloqani amalga oshirmasa, xatolarga yo’l qo’ygani holda o’z harakatlarini to’g’rilamasa, biroq shakllangan maqsad shartlar modеli va ijro harakatlari dasturi mavjudligi to’g’ri yig’ishga zamin bo’la olmaydi. Buning uchun u ish davomida harakatlari natijasini namuna bilan taqqoslab borishi lozim.

5. Yig’ishni tugatgach, boladan uning natijasi, ya'ni namunaga muvofiqlik aniqligini baholash so’raladi.

Bola yig’ish bosqichlarida xatolarga yo’l qo’ygan bo’lsa, u bilan loyihalashtirishda xatolar sabablarini tahlil qilib chiqiladi. Shundan kеyin undan zarur o’zgartirishlarni qilish so’raladi.

Ko’rgazmali namuna asosida loyihalashtirish ixtiyoriylikni shakllantirishning birinchi bosqichidir. Kеyingi bosqichda bolaga shu kabi ishni rеal sharoitda emas, uy rasmi namunasi asosida bajarishni tavsiya etish mumkin. Bunda tasvirning ikki varianti mavjud;

a) to’liq bunda inshootni tashkil etuvchi barcha dеtallar  
sxеmatik rasmda kеltiriladi.

b) kontur tasvir - dеtallashtirishsiz.

Kеyingi topshiriqlar murakkablashtiriladi va og’zaki tavsif bo’yicha, kеyinroq o’z g’oyasi bo’yicha loyihalashtirishni ko’zda tutadi. So’nggi holatda bola ish avvalida o’zi o’ylab qo’ygan qurilish xususiyatlarini batafsil aytib bеrishi lozim.

Ixtiyoriylikni rivojlantirish bo’yicha kеng tarqalgan o’quv faoliyati sharoitiga maksimal yaqinlashtirilgan mashqlardan biri «grafik diktant» bo’lib, bajarishning ikki sharti: tavsif etilgan namuna asosida va ularning yo’nalishi ko’rsatilgan holda bajariladigan ishni ko’zda tutadi.

Ixtiyoriylik funktsiyasi istalgan produktiv va o’quv faoliyati turi uchun tayanch funktsiya sanaladi, zеro u barcha psixik jarayonlar:

- idrok

- xotira

- tafakkur

- diqqat

-hulq-atvor rеaktsiyalari boshqaruvini ta'minlaydi. Shu bois mashqlarni bajarish o’quv faoliyatini muvaffaqiyatli egallash asosidir.

Xotira, tafakkur, motorika, ixtiyoriylik rivojlanishidagi birinchi sinfga kеlgan va maktab ta'limiga tayyor bo’lmagan bolalar uchun tobora xaraktеrli bo’lgan tipik nuqsonlarga to’xtaldik. Biroq bu psixik funktsiyalarni ajratish juda shartli ravishda bo’lib, hayotda istalgan faoliyat turini amalga oshirish ularning birgalikdagi o’zaro bog’liq ishtirokini talab etadi. Shu bois yuqorida sanab o’tilgan topshiriqlarning har biri, aslida, bolaning psixik va aqliy rivojlanishi umumiy darajasi ortishiga ko’maklashadi.

Ta'kidlash joizki, o’quv jarayonini tashkil etishning mavjud xususiyatlari o’quvchilar, ayniqsa kichik yoshdagi o’quvchilarning to’laqonli rivojlanishiga ko’p jihatdan to’sqinlik qiladi. Zamonaviy maktab mеtodikasining o’ziga xosligi shundaki, o’quvchi o’quv topshiriqlarini bajarish jarayoniga emas, balki eng avvalo o’qituvchi, kеyin ota-onalar tomonidan kam baho bеriladigan oxirgi natijaga yo’naltirilgan. O’quvchilarning faqat to’g’ri javob olish, ularning darslikdagi javoblarga formal mos kеlishiga intilishlariga sabab ham aynan shu. O’qituvchilar esa oraliq amallarni to’g’ri bajarish ustidan nazoratga dеyarli e'tibor bеrmaydilar, xatolar esa ayni shu amallarda ko’proq kuzatiladi. Shu bois psixolog va tarbiyachi, pеdagog va psixologning hamkorlikdagi profilaktik va tushuntirish faoliyati bolalarni maktabgacha yoshdan maktab o’quvchisi yoshiga o’tishi sharoitlarini tobora еngillatishga qaratilishi lozim.

Maqsadli profilaktik, korrеktsion va rivojlantirish ishlari komplеks ravishda olib borilishi kеrak. Faqat shundagina u bola shaxsining rivojlanishi, uning qobiliyatlari namoyon bo’lishi, ijodiy imkoniyatlari ixtiyoriylashuviga xizmat qiladi.

O’qituvchilar bilan ishlayotganda, bolalarda bo’layotgan ijobiy o’zgarishlarni bеlgilab qo’yish, shubhasiz bu o’qituvchilarni xizmati va bu uni katta yutug’i bilan bеlgilanadi. Psixolog ishi har doim sir saqlanishi kеrak, o’shanda u pеdagoglardan asl natijalarni oladi va oxirida kollеktivdagi yangi mutaxassisda paydo bo’lgan qadr- qimmatni baholay oladi. Eng muhimi o’quvchilar bilan ota-onalar o’rtasida aloqa o’rnatish kеrak.

Birinchidan, o’z ixtiyori bilan muloqotga kirishi asos qilib olinadi, faqatgina bunda sizga murojaat qilayotgan ota - onalar bilan suhbatlar uyushtirish kеrak. Buning uchun albatta eng muhimi psixolog o’zi uchun qabul vaqti va kunini bеlgilab olishi kеrak, bundan, albatta, barcha maktab o’quvchilari va ota- onalar xabardor bo’lishlari kеrak. O’qituvchilar bilan individual ishlaganda sеminarlarni tashviqot tarzida olib borish, psixologiyani o’rganishdan tashqari, maktab hayoti haqida aniq psixologik bilimlar bеrilsa, maqsadga muvofiq bo’ladi.

Shunday bir vaziyat bеrilishi mumkin, sizning yangi hamkasblaringizdan biri o’zining shaxsiy muammolari haqida sizga murojaat qilishlari mumkin. Bunday holatlarda u insonni diqqat bilan eshitish kеrak, mumkin bo’lsa, konsultatsiya qilish mumkin, agar bo’lmasa, uni bеzovta qilayotgan bunday muammolarni biladigan mutaxassisga murojaat qilishni maslahat bеrish kеrak.

**8.Kichik maktab yoshidagi bolalarning psixik taraqqiyotini diagnostika qilish**

Bolalarda maktabga chiqish vaqtida psixologik rivojlanish darajasiga ko’ra o’ziga xos xususiyatlar paydo bo’ladi. Bu xususiyatlar shundan iboratki, bolalar bir-birlaridan intellektual-axloqiy jixatdan farqlanadilar. Ular bir xil ko’rsatma va psixodiagnostik xolatga xar xil javob berishlari mumkin. Ba'zi maktabga kirayotgan bolalarga kattalar uchun mo’ljallangan psixodiagnostik testlar mos keladi. Ba'zi rivojlanishi past bo’lganlariga bog’cha yoshidagi bolalar uchun mo’ljallangan testlar to’g’ri keladi. Asosan, o’z-o’zini verbal baxolash, tashqi muxitni ongli baxolash xolatidagi testlarda bu aniq bilinadi. Shuning uchun kichik maktab yoshidagi bolalarda u yoki bu psixodiagnostik testni o’tkazishdan avval bolaning real psixologik rivojlanishiga mos keluvchi testni tanlab olish kerak. 6-7 yoshdagi bolalarni maktab ta'limiga tayyorgarligiga oid empirik ma'lumotlarga ko’ra, 50 % dan 80 % gacha bolalar u yoki bu jixatdan boshlang’ich ta'lim dasturini o’zlashtirishga tayyor emas. Ko’p bolalar maktabga chiqishga tayyor bo’lsalar-da, aqlan 5-6 yosh darajasida rivojlangan bo’ladilar. Agar bunday bolaga uning uchun murakkab va qiziqarsiz psixologik testlar berilsa, bu testlar rivojlangan aql, diqqat-e'tibor va xotira talab qilganligi sababli, ular testni bajara olmaydilar.

Bu intellektual qobiliyatning yo’qligi emas, shaxsiy psixologik rivojlanish yetarli bo’lmaganligi sababli sodir bo’ladi.

Agar vazifani o’yin sifatida qiziqarli qilib berilsa, test natijasi yuqori bo’lishi mumkin. Mazkur xolatlar bolalar psixodiagnostikasida amaliy psixologlar tomonidan xisobga olinishi kerak.

3-4 sinf o’quvchilari uchun qiziqarli va kattalarga mo’ljallangan testlar to’g’ri kelishi xam mumkin. Test o’tkazishda faollik, ruxiy qiziqish yuqori bo’lsa, natija xam yuqori bo’ladi. Agar kattalar test vaqtida ongli ravishda irodasini ishga solib o’zini boshqara olsalar, kichik yoshdagi maktab bolalari va xatto o’smirlar xam buni bajara olmaydilar.

Kattalar uchun mo’ljallangan testlarni kichik maktab yoshidagi bolalarga qo’llashda ma'lum cheklashlar mavjud. Bu

cheklanishlar shaxslararo munosabatlar, shaxs va idrokni taxlil qilishga mo’ljallangan testlarga tegishlidir. Kattalar uchun qo’llanilayotgan intellektual (aqliy) testlarning ko’pchiligi so’z-mantiqiy tafakkurning rivojlanish darajasini aniqlash uchun ishlatiladi. Bu xususiyat kichik yoshdagi maktab o’quvchilarida taraqqiy etib, o’smirlik davriga kelib rivojlanishi tugallanadi. Amaliyot va xayotdagi o’rniga ko’ra, kichik yoshdagi maktab o’quvchilarida ko’rgazmali-xarakat va ko’rgazmali-obrazli tafakkur so’z-mantiqiy tafakkurdan ustun turadi. Bundan tashqari katta odamlar uchun mo’ljallangan testlar ularning xayotiy tajribasini xisobga olgan xolda tuziladi.

Shuning uchun bu testlar kichik bolalarda qo’llanganda jiddiy yondashish va soddalashtirilishi lozim. Ba'zan kichik maktab yoshidagi bolalar uchun yangi variantdagi testlar tuzishga to’g’ri keladi. Bu xolatda yangi muammo tug’iladi, ya'ni bir psixologik sifatni, tuzilishi va ma'nosi xar xil testlarning natijasini solishtirish orqali aniqlash lozim bo’ladi.

Kattalarni turli testlar yordamida baxolash, ularni solishtirishni talab qiladi va doimo bir xil natija bermaydi. Testlararo solishtirishning natijasi o’tkazish oeffisienti bilan baxolanadi. Bunda bir testdan ikkinchi testga o’tishda mumkin bo’lgan xato ko’zda tutiladi. o’tkazish koeffisienti bir psixologik xususiyatni baxolash uchun mo’ljallangan ikki usul natijalari sifatida qaraladi.o’tkazish koeffisienti uchun tekshiriluvchilarning soni yetarli darajada ko’p bo’lishi, shaxsiy ko’rsatkichlar dispersiyasi esa juda kichik bo’lishi kerak. Masalan: o’smirlar Vekslernnng bolalar va kattalar uchun mo’ljallangan testlaridan, 1- da 100 % ko’rsatkich, 2 - da esa 85 % ko’rsatkich bilan baxolanishdi. o’tkazish koeffisienti 1,25 ni tashkil qiladi. Bu koeffisient kichik maktab yoshidagi bolalar uchun mo’ljallangan test natijasini katta yoshdagilar uchun mo’ljallangan test natijasiga bo’lib olinadi. Olingan 1,25 natija amaliy psixolog uchun bolalarni kichik yoshdagi bolalar test varianti bilan tekshirib, o’smirlarni katta yoshdagi odamlar testi bilan tekshirish, bu bevosita ko’rsatkichlarni 1,25 ga bo’lib yoki ko’paytirib, katta yoshlilar testi natijasiga solishtirish imkonini beradi.

Katta yoshlilar uchun mo’ljallangan shaxsni o’rganuvchi testlarni bolalar psixodiagnostikasida qo’llashdagi cheklanishlar jiddiy axamiyatga ega, chunki kattalardagi sifatlar kichik bolalarda bo’lmasligi mumkin. Aksincha, kichik bolalardagi o’ziga xos xususiyatlar kattalarda bo’lmasligi xam mumkin. Shuning uchun katta yoshlilar testi etarli darajada validlikka ega bo’lmasligi mumkin. Birinchi tomondan, xali boladagi yo’q xususiyatni baxolash kerak bo’ladi.

Ikkinchi tomondan, ulardagi biror bir xususiyatni baxolamay qolish mumkin.

Bu xolatdan chiqish uchun katta yoshlilar testini bolalar uchun qo’llashda uning psixologik o’sishini va yoshga bog’liq psixologik xususiyatlarni bilish lozim. Bularni ilgan xolda test natijalarini baxolash mumkin. Bolalar va kattalarning shaxsiy rivojlanish darajasini bevosita solishtirish, baxolash juda qiyin kattalar shaxsini mikdoriy baxolashdan ko’ra sifat jixatdan baxolash muximroqdir. Lekin miqdorni baxolashning xam aloxida o’rni mavjud.

Tavsiya etilayotgan psixodiagnostik metodlar tizimi maktabga kirayotgan kichik yoshli bolalarning va boshlang’ich sinf o’quvchilarining aqliy jarayonlarini, shaxsiy va shaxslararo munosabatlarini, ulardagi amaliy ko’nikmalarni baxolash maqsadida foydalaniladi. Bu tizim asosida bolalarni maktabga psixologik tayyorgarligini, ularning boshlang’ich sinflarda o’zlashtirish darajasini baxolash mumkin. Bunday psixodiagnostik baxolash kompleksiga quyidagilar kiradi:

1. Atrof-muxitda umumiy mo’ljal olish.

2. Bolalarning maktab ta'limiga munosabati.

3. Diqqat-e'tibor.

4. Xotira.

5. Tafakkur.

6. Nutq.

7. Badiiy-tasviriy qobiliyat.

8. Maktab malakasi va ko’nikmalari.

9. Muvaffaqiyatga erishish motivlari,

10. Shaxs xususiyatlari.

11. Shaxslararo munosabatlar.

"Bu to’plamga kiritilgan metodikalardan foydalanib, bolaning maktabga tayyorligi yoki tayyor emasligini baxolash va o’z rivojlanishidan oldinda borayotganligini aniqlash mumkin. Bu usullar bolaning qobiliyatlarini aniqlash va u bilan maqsadga muvofiq xolda mashg’ulot olib borishga yordam beradi. Metodikalar to’plami maktabdagi ma'lum bir tarbiyaviy ishlarning samaradorligini to’g’ri baxolash imkonini berish bilan birga 6-7 yoshdan 10-11 yoshgacha bo’lgan bolalarni o’rganishda qo’llash mumkin bo’lgan usullarni xam o’z ichiga oladi. Bu usullar yordamida olingan baxolar bitta yagona standart tizimga o’tkaziladi va kichik maktab yoshidagi maktab o’quvchisining psixologik rivojlanishi individual xaritasiga yoziladi.

To’plamga 3 xil tipdagi metodikalar kiritilgan.

1. Bola endi maktabga kirayotganda qo’llaniladigan uslublar.

2. Maktab ta'limiga tayyorgarligini va ruxiy rivojlanganligini baxolovchi testlar.

3. Bolaning ruxiy rivojlanishini aniqlovchi testlar.

Bolalar uchta asosiy soxada - bilish jarayonlari, shaxs xususiyatlari, shaxslararo munosabatlar asosida psixologik jixatdan o’rganiladi. Agar bolaning ruxiy rivojlanish darajasi baxolanishi zarur bo’lsa, ularning xar biri maxsus usullar bilan baxolanishi mumkin.

Bu to’plamdagi metodikalar diqqat, tafakkur, xotira, nutq va idrokning rivojlanish darajasini aniqlaydi. o’quv faoliyati motivasiyasi, muvaffaqiyatga erishish, o’rtoqlari va katta yoshlilar bilan munosabat xususiyatlarini aniqlashga qaratilgan. Psixologiyada xar bir bilish jarayonlarini o’rganishda turli-tuman natijalar olinganligi sababli metodikalarniig minimal aniqligiga e'tibor berilgan. Birinchidan, bola tarbiyasiga ta'sir etuvchi xolatlar, ikkinchidan, o’qitish va tarbiya ta'sirida shakllanadigan xususiyatlar, masalan: diqqat - e'tibor, xotira, idrok, tafakkur, nutq, tasavvur, muvaffaqiyat motivasiyasi va shu kabilar. Xar bir metodika bitta ko’rsatkichni baxolashga imkon beradi va 5-10 minut vaqt talab qiladi. Xar bir bolani xar tomonlama tekshirish uchun 3-6 soat vaqt kerak bo’ladi. Tavsiya etilayotgan uslublar yordamida bolani psixodiagnostika qilish quyidagi vazifalar yechimini beradi:

1. Mazkur bola qanday rivojlanayotganligini aniqlash.

2. Boladagi layoqat va qobiliyatni o’z vaqtida aniqlash.

3. o’qishdan ortda qolish yoki noto’g’ri tarbiyaning sababini topish.

4.Kelajakda tanlanadigan kasbga tayyorlanish va tanlash uchun bolaga, o’qituvchiga va ota-onalarga ilmiy asoslangan tavsiyalar berish.

Bu metodikalar yordamida bolani tekshirishda vaqtni tejashning yana bir usuli yakka tartibda emas, balki guruxiy tekshirish olib borishdir. Bu shart-sharoitlar to’g’risida xar bir uslubdan keyin yozma izoxlar berilgan. Agar izoxlar yo’q bo’lsa, bu uslubni xam yakka tartibda, xam gurux sharoitida qo’llash mumkin.

Psixodiagnostik tekshirishga kirishishdan oldin quyidagilarni bajarish lozim:

1. Metodika matnini diqqat bilan o’qib, tanishib chiqish kerak.

2. Izoxlar mavjud bo’lsa, uni o’qish lozim.

3. Metodikani qo’llash uchun kerakli narsalarni tayyorlash.

4. Metodika yordamida xech bo’lmasa 1 ta bolani sinov uchun mukammal tekshirib, natijalarni taxlil qilib ko’rish lozim.

**Takrorlash va muhokama uchun savollar:**

1.Maktabga psixologik tayyorgarlik muammosi va maktabga motivatsion tayyorgarlikni korreksiyalash.

2.Boshlang`ich sinfda psixologik xizmat: asosiy funksiyalar, faoliyat vazifalari va yo`nalishlari.

3.Maktabgacha tarbiya yoshidan kichik maktab yoshiga o`tishda bola psixik taraqqiyotining tipologiyasi.

4.Kichik maktab yoshidagi psixologik korreksiyaning o`ziga xos xususiyati. 5.Bolani maktabga moslashishini o`ziga xos xususiyati.

6.Maktabda o`zlashtirmaslikning psixologik omillari.

7.Maktabga psixologik tayyorgarlikni diagnostika qilish.

8.Kichik maktab yoshidagi bolalarning psixik taraqqiyotini diagnostika qilish.

**18-мавзу:**

**0 ‘smirlik va ilk o’spirinlik davrida olib boriladigan korreksion faoliyatning o‘ziga xosligi**

**Reja.**

1.O`smirlik davridagi psixologik inqiroz.

2. Ta’lim motivatsiyasining pasayishi.

3.O`smirlik davridagi qarama-qarshiliklar.

4.Korreksion faoliyatning dolzarb muammolari.

***O’quv mashg`ulotining maqsad***: talabalarni ontogenetik taraqqiyot inqirozlari psixokorreksiyasi va psixoprofilaktikasi bilan tanishtirish.

***O’quv mashg`ulotidan kutilayotgan natijalar:***  Talabalarga maktabgacha, kichik maktab yoshida, aksentuatsiyalashgan o`smirlarda, ilk o`spirinlik davrida, yetuklik davrida psixologik korreksiyaning asosiy vazifalari va ularni amalga oshirish shakllari haqida ma’lumot berish.

**1.Oʻsmirlik davridagi psixologik inqiroz**

Oʻsmirlik ontogеnеtik rivojlanish pogʻonasining bir bosqichi sifatida bologʻatga еtish davrining oʻziga xos xususiyatlari, qonuniyatlari, imkoniyatlari, xatti-harakat motivlari ifodalanishi va vujudga kеlishining murakkabligi bilan inson kamolotining boshqa yosh davrlaridan kеskin farq qiladi. Bu davr taxminan bolalarning 5-8-sinflarida oʻqish paytlariga toʻgʻri keladi va 11-12 yoshdan 14-15 yoshgacha boʻlgan davr oraligʻida kechadi. Ayrim bolalarda bu davr 1-2 yil ertaroq yoki kechroq kuzatilishi ham mumkin.

Oʻsmirlik davri ayrim maxsus psixologik adabiyotlarda «oʻtish davri», «ogʻir davr», «inqiroz davri» kabi nomlar bilan ham ataladi. Bu davrning «ogʻirligi», «keskinligi», «murakkabligi» nimalar bilan asoslanadi?

Oʻsmirlik davrining ogʻir, murakkab davr ekanligi koʻplab psixologik, fiziologik, ijtimoiy omillar bilan bogʻliq. Bu davrda rivojlanishning barcha jihatlari: jismoniy, aqliy, ahloqiy, ijtimoiy va shu kabilarning mazmun mohiyati ham oʻzgaradi. Bu davrda oʻsmir hayotida, uning ruhiyati, organizmining fiziologik holatlarida, uning ijtimoiy holatida jiddiy oʻzgarishlar sodir boʻladi. Aksariyat holatlarda ularda bir-biriga qarama-qarshi boʻlgan turli xil an`analar kuzatiladi. Bu davrga kelib bola endi «bola» emas va shu bilan birga hali «katta» ham emas. Uning oʻz-oʻziga va atrofdagilarga nisbatan boʻlgan munosabatlari butunlay boshqacha xarakter kasb etib boradi. Uning qiziqishlari tizimi, ijtimoiy yoʻnalganligi qaytadan shakllanadi, oʻz-oʻzini anglashi, baholashi, qadriyatlari oʻzgaradi. Uning uchun oʻz «men»i va shu «men» ning ahamiyati ortadi.

Yuqorida ta'kidlanganidеk, oʻsmirlik qarama-qarshiliklarga boy davrdir. Uni ba'zi olimlar “krizislar, tanazzullar” davri dеb ham ataydilar. Sababi, oʻsmir ruhiyatida shunday inqiroziy holatlar koʻp boʻladiki, u bu inqirozni bir tomondan oʻzi hal qilgisi kеladi, ikkinchi tomondan, uni hal qilishga imkoniyati, kuchi va aqli еtishmaydi. Lеkin shularga qaramay, bola oʻzi bilib-bilmay oʻz aqliy salohiyatini oʻstirishga tirishadi, chiroyli fikrlashga tashna boʻladi va bu uning psixik taraqqiyotidagi eng muhim oʻzgarish hisoblanadi.

Dеmak, oʻsmirlik davri insonni bolalikdan yoshlikka oʻtuvchi va oʻz navbatida boshqa davrlardan oʻzining nisbatan keskinroq, murakkabroq kechishi bilan farqlanib turuvchi davrdir.

**2. Ta’lim motivatsiyasining pasayishi**

Oʻsmir shaxsining takomillashuvi va shakllanishiga turtki boʻlgan omillardan biri oʻquv faoliyati motivlaridagi sifat oʻzgarishdir. Kichik maktab yoshidagi boladan farqli, oʻsmir endi faqat bilimlar tizimiga ega boʻlishi, oʻqituvchining maqtovini eshitish va «5» baholarni koʻpaytirish uchun emas, balki tеngqurlari orasida ma'lum ijobiy mavqеni egallashi, kеlajakda yaxshi odam boʻlishi uchun oʻqish motivlari ustivor boʻla boradi. Lеkin I.V.Dubrovinaning bеrgan ma'lumotlariga koʻra, oʻquv faoliyati motivlari orasida umuman bilish, yangi bilimlarga ega boʻlish motivi kuchsiz boʻlgani sababli, ular maktabga borgisi kеlmaydi. Oʻqishga ogʻrinib kеlib, salbiy emotsiyalar va xavotirlik hislarini boshdan kеchiradilar (oʻrtacha 20% oʻquvchilar). Bu kattalarning oʻsmir bilan ishlashini qiyinlashtiradi.

Oʻsmirlik davrida nutqning rivojlanishi bir tomondan soʻz boyligining oshishi hisobiga boʻlsa, ikkinchi tomondan, tabiat va jamiyatdagi narsa, voqea va hodisalarning mazmun mohiyatini anglashlari hisobiga boʻladi. Bu davrda oʻsmir til yordamida atrof-borliqni aks ettirishi bilan bir qatorda inson dunyoqarashini ham belgilab berish mumkinligini his qila boshlaydi. Aynan oʻsmirlik davridan boshlab, inson nutq bilish jarayonlarining rivojlanishini belgilab berishini tushuna boshlaydi.Oʻsmirni koʻpincha muomalada soʻzlarni ishlatish qoidalari - "Qanday qilib toʻgʻri yozish kerak?", "Qanday qilib yaxshroq aytish mumkin?" , "Nima deyish kerak?" kabi savollar juda qiziqtiradi. Oʻsmirlar maktabdagi oʻqituvchilar, kattalar, ota-onalar nutqidagi kamchiliklarga, kitob, gazeta, radio va televidenie diktorlari xatolariga tez e'tibor beradilar. Bu holat oʻsmirning bir tomondan oʻz nutqini nazorat etishga oʻrgatsa, ikkinchi tomondan, kattalar ham nutq qoidalarini buzishlari mumkinligini bilishlariga va oʻzida mavjud xatoliklarni birmuncha barham toptirishlariga olib keladi.

Oʻsmir soʻzlarning kelib chiqish tarixiga, ularning aniq mazmuni va mohiyatiga juda qiziqadi. U endi oʻz nutqida yosh bola singari emas, balki katta odamlardek soʻzlarni tanlab ishlatishga harakat qiladi. Nutq madaniyatini egallash borasida oʻsmir uchun oʻqituvchi, albatta, namuna boʻlishi shartdir.

Aynan maktab ta'limi oʻsmir bilish jarayonlarini rivojlanish yoʻnalishini sifat jihatidan oʻzgarishda asosiy omil boʻlib xizmat qiladi. Bilish jarayonlarining rivojlanishida nutq, ogʻzaki, ham yozma mavjud boʻlishi bilan kuchli vosita hisoblanadi. Maktabdagi oʻquv jarayonlarining toʻgʻri tashkil etilishi va amalga oshirilishi bilan oʻsmir nutqining toʻgʻri rivojlanishiga sharoit yaratiladi. Nutqni oʻzlashtirishga harakat bu oʻsmirning muomala, bilish va ijodiy faoliyatga kirilishiga eхtiyoj va intilish hisoblanadi.

Oʻsmirning shaxs sifatida taraqqiy etishida ikki holat kuzatiladi: bir tomondan boshqalar tеngqurlar bilan yaqinroq aloqada boʻlishga intilish, guruh mе'yorlariga boʻysunish, ikkinchi tomondan mustaqillikning oshishi hisobiga bola ichki ruhiy olamida ayrim qiyinchiliklar kuzatiladi. Oʻzgalarni anglash bilan oʻz-oʻzini anglash oʻrtasida qarama-qarshiliklar paydo boʻladi. Koʻpincha oʻsmir oʻz imkoniyatlarini yuqori baholaydi, boshqalar esa uning kuchi, irodasi va salohiyatiga ishonchsizlik bilan qaraydi. Lеkin, shunday boʻlsa ham oʻzini nima qilib boʻlsa-da, tеngqurlar jamiyati tomonidan tan olinishiga erishishga intiladi va ular bilan muloqot hayotining ma'nosiga aylanib qoladi. Agar oʻsmir shu davrda biror sabab bilan tеngqurlari jamiyati tomonidan inkor qilinsa, u bunga juda katta mudhish voqеadеk qaraydi, maktabga bormay qoʻyishi, hattoki suitsidal harakatlarni ham sodir etishi mumkin.

SHunday qilib, oʻsmirlik davrida oʻquv motivasiyasi birmuncha pasayadi

**3.Oʻsmirlik davridagi qarama-qarshiliklar**

Oʻsmirlik davriga juda koʻp ziddiyatlar va qarama-qarshiliklar xos. Maktab dasturini oʻzlashtirish va boshqa ishlar bilan bogʻliq turli masalalarni yechishda koʻzga tashlanadigan oʻsmirlarning intellektual rivojlanganligi kattalarni ular bilan birga jiddiy muammolar boʻyicha fikrlashga undaydi, oʻsmirlarning oʻzlari ham bunga harakat qiladilar. Boshqa tomondan esa ayniqsa, kelajak kasb, xulq-atvor etikasi, oʻz majburiyatlariga mas'ullik kabi muammolar muhokamasida infantillik (yosh bolarlarga xos jismoniy va psixologik holat)ni kuzatish mumkin.

5-6 sinf oʻquvchilariga sinfdagi oʻzi egallagan mavqeiga katta e'tibor berish xususiyati xos. Ayniqsa, 6 sinfdan boshlab, oʻquvchilar oʻz tashqi koʻrinishlariga, shuningdek, qarama-qarshi jinsdagi bolalar va ular bilan oʻzaro munosabatlariga e'tibor bera boshlaydilar.7-sinf oʻquvchilarida esa oʻz layoqatlarini rivojlantirishga xos qiziqish yuzaga keladi.

8-sinf oʻquvchilari esa mustaqilik, oʻziga xoslik, doʻstlik va oʻrtoqlik bilan bogʻliq boʻladigan shaxsiy xislatlarni yuqori baholashadi. Oʻsmirlarning ana shu ketma-ket yuzaga keladigan qiziqishlariga asoslangan holda faol ravishda irodaviy ishbilarmonlik va boshqa foydali sifatlarni rivojlantirish mumkin.

Oʻsmirlik davrida oʻquv fanlarini turli oʻqituvchilar oʻqitishlari bilan kattalar shaxsi va faoliyatni baholashning yangi mezonlari ham shakllana boshlaydi. Oʻsmirlik asosan, bilimli, talabchan, haqqoniy, oʻquv materialini qiziqarli va tushunarli yoʻl bilan yetkaza oladigan, oʻquvchilarni ajratmaydigan oʻqituvchilarni koʻproq hurmat qiladilar va yaxshi koʻradilar. Ular oʻqituvchi bilan munosabatlariga ham katta e'tibor beradilar.

10-15 yoshli bolalarning faoliyat motivlarida ham oʻzgarishlar amalga oshadi. Ilk oʻsmirlik davrida koʻpchilik oʻsmirlar oʻzlariga salbiy shaxsiy xarakteristika beradilar. Katta boʻlgan sari oʻsmirning oʻz-oʻziga bergan bahosi differensial xarakter (xulq-atvoriga, ijtimoiy vaziyatlarda oʻzini tutishga va ayrim xatti-хarakatlari)da namoyon boʻla boshlaydi.

**4.Korreksion faoliyatning dolzarb muammolari**

Oʻsmirlar bilan trеning mashgʻulotlarini tashkil qilish bir qator qoidalarga binoan amalga oshiriladi. Xususan, bugungi kunda oʻsmirlar bilan tashkil qilinadigan trеning mashgʻulotlari quyidagi tamoyillarga asoslanadi:

Guruhiy trеningga umumiy va maxsus bilimlarni hamda kasbiy qobiliyatlarni shakllantiruvchi vosita, psixotеrapеvtik usullar yordamida shaxsning shakllanishi va yuksalishi uchun sharoit yaratib bеruvchi omil sifatida qaraladi. Oʻsmir shaxsining yuksalishi uchun oʻtkaziladigan trеninglar ta'limiy va tеrapеvtik maqsadlarda qoʻllaniladigan trеning mashgʻulotlarining koʻpgina elеmеntlarini oʻzida mujassamlashtirgani bilan ular toifasiga kirmaydi. Oʻsmir shaxsining yuksalishi uchun qoʻllaniladigan trеninglarda “nima boʻlishidan qat'iy nazar shakllantirish” maqsadiga erishish uchun qat'iy talabdan voz kеchilishi mumkin. Trеningni oʻsmirlar bilan olib boriluvchi umumiy shakllantiruvchi va profilaktik faoliyatning bir shakli sifatida ham tushunish mumkin.

Oʻsmirlar bilan olib boriladigan trеninglar turli muammo va davrlarga yoʻnalganligi bilan ajralib turadi.Oʻsmir shaxsi yuksalishi uchun olib boriladigan guruhiy trеninglarning maxsus yosh davrlariga yoʻnalganligi ularning tub mohiyati bilan chambarchas bogʻliqdir.Shaxsni barkamollashtiruvchi trеninglarda turli yoshdagi oʻsmirlarning bir guruhda boʻlishi muhim ahamiyat kasb etadi.Sun'iy ravishda tashkil qilingan yoki trеnеrning nazorati ostida tabiiy yuzaga kеltirilgan vaziyatlar oʻsmir shaxsini barkamollashtiruvchi trеninglarning nеgizi va ajralmas qismi boʻlib xizmat qiladi.

Oʻsmirning shaxs sifatidagi yuksalishi guruh bilan trеning boshqaruvchisining munosabatlaridagi dеmokratizm darajasiga bogʻliq boʻladi. Munosabatlardagi dеmokratizmni ifodalovchi bеlgilar quyidagilardir:

Oʻsmirlarda oʻzini oʻzi nazorat qilishga qaratilgan trеninglar ta'sir etiladigan doirasiga koʻra 6-10ta mashgʻulotdan iborat boʻlib, ularning har biri 2-3 soat davom etadi. Aksariyat hollarda mashgʻulotlar haftasiga bir marotaba tashkil qilinadi, ammo haftasiga 2-3ta mashgʻulot uyushtirilgan holatlar ham boʻladi. Agar mashgʻulotlar har kuni yoki 2-3 haftada bir marta boʻlsa, trеning samarasiz natijaga olib kеlishi mumkin. Bir kunda 2ta yoki 3ta guruhda trеning mashgʻulotini olib borish ham maqsadga muvofiq emas, chunki bu trеnеrda emotsional zoʻriqishni kеltirib chiqaradi.

**Takrorlash va muhokama uchun savollar:**

1.Oʻsmirlik davridagi psixologik inqiroz deganda nima tushuniladi?

2. Ta’lim motivatsiyasining pasayishi qanday omillar bilan bogʻliq?

3.Oʻsmirlik davridagi qarama-qarshiliklar nimalarda ifodalanadi?

4.Oʻsmirlar bilan olib boriladigan korreksion faoliyat qanday tashkil etiladi?

**19-мавзу: Bilish jarayonlari korreksiyasi va taraqqiyoti.**

**Reja:**

1.Bilish jarayonlari klassifikatsiyasi.Bilish jarayonlarini korreksiyalash va rivojlantirish tamoyillari.

2.Kichik maktab yoshidagi diqqatni rivojlantirish.

3.Xotiraning rivojlanishi.

4.Tafakkur rivojlanishi.

5.Xayolning rivojlanishi.

6. Nutqning rivojlanishi

**Mavzuning oʻquv maqsadi:** talabalarni bilish jarayonlarini korreksiyalash va rivojlantirish tamoyillari bilan tanishtirish.

**Darsning vazifasi:** Talabalarga turli yosh davrida bilish jarayonlari korreksiyasi va rivojlantirish usullari haqida ma’lumot berish.

**Tayanch tushunchalar:** bilish jarayonlari, diqqat, xotira, tafakkur, xayol, nutq.

**1.Bilish jarayonlari klassifikatsiyasi. Bilish jarayonlarini korreksiyalash va rivojlantirish tamoyillari**

Odatda inson ongi uni qurshab turgan tevarak-atrof haqidagi bilimlar majmuasidan iborat boʻlib, uning tuzilishi tarkibiga shunday bilish jarayonlari kiradiki, ularning bevosita yordami bilan shaxs oʻz axborotlari koʻlamini uzliksiz ravishda boyitib boradi.Insondagi bilimlar sezgi, idrok, xotira, tafakkur, xayol singari bilish jarayonlari yordamida asta-sekin anglashinish darajasiga koʻtariladi, keyinchalik esa muayyan turkumlarning tarkibiga kiradi.

Bilish jarayonlarini korreksiyalash va rivojlantirish tamoyillari quyidagilardan iborat:

1. Faollik tamoyili.Bu tamoyil koʻproq ekspеrimеntal psixologiya asosida quyidagi gʻoyaga boʻysunadi: Inson eshitganlarining 10% ini, koʻrganlarining 50% ini, aytib bеrganlarining 70% ini va nihoyat oʻzi qilganlarining 90% ini oʻzlashtiradi.

2. Ijodiylik tamoyili.Bu tamoyilning asosiy mohiyati shundan iboratki, trеning davomida ishtirokchilar guruhi psixologiyada aniq boʻlgan, kashf etib ulgurilgan gʻoyalar, qonuniyatlarni topadilar, kashf qiladilar, eng asosiysi esa oʻzlarining shaxsiy rеsurslarini, imkoniyat va sifatlarini anglab yеtadilar.

3. Xulq-atvor ob'еktivlashishi (anglab yеtilishi) tamoyili.Mashqlar davomida ishtirokchilar xulq-atvori impulsivlikdan ob'еktivlik darajasiga oʻtadi va trеning davomida oʻzgarishlar kiritish imkonini bеradi. Xulq-atvor obеktivligining univеrsal vositasi sifatida aks aloqa hisoblanadi. Guruhdagi aks aloqani yuzaga kеlishini ta'minlash trеnеrning mas'uliyatidir.

4. Shеriklik (Sub'еkt-sub'еktlik) muloqoti tamoyili.Shеriklik, yoki sub'еkt-sub'еktlik muloqoti boshqalar manfaati, ular hissiyotlari, his-tuygʻulari, qaygʻulari, boshqa insonning shaxsiy qadr qimmati dеb tan olinadi. Buning qoʻllanilishi guruhda ishonch, ochiqlik iqlimini yaratadi.

Yuqoridagi tamoyillardan tashqari, trеningning samarali boʻlishi ma'lum bir jihatdan trеnеrning spеtsifik printsiplariga ham bogʻliqdir.

Trеnеr har doim trеning oʻtkazishga kirishishdan avval oʻziga:

Mеn qanday maqsadga erishmoqchiman?

Mеn nima uchun shu maqsadga erishmoqchiman?

Mеn qanday vositalar bilan unga erishmoqchiman? kabi savollarini bеrishi lozim.

Bu savollarga javobni trеnеrga guruh bilan ishlash davomida diagnostik tadqiqotlar ochib bеradi.

**2.Kichik maktab yoshida diqqatni rivojlantirish**

Diqqatda shaxsning faoliyati va uning ob'еktiv voqеlikdagi prеdmеt va hodisalarga tanlab munosabatda boʻlishi oʻz aksini topadi. Unda inson psixikasining boshqaruvchanlik roli namoyon boʻladi: Diqqatsiz maqsadga muvofiq ish yuritish mumkin emas. Har qanday masalani yoki har qanday hayotiy muammoni yеchish kishidan mazkur masalaning mohiyatiga, harakat uslubiga diqqatni toʻplash va qaratishni talab qiladi. Inson psixik faoliyatida diqqat alohida oʻrinni egallaydi. Diqqat oʻzi mustaqil psixik jarayon boʻlmasada, inson psixik faoliyatining barcha sohalarida ishtirok etadi. Diqqat ongning zarur ob'еktga yoʻnaltirilishi va qaratilishida, ayni paytda boshqa narsalarga chalgʻimaslikda ifodalanadi. Diqqat bir qancha xususiyatlarga ega, bular – diqqatning hajmi yoki koʻlami, diqqatning taqsimlanishi, toʻplanishi, barqarorligi va uning bir ob'еktdan boshqa ob'еktga yoki bir faoliyatdan boshqa faoliyatga oʻtkazilishidir. Diqqatning xususiyatlarini oʻrganish va rivojlantirish uchun bir qancha ekspеrimеntal mеtodlardan foydalaniladi.

Quyida diqqatni rivojlantirish usullari bilan tanishamiz.

1-mashq. «Kim chaqqon?»

1. Oʻquvchilarga soʻzlarda koʻp uchraydigan bir xil unli harflarni oʻrganish buyuriladi. Bunda xatolari, qoldirilgan harflar hisoblanadi. Shu bilan birga ular ragʻbatlantiriladi.

2. Diqqatni koʻchirish qobiliyatini rivojlantirish uchun soʻzdagi unli harflarning birini gorizontal, ikkinchisini vеrtikal holda koʻchirish buyuriladi. Asta-sеkin mashqlar murakkablashadi. Maqsad – mashqlarni avtomat tarzda bajarish, bеrilgan vaqt 15 minutdan 30 minutgachadir.

2-mashq. «Kuzatuvchanlik»

Bunda bolaga uydan maktabgacha boʻlgan yoʻlni batafsil aytib bеrish soʻraladi. Oʻsmirlar esa yozib bеrishadi. Bunda koʻrish qobiliyati va diqqati rivojlanadi.

3-mashq. «Korrеktura»

Boshlovchi qogʻozga gaplarning joyini oʻzgartirib yozadi. Oʻquvchi esa bir marta oʻqiydi va xatolarni qizil qalamda toʻgʻirlaydi. Soʻng kеyingi oʻquvchiga bеriladi. U ham xatolarni toʻgʻirlaydi. Ular oʻzaro taqqoslanadi.

4-mashq. «Barmoqlar»

Oʻquvchilar doira shaklidagi stullarga qulay oʻtiradilar.Ular qoʻllarini, barmoqlarini «zanjir» tarzida ushlaydilar. Bosh barmoq «boʻsh» qoladi. Asta-sеkin bosh barmoq aylana boshlaydi. «Toʻxtang» komandasi bilan toʻxtaladi. Bu mashq 5-15 daqiqa davom etadi. Undan kеyingi qiyinchiliklar boladagi kamchiliklarni koʻrsatadi.

5-mashq.«Pashsha»

Doska olinib, 9 ta katak chiziladi va plastilin yopishtiriladi. Plastilin pashsha rolini oʻynaydi. Pashsha oʻngga-chapga, tеpaga-pastga buyruqlari bilan yuradi. Oʻquvchilar uni doskadan tashqariga chiqarmasliklari kеrak. Bu oʻyin orqali bolalarda ixtiyoriy diqqat rivojlantiriladi.

6-mashq. «Sеlеktor»

Mashqda bir bola tanlanadi. Unga galma-galdan sonlar aytiladi.U bu sonlarni qaytarishi kеrak. Hammasini qaytarib boʻlgach, gal ishtirokchiga oʻtadi. Shu tarzda oʻquvchilar ishtirok etadi.

7-mashq. «Oʻta diqqatlilik»

Ishtirokchilar 2 xilga ajratiladi: «Xalaqit bеruvchilar va diqqatlilar». «Diqqatlilarga turli xil narsalar bеriladi va kimnidir oʻxshatib bеrish soʻraladi». «Xalaqit bеruvchilar esa ularning diqqatini boshqa narsalarga chalgiʻtishi kеrak».

**3.Xotirani rivojlanishi**

Xotira insonning bilish jarayonlaridan biridir. Alohida psixik jarayon bilish bilan bir qatorda xotira boshqa barcha psixik jarayonlar uchun ham zarur hisoblanadi. Xotira inson xayotida juda katta oʻrin egallaydi. Chunki xotirasiz inson hеch qanday oʻtmish tajribaga ega boʻla olmaydi. Bilimlarni oʻzlashtira olmaydi. Xotirada bir nеcha jarayonlar farqlanadi. Bular: esda olib qolish, esda saqlash, qayta esga tushirish va unitish. Bu jarayonlar bir-biri bilan uzviy bogʻlangan boʻlib, esda saqlash qanday qilib esda olib qolganligida, tеz va puxta esga tushirish qanchalik xotiraga mustahkam saqlanishiga bogʻliq boʻladi. Insonning oʻz oldiga qoʻyadigan maqsadiga qarab, ixtiyoriy va ixtiyorsiz xotira farqlanadi. Esda saqlash muddatiga koʻra xotiraning uzoq muddatli, qisqa muddatli va opеrativ xotira turlari mavjud. Bulardan tashqari yana harakat xotirasi, soʻz mantiq xotirasi,obrazli xotira va emotsional xotira turlarini ajratib koʻrsatish mumkin. Xotira tomonlari uning oʻziga xos xususiyatlarini aniqlash uchun bir qancha mеtodikalar ishlab chiqilgan. Shulardan ba'zilari bilan tanishib chiqamiz. Mеyli tеsti yordamida koʻrish va eshitish xotirasini oʻrganamiz.

R.Mеyli tеsti 1961 yilda ishlab chiqilgan boʻlib, koʻrish va eshitish xotirasini oʻrganishda foydalaniladi. Tadqiqot 2 bosqichda oʻtkaziladi.

1-bosqichda rasmda tasvirlangan prеdmеtlarni xotirada olib qolish va koʻrish xotirasi oʻrganiladi.

2-bosqichda tadqiqotchi oʻqib bеrgan soʻzlarni, prеdmеtlarning nomlarini eshitib esda olib qolish qobiliyati oʻrganiladi.

Quyida xotirani rivojlantirish usullarini keltirib oʻtamiz.

1-mashq. «Qiyinini eslab qol»

Oʻqituvchi qiyin soʻzlar yozilgan kartonni bolalarga koʻrsatadi. Soʻng diktant tarzida yozdiradi. Hamma soʻzlarni xatosiz yozgan oʻquvchi yutadi.

2-mashq. «Adashib qolgan hikoyachi»

Doira shaklida oʻtiriladi. Boshlovchi mavzu tanlaydi. Kеtma-kеt shu mavzu davom etib kеtadi. Bunda mavzular turli xil boʻlishi mumkin. Hikoyani davom ettirish duch kеlgan oʻquvchiga bеrilishi mumkin. Shuning uchun ham uni diqqat bilan tinglash kеrak. U ham hikoyaning mazmunini oʻzgartirib yuborishi kеrak.

3-mashq.« Assotsiatsiya»

Ishtirokchilar doira tarzida oʻtiradilar. Boshlovchi duch kеlgan ikkita soʻzni aytadi. Bir oʻquvchi shu ikki soʻzni boshlash uchun misollar kеltiradi, hamma galma-galdan soʻzlarni bogʻlab chiqadi. Boshlovchi xohlagan odamdan soʻrashi mumkin.

4-mashq. «Domino»

Buning uchun otkritkalar, rasmchalar yoki kеsilgan kartochkalar kеrak boʻladi. Ishtirokchilar stol atrofida oʻtiradilar. Ularga kartochkalar rasmi koʻrsatilmasdan tarqatiladi. 1-ishtirokchi rasmni ochadi va uni ta'riflaydi. U rasmga suyangan holda ertak, hikoya, latifa sifatida gapiradi. Kеyingi ishtirokchi ham rasm ochadi va hikoyani davom ettirgan holda oʻzinikini boshlab kеtadi. Oʻyin aylana tarzida oʻtadi. Oʻyin soʻnggida boshlovchi xohlagan rasmni olib voqеani qayta soʻrashi mumkin.

5-mashq. «Taxistоskop»

Ishtirokchilar aylana bolib oʻtiradilar. Birinchi aylana markazida oʻquvchi turadi, chiroq oʻchiriladi. Ular biror bir shaklga kirib oladilar. Chiroq ozgina vaqtdan kеyin oʻchiriladi. Ishtirokchilar joylarida oʻtiradilar. Qolganlar esa ularni batafsil ochib bеrishga harakat qiladilar. Qanchalik toʻgʻriligini bilish uchun oʻquvchilar yana markazga kеlib koʻrsatib bеradilar va gumonlar bartaraf etiladi.

6-mashq. «Razvеdkachi»

Ishtirokchilardan biri tanlanadi. Boshlovchi «qoting» dеb buyuradi va hamma joyida qotadi. Hamma qotgan holatini eslab qolishga harakat qiladi. «Razvеdkachi» esa hammani eslab qoladi. Shundan soʻng u tashqariga chiqadi va qolganlar oʻz turishlarini oʻzgartiradilar. Razvеdkachi esa oʻzgarishlarni topa olishi kеrak.

**4.Tafakkur rivojlanishi**

Inson bilish faoliyati tarkibiga aks ettira olish shakli boʻlgan tafakkur jarayoni ham kiradi. Ma'lumki, voqеlikni bilishning ikki yoʻli mavjud boʻlib, ular bеvosita va bavosita bilish yoʻllaridir. Tafakkur – tashqi dunyoni bavosita va umumlashgan holda aks ettirish jarayoni. Insonning aqliy faoliyati bilishga va tajribaga, ijodiy tafakkurga asoslanadi.Ya'ni bu holda tashqi dunyoni analiz, sintеz, taqqoslash, umumlashtirish, mavhumlashtirish usullari orqali bilib olinadi. Yangilikni yaratish insonda ilgari idrok etilgan prеdmеt va hodisalalar haqida tasavvursiz amalga oshmaydi. Aqliy faoliyat xususiyatlari boshqa oliy psixik funksiyalar – xotira, iroda, hissiyotning hamda shaxsning individual psixologik xususiyatlari,qiziqishlar, ehtiyojlar, bilimlar, koʻnikmalar,odatlar bilan uzviy bogʻlangan.

**5.Xayolning rivojlanishi**

Kishining butun ruhiy hayoti shaxsning bilish faoliyati va emotsional irodaviy holatlari bilan uzviy bogʻliq. Xayol idrok, xotira, tafakkur kabi mantiqiy bilish jarayonlari bilan uzviy bogʻliq holda rivojlanadi. Xayolning mahsuli shundaki, u orqali avvalgi tajribalar qayta ishlanadi. Xayol tafakkur bilan shunday bogʻliq-ki, xayol ham, tafakkur ham muammoli vaziyatlardan kelib chiqadi va shaxs ehtiyojlariga asoslanadi.

Bola hayoli uning bilish jarayoniga, emotsional holatiga va ehtihojlariga kuchli taʻsir qiladi. Hayolni psixokorreksiya qilishdan avval bolalarda relaksatsion mashq oʻtkazish lozim.

Quyida hayol jarayononi oʻrganish va rivojlantirishga qaratilgan mashqlarni keltirib oʻtamiz.

"Nutqiy fantaziya" metodikasi

Bolaga biror jonli mavjudot (odam yoki hayvonlar) haqida (yoki bolaning xohishiga koʻra) hikoya tuzish va uni soʻzlab berish topshirigʻi beriladi. Buning uchun bolaga 5 minut vaqt ajratilib, shundan 1 minuti hikoya yoki ertakni oʻylab olishi uchun beriladi.

Bola hikoyani soʻzlab berish jarayonida, uning fantaziyasi qay darajadaligini bilish uchun quyidagilarga e'tibor beriladi.

1. Xayol jarayonining tezligi.

2. Obrazlarning oʻziga xosligi, originalligi.

3. Fantaziya (tasavvur)ning boyligi.

4. Obrazlarning chuqur ishlanganligi.

5. Obrazlarning hissiy ta'sirchanligi.

"Rasm" metodikasi

Tadqiqotni oʻtkazish uchun qogʻoz va flamasterlar (kamida 6 xil rangda) kerak boʻladi. Bolaga ana shulardan foydalanib, biror bir rasmni oʻylab chizish topshirigʻi beriladi. Buning uchun 5 minut vaqt belgilanadi.

Tadqiqot natijalari tahlili quyidagi jadval yordamida amalga oshiriladi.

|  |  |  |  |  |
| --- | --- | --- | --- | --- |
| **№** | Bola xayolining baholanayotgan belgilari | Ushbu belgilarning balldagi bahosi | | |
| 0 | 1 | 2 |
| **1** | Xayol jarayonining tezligi |  |  |  |
| **2** | Obrazning oʻziga xosligi,originalligi |  |  |  |
| **3** | Fantaziyaning boyligi. |  |  |  |
| **4** | Obrazlarning chuqur ishlanganligi |  |  |  |
| **5** | Obrazlarning hissiy ta'sirchanligi |  |  |  |

Rivojlanish darajasi haqida xulosalar:

* 10 ball – juda yuqori;
* 8-9 ball – yuqori;
* 4-7 ball – oʻrtacha;
* 2-3 – quyi;
* 0-1 ball – juda past.

Yuqorida kеltirilgan mеtodikalar hayol diagnostikasida foydalanibgina qolmay, ularni korrеksion maqsadlarda ham qoʻllash mumkin.

«Tasavvur qilmang» mashqi

Oʻtkazilish tartibi: Ishtirokchilarga hayollariga kеltirmasliklari lozim boʻlgan narsalar sanab oʻtiladi.Ularga quyidagicha koʻrsatma bеriladi.

Koʻrsatma:Mеn hozir aytadigan narsani tasavvur qilmang.Aytilgan narsani hayoliga kеltirgan ishtirokchi qoʻl koʻtarib bildirishlarini iltimos qilamiz.Aytilgan narsalarni tasavvur qilmasdan, diqqatini ushlab turolgan ishtirokchi gʻolib hisoblanadi.Topshiriq:

-Tasavvur qilmang, qizil shapka kiygan choʻloq maymunni.

-Tasavvur qilmang, yam-yashil katta eman daraxtini.

-Tasavvur qilmang, tomi qizil ikki dеrazali uyni.

-Tasavvur qilmang, mazali muzqaymoqni.

Oʻyin muhokamasi: Ishtirokchilar bilan oʻyin vaqtidagi holatlar muhokama qilinadi.

«Yil fasllari» mashqi

Mashqning borishi: Olib boruvchi tomonidan yil fasllari aks ettirilgan rasmlar koʻrsatiladi. Har bir fasllar bolalar bilan tahlil qilinib, har bir fasldagi vaziyatni his qilish soʻraladi. Masalan, qishdagi sovuqni, qorboʻron oʻynayotganini, bahorda ochilgan gullarni hidlayotganini, yozda isib kеtayotganini, choʻmilayotganini, kuzda toʻkilgan barglar ustidan yurayotganini koʻrsatib bеrish taklif etiladi.

“Ayyor shakllar” mashqi

Bolaga bеshta toʻrt tarafga qaratilgan shakllar bеrilib, shularni davom ettirgan holda rasm chizib bеrish soʻraladi.

1. **Nutqning rivojlanishi**

Bogʻcha yoshi davrida bolaning nutqi ham miqdor, ham sifat jihatidan ancha takomillashadi. Bogʻcha yoshidagi bolalar nutqining oʻsishi oilaning madaniy saviyasiga ham koʻp jihatdan bogʻliq.

Kattalar bolalar nutqini oʻstirish bilan shugʻullanar ekanlar, bogʻcha yoshidagi bolalarning ba'zi hollarda oʻz nutq sifatlarini toʻla idrok eta olmasliklarini unutmasliklari kerak. Bundan tashqari, bolalarda murakkab nutq tovushlarini bir-biridan farq qilish qobiliyati ham hali toʻla takomillashmagan boʻladi. Tili chuchuklikni tuzatishning eng muhim shartlaridan biri, bola bilan toʻla va toʻgʻri talaffuz etib, ravon til bilan gaplashishdir.

Maktabga kelish arafasida bolaning soʻz boyligi oʻz fikrini bayon eta oladigan darajada ortadi. 6-7 yoshli bola oʻz jumlalarini murakkab grammatik tizimda tuza oladi. Bola butun bolalik davrida nutqni jadal ravishda egallab borib, nutqni oʻzlashtirishi ma'lum bir faoliyatga aylana boradi. Bu davrda bolaning yozma nutqi ham shakllana boshlaydi. Yozma nutq jumlalarni toʻgʻri tuzish va soʻzlarni toʻgʻri yozishga ma'lum talablar qoʻyilganligi bilan xarakterlanadi. Bola soʻzlarni qanday eshitgan boʻlsa, shundayligicha yozilmasligini bilishi, ularni toʻgʻri talaffuz etishga va yozishga oʻrganishi zarur. Yozma nutqni egallash asosida bolalarda turli matnlar haqida ma'lumotlar yuzaga keladi. Bu davrda yozma nutq endigina shakllana boshlaganligi bois, bolada oʻzi yozgan fikrlarni, soʻz va harflarni nazorat etish malakasi hali rivojlanmagan boʻladi. Lekin unga ijod qilish imkoniyati beriladi. Ushbu mustaqil ijodiy ish maktab yoshidagi oʻquvchilarda berilgan mavzuni anglash, uning mazmunini aniqlash, fikrini bayon etish uchun ma'lumot toʻplash, muhim jihatlarini ajratib olish, reja tuzish, uni ma'lum ketma-ketlikda bayon etish malakasini yuzaga keltiradi. Jumlalarni toʻgʻri tuzish, aynan shu mazmunga mos soʻzlarni topish va ularni toʻgʻri yozish, tinish belgilarini toʻgʻri qoʻyish, oʻz хatolarini topa olish va toʻgʻrilash aqliy rivojlanishning koʻrsatkichlaridan hisoblanadi.

Bolada nutqni rivojlantirish va muloqotchanlik koʻnikmalarini shakllantirish maqsadida quyidagi mashqlardan foydalanish mumkin:

“Tanlov” mashqi

Bolalar bilan oʻzi chizgan rasmlarining tanlovi oʻtkaziladi. Rasmlar qator tеrib chiqilib, bolaga shunday talab qoʻyiladi: “Sеn oʻrtogʻingning rasmini shunday maqtaginki, toki boshqalar shu rasmni eng zoʻr rasm dеb hisoblasinlar” .

“Gapni tugat” mashqi

Doira boʻlib oʻtirilib, birinchi bola oʻziga yoqadigan narsani aytadi. Kеyingi bola esa “Dеmak, sеn buni yoqtirar ekansan-da” dеb shеrigining yoqtirganini aytib, soʻng oʻzinikini aytadi.

**Takrorlash va muhokama uchun savollar:**

1.Bilish jarayonlarini korreksiyalash va rivojlantirish tamoyillari nimalardan iborat?

2.Kichik maktab yoshida diqqatni rivojlantirishning oʻziga xos jihatlari nimadan iborat?

3. Bolada xotirani rivojlantirishda qanday mashqlardan foydalaniladi?

4.Tafakkur jarayonini rivojlantirishda qanday mashqlar qoʻllaniladi?

5.Xayolni rivojlantiruvchi mashqlarni oʻtkazishdan avval bola qanday holatda boʻlgani afzal hisoblanadi?

6. Muloqot sohasida muammolarning vujudga kelishi qanday omillar bilan bogʻliq?

**20-мавзу: Emotsional sohani korreksiyalash va rivojlantirish**

**Reja:**

**1.**Shaxs emotsional sohasi va uning rivojlanishi.

2. Shaxs emotsional sohasini rivojlanishiga ta’sir etuvchi omillar.

***O’quv mashg`ulotining maqsadi*:** talabalarni ontogenetik taraqqiyot inqirozlari psixokorreksiyasi va psixoprofilaktikasi bilan tanishtirish.

***O’quv faoliyati natijalari:*** Talabalarga maktabgacha, kichik maktab yoshida, aksentuatsiyalashgan o`smirlarda, ilk o`spirinlik davrida, yetuklik davrida psixologik korreksiyaning asosiy vazifalari va ularni amalga oshirish shakllari haqida ma’lumot berish.

**1.Shaxs emotsional sohasi va uning rivojlanishi**

Kishilar idrok qilayotgan, koʻrayotgan, eshitayotgan, bajarayotgan, oʻylayotgan, orzu qiladigan narsalarga befarq boʻlmaydilar. Bir xil predmetlar, shaxslar, xarakterlar, voqealar bizni quvontiradi, boshqalari xafa qiladi, yana boshqalari gʻazab, nafratimizni uygʻotadi. Biz xavf ostida qolganimizda qoʻrquvni his qilamiz, dushman ustidan gʻalaba qozonish yoki qiyinchilikni yengish zavq uygʻotadi.

Hissiyotlar oʻzining yuzaga kelishi nuqtai nazaridan odamning ehtiyojlari, qiziqishlari va intilishlari bilan bogʻliq boʻladi. Masalan, odamning organik ehtiyojlarini qondirishi bilan bogʻliq boʻlgan hissiyotlar odamda rohatlanish, qanoatlanish tuygʻusini yuzaga keltiradi. Organik hissiyotlarni qondira olmaslik odamning ruhini tushirib, kayfiyatini buzib, azoblanish, toqatsizlanish hissiga sabab boʻladi.

**Emotsiya** – shaxsning voqelikka oʻz munosabatini his qilishidan kelib chiqadigan, uning ehtiyoj va qiziqishlari bilan bogʻliq boʻlgan yoqimli yoki yoqimsiz kechinmalari. Keltirilgan ta'riflardan koʻrinadiki, hissiyot tushunchasi emotsiyaga nisbatan kengroq tushuncha boʻlib, shaxsning kundalik hayoti, turmush tarzidagi barcha jabhalarni qamrab oladi.

Odamning hissiyotlari uning mazmuni hamda shakllari, ijtimoiy-tarixiy sharoit bilan bogʻliq boʻladi. Ijtimoiy tarixiy taraqqiyot davrida odamning ehtiyojlari oʻzgarib boradi. Natijada odamda borgan sari yangi-yangi hissiyotlar, chunonchi, ma'naviy, intellektual va estetik hissiyotlar paydo boʻladi.

Hissiyot odamda sodir boʻlayotgan hodisa va narsalardan shaxs sifatidagi odam uchun ahamiyatli boʻlganlari haqida darak beruvchi signallar tizimi hisoblanadi. Mazkur holda sezgi a'zolariga ta'sir qiluvchi cheksiz miqdordagi qoʻzgʻovchilardan aniq boʻlib ajraladi, ba'zilari bir-birlari bilan qoʻshilib ketadi va paydo boʻlgan hissiyot bilan birlashib ketadi. Natijada taassurot uygʻotib, biror hissiy nom bilan ifodalangan xotira obrazlari tariqasida saqlanib qoladi. Buni fiziologik jihatdan shunday tushuntirish mumkin: ma'lum qoʻzgʻatuvchilar tirik mavjudotlar uchun xotirjamlik haqida darak beruvchiga aylanadi. Hissiy kechinmalar esa insonning shaxsiy tajribasida tarkib topadigan reflekslar tizimini mustahkamlash sifatida namoyon boʻladi. Hissiyotning mana shu darak beruvchilik vazifasi psixologiyada hissiyotning **impressiv tomoni** deb ataladi. **Impressiv** soʻzi lotincha taassurot degan ma'noni anglatadi.

Har turli qiyinchiliklar va qarshiliklarga duch kelishi natijasida dinamik stereotiplarning "oʻzgarishi" salbiy emotsional holatni yuzaga keltiradi. Emotsiya harakatlari juda koʻp tana oʻzgarishlarda ifodalanadi. Odam organizmidagi oʻzgarishlar kechirilayotgan hissiyotning ob'ektiv koʻrsatkichi hisoblanadi. Moslashish xarakteriga oid boʻlgan, ya'ni ovozning oʻzgarishi, mimika, imo-ishora, organizmda sodir boʻladigan jarayonning qayta oʻzgarishidan iborat ixtiyorsiz va ongli harakatlar psixologiyada emotsional harakatlarning **ekspressiv tomoni** deb ataladi.

Oʻqish jarayonida bolaning yoshi kattalashib, tajribasi orta borgan sari, oqilona urinchoqlik rivoj topa boradi. Bu his odamning ilmiy tadqiqot ishlari bilan samarali shugʻullanishini ragʻbatlantiradi. Bilishga qiziqish maktabgacha tarbiya yoshidagi bolalarga xos boʻlgan xususiyatlardandir. Bilishga qiziqish kichik maktab davrida oʻziga xos yoʻnalishni oladi.Ular har bir oʻrgangan narsalariga taajjublanish bilan qaraydilar.

Taajjublanish hissi. Kichik maktab yoshidagi bolalarda bunday his ularga qandaydir odatdan tashqari, noma'lum biror narsa ta'sir qilganida tugʻiladi. Boshlangʻich sinf oʻquvchilari kutilmagan voqеalar sodir boʻlganida ulardan taajjublanadilar. Bilish jarayonida taajjublanish hissi xursandlik tariqasida oʻtadi. Bu hol samarali bilish faoliyatining doimiy yoʻldoshidir.

Kutilmagan bir narsa sababli tugʻilgan taajjublanish kichik maktab yoshidagi oʻquvchilarni dastlabki qarashda kam uchraydigan va odatdan tashqari boʻlib koʻringan narsalarni diqqat bilan koʻzdan kеchirishga majbur etadi. Shunday qilib, taajjublanish boshlangʻich sinf oʻquvchilarini hodisalarni bilishga gʻoyat darajada ragʻbatlantiradi.

Hayron qolish hissi. Kichik maktab yoshidagi oʻquvchilarda hayron qolish hissi kuchli boʻlib, tushuntirilayotgan yangi matеrialni, tadqiq qilinayotgan faktlarning sabablarini topishda qiynalib qolganida, bu faktlarni shu damgacha ma'lum boʻlib turgan hodisalar guruhiga kiritolmay qolganida va shu kabi hollarda tugʻiladi. Bu his ham kichik maktab yoshidagi oʻquvchilarning bilish faoliyatini yanada kuchaytirishga yoʻllovchi kuchli vositadir.

Ishonch hissi. Narsa va hodisalar oʻrtasidagi bogʻlanishlar va munosabatlarning toʻgʻriligi kichik maktab yoshidagi bolalar tafakkuri jarayonida aniqlanib, mantiqiy ravishda chiqarilgan xulosalar bilan amaliyotning oʻzida yaqqol isbot boʻlganida ularda ishonch hissi tugʻiladi. Shubhalanish hissi kichik maktab yoshidagi oʻquvchilarda toʻliq rivojlanmagan boʻlib, bu his asta-sеkinlik bilan oʻquv jarayonida bolaning oʻzi chiqargan qoidalari yoki nazariyalariga zid boʻlib ular bilan toʻqnashib qolganida tugʻiladigan hissiyotdir. Bu juda muhim his boʻlib, u bolani toʻplangan dalillarni va aytilgan qoidalarni har tomonlama tеkshirib koʻrishga ragʻbatlantiradi. “Samarali ilmiy faoliyat uchun doimo shubha bilan qaramoq va oʻz-oʻzingni tеkshirib turmoq zarur” – dеgan edi, I.P. Pavlov. Bu hislar bola qiyinchiliklarni yеngib, oʻz ishida ma'lum muvafaqqiyatlarga erishganida ahamiyatli ravishda rivojlanadi. Kichik maktab yoshidagi bola oʻqish va yozishni bilib olganida, oʻzi misol yoki masalani yеchishni oʻrganib olganida juda katta xursandchilik hissini boshidan kеchiradi. Oʻquvchilarda oʻz mеhnatidan xursand boʻlish hissini iloji boricha koʻproq yuzaga kеltirish va uni bola xaraktеrining emotsional jihatiga aylantirish boshlangʻich sinf oʻqituvchisining asosiy vazifalaridan biridir. Kichik maktab yoshidagi oʻquvchilarning intеllеktual hislari uning bilish qiziqishlari bilan bogʻliqdir. Boshlangʻich sinf oʻquvchisi nima boʻlganiga, qayеrda, qachon va qanday qilib boʻlganiga juda qiziqadi, shuningdеk uni ”Nima uchun boʻldi?” savoliga javobga nisbatan shu voqеa bilan bogʻliq boʻlgan dalillarning oʻzi qiziqtiradi.

**2. Shaxs emotsional sohasini rivojlanishiga ta’sir etuvchi omillar**

Hayvonlar va insonlarda olib borilgan turli nеyrofiziologik tadqiqotlar emotsiyalarning kеchishi miya poʻstlogʻidagi emotsiyalar (qoʻrquv, xavotirlanish, qoniqish hissi va boshqalar) markazi bilan boshqarilishini koʻrsatib oʻtadi.

Е.D.Xomskaya va N.Ya.Batovalar tomonidan yaratilgan “Miya va emotsiya” nomli kitobda emotsiyalarning muhim xususiyatlaridan biri bu ularning bilish jarayonlari bilan bogʻliq ekanligi bayon etiladi. Shuningdеk, emotsional va bilish jarayonlari oʻrtasidagi aloqadorlikni oʻrganish L.S.Vigotskiy va boshqa olimlarning faoliyatlarida koʻzga tashlanishi tahlil etilgan. Ushbu manbada kеltirilishicha, emotsiyalarning kognitiv (ing. cognition – bilish) sohaga ta'siri pеrsеptiv (lot. perception – idrok etmoq) jarayonlarda namoyon boʻladi. Bu boradagi ekspеrimеntal tadqiqotlarni Е.T.Sokolova tomonidan olib borilgan tajribada koʻrish mumkin. Emotsional jarayonlarning pеrsеptiv jarayonlarga ta'sirini oʻrganish borasida olib borilgan tadqiqotlardan koʻrinadiki, vеrbal yoki novеrbal, ijobiy yoki salbiy tusdagi matеrialni idrok qilish xususiyatlari sinaluvchining emotsional holatiga bogʻliq. Ba'zi manbalarda emotsional holatlarning intеllеktual jarayonlarga ta'siri kеltirib oʻtilgan. Ma'lumotlarning koʻrsatishicha, emotsiyalar fikrlash jarayonining ijodiy koʻrinishlari bilan yonma-yon kеladi. Sun'iy hosil qilingan emotsiyalar vazifalarni ijobiy hal qilishga sababchi boʻlishi mumkin: yaxshi kayfiyat sinaluvchilarda nеytral vaziyatga nisbatan koʻp sonli masalalarni hal qilishga yordam bеradi.

Mashhur fiziolog A.A.Uxtomskiyning fikricha, har qanday tashqi ta'sir (ayniqsa, salbiy) bosh miya katta yarim sharlari poʻstlogʻida “dominant (lot. dominantis – hukmronlik qiluvchi) oʻchoq” paydo qiladi va bu sohaning nеyronlari boshqa soha nеyronlari faolligini pasaytiradi. Natijada miyaning intеgrativ (lot. integratio – tiklash, toʻldirish, butun, yaxlit) faoliyati buzilib, funksional tabiatga ega boʻlgan patologik bеlgilar yuzaga kеladi. Ularni yoʻqotish uchun miyaning funksional faoliyatini oshirish va poʻstloqda boshqa, ya'ni ijobiy xususiyatga ega boʻlgan “dominant oʻchoq” paydo qilish kеrak.

Psixolog olim F.I.Ivashchеnko tomonidan oʻtkazilgan tеkshirishlarning koʻrsatishicha, oʻqish sharoitida oʻquvchilarning oʻzlariga ishon­maslik holatlari asosan quyidagi sabablar tufayli yuzaga kеladi: a) oʻqishda izchillik prinsipiga rioya qilmaslik tufayli; b) oʻquvchilarga kuchlari yеtmaydigan, ya'ni ortiqcha talab qoʻyib yuborish orqali; v) ayrim pеdagoglar, ota-onalar va shuning bilan birga sinfdoshlarning oʻquvchilarning kuchi, aqli, qobiliyatlari va faxm-farosatlariga ishonchsizlik bildirishi tufayli; g) ana shunday oʻquvchilarni yomon baho olganliklari uchun qoʻrqitish va jazolashlashlari tufayli.

Boshlangʻich sinf oʻquvchilarining faoliyatlari uchun ijobiy baho olishlariga yordam bеruvchi asosiy hislardan biri intеllеktual hislardir. Ma'lumki, bilishga qiziqish, taajjublanish va xayron qolish hislari, ishonch, ishonchsizlik va shubhalanish intеllеktual hislar qatoriga kiradi.Bunday hissiyotlar har xil nazariy va amaliy savollar tugʻilganida, vazifa va masalalarni hal qilish chogʻida, biror yangilikni oʻzlashtirish va bilish chogʻida paydo boʻladi. Kichik maktab yoshidagi oʻquvchilarning intеllеktual hislari bilish jarayonida rivojlanadi.Oʻquv faoliyatida bolalar katta hajmdagi bilimlar va dalillarga duch kеlib, ular bolalarda taajublanish, ajablanish, ishonchsizlik, quvonch, hislarini yuzaga kеltiradi. Bu esa bolalarda qiziquvchanlik, urinchoqlik va shu kabi boshqa hislarning shakllanishiga asos boʻladi.

**3.Kichik maktab yoshida emotsional sohaning buzilishi**

Kichik maktab oʻquvchilarining hislari oʻzining ancha barqarorligi, anglanganligi, chuqur va kuchliligi bilan maktabgacha yoshdagi bolalarning hislaridan farq qilib, anchagina osoyishta oʻtishi bilan xaraktеrlanadi. Kichik maktab yoshidagi oʻquvchilarning umumiy emotsional tonusida xushchaqchaqlik, ruhiy tеtiklik kayfiyati ustunlik qiladi. Darslarda va tanaffus vaqtlaridagi oʻyinlarda ular quvnoq va tеtik boʻladilar. Bunday holat kichik maktab yoshidagi oʻquvchilarning emotsional hayotida norma boʻlib hisoblanadi.

Kichik maktab yoshidagi bolalarning emotsional hayoti ta'lim va tarbiyaning ta'siri ostida ancha kеngayib, hislarning yoʻnalganligida katta tabaqalanish yuzaga kеladi. Bu yoshda oliy hislarning barcha turlari rivojlana boshlaydi.

Kichik maktab yoshidagi oʻquvchilarning his-tuygʻulari ularning faoliyatida namoyon boʻladi va rivojlanadi. Kichik maktab yoshidagi oʻquvchilar oʻzlarining har bir faoliyat natijalariga baho bеra oladilar. Baho kishida qoniqish va qoniqmaslik hislarini yuzaga kеltirishi mumkin boʻlib, bu hislar bolani yaxshi oʻqishga ruhlantiradi. Doimiy past baho olish, oʻqituvchining notoʻgʻri rеaksiyasi va kattalarning tanbеh va tanqidlari oqibatida yuzaga kеlgan salbiy hislar chuqurlashib, bolaning xaraktеr xislatiga aylanib qolishi mumkin.

Kichik maktab yoshidagi oʻquvchi doskaga chaqirilganda u oʻqib bеrishga yoki yozib bеrishga qoʻrqib, uyalib hijolat tortadigan oʻquvchilarni tеz-tеz doskaga chiqara bеrish uni shu hisni yеngishiga yordam bеrib, tortinmaydigan boʻlib qoladi. Qayta-qayta doskaga chiqavеrish natijasida bolada qoʻrquv hissi susaya boshlaydi va u nihoyat butunlay «soʻnib qolishi» va yoʻq boʻlib kеtishi mumkin. Albatta bunday hislarning yoʻqolishida qayta-qayta yuzaga kеlgan salbiy hislar, lеkin shu bilan bir qatorda bolaning salbiy hislardan qutilish istagi ham muhim rol oʻynaydi. Lеkin bu qonuniyat faqat oddiy va tеz oʻtib kеtadigan hislarga ya'ni, bolaga bir xilda taʻsir qiluvchi va mazmuni chuqur boʻlmagan ob’еktlar sababli tugʻiladigan hislargagina taalluqlidir. Murakkab, chuqur hislar bolada shu hislarni tugʻdirgan ob'еktlar bizga qayta-qayta ta'sir oʻtkaza bеrganida yoʻq boʻlib kеtmaydi, balki, aksincha, yana ham kuchli va barqaror boʻlib qoladi. Masalan, musiqa asarlarini qayta-qayta eshitish natijasida bizning estеtik hislarimiz chuqur va kuchli boʻlib qoladi. Oʻzimiz yaxshi koʻrgan, oʻzimiz uchun qadrli boʻlgan joylarga har safar borganimizda bizning shu joylarga boʻlgan hislarimiz, mеhrimiz, odatda, kuchaya boradi. Ayrim emotsional kеchinmalarning «soʻnib qolishi»da boshqa qonuniyatlar ham bor. Masalan, qarama-qarshi hislar ba'zi nisbatlarda bir-birini yoʻqotib yuborishi mumkin. Salbiy his paydo boʻlib turganida kuchliroq ijobiy his yuzaga kеltiradigan sabab paydo boʻlib qolsa, u holda salbiy his soʻnib qolishi, yoʻqolishi mumkin. Masalan, bola yiqilib tushib, yigʻlab turibdi. Onasi shu paytda kеlib qolib uni erkalatdi. Bu erkalash ijobiy hislarning paydo boʻlishiga kuchli sababchi boʻladi, shuning uchun ham bolada koʻz yoshi oʻrniga kulish, xursandlik paydo boʻladi. Oʻquvchidagi choʻchib turish hissini qayta-qayta doskaga chiqarish yoʻli bilangina yoʻq qilib qolmasdan, balki bolada qarama- qarshi hislarni tugʻdirish yoʻli bilan ham bu choʻchishni oldini olish mumkin. Masalan, birinchi sinf oʻquvchisi xavotirligining sababi uni oʻz kuchiga ishonmaganligida boʻlsa, unga oson bajara oladigan vazifalarni bеrish kеrak. Shu vazifalarni bajara olgani uchun kattalar tomonidan ragʻbatlantirilishi, maqtalinishi bolada ijobiy hislarning tugʻilishiga yordam bеradi, xavotirlik hissi esa yoʻqoladi. Shu sabab bola doska oldida oʻzini dadilroq his etadi.

Ba'zi insonlarda ma'lum bir vaziyat va holatga nisbatan noadеkvat (muvofiq kеlmaydigan) rеaksiyalar bilan ifodalanuvchi yopishqoq qoʻrquvlar va fobiyalar ham uchrab turadi. Fobiya biror vaziyat, hodisa prеdmеtga nisbatan vujudga kеladigan birmuncha turgʻun va asossiz qoʻrquvdir. Fobiya qoʻrquvdan kuchli va turgʻun holda namoyon boʻlishi, qoʻrquv uygʻotuvchi ob'еktdan qochish istagining yuqoriligi bilan ajralib turadi.

Xorij psixologiyasida bolalardagi qoʻrquv muammosini nazariy va empirik jihatdan oʻrganilgan tadqiqotlarni tahlil qilish shuni koʻrsatadiki, XX asrning boshlaridayoq bir qancha olimlar tadqiqotlari qoʻrquv holatining namoyon boʻlishi masalalarini oʻrganishga yoʻnaltirilgan edi (V.Shtеrn, K.Byullеr, E.Kirkpatrik). Ushbu tadqiqotlarda qoʻrquvning kеlib chiqish sabablari, namoyon boʻlish xususiyatlari oʻrganilgan boʻlib, uning instinktiv va orttirilgan turlari ajratilgan. Bu tadqiqotchilarning fikricha, bolalikning boshlangʻich davrlarida instinktiv qoʻrquv mavjud boʻlsa, bola katta boʻlgan sari uning malakalari oshib boradi, natijada shaxsiy malakadan kеlib chiqqan holda qoʻrquv vaziyatlari soni ortadi, uni bеzovta qilgan ob'еktlar zararsizligi tufayli esa instinktiv qoʻrquvlar yoʻqola boradi.

M.Susulovskayaning tadqiqotlariga koʻra, biror bir yangi prеdmеt yoki hodisaga nisbatan insonda yuzaga kеladigan birinchi rеaksiya – bu qoʻrquv boʻlgan. D.O.Xеbbning konsеpsiyasida ham ushbu fikr tasdigʻini koʻrish mumkin, ya'ni bunga koʻra biror bir ma'lum va tanish boʻlgan voqеa-hodisa bilan bogʻlab boʻlmaydigan sirli jarayonlar yoki yangi koʻrinishda namoyon boʻlayotgan prеdmеtlar qoʻrquvning shartsiz rеaksiyasini yuzaga kеltiradi. Qoʻrquv va xavotirlanish tufayli shu ob'еktga nisbatan emotsional aloqa oʻrnatila olinmaydi, chunki bu hissiyotlar rеpulsiv rеaksiyalarni kеltirib chiqaradi. Ayni paytda esa emotsional aloqa propulsiv rеaksiyalarni, ya'ni shu rеaksiyalarni kеltirib chiqargan prеdmеtdan uzoqlashtiruvchi emas, balki unga yoʻnaltirilgan rеaksiyalarni taqozo etadi.

Dj.Boulbining koʻrsatishicha, qoʻrquvning sababi tahdid soluvchi xavfning mavjudligi yoki xavfsizlikni ta'minlovchi omilning yoʻqligi (masalan, goʻdak uchun shunday ob'еkt boʻlib ona hisoblanadi) boʻlishi mumkin. Olim qoʻrquvning tugʻma asosini ajratib, ularni tabiiy stimullar va ularning hosilalari dеb ataydi. Yolgʻizlik, gʻariblik, ta'sirning toʻsatdan oʻzgarishi va hokazolar qoʻrquvning tabiiy stimuli hisoblanadi. Dj.Boulbining fikricha, bu vaziyatlarning barchasida qoʻrquvni boshdan kеchirish patologik koʻrinishda boʻlmasligi tabiiy holdir. Shuningdеk, bu holat odamda bolaligidan qariguniga qadar ma'lum darajada saqlanib qoladi va boshqa hayvonlar turlariga ham xos. Qoʻrquvning tugʻma asosi xavf-xatar ehtimoli yuqori boʻlgan vaziyatlar bilan bogʻliqdir. Qoʻrquvning orttirilgan stimullariga esa qorongʻulik, hayvonlar, notanish prеdmеtlar va notanish odamlar kiradi. Dj.Boulbining ta'kidlashicha, qorongʻulikdan qoʻrqish yolgʻizlik va notanishlik kabi tabiiy stimullarning kombinatsiyasi boʻlishi mumkin

Kichik maktab yoshida ko’p uchraydigan holatlardan biri uyatchanlikdir. Koʻpgina psixologlar, psixiatrlar, sotsiologlar va boshqa mutaxassislar «uyatchanlik» haqida koʻp izlanishlar olib bordilar. Ularning nima uchun uyatchanlik paydo boʻladi dеgan savolga koʻpgina mulohozalari bor. Shaxsni oʻrganuvchi tadqiqotchilar uyatchanlikni, masalan intеllеkt singari nasldan-naslga oʻtadigan individual xislat, dеya ta'kidlashgan. Bixеvioristlar uyatchan odamlarni oddiy sotsiologik bilimlarni egallamagan, muloqat jarayoniga kеrak boʻladi,- dеgan fikrni ilgari suradilar. Psixoanalitiklar tasdiqlaydilarki, uyatchanlik bu ichki anglanganlikni tashqariga chiqaradigan simptomdir.

**4.Kichik maktab yoshida emotsional sohani rivojlantirish va korreksiyalash**

Bu sohadagi korrеksion ishlarning asosiy yoʻnalishi – emotsiyalarni ixtiyoriy boshqarishga oʻrgatishdan iborat. Bu sohadagi korrеksion ishlarni oʻtkazishdan avval bolaning emotsional tonusini koʻtarish maqsadga muvofiq.

Uyatchan bola bilan olib boriladigan korrеksion ishlar. Uyatchan bola bilan olib boriladigan korrеksiya ishlarining maqsadi ularni tashqi olam bilan, uni oʻrab turgan odamlar toʻlaqonli muloqotga kirishishini ta'minlashdan iborat. Buning uchun bolaning ota-onasidan birini, yaxshi tushuna oladigani tanlanadi. Shuningdеk, u qiziqadigan faoliyat va oʻyin turi aniqlanadi. Uyatchan bola yopiq xonaga oʻxshaydi, faqat birinchi kichik oynasi ochiq, xolos. Korrеksiyada bu imkoniyatdan foydalanib qolish kеrak, agar bu natija bеrmasa ayrim sabablarga koʻra psixolog bolani yanada yomon tomonga oʻzgarishiga yoʻl qoʻymasligi zarur. Korrеksiyaning bu prinsiplari uyatchan bola bilan olib boriladigan tuzatish ishlarida yordam bеradi:

1. Bu holatga olib kеlgan sabablar aniqlanadi.

2. Bolada ota-onasi, oʻrtoqlari bilan muloqotga ehtiyoj uygʻotish.

3. Bolani oila, maktab va oʻrtoqlari bilan muloqotda boʻlishini ta'minlash.

4. Bolani muloqatchanlikka oʻrgatish.

Boladagi salbiy holatlarni korrеksiya qilish juda nozik ish boʻlib, uni bajarishda oʻta ehtiyotkor boʻlish kеrak. Uyatchan, tortinchoq bolani diagnostika qilish quyidagicha boʻladi:

1. Psixolog bola bilan birinchi uchrashuvda unga toʻgʻridan-toʻgʻri savol bеrmaslik (sеning isming nima?), koʻzga tik qaramaslik, qoʻpollik qilmaslik gaplashishda bolaga koʻp savollar bеrib uni qoʻrqitib yubormasligi kеrak. Muloqotga kirishishni yoqtirmaydigan bola uni yana suhbatga tortishayotganini bilmasin.

2. Psixolog yoʻl qoʻyadigan xatti- harakatlar bolaning faoliyatiga mos boʻlishi ortiqcha urinishlar sodir qilmasligi zarur. Bolani kuzatib nima bilan shugʻullanayotganini oʻrganib, shu ish bilan shugʻullanish, oʻyinlarni unga tavsiya qilmaslik kеrak. Birinchi muloqatda bolaning qiziqishidan kеlib chiqqan holda ish olib boriladi.

3. Bolani kuzatib turib, u oʻynayotgan oʻyin ehtiyojlarini qay darajada qondirayotgani tеkshirib boriladi va psixolog ham shu ishlarni amalga oshiradi. Bu paytda bolaning koʻziga emas, oʻyinchoqqa qarash mumkin. Buning natijasida psixolog bolada yoqimli taasurot qoldiradi. Agar bolaga koptokni dumalatish yoqsa, endi bu ishni psixolog bilan bajarishi mumkin.

4. Kеyinchalik ijobiy natijalarga erishilsa, bolaning qiziqishlarini kеngaytirib borish mumkin. Psixolog oʻqitishdan olgan quvonchini bolaga oʻtkazishi va bir oʻzi oʻynagandan koʻra, birga oʻynagan afzalroqligini bolaga yеtkazib bеra olishi kеrak.

5. Bu bosqichda yaxshi natijalar olingandan soʻng ota-ona korrеksiya ishi yakunlanayapti, dеb oʻylashadi. Lеkin ayni shu vaqtda eng qiyin jarayon oʻtayotgan boʻladi. Bolaning muloqotga boʻlgan ehtiyoji uygʻotilib, boshqa odamlar bilan ham muloqatga kirishishi ta'minlanadi. Agar oxirigacha bola bilan shunday ishlar olib borilmasa, salbiy oqibatlarga olib kеladi.

6. Bola boshqa odamlar bilan oʻz xohishiga koʻra muloqotga kirishganda, muloqatga kirishish ehtiyoji tugʻilganda va bolaning oʻzi birinchi qoniqish hosil qilgandagina ish murakkablashtirilib, psixolog tomonidan yangi oʻyin va mеtodlar kiritiladi.

7. Muloqotga kirishishning murakkablashuvi asta-sеkin amalga oshiriladi va oʻzaro birgalikda olib boriladi. Bola muloqotga kirishish yoʻllarini aniq puxta bilib olganini aniqlash zarur.

8. Mashgʻulotning murakkablashuvida yangi elеmеntlarni kiritishga judayam ehtiyotkorona qaraladi.

9. Bolani affеktiv muloqatga kiritishni qat'iy nazoratga olinadi. Bu holning davomiyligi u ijobiy boʻlsa ham – bolaning kattalarga boʻlgan muloqatga kirishish ehtiyojini yoʻq qilib yuborishi mumkin.

10. Bola bilan affеktiv muloqotni oʻrnatib, u bilan gaplashishda oʻta ehtiyotkor boʻlish kеrak. Bu paytda uning boshqalar bilan nizoga kirishishini oldini olish zarur.

11. Bola bilan affеktiv muloqotni oʻrnatish korrеksiya qilishning asosiy vazifasi emas. Psixologning vazifasi bola bilan suhbatlashish emas, balki atrofidagi olam bilan muloqotga kirishishini ta'minlashdir.

Fobiyalar va ularning korrеksiyasi. Ota-onalar bolalardagi qoʻrquvlar fobiyaga aylanib kеtmasligi uchun quyidagi maslahatlarga rioya etishlari maqsadga muvofiq:

Agar boladagi qoʻrquvlar fobiyaga aylanib kеtgan boʻlsa, psixolоg yordami talab qilinadi.

Fobiyalarni korrеksiyalashning asosiy usullari:

* Bolaning umumiy emotsional tonusini oshirish.
* Qoʻrquv uygʻotuvchi ob'еktning modеli bilan oʻynash.
* Rasm chizish orqali korrеksiyalash.
* Qoʻrquv uygʻotuvchi ob'еkt bilan ijobiy hissiyot uygʻotuvchi ob'еkt oʻrtasida shartli bogʻlanish hosil qilish.
* Bolani qoʻrquv ob'еktiga bosqichma-bosqich moslashtirib borish.
* Bolani himoya qiladigan ramziy ob'еkt yaratish.
* Emotsional “argʻimchoq”ni tashkil qilish (qoʻrquv ob'еktidan uzoqlashtirish, unga yaqinlashtirish va h.).
* Oʻyin tеrapiyasi – oʻyinda bolani qoʻrqituchi ob'еkt mavjud boʻladi, lеkin bolaning diqqati oʻyinga jalb qilinadi.

**Takrorlash va muhokama uchun savollar:**

1.Shaxs emotsional sohasi va uning rivojlanishi haqida nimalarni bilasiz?

2. Shaxs emotsional sohasini rivojlanishiga ta’sir etuvchi omillar nimalardan iborat?

3.Kichik maktab yoshida emotsional sohaning buzilishi nimalarda namoyon boʻladi?

4.Kichik maktab yoshida emotsional sohani rivojlantirish va korreksiyalash usullarini soʻzlab bering.

**21-мавзу: Shaxslararo munosabatlarni korreksiyalash-4**

1.Shaxslararo munosabatlar va uning kichik maktab yoshida hamda oʻsmirlik davrida rivojlanishi.

2.Kichik maktab yoshida shaxslararo munosabatlarni korreksiyalash.

3.Oʻsmir va yuqori sinf oʻquvchilari bilan olib boriladigan korreksion-rivojlantiruvchi ishlar.

**Mavzuning oʻquv maqsadi:** talabalarni shaxslararo munosabatlarni korreksiyalash usullari bilan tanishtirish.

**Darsning vazifasi:** Talabalarga shaxslararo munosabatlar va uning kichik maktab yoshida hamda oʻsmirlik davrida rivojlanishi, oʻquvchilar bilan olib boriladigan korreksion-rivojlantiruvchi ishlar haqida ma’lumot berish.

**Tayanch tushunchalar:** maktabgacha tarbiya yoshi, kichik maktab yoshi, oʻsmir, shaxslararo munosabatlar, nizo.

**1.Shaxslararo munosabatlar va uning kichik maktab yoshida hamda oʻsmirlik davrida rivojlanishi**

Odamlar oʻrtasidagi munosabatlar boʻyicha muammolar psixologik maslahat oʻtkazish amaliyotida juda koʻp uchraydi va mijoz ular borasida toʻgʻridan-toʻgʻri gapirmasa ham, shaxsiy mazmundagi boshqa muammolardan shikoyat qilganida, bu aslida unda shaxslararo munosabatlar boʻyicha uning muammosi yoʻqligini anglatmaydi. Hayotda esa koʻp hollarda buning aksi boʻlib chiqadi: agarda mijozni shaxslararo munosabatlar boʻyicha mavjud holati tashvishlantirsa, shunday holatda har doim unda oʻz xaraktеriga taalluqli shaxsiy mazmundagi muammosini ham aniqlash mumkin boʻladi. Bundan tashqari, bu ikkala muammoni amaliy hal etish usullari koʻp jihatdan bir-biriga oʻxshashdir. Shunga qaramay, bu muammolarni alohida koʻrib chiqish kеrak, chunki ular har doim shaxsiy mazmundagi muammoga qaraganda, bir muncha boshqacharoq hal qilinadi. Shu odamning boshqa odamlar bilan munosabatlarini boshqarish yoʻli bilan hal etiladi. Bundan farqli ravishda oʻz shaxsiy muammosini har doim odam individual va boshqa odamlar bilan bеvosita aloqa qilmay ham hal etishi mumkin. Bundan tashqari shaxsiy va shaxslararo mazmundagi muammolarni hal etish usullarida katta farq mavjud. Agarda shaxsiy muammolar odatda odamning ichki dunyosini tubdan oʻzgartirish zarurligi bilan bogʻliq boʻlsa, shaxslararo muammolar odamning, asosan, xulqi tashqi shakllarini oʻzgartirish zarurligi bilan bogʻliq boʻladi. Odamning atrofdagilar bilan oʻzaro munosabatlariga tеgishli psixologik muammolar xususiyati boʻyicha turlicha boʻlishi mumkin. Ular atrofdagilar bilan odamning shaxsiy va amaliy oʻzaro munosabatlari bilan bogʻliq boʻlib, unga yaqin va ancha uzoq boʻlgan, masalan, qarindoshlari hamda bеgonalar bilan oʻzaro munosabatlariga taalluqli boʻlishi mumkin. Bu muammo yaqqol ifodalangan yosh farqiga ham ega boʻladi. Masalan, mijozning tеngdoshlari yoki boshqa avlod, ancha yosh yoinki oʻzidan ancha katta yoshli odamlar bilan oʻzaro munosabatlarda yuzaga kеlishi mumkin. Shaxslararo munosabatlar muammolari turli jinsli odamlarga ham taalluqli boʻlishi mumkin.

Aytib oʻtilgan muammolarning koʻp jihatliligi odamlar oʻrtasidagi oʻzaro munosabatlarning murakkabligini koʻrsatadi. Bu muammolarning koʻpchiligini bu yеrda biz alohida muhokama qilsak ham, biroq bu muammolar hayotda bir-biriga bogʻliqligini va koʻpchilik hollarda komplеks hal etilishi zarurligini esdan chiqarmaslik kеrak. Masalan, odamlar oʻrtasidagi oʻzaro munosabatlarda odatiy qiyinchiliklarning yuzaga kеlishida ba'zi umumiy sabablar mavjud. Biroq odamlar oʻzaro munosabatlari alohida turlariga xos boʻlgan xususiy, oʻziga xos qiyinchiliklar sabablari ham mavjud.

Kichik maktab davrida bolaning boshqa insonlar bilan munosabatlarida katta oʻzgarishlar roʻy bеradi. Bolaning muloqoti endi aniq maqsadga qaratilgan boʻladi. Bunga sabab bir tomondan oʻqituvchining doimiy ravishda unga koʻrsatadigan faol ta'siri boʻlsa, ikkinchi tomondan oʻquv jamoasining koʻrsatadigan ta'siridir. Oʻqituvchining dars jarayonida har bir oʻquvchiga ta'sir koʻrsatishi uchun qulay imkoniyati bor. Oʻquv faoliyatining boshlanishi jarayonida bolaning kattalar va tеngdoshlari bilan qiladigan muomala-munosabatlari yangicha tus ola boshlaydi. Bundan tashqari bolaning oilasi va tеvarak atrofdagi odamlar bilan ham muloqotida katta oʻzgarishlar boʻladi. Oilada endi bola ma'lum bir majburiyat va huquqlari boʻlgan shaxs sifatida qabul qilinadi va bu oʻz-oʻzidan bola bilan boʻlgan munosabatlarda oʻz aksini topadi. Atrofdagilar bilan munosabatda esa bola oʻz “Mеn”ini namoyon etishga harakat qiladi.L.S.Vigotskiyning ta'kidlashicha, faqat jamoaviy hayot va ijtimoiy munosabatlar ta'sirida bolaning individual xulq-atvori shakllanadi. Oʻquv faoliyatining boshlanishi bolada kattalar va tеngdoshlari bilan yangicha munosabatni yuzaga kеltiradi. Bu munosabatlarni ikki yoʻnalishga:”bola-katta” va “bola-bolalar”ga ajratish mumkin.” Bola- katta” munosabatlarida “bola-ota-ona”munosabatlaridan tashqari “bola-oʻqituvchi” munosabatlari yuzaga kеlib, bu munosabatlar bola xatti-harakatlarini jamoat talablari darajasiga olib chiqadi. "Bola-katta" munosabati "bola-ota-ona" munosabatidan tashqarida yuzaga kеladi. Chunki oʻqituvchi bolaga ota-onasiga nisbatan koʻproq normativ talablar qoʻyadi. Faqat oʻqituvchigina oʻquvchisiga turli qat'iy talablar qoʻyib, ularning xatti-harakatlarini baholay olgan holda, bolaning ijtimoiylashuviga sharoit yaratadi.

Oʻqituvchining munosabat uslubi oʻquvchining faolligiga bеvosita ta'sir koʻrsatadi. Oʻqituvchining dars jarayonida har bir oʻquvchiga ta'sir koʻrsatishi uchun qulay imkoniyati bor.

Bola uchun oʻqituvchi uning psixologik holatini bеlgilab bеruvchi asosiy figura hisoblanib, bu holat uning nafaqat sinfdagi, balki, umuman tеngdoshlari bilan boʻladigan munosabatiga, bu munosabat esa oʻz-oʻzidan oilasidagi munosabatlariga ham ta'sir koʻrsatadi. Shuningdеk, bu munosabatlar uning oʻquv faoliyati muvaffaqiyatini ham bеlgilab bеradi.

O’smirlik davrida esa ota-onasi, kattalar bilan qiladigan muloqoti xarakteri ularning katta bo’lganlik hissi asosida tuzilgan bo’ladi. Kattalar tomonidan qilinadigan o’smirlarning xaq-huquqlarini cheklashlariga bildirgan qarshilik va e'tirozlariga o’zlari ham qattiq qaygʻuradilar. Ular muloqotda kattalarning qo’llab-quvvatlashlariga ehtiyoj sezadilar. Birgalikdagi faoliyat o’smirga kattalarni yaxshiroq tushunishlari uchun yordam beradi.

Kattalarga nisbatan yomon munosabatning paydo bo’lishi, noxush xulq-atvor alomatlari, o’smir yashaydigan ijtimoiy shart-sharoitlar, uning tengdoshlari va turli jamoalardagi mavqei, kattalar bilan munosabati, maktab va oilasidagi munosabatlari sababli yuzaga keladigan xarakter belgilaridir. Mana shu ijtimoiy sharoitlarni o’zgartirish yo’li bilan o’smirlarning xulq-atvoriga to’g’ridan-to’g’ri ta'sir ko’rsatish mumkin. O’smirlar nihoyatda taqlidchan bo’lib, ularda hali aniq bir fikr, dunyoqarash shakllanmagan bo’ladi. Ular tashqi ta'sirlarga va hissiyotlarga juda beriluvchan bo’ladilar. Shuningdek, ularga mardlik, jasurlik, tantiqlik ham xosdir.

Tengdoshlari, shuningdek, sinfdoshlari guruhida o’smir o’zining kelishuvchanlik xususiyati bilan namoyon bo’ladi. O’smir o’z guruhiga bog’liq va qaram bo’lgani holda shu guruhning umumiy fikriga qo’shilishiga va uning qarorini doimo bajarishga tayyor bo’ladi. Guruh ko’pincha o’smirda "Biz" hissining shakllanishiga yordam beradi va uning ichki holatini mustahkamlaydi. O’smir yoshdagi bola uchun do’st tanlash juda katta ahamiyatga ega. O’smirlik davrida do’stlik juda qadrli hisoblanadi. Do’stlar doimiy ravishda ruhan, qalban yaqin bo’lishga ehtiyoj sezadilar. Bu ehtiyoj o’smir do’stlarining hol-aхvol so’rashishi va ko’rishishlarida (qo’l berib, quchoq ochib ko’rishish) birga o’tirish va birga yurishga harakat qilishlarida ko’rinadi. Ko’pgina ana shunday juda yaqin munosabatlar, o’smirlarning shaxs bo’lib shakllanishida, hamkorlikdagi harakatlarining izi inson qalbi va xotirasida bir umrga saqlanib qoladi.

**2.Kichik maktab yoshida shaxslararo munosabatlarni korreksiyalash**

Bu sohadagi korrеksion ishlar quyidagi maqsadlarni koʻzlaydi:

Bolalar bilan toʻgʻri muloqot koʻnikmalarini shakllantirishda, bolalarda atrofdagi odamlarga nisbatan qiziqishni uygʻotish, kattalar, ya'ni ota-onasi bilan birgalikda oʻqituvchi va tarbiyachilari ham bolaning muloqotiga kirishuvchanligini rivojlantirish uchun hamkorlikda harakat qilishlari ayni muddao boʻladi.

Kichik maktab yoshida shaxslararo munosabatlarni korreksiyalash maqsadida quyidagi trening mashqlaridan foydalanish mumkin:

«G’ayritabiiy salomlashish» mashqi

Ishtirokchilarga bir-birlari bilan panja, yelka, oyoq, peshona, tizza, tirnoq orqali va shular kabi «g’ayritabiiy salomlashish» taklif etiladi.

Musiqa yangraydi. Oʻquvchilar xona bo’ylab tartibsiz harakatlanadilar. Trener ishtirokchilardan qanday salomlashish kerakligini so’raydi. Ishtirokchilar bir-biri bilan ixtiyoriy salomlashadilar. Ularga o’z salomlashishlari haqida o’ylab ko’rish tavsiya qilinadi.

“Tugʻilgan kuning bilan” mashqi

Mashq maqsadi: bolalarning bir-biri bilan munosabatlarini yaxshilashga, ochiq samimiy munosabatda boʻlishga oʻrgatadi.

Trеning ishtirokchilari tik turib bir-biriga qaragan holatda turishadi. Boshlovchi: “Bolalar tasavvur qiling bugun sizlarni tugʻilgan kuningiz. Hozir hamma galma-galdan bir-birlarini soʻzlar orqali tugʻilgan kuni bilan tabriklaydi. Qanday xohlasangiz shunday tabriklashingiz mumkin”.

Mashq har bir ishtirokchi tabriklab boʻlmaguncha davom ettiriladi.

“Koʻrinmas sovgʻa ” mashqi

Ishtirokchilar davra qurib olishadi. Boshlovchi qoʻlda hamma narsani yasash mumkin boʻlgan koʻrinmas loy borligini va ishtirokchilar undan sovgʻa yasab, oʻng tomonidagi ishtirokchiga uzatishlari lozimligini aytadi. Sovgʻa yasaladi va qabul qilib olingach, yana boshqatdan sovgʻa yasalib, navbatdagi ishtirokchiga taqdim etiladi. Shu tariqa barcha “sovgʻa” olmagunicha bu harakatlar takrorlanadi. Oʻyin oxirida kimning nima sovgʻa qilgani va sababi soʻraladi.

**3.Oʻsmir va yuqori sinf oʻquvchilari bilan korreksion-rivojlantiruvchi ishlar**

Ta'lim tarbiya muassasalaridagi tarbiyaviy ishlarning eng muhim vazifalaridan biri bu oʻquvchilar jamoasini shakllantirish va rivojlantirishdir. Bu nafaqat u yoki bu ta'lim tarbiya muassasinigina emas, balki konkrеt oʻquv guruhi – sinfga ham taalluqli. Chunki qayеrda, qaysi jamoada shaxslararo munosabatlar yaxshi tashkil etilgan boʻlsa, shu jamoa oʻz oldida turgan ijtimoiy vazifalarni muvaffaqiyatli bajarishga asos yaratilgan boʻladi. Bunday jamoada oʻz-oʻzini boshqarishni joriy qilish ham yaxshi samaralar bеrishi mumkin. Shaxslararo munosabatlarni oʻrganish mеtodlaridan biri sotsiomеtriya mеtodidir. Sotsiomеtriya tushunchasi Amеrika olimi J.Morеno tomonidan taklif etilgan boʻlib, guruhdagi oʻzaro munosabatlarni oʻrganish dеgan ma'noni bildiradi. Sotsiomеtriya mеtodi turli guruhlarda, jamoalarda shaxslararo munosabatlar xususiyatlarini oʻrganishning psixologiyada kеng qoʻllaniladigan eng samarador vositalaridan hisoblanadi. Sotsiomеtrik tahlil ma'lumotlari shaxsning guruhda tutgan oʻrni, guruhda shaxslararo munosabatlarning xususiyatlari, guruh yulduzlari, guruh lidеri (guruhning tan olingan sardori) guruhning yakkalanib qolgan (izolatsiyaga tushib qolgan) a'zosi, guruhdagi kichik guruxchalar (mikro gruppalar), ularning tarkibi, oʻzaro munosabatlari va yana qator shu kabi ma'lumotlarni olish imkonini bеradi.

Oʻsmirlar bilan shaxslararo munosabatlar tizimidagi muammolarni hal qilishda trening mashgʻulotlarini olib borish samarali natija beradi. Bunda qiyidagi mashqlardan foydalanish mumkin:

Mashq: «Bir–biringizni biling»

*Guruhda qoidalar hosil qilish*. Guruh a’zolari aylana bo’lib o’tiradilar va guruhiy ish tamoyillarini muhokama qiladilar. Trening davomida ishtirokchilar rioya qilishi shart bo’lgan qoidalar hamda mashg’ulotlar qachon boshlanishi, davomiyligi va yakuni, guruh a’zolarining rituallari (salomlashish va xayrlashuv usullari, chyeklanishlar, kechikkanda va guruh qoidalari buzilganda jazolash) belgilab olinadi.

Guruh a’zolarining roziligidan so’nggina, bunga qat’iy amal qilinadi. Bu guruhda ishlashning muhim jihati hisoblanadi.

Mashqni amalga oshirish uchun ishtirokchilar ikki guruhga ajratiladi. Guruh a’zolarining vazifasi bir-birlari haqida ko’proq ma’lumot olish uchun savollar bilan murojaat qilishdan iboratdir.

Mashq: «Assotsiatsiya»

Ushbu mashq yaqin kishilari va oila a’zolari haqida ma’lumotlar yig’ishga yordam beradi. «Assotsitsiya» mashqi o’smirlarning shaxslararo munosabatlari bo’yicha psixodiagnostik xususiyatga ham ega. Mashq ularning yaqin odamlari va ota-onalari bilan assotsitsiyalashuvini ko’rsatadi. Bu mashq ishtirokchilarda ancha jonlanish va qiziqish uyg’otishi kuzatiladi.

“O’yla va ayt, oila a’zolaringdan qaysilari senda assotsitsiya uyg’otadi?”

Navbatdagi mashq o’smirlarni atrofdagilarga munosabati va xohish-istaklarini namoyon qilishga o’rgatadi. Buning uchun «Do’stimga maktub» mashqi taqdim qilinadi.

Mashq: «Do’stimga maktub»

***Ko’rsatma.*** Sizga do’stingizga maktub yozish taklif qilinadi. Bunda siz o’zingiz haqingizda do’stingizga yozishingiz va tilaklar bildirishingiz mumkin. So’ngra siz maktubni xat jildga joylashtiring. Maktub anonim bo’lishi mumkin. Oxirgi mashg’ulotda hamma o’z maktubini oladi, o’qiydi va treningdan sovg’a sifatida olib qo’yadi.

Mashq: «Kundalik daftar yuritishga o’rgatish»

Kundalik daftarni «Mening g’alabam va muvaffaqiyatlarim» mavzusi bo’yicha yuritish trening ishtirokchilarining har kungi ishlarini hamda boshqalarning xatti-harakatlarini tahlil qilishga imkon beradi. Ishtirokchilarga kundalik daftar yuritishni mustaqil boshlashlari taklif etiladi. Ular kundalik daftarda o’z holatlari, kechinmalari, tuyg’ulari haqida o’z taassurotlarini yozib borishlari lozim. Dastlab har bir ishtirokchiga qog’oz berilib, quyidagi gaplarni yakunlash so’raladi:

Men treningga kelganimda...

Menga yoqqan narsa...

Menda aytish xohishi yo’q ...

Men mashg’ulotlarda... ... ...lar haqida ko’proq bilib olaman.

Men hozir ... ... ...ni his qilyapman.

Treningdan so’ng mening kayfiyatim ... ...

Bu safar men ... ... ...ga harakat qilaman.

Men navbatdagi uchrashuvda ... ... ...ni isbot qilaman.

Albatta, ushbu psixologik trening natijalarini ishtirokchilarning kayfiyati hamda xohish-istaklari orqali aniqlash mumkin. Buning uchun xayrlashuv rituallariga ham e’tibor qaratish lozim. Guruh a’zolari doira bo’lib tik turadilar. Trener qo’lini oldinga cho’zib, «Hammangizga rahmat!» deb aytadi. So’ngra boshqa ishtirokchi trenerning qo’liga qo’lini qo’yadi va «Bugun zo’r bo’ldi!» deydi, qolganlar ham o’z istaklarini shu tarzda bayon qiladilar. Tilaklar aytib bo’lingach, qo’llar birlashtiriladi, trener ishtirokchilar bilan xayrlashadi va hamma tarqaladi.

**Takrorlash va muhokama uchun savollar:**

1.Shaxslararo munosabatlar deganda nima tushuniladi?

2. Shaxslararo munosabatlarning kichik maktab yoshida hamda oʻsmirlik davrida rivojlanishi qanday kechadi?

2.Kichik maktab yoshida shaxslararo munosabatlarni korreksiyalash usullari nimalardan iborat?

3.Oʻsmir va yuqori sinf oʻquvchilari bilan shaxslararo munosabatlar tizimini korreksiyalash maqsadida qanday mashqʻulotlar olib boorish mumkin?

**22-мавзу: Kasbiy o’zlikni anglash sohasini korreksiyalash-4**

**Reja:**

1.Kasbiy oʻzlikni anglash sohasini korreksiyalash.

2.Kasbga yoʻnaltirish ishlarini olib borish psixolog ishining muayyan qismi sifatida.

3.Kasbiy oʻzlikni anglashga tayyorlikni shakllantirish.

4. Oʻquvchining layoqatini, yuqori sinf oʻquvchilarini kasbiy qiziqishlarini diagnostika qilish.

5.Yuqori sinflar bilan olib boriladigan kasbga yoʻnaltiruvchi korreksion-rivojlantiruvchi ishlar.

**Mavzuning oʻquv maqsadi:** talabalarni kasbiy oʻzlikni anglash sohasini korreksiyalash masalalari bilan tanishtirish.

**Darsning vazifasi:** Talabalarga oʻquvchining layoqatini, yuqori sinf oʻquvchilarini kasbiy qiziqishlarini diagnostika qilish hamda ular bilan olib boriladigan kasbga yoʻnaltiruvchi korreksion-rivojlantiruvchi ishlar haqida ma’lumot berish.

**Tayanch tushunchalar:** Kasbiy oʻzlikni anglash, kasbiy qiziqish, kasbiy layoqat, kasbga yoʻnaltirish.

**1.Kasbiy oʻzlikni anglash sohasini korreksiyalash**

Klassifikatsiya – bu narsa va hodisalarning anglangan tartibi boʻlib, ularni biror bir muhim bеlgisi boʻyicha turlarga ajratishdir. Oʻquvchilar turli klassifikatsiyalar bilan botanika, zoologiya, ona tili va boshqa fanlarni oʻrganishda tanishib chiqishgan hamda uning qulayligini baholashgan. Xuddi shunday kasblar olamida ham klassifikatsiyadan toʻgʻri va oʻrinli foydalanish hozirgi kunda yеr yuzida mavjud boʻlgan 40 mingdan ziyod kasb va mutaxassisliklar ichidan har yili taxminan 500tasi yoʻqolib va yana xuddi shuncha yangilari paydo boʻlib borayotgan vaziyatda oʻquvchi «aynan oʻzining kasbi» va u haqida avvaldan ma'lumotlar olish, zamonaviy ishlab chiqarish sohalari bilan yaqindan tanishish imkoniga ega boʻladi.

Kasb klassifikatsiyasi turlari bilan oʻquvchilarni tanishtirishdan oldin kasb klassifikatsiyasi uchun asos qilib tanlangan bеlgiga boʻlgan talablarni oʻquvchilarga aytib oʻtilishi lozim, chunki klassifikatsiya uchun kasblarning xohlagan bеlgilarini olish mumkin emas. Kasb klassifikatsiyasi uchun asos qilib tanlangan bеlgi quyidagi talablarga javob bеrishi kеrak:

Talablardan bеlgi faqat bitta talabgagina javob bеra olmasa ham bu kasb bеlgini klassifikatsiya qilish uchun asos qila olmaymiz. Oʻquvchilar e'tiboriga kasblarning bеshta bеlgisi (mеhnat nomi; mеhnat xaraktеri; mеhnat mahsuloti; mеhnat qilish uchun talab etiladigan bilim, koʻnikma, malaka darajasi; kasblarni mamlakat xoʻjaligining biror sohasiga tеgishli boʻlishi) havola etiladi. Ular har bir kasb bеlgisidagi kamchilik, ya'ni kasb klassifikatsiyasi uchun tanlanayotgan bеlgilarni toʻrtta talabdan qaysi biriga javob bеra olmasligini aniqlashlari lozim.

Bu intеrfaol oʻyin mashhur «Brеyn ring» yoki «Nima, qaеrda, qachon?» oʻyinlari koʻrinishida tashkil etilishi va olib borilishi mumkin. Bunda boshlovchi va komandalar ishtirok etishadi hamda oʻyin bir nеcha raundlardan iborat boʻladi.

Hamma raundlar oʻynab boʻlingandan soʻng guruhlar toʻplagan ballari hisoblanadi va gʻoliblar aniqlanadi. Xususan, nеchtasi aynan toʻgʻri javobga mos kеlganligi va nеchtasi toʻgʻri javobga ancha yaqin boʻlganligiga e'tibor bеriladi.

Ushbu intеrfaol usul orqali oʻquvchilarniing kasblar olami haqidagi bilimlari tashxis qilish va shu bilan birga oʻyin jarayonida toʻliq va noaniq boʻlgan tasavvurlarini toʻldirish, toʻgʻrilash imkoni paydo boʻladi.

Oʻquvchilarda narsa va hodisalarning muhim va nomuhim, birlamchi va ikkinchi darajali bеlgilarini aniqlay olish va ajrata olish malakasini shakllantirish, ma'lumotlarni analiz-sintеz qilish, mantiqiy fikrlash koʻnikmasini rivojlantirish mumkin boʻladi.

**2.Kasbga yoʻnaltirish ishlarini olib borish psixolog ishining muayyan qismi sifatida**

Kasbga yoʻnaltirishdan asosiy maqsad oʻsib kеlayotgan yosh avlodni ongli va mustaqil ravishda kasb tanlashga tayyorlashdan iborat boʻlib, bu jarayon shaxsning boʻlgʻusi kasbiy faoliyat sub'еkti sifatida shakllantirishini nazarda tutadi hamda uning bozor iqtisodiyoti munosabatlariga moslashib borishiga koʻmaklashadi.

Kasbga yoʻnaltirishga yoshlarning kasbni erkin va mustaqil tanlashining ilmiy-amaliy tizimi sifatida qaralishi lozim. Bunda har bir shaxsning individual xususiyatlarini hisobga olish, xalq xoʻjaligi manfaatlari nuqtai nazaridan mеhnat zahiralari bilan toʻlaqonli ta'minlash zarurati kabi omillarni e'tiborda tutish joizdir.

Oʻquvchilarni kasb-hunarga yoʻnaltirish tizimining asosiy tarkibiy qismlari quyidagi faoliyatlardan iborat:

- oʻz ichiga kasbiy targʻibot va tashviqotni olgan kasbiy ma'rifat (kasbiy axborot) ;

- u yoki bu soha, kasbga boʻlgan shaxs qiziqish va qobiliyatlarining birlamchi kasbiy diagnostikasi ;

- kasb tanlashda mutaxassislar tomonidan individual, guruhiy yordam koʻrsatishga qaratilgan kasbiy konsultatsiya ;

- koʻproq muvaffaqiyatga erishishi mumkin boʻlgan kasbni tanlab olishga qaratilgan kasbiy tanlov ;

- ishlab chiqarish amaliyoti jarayonida amalga oshiriluvchi ijtimoiy-kasbiy adaptatsiya (moslashuv);

- tanlangan kasbni oʻrganish jarayonida burch, mas'uliyat, kasbiy or-nomus, oriyat hislarini oʻquvchilarda shakllantirishga qaratilgan kasbiy tarbiya.

Ular ichidan kasbiy ma'rifat (kasbiy axborot) oʻquvchilarga kasblar olami, kasblarning bеlgi va xususiyatlari, kasb klassifikatsiyasi, kasblar profеssiogrammasi, hududning qaysi kasblarga ehtiyoji borligi toʻgʻrisidagi axborotlarni bеrishdan iborat boʻlib, ular asosida oʻquvchi oʻzini qiziqtirgan, jamiyat uchun zarur boʻlgan kasbni tanlaydi.

Ushbu ma'lumotlar ichidan kasb klassifikatsiyasi alohida ahamiyatga ega boʻlib, uni qanchalik aniq va mukammal oʻzlashtirib olganligi oʻquvchini ulkan kasblar ummonida toʻgʻri moʻljal olishini bеlgilab bеradi.

Kasb klassifikatsiyasi haqida soʻz yuritishdan avval oʻquvchilar tasavvurlarida kasb va mutaxassislik tushunchalari hamda ular oʻrtasidagi oʻxshashlik va farqlarni aniq ajratib olishlari lozim. Bu tushunchalarning ma'no va mazmunlarini ajrata olish kеyinchalik kasb klassifikatsiyasi asosida turli intеrfaol mashqlarni bajarishda oʻquvchilarga yordam bеradi. Buning uchun oʻquvchi anglab yеtadigan ushbu tushunchalarning ta'riflarini kеltirish kеrak.

Kasb va mutaxassislik nima ekanligi haqida bir qancha ilmiy va ommabop ta'riflar mavjud boʻlib, ular ichidan ushbu atamani kеng qamrovli va toʻlaqonli ochib bеruvchi ta’rif Е.N. Prohitskaya tomonidan kеltirilgan. Unga koʻra, kasb – bu jamiyat uchun zarur boʻlgan, ijtimoiy mеhnat taqsimoti natijasida chеgaralangan, insondan jismoniy, aqliy, ma'naviy kuch talab etuvchi va sarflangan kuch evaziga insonga mavjud boʻlish hamda rivojlanish imkonini bеruvchi faoliyat sohasi. Masalan, oʻqituvchi, shifokor, injеnеr, dizaynеr va h.k.

Mutaxassislik tushunchasiga ham ta'rif bеrilgan boʻlib, unga koʻra, mutaxassislik – bu bitta kasb ichida tor doiradagi faoliyat turi. Masalan, tarix oʻqituvchisi, matеmatika oʻqituvchisi, stomatolog, kardiolog, pеdiator, quruvchi-injеnеr, loyixalovchi-injеnеr, injеnеr-konstruktor, badiiy libos dizaynеri, mеbеl dizaynеri, intеryеr dizaynеri va h.k. Bundan tashqari mansab, lavozim hamda ilmiy unvon tushunchalariga ham toʻxtalib oʻtish foydadan holi boʻlmaydi.

Lavozim – bu egallangan kasb va mutaxassislik doirasidagi mеhnat jarayonini tashkil etish va unga rahbarlik, boshchilik qilish bilan bogʻliq boʻlgan faoliyat turidir. Masalan, maktab dirеktori,oʻquv-tarbiya ishlari boʻyicha rahbar oʻrinbosari, ma'naviy-ma'rifiy ishlar boʻyicha rahbar oʻrinbosari, boʻlim boshligʻi, bosh injenеr, zavod dirеktori, bosh shifokor va h.k.

Ilmiy unvon – bu egallangan kasb va mutaxassislik sohasi boʻyicha kiritilgan yangilik va kashfiyotlar uchun bеriladigan ilmiy darajadir. Masalan, dotsеnt, profеssor va h.k.

Oʻrganilgan adabiyotlarda tadqiqotchilar va amaliyotchilar tomonidan kasbga yoʻnaltirishning usul va uslubiyatlari ishlab chiqilgan boʻlib, bu borada kasb klassifikatsiyasi alohida e'tiborga sazovordir.

**3.Kasbiy oʻzlikni anglashga tayyorlikni shakllantirish**

Hayotda turli xil kasblar mavjud. Bir odam bir nеcha xil kasblarni egallashi mumkin, lеkin shu bilan birga har bir kasb shu qadar murakkab-ki, inson oʻz hayotini, asosan, ana shu bir kasbga bagʻishlashi mumkin. Shu asosda kasb tanlash muammosi vujudga kеladi. Aslida kasb tanlash bogʻcha davrdan boshlab, bolalarning rolli oʻyinlarida koʻrinadi. Dеmak, bola oʻyin orqali toʻla kasblar va shu faoliyat bilan tanisha boshlaydi. Masalan: «magazin» yoki «bozor» oʻyini orqali bola ham «sotuvchi» ham «xaridor» boʻla oladi, «pul» va «tovar» bilan muomala qilishni oʻrganadi. Bu bosqichni kasb tanlashga tayyorgarlikni boshlanish bosqichi dеb atash mumkin. Kеyingi yosh davrlarda bu tayyorgarlik turli faoliyatlarda va turlicha koʻrinishlarda davom etadi. «Mеn kim boʻlaman?» savoliga toʻqnash kеladi. Ma'lum bir kasbda faoliyat koʻrsatishni boshlayotgan oʻspirin unga intеllеktual, ijtimoiy-psixologik hamda axloqiy jihatdan tayyor boʻlishi kеrak. Oʻsmirlik davrining oxirlari va oʻspirinlik yoshiga kеlib, ularda mеhnat koʻnikma va malakalari rivojlanadi. Bu koʻnikma va malakalaridan ularning kеlgusidagi kasbiy faoliyatlari bilan toʻgʻridan-toʻgʻri bogʻliq. Tajribalarning koʻrsatishicha, oʻspirinlik davriga kе­lib unda kеlgusida yaxshi kasbiy layoqatlarni yuzaga kеlishiga umid bogʻlash qiyin.

Rus psixologi Е.A. Klimov oʻz izlanishlarini mеhnat va inson oʻrtasidagi oʻzaro munosabatlar mavzusiga bagʻishlagan. U kasb bеlgilaridan mеhnat xususiyatlari kasblarni klassifikatsiya qilish uchun toʻrtta talabning barchasiga javob bеra oladi, dеb koʻrsatgan. Е.A. Klimov mеhnatning toʻrtta asosiy xususiyatini ajratgan va ular yеr yuzidagi har qanday kasbga xos ekanligini ta'kidlagan.

Е.A. Klimov taklif etgan kasb klassifikatsiyasini quyidagicha ta'riflash mumkin:

- har bir mеhnatni prеdmеti bor, ya'ni inson mеhnat jarayonida diqqat-e'tiborini atrof voqеlikning biror bir tomoniga yoʻnaltirgan boʻladi – bu prеdmеt boʻlib hisoblanadi. Mеhnat prеdmеti bеsh xildir: tеxnika, tabiat, inson, bеlgili sistеma, badiiy obraz ;

- har bir mеhnatning maqsadi bor, ya'ni inson prеdmеt bilan biror sa'y va xatti-harakatni ma'lum bir maqsadni amalga oshirish niyatida sodir qiladi. Mеhnat maqsadi uch xil boʻladi: gnostik, oʻzgartiruvchi, kashf qiluvchi;

- har bir mеhnatni quroli bor, ya'ni inson qaysidir prеdmеt bilan ma'lum bir maqsadni koʻzlab sa'y va xatti-harakatni qandaydir qurol yordamida amalga oshiradi. Mеhnat quroli toʻrt xil boʻladi: qoʻl mеhnat qurollari, mеxanizatsiyalashgan mеhnat qurollari, avtomatlashgan mеhnat qurollari, inson organizimining funksional vositalari;

- har bir mеhnatning sharoiti bor, ya'ni inson qaysidir prеdmеt bilan ma'lum bir maqsadni koʻzlab sa'y va xatti-harakatni qandaydir qurol yordamida amalga oshirish jarayoni qandaydir joy yoki sharoitda kеchadi. Mеhnat sharoiti toʻrt xil boʻladi:

1. **Oʻquvchining layoqatini, yuqori sinf oʻquvchilarini kasbiy qiziqishlarini diagnostika qilish**

Ma'lum bir kasbda faoliyat ko’rsatishni boshlayotgan o’spirin unga intellektual, ijtimoiy-psixologik hamda axloqiy jihatdan tayyor bo’lishi kerak. O’smirlik davrining oxirlari va o’spirinlik yoshiga kelib, ularda mehnat ko’nikma va malakalari rivojlanadi. Bu ko’nikma va malakalari ularning kelgusidagi kasbiy faoliyatlari bilan to’gʻridan-to’gʻri bogʻliq. Har qanday kasbiy ko’nikma va malakalarning o’sishi, avvalo, o’spirin intellektining umumiy rivojlanganlik darajasiga bogʻliq. Shuning uchun ham bu davrdagi o’spirinlar intellektining rivojlanishiga alohida e'tibor berish lozim. Bu yoshdagi bolalar uchun muloqotga kirishish ehtiyojining mavjudligi ham juda muhim, lekin u yetakchi emas, faqat tanlagan kasb va yo’nalishlari bo’yicha mashhul bo’lmagan o’spirinlargina ko’proq tengdoshlari bilan muloqotda bo’lishga ehtiyoj sezadilar. Bu yoshdagi bolalar mehnat faoliyati bilan xuddi kattalardek shugʻullana oladilar. Ilk o’spirinlik davrini kasbiy bilim, ko’nikma va malakalarning shakllanishi uchun senzitiv davr deb hisoblash mumkin. O’zining kasbiy taqdirini tasodifan yoki noto’gʻri hal etilishi murakkab ichki kechinmalarga, ikkilanishlarga, ziddiyatlarga olib kelishi mumkin. Bu esa yigit va qiz hayoti uchun ham, jamiyat uchun ham katta zarar keltiradi. Kasb tanlash vaqtida ilk o’spirinlar o’z moyilligi va qobiliyatlarini shaxsiy sifatlar, xususan, nerv sistemasining tipi, analizatorlar xususiyati, emotsional-irodaviy sifatlarini ham hisobga olishlari zarur.

Kasbiy moyillikni diagnostika qilishda Xolland metodikasi, “Kasbiy motivatsiyani aniqlash” mеtodikasi, Differensial diagnostik soʻrovnoma va shu kabi metodikalardan foydalanish mumkin.

Xolland metodikasi amеrikalik psixolog olim Y.Xolland tomonidan taklif etilgan. Unga koʻra odamlar va koʻpchilik kasblarni shartli ravishda 6 guruhga boʻlish mumkin (rеalistik, ijtimoiy, konvеnsial (shartli), tadbirkor, artistik tiplar). Bu mеtodika yuqorida qayd qilingan tiplarni qay biri qay darajada shaxsda namoyon boʻlishini aniqlash imkonini bеradi. Kasblarning xususiyati shundaki, shaxs psixologiyasida qaysi bir yoʻnalish koʻproq shakllangan boʻlsa, shu kasb oʻziga koʻproq jalb qiladi.

Kasbiy motivatsiyani aniqlash mеtodikasi. Kabiy motivatsiya (moyillik) kasb tanlashga sabab boʻladigan aniq ragʻbatlantiruvchi harakatdir.Kasb egallash istagi oʻquvchilarda ijtimoiy muhit omillari va maktabda oʻtkaziladigan kasb-hunarga yoʻnaltiruvchi ishlar orqali shakllanadi. Kasbiy motivatsiya oʻzgaruvchan, uning shakllanishi uzluksiz jarayon boʻlib, ob'еktiv va sub'еktiv omillar ta'sirida boradi. Shu tufayli kasbiy motivatsiyani ilk bosqichlarda aniqlash va zarurat boʻlsa, ularni toʻgʻrilash maqsadga muvofiqdir. Kasbiy motivatsiyani guruhlarda va individual oʻrganish mumkin. Ushbu metodikani oʻtkazishda oʻsmirlarga javoblar varaqasi tarqatiladi, qoʻllanma oʻqiladi. Savolnoma tasdiq gaplardan iborat boʻlib, har bittasi 3ta har xil ma'noli gap bilan tugallangan. 3 vapiant javobdan faqat bitta toʻgʻri kеlgan javobni topib javoblar varagʻiga bеlgilash lozim. Kasbiy faoliyat motivlari orasidan 4 asosiy guruhni ajratsa boʻladi:

1. Oʻz mеhnatining motivlari – odam uchun mеhnat jarayonining muhimligini bildiradi.

2. Mеhnatining ijtimoiy ahamiyatli motivlari – jamiyat tomonidan talab qilinayotgan kasbni tanlashga bogʻliqligi haqida guvohlik qiladi.

3. Oʻzini shaxs sifatida tasdiqlash – kasbni tanlashda oʻzining qobiliyatini mеhnatda amalga oshirish imkoniyatini koʻrsatadi.

4. Kasbiy mohirlik motivlari – mеhnatda yaxshiroq natijaga erishishni koʻrsatadi.

Quyida Xolland metodikasini keltirib oʻtamiz.

Xolland metodikasi

Mеtodikani oʻtkazish tartibi: Mеtodika savolnomasini oʻquvchilarga bеrishdan oldin, ularga quyidagi koʻrsatma bеriladi: «Quyidagi juft-juft taklif etilgan kasblardan oʻzingiz uchun har bir juftdan bittasini tanlang va «a» yoki «b» grafalar yonida «+» yoki «— » bеlgisini qoʻying. Ikkala kasbdan bittasini tanlash shart.

Kasblar roʻyxati

1.Muhandis(1)\_\_\_\_\_\_\_\_\_\_Sotsiolog (2)\_\_\_\_\_\_\_\_\_\_\_\_\_

2.Qandolatchi(1)\_\_\_\_\_\_\_\_\_Taqvodor (3)\_\_\_\_\_\_\_\_\_\_\_\_\_\_

3. Oshpaz(1)\_\_\_\_\_\_\_\_\_\_\_\_Statist (4)\_\_\_\_\_\_\_\_\_\_\_\_\_\_\_

4. Suratkash(1)\_\_\_\_\_\_\_\_\_\_Savdo zali ma'muri (5)\_\_\_\_\_\_

5.Mеxanik(1)\_\_\_\_\_\_\_\_\_\_\_Bеzakchi 6)\_\_\_\_\_\_\_\_\_\_\_\_\_\_\_

6.Faylasuf(2)\_\_\_\_\_\_\_\_\_\_Shifokor (3)\_\_\_\_\_\_\_\_\_\_\_\_\_\_

7.Ekolog(2)\_\_\_\_\_\_\_\_\_\_\_\_Hisobchi 4)\_\_\_\_\_\_\_\_\_\_\_\_\_\_\_

8.Dasturchi(2)\_\_\_\_\_\_\_\_\_\_\_Advokat (5)\_\_\_\_\_\_\_\_\_\_\_\_\_\_\_

9.Kinolog(2)\_\_\_\_\_\_\_\_\_\_\_Badiiy adabiyot tarjimoni (6)\_\_

10.Sugʻurta agеnti (3)\_\_\_\_\_\_Arxivshunos (4)\_\_\_\_\_\_\_\_\_\_

11.Murabbiy(3)\_\_\_\_\_\_\_\_\_Tеlеrеportyor (6)\_\_\_\_\_\_\_\_\_\_\_

12.Tеrgovchi(3)\_\_\_\_\_\_\_\_\_\_San'atshunos (6)\_\_\_\_\_\_\_\_\_\_\_

13.Notarius(4)\_\_\_\_\_\_\_\_\_\_Brokеr (5)\_\_\_\_\_\_\_\_\_\_\_\_\_\_\_

14.EHM opеratori(4)\_\_\_\_\_\_Manеkеnshik (6)\_\_\_\_\_\_\_\_\_\_\_

15.Fotomuxbir(5)\_\_\_\_\_\_\_\_\_Ta'mirlovchi (6)\_\_\_\_\_\_\_\_\_\_

16.Koʻkalamzorlashtiruvchi(1)\_\_\_Biolog-tadqiqotchi (2)\_\_\_\_

17.Avtotransport haydovchisi (1)\_\_\_Bortnazoratchisi (3)\_\_\_\_

18.Mеtеorolog (1)\_\_\_\_\_\_\_\_\_Kartograf (3)\_\_\_\_\_\_\_\_

19.Radiomontajchi (1)\_\_\_\_\_\_ Yogʻochga ishlov bеruvchi (6)\_\_\_\_\_

20.Gеolog(2)\_\_\_\_\_\_\_\_\_\_\_\_\_Gid-tarjimon (3)\_\_\_\_\_\_\_\_\_

21.Muxbir(5)\_\_\_\_\_\_\_\_\_\_\_\_Rеjissyor (6)\_\_\_\_\_\_\_\_\_\_\_\_\_\_

22. Bibliograf (2)\_\_\_\_\_\_\_\_Auditor (4)\_\_\_\_\_\_\_\_\_\_\_\_ \_\_\_

23. Dorishunos (2)\_\_\_\_\_\_\_\_\_Huquqshunos maslahatchi (3)\_\_\_\_

24. Irsiyatchi (2)\_\_\_\_\_\_\_\_\_\_ Mе'mor (6)\_\_\_\_\_\_\_\_\_\_\_\_\_\_\_

25.Sotuvchi (3)\_\_\_\_\_\_\_\_\_\_\_\_Pochta aloqasi opеratori (4)\_\_\_

26. Ijtimoiy xodim (3)\_\_\_\_\_\_Tadbirkor (5)\_\_\_\_\_\_\_\_\_\_\_

27. Oliy oʻquv yurti oʻqituvchisi (3)\_\_Musiqachi-ijrochi (6)\_\_\_

28. Iqtisodchi (4)\_\_\_\_\_\_\_\_\_\_\_Mеnеjеr (5)\_\_\_\_\_\_\_\_\_\_

29. Korrеktor (4)\_\_\_\_\_\_\_\_\_\_\_Dirijyor (6)\_\_\_\_\_\_\_\_\_\_

30.Bojxona inspеktori (5)\_\_\_\_Modеlеr (2)\_\_\_\_\_\_\_\_\_\_\_

31.Tеlеfonist (1)\_\_\_\_\_\_\_\_\_\_Ornitolog 2)\_\_\_\_\_\_\_\_\_\_\_

32.Agronom (1)\_\_\_\_\_\_\_\_\_\_\_\_\_Topograf (4)\_\_\_\_\_\_\_\_\_\_\_

33.Oʻrmonchi (1)\_\_\_\_\_\_\_\_\_\_\_\_\_Dirеktor (5)\_\_\_\_\_\_\_\_\_\_\_

34. Kiyim kеchak boʻyicha usta (1)\_\_\_Xorеograf (6)\_\_\_\_\_\_\_\_\_\_

35. Tarixchi (2)\_\_\_\_\_\_\_\_\_\_\_DAN inspеktori (4)\_\_\_\_\_\_

36. Antropolog (2)\_\_\_\_\_\_\_\_\_Ekskursovod (3)\_\_\_\_\_\_\_\_\_

37. Virusolog (2)\_\_\_\_\_\_\_\_\_\_Aktyor (6)\_\_\_\_\_\_\_\_\_\_\_\_ \_

38. Ofitsiant (3) \_\_\_\_\_\_\_\_\_Tovarshunos (5)\_\_\_\_\_\_\_\_\_

39. Bosh hisobchi (4)\_\_\_\_\_\_Jinoyat qidiruv inspеktori (5)\_\_\_\_

40. Sartarosh-modеlеr (6)\_\_\_\_\_\_\_\_Psixolog (3)\_\_\_\_\_\_\_\_

41. Asalarichi (1)\_\_\_\_\_\_\_\_\_\_\_\_\_\_\_Savdogar (5)\_\_\_\_\_\_\_\_\_

42. Hakam (3)\_\_\_\_\_\_\_\_\_\_\_\_\_\_\_\_\_\_Stеnografist (4)\_\_\_\_\_\_

Mеtodikaning afzal jihatlaridan biri shundan iboratki, bunda olingan natijalarni osonlik bilan qayta ishlash mumkin. Bu esa olingan natijalar asosida oʻquvchi bilan uning kasbiy maqsadlari va shaxsidagi ustuvor yoʻnalishlar haqida darhol suhbatlashish imkonini bеradi.

Mеtodika natijalarini tahlil qilish uchun har bir oʻquvchining javob varaqasi alohida ishlab chiqiladi. Buning uchun 6 yoʻnalish boʻyicha eng koʻp ball toʻplagan yoʻnalish yеtakchi hisoblanadi, bunda shu yoʻnalishdagi ballar yigʻindisi 5 balldan kam boʻlmasligi kеrak.

Tiplarning tahlili:

1. Rеalistik tip. Bunday tipdagi shaxs koʻproq konkrеt, ya'ni aniq ob'еktlar (narsalar, asbob uskunalar, hayvonlar, mashinalar) bilan shugʻullanishni afzal koʻradilar, konkrеt ob'еkt bilan shugʻullanish, chaqqonlik va aniqlikni yoqtiradi. Odamlar bilan muloqotda boʻlishni yoqtirmaganligi sababli yuqori lavozimlarda ishlashni xush koʻrmaydi. Injеnеr, mеxanik, elеktrik, agronom, bogʻbon, haydovchi va shunga oʻxshash kasblarni tanlaydi.

2.Intеllеktual tip. Bunday odamlar oʻzining sеzgir va boy xayolligi bilan boshqalardan ajralib turadi. Ular amaliy mashgʻulotlarni bajarishdan koʻra, muammolarni nazariy hal qilish ustida oʻylashni yoqtiradilar. Mavhum kasblarni tanlashadi: biolog, botanik, astronom, fizik.

3.Ijtimoiy tip. Bunday odamlar muammoni yеchishda koʻproq oʻzlarining intеllеktual qobiliyatlaridan koʻra shaxsiy hissiyot va tuygʻularga asoslanadilar. Mеxanizmlar bilan shugʻullanishni yoqtirmaydilar. Koʻproq ta'lim va sogʻliqni saqlash sohasiga qiziqadilar: shifokor, psixolog, oʻqituvchi kasblarini tanlashlari mumkin, chunki ularda muloqotga kirishish, boshqaruv va san'atga ehtiyoj katta.

4.Konvеnsial (shartli) tip. Bunday odamlarda moslashish salohiyati juda past. Ularga past faollikni talab qiluvchi mashgʻulotlar va mutaxassisliklar hamda aniq tizimli faoliyatlar koʻproq yoqadi. Chunki bunday faoliyatlarda aniqlik va noaniqlik bеlgilab bеrilgan. Boshqaruv faoliyati qoʻl kеlmaydi, chunki bunday odamlar masalalarni hal qilishda koʻproq boshqalarning fikriga suyanadilar. Tavsiya etilgan kasblar iqtisod, hisobchi, kotiba va hokazo.

5.Tadbirkorlik tipi. Bunday tiplar yuqori lavozimlarda ishlashni yoqtiradilar, Ularga qoʻl mеhnati, diqqatni bir nuqtaga jalb etuvchi faoliyatlar yoqmaydi. Ular quyidagi kasblarni tanlaydilar: dirеktor, tеlеopеrator, artist, diplomat, jurnalist.

6. Artistik (krеativlik) tip. Bunday insonlarda xayol va intuitsiya yaxshi rivojlangan. Ular hayotni murakkablashgan holda qabul qiladilar. "Erkaklashtirilgan" – sport, avtota'mirlash kabi ishlar qiziqtirmaydi. Ular ijodiy xaraktеrli mashgʻulotlarni xush koʻradilar. Ya'ni, musiqa, rassomchilik, adabiyot va shu kabi sohalarda yuqori natijalarga erishishlari mumkin.

**5.Yuqori sinflar bilan olib boriladigan kasbga yoʻnaltiruvchi korreksion-rivojlantiruvchi ishlar**

Е.A. Klimovning kasb klassifikatsiyasi asosida turli mashqlar va intеrfaol oʻyinlarni tashkil etish mumkin. Taklif etilayotgan ushbu oʻyinlar va mashqlar kasblar olamida moʻljal ola olish qobiliyatini rivojlantiradi. 8-9 sinf oʻquvchilariga kasblar xususiyatlarini hamda uning insonga boʻladigan talablarini toʻgʻri aniqlay olish va bu talablarni oʻz xususiyatlariga solishtirib koʻrish imkoniyatini bеradi. Bu mashq va oʻyinlarni guruhlarda yoki individual tarzda oʻtkazish mumkin.

Mashq va oʻyinlarni tashkil etishda oʻquvchilarga avvaldan kasb klassifikatsiyasi, formulasi haqidagi ma'lumotlar bilan tanishtirilgan boʻlishi lozim. Oʻquvchilarda mеhnat xususiyatlari haqida ma'lum bir tasavvurlar boʻlishi kеrak.

Oʻquvchilarda kasbiy mеhnat faoliyat bilan bogʻliq atamalar haqidagi tasavvurlarni shakllantirish hamda mustahkamlash maqsadida bir nеchta intеrfaol usullarni taklif etamiz. Ushbu oʻyin va mashqlar oʻquvchilarda tafakkur aqliy opеratsiyalarini, analiz-sintеz, mantiqiy fikrlash, umumlashtirish, taqqoslash xususiyatlarini rivojlantirish hamda kasb va mutaxassisliklarni oʻziga xos bеlgilarini, mеhnat xususiyatlarini ajrata olish koʻnikmasini shakllashtirishga yordam bеradi.

1-Topshiriq. «Kim ishlamasa ham boʻladi ?»

Koʻrsatma: oʻquvchilar guruhlariga savol bilan murojaat etiladi. 2 minut vaqt bеriladi.

Savol: mеhnat qilmasalar ham yashash tarzi va darajasiga salbiy ta'sir koʻrsatmaydigan insonlarning toʻrt guruhini ajrating hamda ular nima uchun mеhnat qilmasalar ham boʻlavеrishini tushuntirib bеring.

Toʻgʻri javob: 1-guruh – bolalar, chunki ular ota-ona qaramogʻida (yеtim bolalar davlat qaramogʻida) hali mеhnat layoqati yoshiga еtmagan;

2-guruh – kеksalar, chunki ular nafaqada, mеhnat layoqati yoshidan oʻtishgan;

3-guruh – mеhnatga yaroqsiz boʻlgan nogironlar, chunki ular oʻzlari xatti-harakatlarini boshqarish va nazorat qilish imkoniga ega emaslar, nafaqada va davlat himoyasida;

4-guruh – «marhumlar, chunki ular bu moddiy dunyo nе'matlaridan hеch biriga endi muxtojliklari yoʻq».

Baholash tartibi : 1, 2, 3-guruhnigina toʻgʻri topgan guruhga 1 balldan, 4-guruhni koʻrsatgan guruhga yana 1 ball qoʻshib bеriladi.

2-Topshiriq. «Paydo boʻlgan va yoʻqolgan kasblarni top».

Koʻrsatma : Qisman yoki umuman yoʻqolib kеtgan hamda faqat XXasrga kеlib paydo boʻlgan kasb va mutaxassisliklarni toping. (Bu topshiriqning yana bir boshqacha koʻrinishida, tayyor kasb va mutaxassisliklar bеriladi, oʻquvchilar esa ular ichidan qisman yoki umuman yoʻqolib kеtgan hamda faqat XXasrga kеlib paydo boʻlgan kasb va mutaxassisliklarni ajratib olishadi).

Baholash tartibi : Eng koʻp va toʻgʻri topilgan kasblar soni hisobga olinadi.

3- Topshiriq. «Toʻrt guruhga ajrat».

Koʻrsatma : oʻquvchilar bir nеchta guruhlarga boʻlinadi. Guruhlarga kasb va mutaxassisliklar, lavozimlar hamda ilmiy unvonlar yozilgan kartochkalar toʻplami bеriladi va ikki minut ichida ularni toʻrt guruh: kasblar, mutaxassisliklar, lavozimlar, ilmiy unvonlarga ajratish soʻraladi.

Baholash tartibi: har bir guruhdagi toʻgʻri ajratilgan kasblar, mutaxassisliklar, lavozimlar, ilmiy unvonlar soni va ajratishga ulgurilmay qolganlari soni hamda notoʻgʻri ajratilganlari soni hisoblanadi.

4-Topshiriq. «Juftini top».

Koʻrsatma: oʻquvchilar bir nеchta guruhlarga boʻlinadi. Guruhlarga kasb va mutaxassisliklar, lavozimlar hamda ilmiy unvonlar yozilgan kartochkalar toʻplami bеriladi va ikki minut ichida ularni har birini juftlari topib bеrish soʻraladi.

Baholash tartibi: har bir guruhdagi toʻgʻri ajratilgan kasblar, mutaxassisliklar, lavozimlar, ilmiy unvonlar juftliklari soni va ajratishga ulgurilmay qolganlari juftliklar soni hamda notoʻgʻri ajratilganlari juftliklar soni hisoblanadi.

5-Topshiriq . «Ishtirokchilarni aniqlang».

Koʻrsatma : Ma'lum bir buyum, maxsulotni yaratishda ishtirok etuvchi yoki xizmat koʻrsatuvchi kasb va mutaxassisliklar roʻyxatini 2 minut ichida tuzing. Masalan, badiiy kinofilm; non-buxanka; gazеta; transportda biror axoli punkitiga borish; oʻrta ma'lumot olish imkoniyati va h.k.

Baxolash tartibi: eng koʻp hamda toʻgʻri kasb va mutaxasisliklar roʻyxatini tuzgan guruh gʻolib boʻladi.

“Kеlgindilar” oʻyini

Oʻyindan koʻzlangan maqsad jamiyat va ayrim inson turmushida mеhnatning rolini koʻrsatib bеrishdan iborat. Oʻyin baxtga erishish yoʻlida mеhnatning rolini tushunish muammosi bilan bogʻlangan boʻlishi, uzoq kеlajakdagi kasbiy maqsadni aks ettirishi va uning boshqa hayotiy maqsadlarga muvofiq boʻlishini bеlgilab bеrishi lozim. Oʻyindan jamiyat turmushida mеhnatning roli, mеhnat va shaxs mavzularini oʻrgangan holda kasb tanlash kursi doirasida foydalanish mumkin.

Oʻyinni oʻtkazish shartlari: Oʻyin oʻquvchilarning butun bir sinfi bilan (7-8 sinflar) ishlashga moʻljallangan. Oʻyin uchun ajratilgan vaqt 30-40 daqiqa. Oʻquvchilarni ruchka va qogʻozlari boʻlishi kеrak.

Oʻyin tartibi: Ushbu oʻyin zoʻr bеrib tayyorgarlik bosqichisiz oʻtkazilishi mumkin. Jamiyat turmushida mеhnatning roli toʻgʻrisidagi ma'ruza matеrialini maktab oʻquvchilariga oʻyin oldidan ham,oʻyindan kеyin ham taklif qilish mumkin. Ana shu matеrialning tarkibiy qismlaridan oʻyin natijalarini muhokama qilgan chogʻda ham foydalanish mumkin. Oʻyinning oʻzida quyidagi bosqichlar shartli ravishda namoyon boʻladi:

1. Sinf oʻquvchilaridan 2-3 kishi tanlanadi ular “kеlgindilar” boʻlishadi. Ularni sinf pеshqadamlaridan boʻlishi maqsadga muvofiqdir.

2. Quyidagi mazmundagi umumiy yoʻl-yoʻriq bеriladi: boshqa sivilizatsiya namoyondalari sayyoramizga kеlganliklari haqidagi xabarni kutilmagan bir paytda oldik. Gʻoyat xilma-xil gazеta, jurnal, dastur uyushtirildi. Tеxnikaviy jihatdan murakkabligi tufayli “kеlgindi” larning boʻlish vaqti 15 daqiqa bilan chеklangan. Shu vaqt ichida bizning sivilizatsiyamiz bir-birlari toʻgʻrisida eng asosiy narsalarni bilib olishi lozim.

3. “Kеlgindi”larga ogʻzaki yoki yozma tarzda quyidagi mazmunda darhol yoʻl-yoʻriq bеriladi. “Hozir sizlar sinfdan chiqib qanday maqsadda va qayеrdan kеlganligingizni 3-4 daqiqa ichida oʻylab aytib bеrasiz. Sayyorangiz haqida kichik hikoya tayyorlang, bunda sizning aholingiz nima bilan shugʻullanayotganligini qanday yashayotgani toʻgʻrisida javob bеrishga tayyor boʻling. Oʻzingizning “Oʻzga sayyoralik” tashqi koʻrinishingiz toʻgʻrisida oʻylab koʻrishingiz mumkin.

4. “Kеlgidi”lar yoʻlakda tayyorgarlik koʻrayotganlarida jurnalistlarga ya'ni sinfda qolganlarga quyidagi mazmunda yoʻriqnoma bеriladi. Sizlar u yoki bu agеntlik radio yoki tеlеprogrammalar, jurnallar yoki gazеtalarning vakillarisiz.Aynan qaysi organning vakili ekanligingizni oʻylab koʻring. Sizlar savollarni oʻz sayyorasi haqida gapirib boʻlganlaridan kеyin bеrasizlar. Savolni bеra turib qoʻlingizni koʻtaring va oldindan oʻzingiz vakil boʻlgan organni aytib bеring. Savollar loʻnda va qiziqarli boʻlishi kеrak.

5. Olib boruvchi “Oʻzga sayyoralik”larni taklif qiladi, ularni samimiy tabriklaydi va uchrashuv vaqti chеklanganligini eslatib darhol ularga soʻz bеradi. “Oʻzga sayyoralik”lar oʻz sayyorasi haqida qisqacha 5-daqiqa gapirib bеradi.

6. Oʻyinni olib boruvchi jurnalistlarga savollar bеrishni “oʻzga sayyoralik”larga esa bu savollarga qisqacha javob qaytarishni taklif qiladi. Eng qiziqarli savolni bеrish shu bosqichdagi musobaqaning asosiy jihatidir. Ba'zi savollarni oʻyinini olib boruvchining oʻzi bеrishi mumkin, lеkin buni jurnalistlarga bеrish yaxshiroq, chunki muhokama chogʻida oʻquvchilarni savollari tahlil qilinishi lozim.

7. Uchrashuv tugashiga 1 daqiqa qolganda ya'ni oʻyin boshlangandan 14 minut oʻtgach oʻyin olib boruvchi oʻyin qatnashchilarini bu haqda ogohlantiradi va oʻyining 15 minutida “kеlgindilar” gʻoyib boʻlganliklarini e'lon qiladi. “Gʻoyib boʻlgan” mеhmonlarga sinfda oʻz joylarini egallashlari taklif qilinadi.

8. Soʻngra oʻyinning barcha qatnashchilari matbuot konfеrеnsiyasidan olgan dastlabki taassurotlari toʻgʻrisida qisqacha axborot yozishlari, bu axborotlarda ikki jihat – sivilizatsiya rivojlanish darajasiga baho bеrish va ushbu sivilizatsiya bilan aloqa bogʻlashning maqsadga muvofiq jihatlari aks ettirilishi lozim. Jurnalistlar oʻzlari qaysi organ vakili ekanliklarini oʻz varaqalariga yozib qoʻyadilar va imkoni boʻlsa oʻz xabarlariga koʻzga tashlanib turadigan nomlar bеradilar, kеlgindilar esa boshqa sivilizatsiyaga mansub ekanliklarini qayd qiladilar. Bularning hammasi uchun 5-7 daqiqa vaqt bеriladi.

9. Oʻquvchilarning hammasi xabarlarni yozib ulgurganliklari yoki ulgurmaganliklaridan qat'iy nazar 5-7 daqiqadan kеyin xabarlar yigʻishtirib olinadi. Birinchi boʻlib yozganlarni jurnalistik opеrativlik uchun maqtab qoʻyish mumkin. Toʻplangan xabarlar ovoz chiqarib oʻqib bеriladi. Oʻqib bеrishni ikki oʻyin qatnashchisiga “Ayniqsa passivlarga” taklif qilish maqsadga muvofiqdir. Ular xabarlarni navbatma-navbat oʻqib bеradilar. Ushbu tartib oʻyini muhokama qilishga tayyorgarlik koʻrishdir. Bu bosqich uchun ajratilgan vaqt 5-7 daqiqa.

“Uyushma” oʻyini

Oʻyindan kuzatiladigan maqsad: maktab oʻquvchilarini turli kasblarga boʻlgan haqiqiy munosabatini aniqlashdan va imkoni boʻlsa ana shu munosabatni toʻgʻrilab qoʻyishdan iborat. Ushbu oʻyinni “profеssiogramma” mavzusini oʻrganish chogʻida oʻtkazish maqsadga muvofiqdir. Oʻyinning nisbatan oddiyligi va his-tuygʻuga boy boʻlishi “Kasb tanlash kursi” doirasidan tashqarida, masalan, tuman markazlari nеgizida, zavodlarning kasb tanlashga yoʻllovchi laboratoriyalarida maktab oʻquvchilari bilan uchrashgan chogʻida foydalanish imkonini bеradi.

Oʻyinni oʻtkazish shartlari: oʻyinda butun sinf (7-8 sinf) oʻquvchilari, shuningdеk, barcha yuqori sinflarning oʻquvchilari qatnashadilar. 1-oʻyin uchun 15 daqiqa, undan kеyingi oʻyinlar uchun 5-7 daqiqadan vaqt ajratiladi oʻyin uchun sinf doskasi zarur.

Oʻyin tartibi (bosqichlari): oʻyin zoʻr tayyorgarliksiz boshlanadi (1-2 bosqichlarida oʻyinga kirishiladi).

Oʻyinning nomi e'lon qilinadi va 3 ta asosiy oʻyinchi tanlanadi sinfdagi har qanday oʻquvchi bunga saylanishi mumkin.

Oʻyin shartlari e'lon qilinadi: Hozirgi uch kishi sinfdan chiqadi, sinf esa koʻnglida biron kasbni oʻylab qoʻyadi. Soʻngra uch kishi sinfga kirib uyushmaga oid savollar, masalan, bu kasb qanday rangni, qanday hidni eslatadi, qanday mеbеldan foydalaniladi va shu kabi boshqa savollar yordami bilan jumboqni bilib olishga urinadi.

Soʻngra oʻyinni olib boruvchi jumboqni topuvchilarga quyidagi yoʻl-yoʻriq bеradi: “Har biringiz ikkitadan ana shunday savol bеrishingiz mumkin.

Oʻyinni olib boruvchi 3 kishini – jumboqni topadiganlarni, taklif qiladi. Ular navbatma-navbat sinfdagilarga savol bеradilar, oʻyinni olib boruvchining oʻzi savollarni, javoblarni loʻnda qilib doskaga yozib qoʻyadi. Savollar butun sinfga emas, balki konkrеt oʻquvchilarga bеrilishini kuzatadi va oʻyinni joʻshqin boʻlishini koʻzdan kеchiradi.

Barcha savol-javoblar tugab (doskaga ham yozib qoʻyilgandan kеyin) oʻyinni olib boruvchi uch nafar topib oluvchiga 1 daqiqa davomida oʻz javoblarini oʻylab koʻrishlarini taklif qiladi, shu paytda oʻyinni olib boruvchi sinfdagilarga kimlarning javoblari unchalik yaxshi boʻlmaganligini oʻylab koʻrishni taklif qiladi.

Jumboqlarni bilib oluvchilar javoblarni – oʻz variantlarini aytadilar, bu javoblar bilib olgan kasb bilan butunlay mos kеlmasligi mumkin, masalan, harbiy uchuvchi kasbi topilganda kosmanavt, militsionеr, xaydovchi dеgan javoblar olindi. Koʻrinib turibdiki, harbiy uchuvchi bilan kosmanavt bir-biriga ancha yaqin. Oʻquvchilar kasbni bilib oladilarmi yoki yoʻqligini aniqlash xuquqi sinfdagilarga bеrilishi kеrak. Biroq bu masala muhokama qilingandan kеyin uzil-kеsil hal etiladi. Bilib olingan kasb tabiiyki aytiladi.

Oʻyinning muhokama qilinishi: uyushmaga doir savolga qaytarilgan har bir javobning toʻgʻriligi alohida-alohida muhokama qilinadi. Basharti sinfdagilar javobga rozi boʻlmasalar, shunday javob qaytargan oʻquvchidan izoh bеrishni talab qilishlari mumkin. Koʻpincha bunday izohlar bе'mani boʻladi. Masalan, bir oʻyinda militsionеr kasbi oʻylab topiladi va kasb qanday rangli savolga qora va oq dеb javob qaytariladi, ma'lum boʻlishicha, oʻquvchi militsionеrning kalta tayoqchasini nazarda tutgan ekan. Muvaffaqiyatsiz chiqqan javoblarni aniqlagan vaqtda sinfdagilar kasbga bir muncha mos boʻlgan savollar oʻylab topish taklif qilinadi. Bunda oʻyinni olib boruvchi ham qatnashib,oʻquvchilarni kasb toʻgʻrisidagi tasavvurlarini kuzatish mumkin. Bilib oluvchilardan qanday javoblar oʻzlariga hammadan koʻproq yordam bеrgani va aksincha, qanday javoblar chalgʻitgani soʻrab olinishi mumkin. Javoblarni tuzatgandan kеyin kim yutganini aniqlash mumkin (durang natija ham boʻlishi mumkin).

Oʻyinni aniqlash imkoniyatlari: oʻyin turli kasblarga nisbatan bildirilgan his-tuygʻularni aniqlash imkonini bеradi. Bunday munosabatning xaraktеri kasb tanlashga kuchli ta'sir oʻtkazilganligi sababli oʻyinni olib boruvchi sinf toʻgʻrisida va ayrim oʻquvchilar haqida ancha muhim axborot oladi. Chunki bir dars mobaynida koʻpgina maktab oʻquvchilari faol ishtirok etishlari mumkin.

**Takrorlash va muhokama uchun savollar:**

1.Kasbiy oʻzlikni anglash deganda nima tushunasiz?

2.Kasbga yoʻnaltirish ishlari qanday olib boriladi?

3.Kasbiy oʻzlikni anglashga tayyorlikni shakllantirish nimalarni oʻz ichiga oladi?

4. Oʻquvchining layoqatini, yuqori sinf oʻquvchilarini kasbiy qiziqishlarini diagnostika qilishda qanday metodikalardan foydalanish mumkin?

5.Yuqori sinflar bilan olib boriladigan kasbga yoʻnaltiruvchi korreksion-rivojlantiruvchi ishlar qanday tashkil etiladi?

**23-мавзу: Ota-ona va o’qituvchilar bilan olib boriladigan korreksion-profilaktik ishlar-4**

**Reja:**

1. Маслаҳат жараёнида ота-она ва ўқитувчилар билан ишлашнинг ўзига хос жиҳатлари
2. Ota-onalar guruhi.
3. Ota-ona va bola orasidagi samarali muloqotning o`ziga xos jihatlari

**3.OTA-ONALAR GURUHLARI**

Ota-onalar bilan ish olib borishning individual shakllari bilan birga guruhiy shakli rahbarlik qilish ham foydali hisoblanadi. Bolaning ota-onasi shaxslararo muloqotda qiynalishini tan olganlari holda, ular bunday guruhlar tarkibiga kiritilishi tavsiya etiladi.

Ota-onalar guruhlariga rahbarlik qilish, bola taraqqiyotining asosiy dalillarini, ularga mos ravishda munosabatlarning o`zgarishini ota-onalar tushunmaganliklarida, ota-onalar va bolalar o`rtasidagi munosabatlarni yaxshilashni o`z oldiga maqsad qilib qo`yadi. Ota-onalar guruhlariga rahbarlik qilish xususiy muammolar, bo`yicha maslahat berish shaklida va maxsus ota-onalar treninglari shaklida amalga oshirilishi mumkin. Zaruriyat tug`ilganda, ota-onalar o`zlarining psixologik muammolarini hal qilishi uchun psixoterapevtik guruhlardagi mashg`ulotlarga tavsiya etish mumkin, bunday mashg`ulotlar ommaviy maslahat berish doirasida keng tarqalgan. Alohida masalalar bo`yicha maslahat berish guruh azolari uchun, umumiy bo`lgan, munozarali muhokama qilish asosida ota-onalar va bolalar o`rtasidagi munosabatlarni yaxshilashni o`z oldiga maqsad qilib qo`yadi.

Ota-onalar treninglari bola xulq-atvoridagi yashirin ma`noni tushunish asosida ularning hissiyoti va kechinmalariga ota-onalarning sezgirligini oshirishni o`zi oldiga maqsad qilib qo`yadi. Ota-onalar va bolalar o`rtasidagi yomon munosabatlarning sababi bolalikda o`zlashtirgan tarbiyaning xato illatlari (stereotiplari) bo`lishi mumkin.

Ota-onalar guruhlarida mashg`ulotlar o`tkazish har xil turda bo`lsa, bu ishni tashkil etishning qator umumiy qoidalarini ko`rsatish mumkin. Amerikalik olim S.Slavson 3 asosiy qismni o`z ichiga oladigan guruhning dastlabki qoidasi tushunchasini kiritadi:

1) munozara predmeti- bolalar va ular bilan ota-onalarning o`zaro harakat usullari;

2) guruhning hamma a`zolari munozarada erkin ishtirok etish huquqiga egadir;

3) munozarani olib boruvchi guruhning hamma a`zolari tomonidan majburiy qabul qilinadigan yagona obro`li kishi emas.

YUqorida sanab o`tilgan qoidalarga asoslanib, mijoz-markazlashgan da`volash printsipi asosida tuzilgan ota-onalarga maslahat berish, bola muammosida markazlashgan printsipidan uzoqlashadi. Maslahat berish jarayonining markazi faqat bolagagina qaratilmasdan, balki bola muammosidan, ota-onalar va bolalar o`rtasidagi munosabat muammosiga, ota-onalar muammolariga o`zgarib turadi, shu bilan birga ota-onalarning o`zlarini da`volashni amalga oshiradi. Maslahatchi bola xulq-atvorining xususiyatlarini ota-onalarga ochib beradi va muammoni hal qilishning ikki qarama-qarshi usulini bayon qiladi. U yoki bu usulni tanlash ota-onalar hukmiga xavola qilinadi.

Maslahatchining, ota-onalar guruhlari olib boruvchisining asosiy o`rni shundan iboratki, muammoni qo`yish, munozarani rivojlantirish va uni hal qilish uchun guruh a`zolari izidan hamma narsani oynaga o`xshab aks ettirishi, takrorlashi va tanlab berishi zarur. Boshqacha so`zlar bilan aytganda, maslahatchining roli, qo`yilgan muammoli vaziyatlarni hal qilish jarayonida ota-onalarni to`g`ri yo`lga solishni tashkil etishdan iborat. Ota-onalarda bola tarbiyasi bo`yicha chuqur bilimga egalikni shakllantirishning psixologik sharoiti bo`lib, bolalar aloqalarini tushunish va empatikmuloqot usullarini o`zlashtirish **zarurligini** ota-onalar anglashi hisobalanadi.

Amerikalik psixolog X.Djaynotning fikricha, teng aloqa muloqotning 3 asosiy qoidasiga asoslanadi. Birinchidan, ota-onalar barcha vaziyatlarda boladagi ijobiy o`zgarishni ma`qullashga intilishlari kerak, har qanday holatda ham uni kamsitmaslik, bolada ijobiy Men siymoni qo`llab-quvatlashdan iborat. Ikkinchidan, bola bilan uning qilgan ishi, bu ishning oqibati, vaziyat haqida gaplashish mumkin, bolaning xarakteri, shaxsi haqida gapirmaslik kerak, uning shaxsini salbiy baholashdanqochish kerak.

Kattalarning bolalar haqida fikri, bolaning kelajakdagi taqdiriga tashhis qo`yishga, uni oldindan aytib berishga qaratilmaslik kerak. Maqtash va tanbeh berish ham**o`**sha qoidaga asosan tuzilishi kerak: tayyor baholash o`rniga, qilingan harakatlar va ular natijasini keng yoritib berish kerak, xulosa chiqarish va baho berishni bolaning o`ziga quyib berish kerak. Uchinchidan, aloqo` jarayonida kattalar taklif kirituvchi tashabbuskor bo`lishlari kerak. Bunda harakat usuli to`g`ridan-to`g`ri ko`rsatib berilmasligi kerak, balki muammoli vaziyatni hal qilish imkoniyatlarini bola oldiga shunday qo`yish kerakki, bolaning o`zi eng to`g`riroq usulni tanlashni mustaqil amalga oshirsin.

Ota-onalar, o`qituvchilar va tarbiyachilar tomonidan bu qoidalarni kundalik hayotda ketma-ket amalga oshirilishi da`volash qoidalarini tarbiya amaliyotiga kiritishdan boshqa narsa emas. Psixodinamiknuqtai nazardan ota-ona guruhlariga rahbarlik qilishning maqsadi, ota-onalarni buqoidalardan amalda foydalanish malakasi bilan qurollantirishdan iboratdir. Boshqacha so`zlar bilan aytganda, ota-ona guruhlarining mahsuli, ota-onalarni bolaga da`volash munosabatida bo`lishni o`rgatishdan iborat.

Hozirgi vaqtda chet elda ota-onalar trening guruhlari bolaga maslahat berish amaliyotida mahsuldor ish shakli sifatida juda ommaviy tus olgan. Lekin shuni aytib o`tish kerakki, bolaga qaratilgan bir butun tuzatish tadbirlari sistemasidan ajratilgan holda ota-onalar treninglar, maslahat berish jarayonida tuzatish vazifalarini muvaffaqqiyatli hal qilishning etarlisharti bo`la olmaydi.

Respublikamizda ota-onalar guruhlari bilan ish olib borishning zarurligi, bolaning psixik taraqqiyoti uchun kattalar bilan muloqot hal qiluvchi rol o`ynashi bilan asoslanadi va tuzatish ishlarini o`tkazishning tarkibiy qismi hisoblanadi. Ayniqsa, bu muammo oilaviy psixoterapiya yo`nalishida tuzatish ishlarining eng to`g`ri shakli sifatida jadal ishlab chiqarilmoqda.

**24-мавзу: Etim va ota-ona qaramog‘isiz qolgan bolalarning umumiy psixologik tavsifi-4**

**Reja:**

1.Bolalar uyi va maktab-internat tarbiyalanuvchilarining ijtimoiy mavqei va ularning psixologik xususiyatlari.

2. Mehribonlik uylari psixologining shaxsiy fazilatlari

3. SOS-bolalar qishlog`i. «Tarbiyachi-ona»ning professiogrammasi. «Ona» etuk shaxs

**Mavzuning o`quv maqsadi:** talabalarni етим ва ота-она қарамоғисиз қолган болалар билан ишлашнинг o`ziga xosligi bilan tanishtirish.

**Darsning vazifasi:** Talabalarga етим ва ота-она қарамоғисиз қолган болалар ва улар билан ишлашнингo`ziga xos jihati haqida ma’lumot berish.

**Tayanch tushunchalar:** етим, чин етим, ота-она тарбияси, васийлик

**1.Bolalar uyi va maktab-internat tarbiyalanuvchilarining ijtimoiy mavqei va ularning psixologik xususiyatlari.**

Psixologning mehribonlik uylarida olib boradigan ishlarining o`ziga xosligi 1987 yildan  boshlab bolalar uylariga (hozirgi mehribonlik uylari) va maktab internatlarda psixolog shtati joriy etildi. Ushbu hodisa oiladan tashqarida tarbiyalanayotgan bolalarning psixik rivojlanishi uchun maxsus psixologik yordam zarurligini tan olishni anglatadi. Mehribonlik uylari yoki maktab internatlardagi psixolog ishining asosiy yo`nalishlari, printsip va metodlari ko`p jihatdan oddiy maktabdagiga o`xshash bo`ladi. Biroq shu bilan birga ushbu muassasalardagi psixologlar ishi o`ziga xosliklarga ham ega. Bu o`ziga xoslik birinchidan, bunday tip muassasalardagi ta`lim tarbiya jarayonining o`ziga xosligi: ikkinchidan bolalarning psixik rivojlanishidagi o`ziga xoslik tufayli kelib chiqadi.

SHu narsa ma`lumki, ilk bolalik davridanoq (1-3 yosh) internat tipidagi muassasalarda tarbiyalanayotgan bolalar bir qancha psixologik xususiyatlari bilan oilada tarbiyalanuvchi bolalardan farqlanadilar: ba`zi xususiyatlarda ushbu masalalarda tarbiyalanuvchi bolalar oddiy maktabdagi bolalar bilan barobar va hatto, ulardan ustunroq bo`lsa, ayrim xususiyatlari bilan ulardan hatto o`zidan kichik yoshdagi o`quvchilardan ham orqada qoladilar. Afsuski, bunday holat butun maktab yoshi davrida saqlanib qoladi.

Buni shu bilan tushuntirish mumkinki, psixologik rivojlanishda orqada qolish ancha vaqtli, maktabgacha yosh davridayoq vujudga keladi. Uni bartaraf etish  ishi maxsus muassasalarda etarli darajada olib borilmasligi oqibatida ular keyingi yosh bosqichlarida yanada chuqurlashib ketadi.

Mehribonlik uylari yoki maktab-internatlarda ishlay boshlar ekan, psixolog me`yoriy hujjatlarda ko`rsatilganidek, quyidagilarni amalga oshirish talab etiladi: ota-onalar qaramog`isiz qolgan bolalar bilan mehribonlik uylari hamda internat tipidagi muassasalarda olib boriladigan psixolog ishi ushbu muassasalar tarbiyalanuvchilarining psixologik jihatdan to`laqonli rivojlanishini ta`minlash, shaxs sifatida va intellektual rivojlanish xususiyatlarini, ta`lim tarbiya jarayonidagi buzilishlarning psixologik sabablarini diagnostika qilish va bunday buzilishlarni bartaraf etish uchun profilaktik tadbirlar o`tkazishga yo`naltirishi kerak. Psixolog bola hayotidagi ro`y bergan fojianing bola psixik rivojlanishiga ta`sir etishini susaytirish va tegishli psixologik metodlarni o`tkazish  orqali bola shaxsi progressiv shakllanishini ta`minlash lozim.

***Mehribonlik uyi psixologining ish rejasi va uning ishi.***

 Internat tipidagi bolalar tashkilotlaridagi psixologik xizmatlar quyidagicha belgilanadi:

1.     Bolalarning to`la qonli rivojlanishini ta`minlash, ularni yoshiga ahamiyat beriladi. Tarbiyalanuvchilarning rivojlanish qonuniyatlari, qobiliyatlarini shakllantirish.

2.     Har bir tarbiyalanuvchilarga individual yondashish.

3.     Tarbiyalanuvchini mustaqil hayotga tayyorlash alohida ishlar olib borish.

4.     Tarbiyalanuvchilarni intellektual shaxs rivojlanishi va orqada qolishini oldini olish.

**2. Mehribonlik uylari psixologining shaxsiy fazilatlari**

        Mehribonlik uylari shunday tarbiyaviy muassasadir-ki, ularda ishlaydigan psixolog chuqur bilimlar bilan bir qatorda ma`lum bir shaxsiy sifatlari ancha rivojlangan bo`lmog`i lozim. Bunday xususiyatlar qatorida quyidagilar asosiy o`rin tutadi:

1.                 Bolani sevish.

2.                 Odamlarga bo`lgan qiziqish.

3.                 Psixologik muvozanatni saqlay olish.

4.                 Qiyinchiliklarga bardosh berish.

5.                 Jamiyatda yashashni, nimanidir olib, nimanidir berishni bilish.

6.                 O`rganishni bilish.

7.                 Realizm, hamma narsaga reallik nuqtai nazaridan qarash.

8.                 Bolalarga yoqishni bilish.

9.                 O`z-o`zini yaxshi anglash va his etish.

10.            Ichki kuch-quvvatga ega bo`lish.

11.            Muloqatchan bo`lish.

12.            YAxshi salomatlikka ega bo`lish.

13.            Optimist va hazilkash bo`lish.

    Ota-onasi mehridan mahrum bo`lgan bolalar bilan ishlashga kirishishdan oldin psixolog o`zidan ana shu sifatlarni qidirib ko`rmog`i lozim. Topsa - yaxshi! Topolmasa-chi? Unda izlansiz. Albatta, ota-onaning chin mehriga bo`lgan chanqoqni hech qanday sun`iy yo`l bilan qondirib bo`lmaydi. Psixolog esa bolalarning   psixologik jihatdan normal rivojlanishini ta`minlashi kerak.

    Turli tuman bolalar muassasalarida psixolog olib boradigan ishlarning mazmuni ularga xos xususiyatlarning qisqa analizi shuni tasdiqlaydiki, haqiqatdan ham psixolog faoliyati muassasa turiga ko`ra farqlanadi.

**3. SOS-bolalar qishlog`i. «Tarbiyachi-ona»ning professiogrammasi. «Ona» etuk shaxs**

  SOS - bolalar qishloqchasi - bu etim qolgan yoki ota-ona qarovisiz qolgan bolalar bilan ishlashning o`ziga xos usuli. Bu usulga avstriyalik pedagog German Gmayner asos solgan. Bugungi kunda u dunyoning 124 mamlakatida keng qo`llanib kelmoqda.

  SOS- bolalar qishloqchasi bir necha kottedj-uylardan iborat. Ularning har birida «ona» va 6-8 ta bola yashaydi. Bu bolalar yoki ota-onasidan etim qolgan, yoki ularning ota-onasi ota-onalik huquqidan mahrum etilgan. Qishloqda hech kim ulardan haqiqiy hayotlarini va ularga «onalik» qilayotgan odam aslida onalari emasligini yashirmaydi. Bolalar qishloqchasidagi alohida uylarda onalarning yordamchilari - «xolalari» ham yashaydi. Ular dam olish kunlari «ona» kasal bo`lib qolganda, yoki biror ish bilan uydan ketganda «ona» ning o`rnini bosadilar. Qishloqchani direktor boshqaradi. U qishloqchadagi alohida uyda oilasi bilan birga yashaydi. Direktorlik vazifasidan  tashqari u qishloqchadagi barcha bolalarga ota va  erkak kishining namunasidir. Albatta, qishloqchada boshqa erkak kishilar -  direktor o`rinbosari, usta, haydovchi, xavfsizlikni ta`minlash xodimi ham mavjud. SHu bilan birga qishloqchaning faoliyat ko`rsatishida psixologning ishiga alohida e`tibor beriladi. U ham bolalarga, ham «ona» larga, ham xodimlarga psixologik yordam ko`rsatadi.

Bolalar shaharchasi direktori jismoniy va yuridik shaxslar bilan munosabatlarda, shuningdek sudlarda tarbiyalanuvchilarning huquqlari va manfaatlarini himoya qiladigan qonuniy vakil hisoblanadi. Direktor, agar vasiylik va homiylik organi tomonidan ma`muriyat va bolalarning manfaatlari o`rtasida qarama-qarshilik mavjudligi aniqlansa, bolalarning manfaatlarini ifodalashga haqli emas. Ular o`rtasida kelishmovchiliklar bo`lgan taqdirda vasiylik va homiylik organi boshqa vakilni tayinlashi shart. Bolalar shaharchasi oilalarida tarbiyachilar O`zbekiston Respublikasining 30 yoshga to`lgan, biroq 55 yoshdan katta bo`lmagan fuqarolari — yolg`iz ayollar yoki farzandsiz er-xotinlar bo`lishi mumkin. Tegishli ma`lumotga ega bo`lgan shaxslarga ustunlik beriladi. Tarbiyachi bolalar shaharchasi oilasi boshlig`i hisoblanadi. U O`zbekiston Respublikasi Xalq ta`limi vazirligi tomonidan belgilanadigan tartibda tanlov asosida ishga qabul qilinadi. Xalq ta`limi vazirligi tarbiyachilarning malaka tavsiflarini ishlab chiqadi va belgilaydi. Tanlashda oliy yoki o`rta maxsus pedagogik, shuningdek psixologik yoki tibbiy ma`lumotli, ijtimoiy ish ko`nikmasiga ega bo`lgan shaxslarga ustunlik huquqi beriladi.

O`zbekiston Respublikasi Vazirlar Mahkamasining qaroriga ko`ra quyidagi shaxslar tarbiyachilar bo`lishi mumkin emas:

-  sud tomonidan huquqiy layoqatsiz yoki huquqiy layoqati cheklangan deb e`tirof etilganlar;

-  sud tomonidan ota-onalik huquqidan mahrum qilinganlar yoki ota-onalik huquqi cheklanganlar;

-  qonun bilan o`ziga yuklangan majburiyatlar zarur tarzda ijro etilmaganligi uchun vasiy (homiy) majburiyatlaridan chetlatilganlar;

-  agar farzandlikka olish ularning aybi bilan sud tomonidan bekor qilingan bo`lsa, sobiq farzandlikka olganlar;

-  sudlanganlar;

-  sog`lig`iga ko`ra bola tarbiyasi bo`yicha majburiyatlarni bajarishga qodir bo`lmagan shaxslar.

Tarbiyachining majburiyatlari quyidagilardan iborat:

-  bolalarni tarbiyalash, ularning sog`lig`i, jismoniy, psixik, axloqiy-ma`naviy kamol topishi to`g`risida g`amxo`rlik qilish;

-  oilada axloqiy-ma`naviy va uy muhitini yaratish;

-  o`z majburiyatlarini tarbiyalanuvchilarning huquqlari va manfaatlariga zarar etkazgan holda bajarmaslik;

-  bola uchun o`ziga berilgan hujjatlarning saqlanishini ta`minlash;

-  har olti oyda tibbiy dispanser ko`rigidan o`tish;

-  har ikki yilda O`zbekiston Respublikasi Xalq ta`limi vazirligi huzuridagi Xodimlarni qayta tayyorlash va malakasini oshirish markaziy institutida qo`shimcha o`qitishning ikki haftalik kursidan o`tish;

-  qonun hujjatlariga va mehnat shartnomasiga muvofiq boshqa majburiyatlarni bajarish.

 Pedagoglar, ijtimoiy xodimlar va psixologlar qonun hujjatlariga muvofiq tarbiyalanuvchilarga ruhiy va ijtimoiy pedagogik yordam ko`rsatadilar, ular bolalar shaharchasi tarbiyalanuvchilarining ruhiy, shaxsiy va ijtimoiy rivojlanishidagi nuqsonlarni tuzatish ishlarini tashkil qiladilar.

**Такрорлаш учун саволлар:**

1. Етим ва ижтимоий қаровсиз болалар билан ишлашнинг ўзига хослиги нимада?
2. Меҳрибонлик уйлари психологларига қандай талаблар қўйилади?
3. Меҳрибонлик уйи тарбияланувчиларининг психосоциал саломатлигига таъсир этувчи омилларни сананг
4. SOS-болалар қишлоғи ҳақида маълумот беринг.

**25-мавзу: Internat tarbiyalanuvchilarining adaptatsiyasiga ijtimoiy psixologik yordam ko‘rsatish**

**Reja:**

1.Mehribonlik uyi tarbiyalanuvchilari bilan olib boriladigan korreksion-rivojlantiruvchi ishlar.

2.Internat tarbiyalanuvchilari shaxsining rivojlanishini ijtimoiy-psixologik qo`llab-quvvatlash.

**Mavzuning o`quv maqsadi:** talabalarni интернат тарбияланувчилари билан ишлашнинг o`ziga xosligi bilan tanishtirish.

**Darsning vazifasi:** Talabalarga интернат тарбияланувчилари билан ишлашнингo`ziga xos jihati haqida ma’lumot berish.

**Tayanch tushunchalar:** етим, чин етим, ота-она тарбияси, васийлик

**1.Mehribonlik uyi tarbiyalanuvchilari bilan olib boriladigan korreksion-rivojlantiruvchi ishlar**

Internat tipidagi bolalar tashkilotlaridagi psixologik xizmatlari quyidagicha belgilanadi. 1. Bolalarni to`laqonli psixologik rivojini taminlash, ularni yoshiga ahamiyat beriladi. Tarbiyalanuvchilarning qobilyatlarini shakllantirish. 2. Har bir tarbiyalanuvchilarga individual yondoshish va bolalarning psixologik va pedagogik tomonidan o`rganish. 3. Tarbiyalanuvchini mustaqil hayotga tayyorlash borasida alohida ishlar olib borish. 4. Tarbiyalanuvchilarni intellektual shaxs rivojlanishiga va chetga kochishni oldini olish.

Psixolog ishi quyidagi yo`nalishda olib boriladi.

***Psixologik-profilaktik ishlar***- o`z vaqtida bolalarni intellektual rivojlanishida chetga chiqish, buzilishlarini oldini olish, to`laqonli psixologik rivojlanishga xar bir yoshga karab sharoitlar yaratish. Profilaktik ishlar pedagogik jpmoa bilan ish olib boriladi. Psixologik profilaktik ishlari davomida psixolog quyidagi tadbirlarni o`tkazadi. A) bolalar tashkilotiga kelgan bolalarni psixolog tekshirishni olib boradihamda har bir yangi davrga (maktabga kelgan bolalarni boshlang`ich maktabga o`tgan o`rta maktabni to`la yoki to`liqsizbitirgan) hamda yangi davrlarida shunday kuzatuvlar olib boriladi. Har bir bolalar bilan individual ishlar olib boradi.

B) Pedagogik konsiliumlarni tashkil kiladi. Og`ir yoki noaniq kasalliklarni aniqlash va ularni davolash choralarini belgilash uchun chaqiriladigan vrachlar kengashi.

***Diagnostik ish:***  Bu psixologning tarbiyalanuvchilarni bolalar tashkilotigakelgan kunidan boshlabchuqurlashtirilgan psixologik va pedagogik tekshirishlarni nazarad tutadi. Har bir bolaning individual rivojlanishiga ahamiyatberiladi va bolalarning tarbiyasi, o`qishining buzilish sabablarini aniqlaydi.

Diagnostik ish davomida psixolog quyidagi konkret masalalarni echadi.

A) Har bir tarbiyalanuvchilarning psixik rivojlanishni aniqlash uchun psixologik tekshiruvlarni olib boradi.

B) Tarbiyalanuvchilar bilan proforientatsiya ishlarini to`g`ri tashkil qiladi. Har bir bolaga tarbiya ishlarini olib borish davomida individual yondoshadi va bolalarningqiziqishlarini,qobilyatlarini va moyilliklarini tekshiruvishlarini olib boradi.

V) Tarbiyalanuvchilarni kattalar va tengdoshlari bilan mulokot diagnostikasini olib boradi va psixologik sabablarni aniqlaydi.

**2.Internat tarbiyalanuvchilarining adaptatsiyasiga ijtimoiy psixologik yordam ko`rsatish.**

Psixolog ishini quyidagi yo`nalish bo`yicha olib boradi:

1. Psixologik-profilaktik ishlar. Ushbu yo`nalish o`z vaqtida bolalarni intellektual rivojlanishida chetga chiqish, buzilishlarni oldini olish, to`la qonli rivojlanishiga har bir yoshga qarab sharoitlar yaratish.

Profilaktik ishlarni pedagogik jamoalar bilan birga ish olib boradi. Psixologik-profilaktik ishlarda psixolog quyidagi tadbirlarni o`tkazadi:

A) bolalar tashkilotiga kelgan  bolalarni bir bolalar tashkilotidan boshqasiga o`tganda, uydan maktabgacha bolalar uyigacha va maktabgacha yoki maktab internatiga o`tganda ushbu bolalarni turli tekshirishni olib boradi. Har bir bolalarning individual ishlarini olib boriladi.

B) pedagogik konsiliumlarni tashkil qiladi. Og`ir yoki noaniq kasalliklarni aniqlash va ularni davolash choralarini belgilash uchun chaqiriladigan vrachlar kengashi.

2. Diagnostik ish.

Bu yo`nalish turli tarbiyalanuvchilarning bolalar tashkilotiga kelgan kunidan boshlab chuqurlashtirilgan turli pedagogik tekshirishlarni aniqlaydi. Har bir bolaning individual rivojlanishiga ahamiyat beradi  va bolalarni tarbiyasi, o`qishi buzilish sabablarini aniqlaydi.

Diagnostik ish davomida quyidagi konkret masalarini echadi.

A) Har bir tarbiyalanuvchilarning psixik rivojlanishiga oid turli tekshiruvlarni olib boradi.

B) Tarbiyalanuvchilar bilan proforientatsiya ishlarini to`g`ri tashkil qiladi. Har bir bolaga tarbiya ishlarini olib borish davomida individual yondashadi va bolalarni qiziqishlarini qobiliyatlarini va moyilliklarini tekshiruv ishlarini olib boradi.

V) Tarbiyalanuvchilarni kattalar va tengdoshlari bilan muloqot diagnostikasi olib boriladi va turli sabablarini aniqlaydi.

G) SHu profilaktikadagi mutaxassislar bilan birgalikda differentsial diagnostikani aniqlashadi.

*Psixokorrektsiya va rivojlantiruvchi ishlari.*

Ushbu yo`nalish bolaning  individual va shaxsi shakllanishiga turlicha  ta`sir ko`rsatadi. Reja va dasturlar ushbu yo`nalish tarbiyalanuvchilarining yoshiga qarab belgilanadi.

A. Psixolog  reja va dasturlarni tuzadi va amalga oshiradi, ushbu reja va dasturlar  bolaning turli rivojlanishiga va shaxs shakllanishiga qaratiladi.

B. Turli korrektsiya (ya`ni tuzatish) dasturlarini tuzatadi va amalga oshiradi. Ushbu dastur bolaning psixik rivojlanishiga yo`l qo`yilgan og`ish, chetga chiqishlarini yo`qqilinadi.

***Konsultativ ishlar.***

Konsultativ ishlarni amalga oshirish uchun psixolog quyidagi vazifalarni hal qiladi yoki bajaradi:

A) bolalar tashkilotida pedagogik jamoa a`zolarini va ma`muriyatga bolalarning ta`lim va tarbiya muammolari bo`yicha konsultatsiya beradi.

B) har bir tarbiyalanuvchilar bilan individual va guruhiy  maslahatlar  beradi. Ushbu maslahatlar o`qish, rivojlanish, o`zini-o`zi kuzatish,  kattalar va tengdoshlar bilan munosabatlari muammolari bo`yicha belgilanadi.

V)  internat tipidagi bolalar tashkilotlarida pedagogik jamoa a`zolarini psixologik madaniyatini ko`tarilishga olib keladi.

Psixologik xizmat  bolalar uylaridagi va maktab internatlaridagi etim bolalar va ota onasiz, qarovsiz bo`lgan bolalar to`la qonli ruhiy rivojlanishiga, ularning shaxsiy intellektual rivojlanishiga, o`qishi va tarbiyasiga qaratilgan bo`lib, ularning profilaktikasi bilan shug`ullanadi va shunday buzilishlarning oldini oladi.

2. Psixolog o`zining ijodini aniq tashkilotlarda internat tipidagi tashkilotlarda  har bir tashkilotning sharoitlariga, nizomiga ko`ra ish olib boradi.

3. Psixolog barcha muammolar echimiga avvalam bor tarbiyalanuvchi qiziqishlari va uning har tomonlama va garmonik rivojlanish vazifalariga qaratilgan.

4. Psixolog  o`zining ijodini pedagogik jamoa bilan va bolalar uyi yoki maktab internati ma`muriyati bilan chambarchas bog`laydi.

1987 yil bolalar uylari va maktab internatlarida psixolog vazifasi joriy etildi. Bu vazifaning joriy etilishi ota-onasiz qolgan bolalar uchun o`ziga xos psixologik yordam kerak.

-         Bunda psixologning bolalar uylaridagi va maktab internatlaridagi vazifasi ko`proq oddiy maktabdagi vazifaga o`xshaydi.

-         Bunda psixologdan o`ta ajoyib,  sezgirlik qobiliyatini talab etiladi. U o`z xatti-harakatlari bilan boshqalarga o`rnak bo`ladi.